Split (1)

train · 28k rows

id stringlengths 36 36	title stringlengths 8 2.31k	content stringlengths 4 21.7k	datetime stringdate 1478-01-28 12:00:00+0700 2025-05-08 14:01:23+0700	domain stringclasses 9 values	url stringlengths 31 236
ac97ad4c-2de8-4148-9a9a-e8eadbbcf059	សិស្សមន្ដ្រីជាន់ខ្ពស់ជំនាន់ទី១១ ចែកទឹកអាល់កុលលាងដៃជូនពលរដ្ឋ នៅបរិវេណសាលាភូមិន្ទរដ្ឋបាល ដើម្បីការពារជំងឺ COVID-19	នៅព្រឹកថ្ងៃទី១៦ ខែមេសា ឆ្នាំ២០២០នេះ សិស្សមន្ត្រីជាន់ខ្ពស់ជំនាន់ទី១១ នៃសាលាភូមិន្ទរដ្ឋបាល បានចែកទឹកអាល់កុលលាងដៃជូនកម្មករ សន្ដិសុខ អ្នកបើកម៉ូតូកង់បី អ្នករត់ម៉ូតូឌុប មន្ដ្រីនគរបាល និងប្រជាពលរដ្ឋ នៅមុខបរិវេណសាលាភូមិន្ទរដ្ឋបាល។ កម្មវិធីចែកទឹកអាល់កុលលាងដៃនេះ គឺជាសកម្មភាពសង្គមរបស់សាលាភូមិន្ទរដ្ឋបាល និងជាការចូលរួមជាមួយរាជរដ្ឋាភិបាល ដើម្បីប្រឆាំងនឹងជំងឺ COVID-19។ ក្នុងឱកាសនេះ សិស្សមន្ត្រីជាន់ខ្ពស់ជំនាន់ទី១១ បានចែកទឹកអាល់កុលលាងដៃ ចំនួន២៥០ដប និងមីចំនួន២៥កេស ជូនដល់ប្រជាពលរដ្ឋ ដែលមានជីវភាពខ្វះខាត។ ទី១៖ លាងដៃឲ្យបានញឹកញាប់ជាមួយសាប៊ូ នឹងទឹកស្អាត ឬទឹកអាល់កុល ឬអាល់កុលហ្សែល ទី២៖ ខ្ទប់មាត់ និងច្រមុះនៅពេលក្អក ឬកណ្ដាស់ដោយប្រើកែងដៃ ឬក្រដាសអានាម័យ រួចបោះចោលក្នុងធុងសម្រាមឲ្យបានត្រឹមត្រូវ ទី៣៖ ជៀសវាងប៉ះពាល់ជិតស្និទ្ធ ជាមួយអ្នកដែលមានជំងឺគ្រុនក្តៅ ឬផ្ដាសាយ ទី៤៖ ជៀសវាងការប៉ះពាល់ភ្នែក ច្រមុះ ឬមាត់ ទី៥៖ បរិភោគអាហារដែលចម្អិនឲ្យបានឆ្អិនល្អ ទី៦៖ ស្វាគមន៍គ្នាដោយការសំពះ ជំនួសការចាប់ដៃ។ សិស្សមន្រ្តីជាន់ខ្ពស់ ហ៊ន សុខវី បានថ្លែងថា ។ ចំណែកសិស្សមន្រ្តីជាន់ខ្ពស់ កញ្ញា លឹម ព្រហស្បត្តិ៍កូនលក្ខណ បានបញ្ជាក់បន្ថែមថា កញ្ញាពិតជាមានក្ដីរីករាយណាស់ ដែលបានចុះមកចែករំលែកពីរបៀបសំអាតអនាម័យខ្លួន ដើម្បីការពារកុំឲ្យឆ្លងមេរោគកូវីដ១៩នេះ ដល់បងប្អូនប្រជាពលរដ្ឋ។ នៅពេលនោះផងដែរ អ្នករត់រ៉ឺម៉កកង់បី លោក វឌ្ឍនា បានលើកឡើងថា លោកពិតជាអរគុណដល់សិស្សមន្រ្តី និងលោកគ្រូ សាលាភូមិន្ទរដ្ឋបាល ដែលបានរៀបចំកម្មវិធីសប្បុរសធម៌នេះ ឡើងបានចែកនូវទឹកអាល់កុលលាងដៃដល់រូបលោកថ្ងៃនេះ។ សូមបញ្ជាក់ថា សាលាភូមិន្ទរដ្ឋបាល អនុវត្តសកម្មភាពនេះ ចាប់ផ្ដើមតាំងពីថ្ងៃទី០៦ ខែមេសា ដើមសប្ដាហ៍មុនមក និងបន្តធ្វើជាបន្តបន្ទាប់ទៀត។ សកម្មភាព សង្គមនេះ ទទួលបានថវិកាគាំទ្រពីថ្នាក់ដឹកនាំ សមាជិកក្រុមប្រឹក្សាភិបាល គណៈគ្រប់គ្រង សាស្ត្រាចារ្យ មន្ត្រី កម្មសិក្សាការី សិស្សមន្ត្រី រួមទាំង អតីតកម្មសិក្សាការី និងសិស្សមន្ត្រី នៃសាលាភូមិន្ទរដ្ឋបាល ក្នុងគោលបំណងចូលរួមជាមួយរាជរដ្ឋាភិបាល ប្រឆាំងនឹងជំងឺ COVID-19៕	2020-04-17T01:06:00+07:00	freshnewsasia.com	https://m.freshnewsasia.com/index.php/en/localnews/156005-2020-04-16-11-06-00.html
07ee2fe0-f892-4873-9a6c-9c0be826b57a	ភាពញៀនគ្រឿងញៀនជាជំងឺខួរក្បាលអាចព្យាបាលបាន! ការបង្ក្រាបគ្រឿងញៀនទូទាំងប្រទេស សម្រាប់ថ្ងៃទី១៦ ខែមេសា៖ បង្ក្រាប១៣ករណី ឃាត់ខ្លួន២១នាក់	យុទ្ធនាការប្រយុទ្ធប្រឆាំងគ្រឿងញៀនខុសច្បាប់ទូទាំងប្រទេស សម្រាប់ថ្ងៃទី១៦ ខែមេសា ឆ្នាំ២០២០នេះ បានបង្ហាញថា កម្លាំងសមត្ថកិច្ចបានបង្ក្រាប១៣ករណី ក្នុងនោះ ករណីប្រើប្រាស់៩ករណី, ជួញដូរ៤ករណី និងឃាត់ខ្លួនជនសង្ស័យ២១នាក់។ របាយការណ៍ បានឲ្យដឹងថា លទ្ធផលអនុវត្តច្បាប់ពីថ្ងៃទី០១ ខែមករា ដល់ថ្ងៃទី១៦ ខែមេសា ឆ្នាំ២០២០នេះ កម្លាំងសមត្ថកិច្ច បានបង្ក្រាបចំនួន៣,០៣២ករណី ឃាត់មនុស្ស៦,០៣៧នាក់ (ស្រី៣៦២នាក់)៕	2020-04-16T23:49:00+07:00	freshnewsasia.com	https://m.freshnewsasia.com/index.php/en/localnews/155994-2020-04-16-09-49-01.html
afedded9-ff96-4f28-b21b-88e44b119934	មន្ទីរសុខាភិបាលខេត្តកំពង់ចាម ឧបត្ថម្ភថវិកា ៥លានរៀល ដល់គណៈកម្មការប្រឆាំងជំងឺកូវីដ១៩ខេត្ត	ប្រធានមន្ទីរសុខាភិបាលខេត្តកំពង់ចាម លោកវេជ្ជបណ្ឌិត គឹមសួរ ភីរុណ នៅថ្ងៃទី១៦ ខែមេសា ឆ្នាំ២០២០នេះ បានផ្ដួចផ្ដើមប្រមូលថវិកានៃមន្ត្រីមន្ទីរសុខាភិបាលខេត្ត បានចំនួនជាង៥លានរៀល ផ្តល់ជូនគណៈកម្មការប្រយុទ្ធនឹងជំងឺកូវីដ១៩ ខេត្តកំពង់ចាម ដើម្បីចូលរួមចំណែក ក្នុងការបង្ការទប់ស្កាត់ការរីករាលដាលនៃជំងឺកូវីដ១៩នេះ។ ប្រធានមន្ទីរសុខាភិបាលខេត្តកំពង់ចាម បានឲ្យដឹងដែរថា កន្លងមកមន្ត្រីសុខាភិបាលបានធ្វើការផ្សព្វផ្សាយសភាពការណ៍ និងធ្វើបច្ចុប្បន្នភាពពីករណីកូវីដ១៩ នៅក្នុងខេត្តកំពង់ចាម និងបានគ្រប់គ្រងសភាពការណ៍ ដោយចុះស្រង់ស្ថិតិពលករចំណូលស្រុកជាប្រចាំរៀងរាល់ថ្ងៃ ដើម្បីធ្វើការតាមដានអប់រំពីអនាម័យការបង្ការចម្លងមេរោគ ហើយក្នុងករណីសង្ស័យត្រូវដាក់ដោយឡែកចំនួន១៤ថ្ងៃ ដើម្បីចៀសវាងការចម្លងជំងឺនេះក្នុងសហគមន៍។ ជាមួយគ្នានោះដែរ លោក អ៊ុន ចាន់ដា អភិបាលខេត្តកំពង់ចាម និងជាប្រធានគណៈកម្មការប្រឆាំងជំងឺកូវីដ១៩ខេត្ត បានថ្លែងអំណរគុណយ៉ាងជ្រាលជ្រៅ ដល់អង្គភាពមន្ទីរសុខាភិបាលខេត្តកំពង់ចាម ជាពិសេសលោកវេជ្ជបណ្ឌិត គឹមសួរ ភីរុណ ដែលបានផ្តួចផ្តើមគំនិតរៃអង្គាសថវិការួមគ្នា យកមកផ្តល់ជូនគណៈកម្មការប្រឆាំងជំងឺកូវីដ១៩ខេត្តកំពង់ចាម។ លោកអភិបាលខេត្ត បានបន្តថា សកម្មភាពមនុស្សធម៌ដែលមន្ទីរសុខាភិបាលខេត្តបានធ្វើនាពេលនេះ គឺជាការរួមចំណែកយ៉ាងសំខាន់ក្នុងសកម្មភាពនានា ដើម្បីប្រយុទ្ធនឹងជំងឺកូវីដ១៩ ដែលជាការជួយរំលែកទុក្ខលំបាកការខ្វះខាតរបស់ប្រជាពលរដ្ឋ ក្នុងការពារទប់ស្កាត់ការរីករាលដាលនៃកូវីដ១៩ និងស្របជាមួយរាជរដ្ឋាភិបាលកម្ពុជា បាននិងកំពុងយកចិត្តទុកដាក់ក្នុងការអំពាវនាវ និងណែនាំដល់គ្រប់ស្ថាប័នរដ្ឋវិស័យឯកជនអង្គការជាតិអន្តរជាតិ និងសប្បុរសជននានា ដើម្បីរួមគ្នាប្រយុទ្ធទប់ស្កាត់ការរីករាលដាលនៃ កូវីដ១៩ផងដែរ៕	2020-04-16T23:36:00+07:00	freshnewsasia.com	https://m.freshnewsasia.com/index.php/en/localnews/155991-2020-04-16-09-36-48.html
693895d1-cda1-407c-bc6e-82ad1f53b357	ប្រធានពេទ្យរុស្ស៊ី៖ គិតត្រឹមថ្ងៃទី១៦ ខែមេសានេះ អ្នកមកពិគ្រោះយោបល់ និងធ្វើតេស្ដរកជំងឺកូវីដ១៩មានជាង៥ពាន់នាក់ វិជ្ជមាន១៩នាក់ ជាសះស្បើយ១៦នាក់ (Video inside)	នាយកមន្ទីរពេទ្យមិត្ដភាពខ្មែរ-សូវៀត (មន្ទីរពេទ្យរុស្ស៊ី) លោកសាស្ដ្រាចារ្យ ងី ម៉េង បានថ្លែងថា គិតចាប់ពីខែមករា មកដល់ថ្ងៃទី១៦ ខែមេសា ឆ្នាំ២០២០នេះ អ្នកមកពិគ្រោះយោបល់សង្ស័យខ្លួនមានជំងឺកូវីដ១៩ ចំនួន៣,០៣៥នាក់ និងអ្នកធ្វើតេស្ដរកមេរោគកូវីដ១៩ ចំនួន១,៩៨៣នាក់ ក្នុងនោះអ្នកវិជ្ជមានជំងឺកូវីត១៩ ចំនួន១៩នាក់ ហើយជាសះស្បើយចំនួន១៦នាក់។ លោកសាស្ដ្រាចារ្យ ងី ម៉េង បានថ្លែងប្រាប់អង្គភាពព័ត៌មាន Fresh News យ៉ាងដូច្នេះថា ។ ក្នុងចំណោមអ្នកវិជ្ជមានជំងឺកូវីដ១៩ ទំាង០៣នាក់ មានជនជាតិចិនចំនួន២នាក់ និងខ្មែរម្នាក់ ហើយមានសុខភាពល្អធម្មតា ក្នុងនោះមានអ្នកវិជ្ជមានម្នាក់ បានធ្វើតេស្ដរកមេរោគកូវីដ១៩ លើកទី១ អវិជ្ជមាន។ ដូច្នេះឆាប់ៗនេះនឹងមានអ្នកជាសះស្បើយម្នាក់ទៀតហើយ។ សូមជម្រាបថា គិតត្រឹមព្រឹកថ្ងៃទី១៦ ខែមេសា ឆ្នាំ២០២០នេះ ចំនួនអ្នកជាសះស្បើយកើនឡើងដល់៩៨នាក់ហើយ។ ចំណែកអ្នកកំពុងសម្រាកព្យាបាលធ្លាក់ចុះមកត្រឹម២៤នាក់ នៃអ្នកឆ្លងសរុប១២២នាក់៕	2020-04-16T23:04:00+07:00	freshnewsasia.com	https://m.freshnewsasia.com/index.php/en/localnews/155978-2020-04-16-09-04-02.html
04e57456-4fa2-43d1-b3e4-ca750d6addc6	អធិការរងនគរបាលខណ្ឌឫស្សីកែវ ប្រកាសបរិច្ចាគប្រាក់បៀវត្ស រយៈពេល ៦ខែ ដល់គណៈកម្មការជាតិប្រយុទ្ធប្រឆាំងនឹងជំងឺកូវីដ១៩	លោកវរសេនីយ៍ទោ អ៉ីវ ឈុនផេង អធិការរងនគរបាលខណ្ឌឫស្សីកែវ បានប្រកាសបរិច្ចាគប្រាក់បៀវត្សរបស់ខ្លួន ចំនួន ១០០,០០០រៀល (មួយរយពាន់រៀល) រយៈពេល ៦ខែ ដោយគិតចាប់ពីខែឧសភា ដល់ខែតុលា ឆ្នាំ២០២០ ជូនទៅគណៈកម្មការជាតិប្រយុទ្ធប្រឆាំងនិងជំងឺកូវីដ-១៩ (COVID-19)។ លោកវរសេនីយ៍ទោ អ៉ីវ ឈុនផេង បានថ្លែងថា ដើម្បីរួមចំណែកជាមួយរាជរដ្ឋាភិបាល ក្នុងការប្រយុទ្ធប្រឆាំងទៅនិងជំងឺកូវីដ-១៩ (COVID-10) នៅក្នុងព្រះរាជាណាចក្រកម្ពុជា ដែលស្ថិតក្នុងស្ថានភាពរីករាលដាល «ខ្ញុំបាទសូមផ្ដល់ប្រាក់បៀរវត្សរ៍ របស់ខ្ញុំបាទជាអធិការរង នៃអធិការដ្ឋាននគរបាលខណ្ឌឫស្សីកែវ ចំនួន ១០០,០០០រៀល (មួយរយពាន់រៀល) រយៈពេល ៦ខែ ដោយគិតចាប់ពីខែឧសភា ដល់ខែតុលា ឆ្នាំ២០២០ ជូនទៅគណៈកម្មការជាតិប្រយុទ្ធប្រឆាំងនិងជំងឺកូវីដ-១៩»។ សូមជម្រាបថា សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានសម្រេចបរិច្ចាគប្រាក់បៀវត្សរបស់សម្តេចចំនួន៧ខែ ជូនដល់គណៈកម្មការជាតិ ប្រយុទ្ធនឹងជំងឺកូវីដ១៩។ ប្រាក់ខែរបស់ សម្តេចតេជោដែលបរិច្ចាគនេះ គឺរាប់ចាប់ពីខែមីនា រហូតដល់ខែកញ្ញា ឆ្នាំ២០២០៕	2020-04-16T22:25:00+07:00	freshnewsasia.com	https://m.freshnewsasia.com/index.php/en/localnews/155970-2020-04-16-08-25-12.html
1edb910b-a5a6-4fc8-8f42-76edbef1adb7	អត្រាអ្នកឆ្លង COVID-19 ប្រចាំថ្ងៃនៅកូរ៉េខាងត្បូង បន្តធ្លាក់ចុះទាបគឺត្រឹមជាង២០នាក់ រីឯអ្នកជំងឺជាង៧៣ភាគរយជាសះស្បើយ (Video inside)	អាជ្ញាធរសុខាភិបាលកូរ៉េខាងត្បូង នៅថ្ងៃព្រហស្បតិ៍នេះ បានរាយការណ៍ឲ្យដឹងថា ក្នុងរយៈពេល២៤ម៉ោងកន្លងមកនេះ ប្រទេសកូរ៉េខាងត្បូងបានរកឃើញករណីឆ្លងថ្មីៗ នៃជំងឺ COVID-19 ចំនួន ២២ ករណីបន្ថែមទៀត ដែលនាំឲ្យចំនួនករណីឆ្លងសរុប នៅក្នុងប្រទេសអាស៊ីខាងកើតមួយនេះកើនដល់១០,៦១៣ ករណី។ នេះបើតាមការចេញផ្សាយដោយទីភ្នាក់ងារព័ត៌មាន ស៊ីនហួរ នារសៀល ថ្ងៃព្រហស្បតិ៍ ទី១៦ ខែមេសា ឆ្នាំ២០២០។ កូរ៉េខាងត្បូង ដែលត្រូវបានគេចាត់ទុកថា ជាប្រទេសបានរងគ្រោះធ្ងន់ធ្ងរជាងគេបំផុត ដោយសារជំងឺ COVID-19 នៅអាស៊ីបន្ទាប់ចិននោះ ឥឡូវនេះបានស្គាល់នូវអត្រា អ្នកឆ្លងថ្មីៗប្រចាំថ្ងៃស្ថិតនៅក្រោមខ្ទង់៥០ សម្រាប់រយៈពេល ០៨ថ្ងៃជាប់ៗគ្នាមកហើយ។ ក្នុងចំណោមករណីឆ្លងថ្មីៗ នាប៉ុន្មាន ថ្ងៃចុងក្រោយ នេះទៀតសោត គឺមានមួយផ្នែកជាករណីនាំចូលពីប្រទេសខាងក្រៅ តួយ៉ាងដូចជាករណីឆ្លងថ្មីៗទាំង ២២ករណី ដែលបានរាយការណ៍ នៅថ្ងៃព្រហស្បតិ៍នេះជាដើមគឺមាន ១១ករណីជាករណីនាំចូលពីក្រៅ។ ទន្ទឹមនឹងនោះ អ្នកជំងឺ ដែលបានជាសះស្បើយឡើងវិញនៅក្នុងរយៈពេលដដែលនេះមានចំនួន ១៤១នាក់ទៀតផងដែរ ដែលនាំឲ្យចំនួនអ្នកជាសរុបកើនដល់ ៧,៧៥៧ករណី ឬស្មើនឹងជាង៧៣ភាគរយនៃករណីអ្នកឆ្លងសរុបនៅទូទាំងប្រទេស។ ដោយឡែកសម្រាប់ករណីស្លាប់ថ្មីមាន ០៤ ករណី ដែលនាំឲ្យចំនួនករណីស្លាប់នៅទូទាំងប្រទេសបានកើនដល់ ២២៩នាក់។ គួរជម្រាបថា ទោះបីជាកូរ៉េខាងត្បូង បានក្លាយជាប្រទេសមានភាពធូរស្រាល ជាក់ស្តែងពីការវាយប្រហារដោយជំងឺ COVID-19 បន្តិចទៅហើយក្តី ក៏ប្រទេសនេះ នៅតែមិនបន្ធូរដៃ ក្នុងការតាមដាន និងធ្វើតេស្តរកអ្នកឆ្លងនោះដែរ ព្រោះមួយរយៈចុងក្រោយនេះ ករណីនាំចូលជំងឺពីក្រៅប្រទេស និងការកើតមានករណីឆ្លងជាចង្កោមតូចៗ នៅតែបន្តកើតមានឡើង៕	2020-04-16T21:54:00+07:00	freshnewsasia.com	https://m.freshnewsasia.com/index.php/en/internationalnews/155964-2020-04-16-07-54-19.html
797ca093-d7de-4671-a160-f957776fc49e	ឧត្តមសេនីយ៍ឯកបណ្ឌិត អ៊ុក កោសា និងនាយទាហាននៅនាយកដ្ឋានអភិវឌ្ឍន៍ ក្រសួងការពារជាតិ១១១រូប បរិច្ចាគថវិកាជាង៣៨លានរៀល ចូលរួមប្រយុទ្ធប្រឆាំងនឹងជំងឺកូវីដ១៩	លោកឧត្តមសេនីយ៍ឯកបណ្ឌិត អ៊ុក កោសា អគ្គនាយករង អគ្គនាយកដ្ឋាននយោបាយ និងកិច្ចការបរទេស និងជានាយកនាយកដ្ឋានអភិវឌ្ឍន៍ ក្រសួងការពារជាតិ ព្រទាំងនាយទាហាន ក្រោមឱវាទចំនួន១១១រូប នៅថ្ងៃទី១៦ ខែមេសា ឆ្នាំ២០២០នេះ បានប្រកាសបរិច្ចាគប្រាក់បៀវត្សរបស់ខ្លួន ជូនដល់គណៈកម្មការជាតិប្រយុទ្ធប្រឆាំង នឹងជំងឺកូវីដ១៩ ដែលសរុបជាថវិកាចំនួន ៣៨,៥៥០,០០០រៀល។ សូមជម្រាបថា សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានសម្រេចបរិច្ចាគប្រាក់បៀវត្សរបស់សម្តេចចំនួន៧ខែ ជូនដល់គណៈកម្មការជាតិ ប្រយុទ្ធនឹងជំងឺកូវីដ១៩។ ប្រាក់ខែរបស់ សម្តេចតេជោដែលបរិច្ចាគនេះ គឺរាប់ចាប់ពីខែមីនា រហូតដល់ខែកញ្ញា ឆ្នាំ២០២០។ រហូតមកដល់ពេលនេះ មានថ្នាក់ដឹកនាំរាជរដ្ឋាភិបាលកម្ពុជា ស្ថាប័នរដ្ឋសភា ព្រឹទ្ធសភា តុលាការ រួមទាំងក្រសួង ស្ថាប័ន និងអង្គភាពជាច្រើនទៀត បានចូលរួមបរិច្ចាគប្រាក់បៀវត្សរ៍រៀងៗខ្លួនជាបន្តបន្ទាប់ ដើម្បីរួមគ្នាជួយដល់យុទ្ធនាការប្រយុទ្ធប្រឆាំងនឹងជំងឺកូវីដ១៩ នៅក្នុងប្រទេសកម្ពុជា ខណៈដែលជំងឺនេះ បាននិងកំពុងរីករាលដាលកាន់តែច្រើនឡើង៕	2020-04-16T21:51:00+07:00	freshnewsasia.com	https://m.freshnewsasia.com/index.php/en/localnews/155961-2020-04-16-07-51-45.html
a2b12458-e32d-41d4-9fbe-79dd09f43c7b	មន្ត្រីជាន់ខ្ពស់អាកាសចរណ៍ស៊ីវិល៖ ព្រលានយន្តហោះភ្នំពេញថ្មី សាងសង់សម្រេចបានជាង ៣០%ហើយ តែជំងឺកូវីដ១៩ បានពន្យឺតល្បឿនបន្តិច (Video inside)	បើទោះជាមានការប៉ះពាល់បញ្ហាខ្លះៗ ដោយសារតែជំងឺ COVID-19 យ៉ាងណាក៏ដោយនោះ អាកាសព្រលានយន្តហោះភ្នំពេញថ្មី ដែលមានទីតាំងនៅលើទឹកដីខេត្តកណ្តាល និងតាកែវ នៅតែបន្ដដំណើរការសាងសងជាធម្មតា ខណៈដែលបច្ចុប្បន្នសម្រេចបានជាង ៣០ភាគរយហើយ។ នេះបើតាមអះអាង របស់លោក ស៊ីន ចាន់សិរីវុត្ថា អគ្គនាយករងបច្ចេកទេស និងជាអ្នកនាំពាក្យរដ្ឋលេខាធិការដ្ឋានអាកាសចរណ៍ស៊ីវិល។ ការអះអាងយ៉ាងដូច្នេះ បានធ្វើឡើងក្នុងឱកាសដែល លោក ស៊ីន ចាន់សិរីវុត្ថា អញ្ជើញចូលរួមជាវាគ្មិន ក្នុងសន្និសីទសារ ព័ត៌មាន ស្ដីពី «វឌ្ឍនភាព និងទិសដៅការងារបន្ដរបស់ រដ្ឋលេខាធិការដ្ឋានអាកាសចរស៊ីវិល» ដែលរៀបចំដោយអង្គភាព អ្នកនាំពាក្យរាជរដ្ឋាភិបាល នៅទីស្ដីការគណៈរដ្ឋមន្ដ្រី នាព្រឹកថ្ងៃទី១៦ ខែមេសា ឆ្នាំ២០២០នេះ។ លោក ស៊ីន ចាន់សិរីវុត្ថា បានបញ្ជាក់យ៉ាងដូច្នេះថា ។ ជាមួយគ្នានោះ អ្នកនាំពាក្យរដ្ឋលេខាធិការដ្ឋានអាកាសចរណ៍ស៊ីវិលរូបនេះ ក៏បានច្រានចោលចំពោះព័ត៌មានមួយចំនួន ដែលថា អាកាសព្រលានយន្តហោះភ្នំពេញថ្មី ត្រូវបានប្ដួរទីតាំង គឺជាព័ត៌មានមិនពិតនោះឡើយ ខណៈដែលដំណើរការសាងសង អាកាសព្រលានយន្តហោះភ្នំពេញថ្មីនេះ កំពុងតែបន្ដដំណើរការសាងសង់ជាធម្មតា។ ពាក់ព័ន្ធនឹងការបញ្ចប់គម្រោង សាងសង់ព្រលានយន្ដហោះភ្នំពេញថ្មីនេះវិញ? លោកបានលើកឡើងថា ។ បើតាមការឲ្យដឹងពីលោក ស៊ីន ចាន់សិរីវុត្ថា ព្រលានយន្តហោះភ្នំពេញថ្មី ដែលមានទីតាំង នៅលើទឹកដីខេត្តកណ្តាល និងតាកែវនេះ គឺចែកជា២ ដំណាក់កាល ធំៗ ដោយដំណាក់កាលទី១ ព្យាករណ៍ថា នៅឆ្នាំ២០៣០ នឹងទទួលបានអ្នកដំណើរ១៣លាននាក់ ហើយដំណាក់កាលទី២ នៅឆ្នាំ២០៥០ នឹងទទួលបានអ្នកដំណើរ៣០លាននាក់។ គួររំលឹកថា គម្រោងព្រលានយន្តហោះភ្នំពេញថ្មីនេះ ត្រូវបានប្រកាសឡើង ក្នុងដំណើរទេស្សនកិច្ច របស់លោកនាយករដ្ឋមន្ត្រីចិន លី ខឺឈាង មកកម្ពុជា កាលពីខែមករា ឆ្នាំ២០១៨។ នាយករដ្ឋមន្ត្រីនៃកម្ពុជា សម្តេចតេជោ ហ៊ុន សែន និងលោកនាយករដ្ឋមន្ត្រីចិន ក៏បានអញ្ជើញជាអធិបតីភាព ក្នុងពិធីចុះហត្ថលេខាគម្រោងវិនិយោគ រវាងក្រុមហ៊ុន OCIC អ្នកឧកញ៉ា ពុង ឃាវសែ និងក្រុមហ៊ុនចិនផងដែរ។ ព្រលានយន្តហោះថ្មីនេះ ត្រូវបានរាជរដ្ឋាភិបាលបញ្ជាក់ថា នឹងសាងសង់លើផ្ទៃដីទំហំប្រមាណ២,៦០០ហិកតា ដែលជាដីស្ថិតនៅក្នុងក្រុងតាខ្មៅ និងស្រុកកណ្តាលស្ទឹង ខេត្តកណ្តាល ហើយអាចប៉ះតំបន់មួយចំនួន ក្នុងស្រុកបាទី ខេត្តតាកែវ។ ដើម្បីសាងសង់ព្រលានយន្តហោះថ្មីនេះ រាជរដ្ឋាភិបាល និងក្រុមហ៊ុន OCIC របស់អ្នកឧកញ៉ា ពុង ឃាវសែ ត្រូវបង្កើតក្រុមហ៊ុនមួយ ដែលមានឈ្មោះថា ដែលរាជរដ្ឋាភិបាល កាន់កាប់ភាគហ៊ុន១០ភាគរយ។ ដោយឡែក ក្រុមហ៊ុនរបស់អ្នកឧកញ៉ា ពុង ឃាវសែ កាន់កាប់ភាគហ៊ុន៩០ភាគរយ ដោយវិនិយោគទឹកប្រាក់ចំនួន១,៥០០លានដុល្លារអាមេរិក ក្នុងនោះ ទឹកប្រាក់១,១០០លានដុល្លារ ជាកម្ចីពីធនាគារបរទេស និង២៨០លានដុល្លារ ជារបស់ក្រុមហ៊ុន OCIC និង២៨០លានដុល្លារទៀត ជាដើមទុនចុះបញ្ជី៕	2020-04-16T21:02:00+07:00	freshnewsasia.com	https://m.freshnewsasia.com/index.php/en/localnews/155957-2020-04-16-07-02-48.html
63038437-4e51-48be-8a88-057224d9fe29	ប្រធានមន្ទីរសាធារណការខេត្តព្រះវិហារ ចុះតាមការដ្ឋាន នាំអំណោយលើកទឹកចិត្តជូនមន្ត្រីដែលកំពុងបំពេញភារកិច្ច អនុវត្តបទបញ្ជារាជរដ្ឋាភិបាល ក្នុងការចូលរួមប្រយុទ្ធប្រឆាំងជំងឺកូវីដ១៩	លោក សំ លាងទ្រី ប្រធានមន្ទីរសាធារណការ និងដឹកជញ្ជូន ខេត្តព្រះវិហារ រួមជាមួយថ្នាក់ដឹកនាំជាច្រើនរូប ពេញមួយថ្ងៃទី១៥ ខែមេសា ឆ្នាំ២០២០ ដែលជាថ្ងៃទី៣ នៃពិធីបុណ្យចូលឆ្នាំថ្មី ប្រពៃណីជាតិ បានចុះសួរសុខទុក្ខ និងនាំអំណោយលើកទឹកចិត្តដល់មន្ត្រី កម្មករនៅតាមការដ្ឋាននានា ដែលកំពុងបំពេញភារកិច្ច រៀងៗខ្លួន គោរពតាមបទបញ្ជារាជរដ្ឋាភិបាល ក្នុងការចូលរួមប្រយុទ្ធប្រឆាំងជំងឺកូវីដ១៩។ លោក សំ លាងទ្រី បានឲ្យដឹងថា ដោយអនុវត្តតាមបទបញ្ជារបស់រាជរដ្ឋាភិបាល ក៏ដូចជាការណែនាំរបស់លោកទេសរដ្ឋមន្ត្រី ស៊ុន ចាន់ថុល រដ្ឋមន្ត្រីក្រសួងសាធារណការ និងដឹកជញ្ជូន និងលោក ប្រាក់ សុវណ្ណ អភិបាលខេត្តព្រះវិហារ ក្នុងការចូលរួមប្រយុទ្ធប្រឆាំងជំងឺកូវីដ១៩ ថ្នាក់ដឹកនាំ មន្ត្រីរាជការ បុគ្គលិក កម្មករនៃមន្ទីរសាធារណការ និងដឹកជញ្ជូនខេត្តគ្រប់ផ្នែកទាំងអស់ គឺមិនបានឈប់សម្រាក ក្នុងឱកាសបុណ្យចូលឆ្នាំថ្មីនោះទេ។ លោកបន្ដថា ផ្ទុយទៅវិញមន្ត្រី កម្មករទាំងអស់ គឺបំពេញការងារដូចធម្មតាតាមកន្លែងរៀងខ្លួន។ ជាក់ស្តែងនៅថ្ងៃនេះដែរ លោកបានដឹកនាំក្រុមការងារ បានចុះពិនិត្យការងារថែទាំផ្លូវថ្នល់ ផ្លូវជាតិលេខ៩ ក្នុងភូមិសាស្ត្រស្រុកត្បែងមានជ័យ និងផ្លូវជាតិលេខ៩២ ក្នុងភូមិសាស្ត្រ ឃុំកំពង់ស្រឡៅមួយ ឃុំកំពង់ស្រឡៅពីរ ស្រុកឆែប ដែលអនុវត្តដោយមន្ទីរសាធារណការ និងដឹកជញ្ជូន ខេត្តព្រះវិហារ។ នៅក្នុងឱកាសនោះដែរ លោកបាននាំនូវអំណោយមួយចំនួន យកទៅប្រគល់ជូនដល់ក្រុមការងារ តាមការដ្ឋានជាការលើកទឹកចិត្តផងដែរ។ លោក សំ លាងទ្រី ក៏បានថ្លែងនូវការកោតសរសើរ ដល់មន្ត្រីរាជការ បុគ្គលិក កម្មករទាំងអស់ ដែលបានគោរពបទបញ្ជារាជរដ្ឋាភិបាល នាំគ្នាធ្វើការធម្មតាក្នុងឱកាសបុណ្យចូលឆ្នាំថ្មី ប្រពៃណីជាតិ ដែលករណីនេះ បានបង្ហាញឲ្យឃើញពីការចូលរួមចំណែក ក្នុងការប្រយុទ្ធប្រឆាំងជំងឺកូវីដ១៩៕	2020-04-16T20:13:00+07:00	freshnewsasia.com	https://m.freshnewsasia.com/index.php/en/localnews/155951-2020-04-16-06-13-09.html
9da076fc-2947-4c23-8559-ec571ba40ef9	ការស្រាវជ្រាវចុងក្រោយបង្ហាញថា អត្រាឆ្លងនៃជំងឺកូវីដ១៩ មានកម្រិតទាបនៅតំបន់សីតុណ្ហភាពក្ដៅ	ការសិក្សាស្រាវជ្រាវចុងក្រោយនេះ បង្ហាញថា ប្រទេសទាំងឡាយណា ដែលមានធាតុអាកាសក្តៅនិងសើម អត្រាឆ្លងនៃជំងឺកូវីដ១៩ (Covid-19) មានកម្រិតទាប។ ក៏ប៉ុន្តែចំពោះប្រទេសនៅតំបន់ដែលមានអាកាសធាតុត្រជាក់ និងស្ងួតវិញ គឺមានកម្រិតខ្ពស់នៃការឆ្លងជំងឺដ៏កាចសាហាវមួយនេះ។ ទោះបីជាការស្រាវជ្រាវនៅសហរដ្ឋអាមេរិកថ្មីៗនេះ រកឃើញថា អាកាសធាតុក្តៅអាចកាត់បន្ថយអត្រាឆ្លងនៃជំងឺកូវីដ១៩ក៏ដោយ ក៏មានន័យថាមេរោគនេះវានៅតែឆ្លងដដែល។ អង្គការសុខភាពពិភពលោក (WHO) និងមជ្ឈមណ្ឌលប្រឆាំងនឹងជំងឺឆ្លងនៅសហរដ្ឋអាមេរិក (CDC) លើកឡើងស្របគ្នាថា នេះគឺជាការប្រញាប់ប្រញាល់ពេកណាស់ ក្នុងការសន្និដ្ឋានថា ជំងឺកូវីដ១៩ រាតត្បាតខ្លាំងនៅតំបន់ត្រជាក់និងស្ងួត។ អ្នកវិទ្យាសាស្ត្រ២រូប មកពីវិជ្ជាស្ថានបច្ចេកវិទ្យាម៉ាស្សាឈូសេត (The Massachusetts Institute of Technology-MIT) គឺលោក កាស៊ីម ប៊ូខារី (Qasim Bukhari) និងអ្នកវិទ្យាសាស្ត្រផ្នែកបរិស្ថានលោក យូសិហ្វ ហ្យាមៀល (Yusuf Jameel) បានចេញផ្សាយលទ្ធផលស្រាវជ្រាវថ្មីៗនេះ បង្ហាញថា អត្រាឆ្លងនៃជំងឺកូវីដ១៩ នៅក្នុងប្រទេស តំបន់ត្រូពិក ដែលមានអាកាសធាតុក្ដៅ និងសើម ដូចជានៅប្រទេសសិង្ហបុរី ម៉ាឡេស៊ី ថៃ ប្រទេសកម្ពុជា និងប្រទេសជាច្រើនទៀត នៅតំបន់អាស៊ីអាគ្នេយ៍ គឺមានអត្រាឆ្លងកម្រិតទាប។ ការស្រាវជ្រាវនេះ ក៏បង្ហាញផងដែរ តំបន់ដែលមានសីតុណ្ហភាពក្តៅ លើសពី១៨ អង្សាសេ ឡើងទៅ គឺអត្រាអ្នកឆ្លងមានចំនួនប្រមាណជាង ៦% នៃចំនួនអ្នកឆ្លងសរុបជាសាកល។ ចំណែក អត្រាឆ្លងជំងឺកូវីដ១៩ (Covid-19) ប្រមាណ៩០% គឺភាគច្រើនស្ថិតនៅតំបន់ដែលមានសីតុណ្ហភាពត្រជាក់ ចន្លោះពី៣អង្សាសេ ដល់១០ អង្សាសេ។ លោក កាស៊ីម ប៊ូខារី (Qasim Bukhari) ប្រាប់កាសែត ញូវយ៉ក ថាមស៍ (New York Times) ថ្មីៗនេះថា នៅពេលដែល អាកាសធាតុត្រជាក់ អត្រាអ្នកឆ្លងនៃជំងឺកូវីដ១៩ គឺមានការកើនឡើងខ្លាំង សូម្បីតែនៅសហភាពអឺរ៉ុប ដែលមានសេវាសុខាភិបាលជឿនលឿនក៏ដោយ ក៏មិនអាចទប់ស្កាត់បានឡើយ។ របាយការណ៍ស្រាវជ្រាវនេះ ក៏បានបង្ហាញពី អត្រាឆ្លងនៅសហរដ្ឋអាមេរិក ដូចជានៅក្រុងញូវយ៉ក (New York) ដែលមានអាកាសធាតុត្រជាក់ ចន្លោះពី៣អង្សាសេ ដល់១០អង្សាសេ នៅក្នុងអំឡុងខែកុម្ភៈ និងមីនា គឺមានអត្រាអ្នកឆ្លង ជំងឺកូវីដ១៩ កម្រិតខ្ពស់។ ហើយប្រសិនបើពិនិត្យមើលពីលំនាំនៃការឆ្លងនេះ នៅតំបន់រដ្ឋភាគខាងត្បូងដែលមានធាតុអាកាសក្ដៅវិញ គឺអត្រាឆ្លងជំងឺកូវីដ១៩ មានកម្រិតទាប។ របាយការណ៍ក៏បានបង្ហាញថា អត្រាឆ្លងខ្ពស់នៅតំបន់ដែលមានអាកាសធាតុត្រជាក់នេះ គឺមានលំនាំ (Pattern) ដូចជានៅប្រទេសអ៊ីតាលី (Italy) អេស្ប៉ាញ (Spain) បារាំង (France) និងនៅតំបន់ដែលផ្ទុះរីករាលដាលដំបូងនៅខេត្តហ៊ូបេ (Hubei) និងនៅខេត្តហ៊ូណន (Hunan) ប្រទេសចិន ក្នុងអំឡុងពេលដែលឆ្លងរាលដាលខ្លាំងនោះ។ គ្រូពេទ្យប្រចាំ គ្លីនិកនៅទីក្រុង លីន (Lynn) រដ្ឋម៉ាស្សាឈូសេត (Massachusetts) លោកគ្រូពេទ្យ ឆាន់ ទូច ពន្យល់ប្រាប់អាស៊ីសេរី ពីមូលហេតុដែលនាំឱ្យមេរោគវីរូសឆ្លងខ្ពស់នៅពេលសីតុណ្ហភាពត្រជាក់ ដោយលោកបញ្ជាក់ថា ទាំងអង្គការសុខភាពពិភពលោក ទាំងមជ្ឈមណ្ឌលប្រឆាំងនឹងជំងឺឆ្លងនៅសហរដ្ឋអាមេរិក (CDC) មិនទាន់យល់ស្របចំពោះការរកឃើញនេះនៅឡើយ៖ « »។ បន្ថែមពីការរកឃើញរបស់អ្នកវិទ្យាសាស្ត្រ២រូប នៅសហរដ្ឋអាមេរិកនេះ នៅប្រទេសចិនឯណោះវិញ អ្នកស្រាវជ្រាវចិន ២រូបពីសកលវិទ្យាល័យ ប៊ីហាង (Beihang University) និង ថិនហួរ (Tsinghua University) ក៏បានរកឃើញដូចគ្នាដែរថា ក្នុងអំឡុងពេលធាតុអាកាសត្រជាក់ ជំងឺកូវីដ១៩ មានការរាតត្បាតខ្លាំង នៅតំបន់ខាងជើងប្រទេស ជាងនៅតំបន់ខេត្តភាគខាងត្បូង។ ចំណែកអ្នកស្រាវជ្រាវនៅប្រទេសអេស្ប៉ាញ និងហ្វាំងឡង់ វិញ ក៏បានរកឃើញដួចគ្នានេះដែរ អំពីការរីករាលដាលជំងឺនេះ នៅតំបន់ដែលមានអាកាសធាតុត្រជាក់ ពីសូន្យអង្សាសេ ដល់ ១០ អង្សាសេ។ ទោះជាក្នុងហេតុផលណាក៏ដោយ ក្រុមអ្នកស្រាវជ្រាវទាំងនោះ បញ្ជាក់ថា មានកត្តាជាច្រើនទៀត ដែលអាចកាត់បន្ថយការរាលដាលជំងឺកូវីដ១៩ នោះ រួមមាន រឹតបន្តឹងការធ្វើដំណើរ ការដាក់ឱ្យនៅគម្លាតឆ្ងាយពីគ្នា យ៉ាងតិច២ម៉ែត្រ បង្កើនការធ្វើតេស្តរកមេរោគ និងមានធនធានមនុស្ស ព្រមទាំងបរិក្ខារពេទ្យគ្រប់គ្រាន់ ជាដើម។ គិតត្រឹមថ្ងៃទី១៥ ខែមេសានេះ ចំនួនអ្នកឆ្លងជំងឺកូវីដ១៩ បានកើនដល់ទៅជាង ២លាន (២,០៤៩,៩០៩)នាក់ ក្នុងនោះមានចំនួនអ្នកស្លាប់ជាង ១៣ម៉ឺននាក់ (១៣២,៨៤០) នៅទូទាំងពិភពលោក។ នៅសហរដ្ឋអាមេរិកនេះវិញ ចំនួនអ្នកស្លាប់គឺមានជិត ២ម៉ឺន ៨ពាន់នាក់ (២៧,៥៤៩) ក្នុងចំណោមអ្នកឆ្លងសរុប ជាង៦សែននាក់ (៦២២,៤១២)៕	2020-04-16T20:01:00+07:00	rfa.org	https://www.rfa.org/khmer/program/health/covid-19-04162020090049.html
1b7c859d-6872-48ff-bf9f-a32571346ef1	កងទ័ពកងពលតូចអន្តរាគមន៍លេខ១២៨ បរិច្ចាគថវិកាជាង ៧០លានរៀល ចូលរួមប្រយុទ្ធប្រឆាំងនឹងជំងឺកូវីដ១៩	នាយទាហាន នាយទាហានរង និងពលទាហានកងពលតូចអន្តរាគមន៍លេខ១២៨ នៃយោធភូមិភាគទី១ ឈរជើងនៅព្រំដែនកម្ពុជា-ឡាវ សរុប ២៥១២នាក់ បានរួមគ្នាបរិច្ចាគថវិកាសរុបជាង ៧០លានរៀល ជូនគណៈកម្មការជាតិប្រយុទ្ធប្រឆាំងនឹងជំងឺកូវីដ១៩ ដើម្បីចូលរួមក្នុងប្រតិបត្តិការប្រយុទ្ធប្រឆាំងជំងឺកូវីដ១៩។ ថវិកាជាង ៧០លានរៀលនេះ ត្រូវបានកងពលតូចអន្តរាគមន៍លេខ១២៨ យកប្រគល់ជូនគណៈកម្មការជាតិប្រយុទ្ធប្រឆាំងនឹងជំងឺកូវីដ១៩នៅព្រឹកថ្ងៃទី១៦ ខែមេសា ឆ្នាំ២០២០នេះ។ កងពលតូចអន្តរាគមន៍លេខ១២៨ ជាកងពលមួយដែលសម្តេចតេជោ ហ៊ុន សែន បង្កើតឡើងនៅឆ្នាំ២០១៧ ដើម្បីឈរជើងការពារដែនដីកម្ពុជា នៅព្រំដែនកម្ពុជា-ឡាវ ក្នុងខេត្តស្ទឹងត្រែង។ លោកឧត្តមសេនីយ៍ទោ មៀច សាមុត មេបញ្ជាការកងពលតូចអន្តរាគមន៍លេខ១២៨ បានគូសបញ្ជាក់ថា ការបរិច្ចាគនេះ ជាស្មារតីចូលរួមចំណែកជាមួយរាជរដ្ឋាភិបាលក្នុងការប្រយុទ្ធប្រឆាំងនឹងជំងឺកូវីដ១៩ ដែលកំពុងរាលដាលនៅក្នុងប្រទេសកម្ពុជា។ លោក មៀច សាមុត បានបញ្ជាក់ប្រាប់ Fresh News យ៉ាងដូច្នេះ ។ លោកមេបញ្ជាការរូបនេះបន្ថែមថា ។ សូមបញ្ជាក់ថា ដើម្បីរួមចំណែកជួយរាជរដ្ឋាភិបាលប្រយុទ្ធប្រឆាំងនឹងជំងឺកូវីដ១៩ មានសប្បុរសជនជាច្រើនបានរួមគ្នាបរិច្ចាគថវិកាជូនដល់រាជរដ្ឋាភិបាលកម្ពុជា ដែលមកដល់ពេលនេះថវិកាសប្បុរសជនជួយនោះមានជាង១០លានដុល្លារអាមេរិកហើយ។ ក្រៅពីថវិការបស់សប្បុរសជន សម្តេចវិបុលសេនាភក្តី សាយ ឈុំ ប្រមុខរដ្ឋស្តីទី និងជាប្រធានព្រឹទ្ធសភា សម្តេចពញាចក្រី ហេង សំរិន ប្រធានរដ្ឋសភា សម្តេចតេជោ ហ៊ុន សែន ប្រមុខរាជរដ្ឋាភិបាល សមាជិក សមាជិកព្រឹទ្ធសភា រដ្ឋសភា មន្ត្រីជាន់ខ្ពស់រាជរដ្ឋាភិបាល មន្ត្រីរាជការ និងកងកម្លាំងប្រដាប់អាវុធ បានសម្រេចបរិច្ចាគប្រាក់បៀវត្សជូនដល់គណៈកម្មការជាតិប្រយុទ្ធប្រឆាំងនឹងជំងឺកូវីដ១៩ផងដែរ ដើម្បីធ្វើប្រតិបត្តិការប្រយុទ្ធនឹងជំងឺកូវីដ១០ ក៏ដូចជាដោះស្រាយបញ្ហានានាបង្កដោយជំងឺនេះ៕	2020-04-16T19:22:00+07:00	freshnewsasia.com	https://m.freshnewsasia.com/index.php/en/localnews/155947-2020-04-16-05-22-49.html
8aca8839-b738-4fba-86b7-9f592f1670c4	ស្ថានភាពពលករនិងពលរដ្ឋខ្មែរនៅប្រទេសកូរ៉េ ក្នុងអំឡុងវិបត្តិជំងឺរាតត្បាតកូវីដ ១៩	ប្រជាពលរដ្ឋខ្មែរដែលកំពុងរស់នៅធ្វើការ រៀនសូត្រ និងមានក្រុមគ្រួសារជាជនជាតិកូរ៉េ (South Korea) បានបន្តស្នាក់នៅនិងបំពេញការងារជាធម្មតា ប៉ុន្តែពួកគេមានការប្រុងប្រយ័ត្នខ្ពស់ខ្លាចឆ្លងមេរោគដ៏កាចសាហាវនេះ។ រីឯគ្រួសារខ្មែរដែលមានសមាជិក ៣នាក់ កើតជំងឺនេះ កំពុងបន្តសម្រាកព្យាបាលក្នុងមន្ទីរពេទ្យនៅឡើយ។ ពលករផ្នែកឧស្សាហកម្មនៅទីក្រុងផ្ចង់ថេក (Pyeongtaekc) យុវជន ឃ្លោក លាប ថ្លែងថា លោកបន្តធ្វើការជារៀងរាល់ថ្ងៃដោយថៅកែរោងចក្រមិនបានផ្អាកការងារទេ។ លោកថា ថៅកែរោងចក្របានចូលរួមរឹតបណ្ដឹងវិធានការរបស់អាជ្ញាធរ និងបានចែកម៉ាស់ និងអាល់កុលលាងដៃសម្លាប់មេរោគដល់បុគ្គលិក រួមទាំងភ្ជាប់នូវវិន័យមួយចំនួនឱ្យបុគ្គលិកអនុវត្ត ដើម្បីទប់ស្កាត់ការឆ្លងរាលដាលនៃជំងឺកូវីដ១៩នេះ។ យុវជនដដែលបន្តថា ថ្វីបើវិធានការតឹងរ៉ឹង បូករួមនិងការប្រយ័ត្នប្រយែងខ្លួនរបស់លោកក្ដី ប៉ុន្តែក្ដីបារម្ភពីការឆ្លងជំងឺនេះនៅតែមាន៖ « »។ រីឯពលការិនីម្នាក់ទៀតដែលធ្វើការផ្នែកឧស្សាហកម្មដែរនៅទីក្រុងថេគូ (Teagu) អ្នកនាង ហៀន សុខនីន មានមតិថា រោងចក្រគាត់ថ្វីបើជារោងចក្របែបលក្ខណៈគ្រួសារក្ដី ប៉ុន្តែគាត់បានទទួលការយកចិត្តទុកដាក់ខ្លាំងពីថៅកែ ដើម្បីទប់ស្កាត់ការឆ្លងរាលដាលជំងឺថ្មីនេះ។ ចំណែកឯម៉ាស់ និងអាល់កុលលាងដៃ ក៏ថៅកែចែកឱ្យប្រើដោយមិនចាំបាច់ចំណាយថវិកាទិញឡើយ៖ «ពួកខ្ញុំធ្វើការធម្មតាតែតាំងពីផ្ទុះជំងឺនេះមកថៅកែបិទការចេញចូលអត់ឱ្យពួកខ្ញុំចេញប្រាស្រ័យគ្នាជាមួយអ្នកខាងក្រៅទាំងអស់ នៅក្នុងរង្វង់ការងារពួកខ្ញុំអត់មានចំណូលថ្មីទេ គេអនុវត្តបានល្អអត់ឱ្យពួកខ្ញុំចេញទំនាក់ទំនងខាងក្រៅដាច់ខាតតាំងពីផ្ទុះមេរោគនេះមកគឺថៅកែដាក់លក្ខខណ្ឌ បើនរណាចេញក្រៅអត់ឱ្យចូលរោងចក្រវិញទេ។ និយាយទៅកក់ក្ដៅណាស់ ខ្ញុំចង់បានបែបហ្នឹង។ ចំពោះពលរដ្ឋខ្មែរដែលឆ្លងជំងឺ covid-19នេះ ស្ត្រីខ្មែររៀបការស្វាមីកូរ៉េ ដែលបានឆ្លងជំងឺកូវីដ១៩ ពីស្វាមីបានជាសះស្បើយហើយ ខណៈកូនតូច និងម្ដាយរបស់គាត់នៅមានផ្ទុកមេរោគនេះនៅឡើយ បន្ទាប់ពីធ្វើតេស្តឡើងវិញចំនួន៣លើករួចមក។ ឯកអគ្គរាជទូតកម្ពុជាប្រចាំសាធារណរដ្ឋកូរ៉េ លោក ឡុង ឌីម៉ង់ ឱ្យដឹងថា ស្ត្រីខ្មែរវ័យ ២៣ឆ្នាំ ដែលរៀបការស្វាមីកូរ៉េ បានឆ្លងជំងឺកូវីដ១៩ ពីស្វាមីឥឡូវនេះបានបន្តសម្រាកព្យាបាលនៅមន្ទីរពេទ្យជាង៣សប្ដាហ៍ហើយ បន្ទាប់ពីធ្វើតេស្តបញ្ជាក់ចំនួន ៣ ឃើញថា ស្ត្រីជាម្ដាយទារកពុំមានផ្ទុកជំងឺនេះទៀតទេ។ ប៉ុន្តែកូនតូចអាយុ៣ខែ និងគាត់ម្ដាយរបស់គាត់វ័យជាង៤០ឆ្នាំ នៅមានផ្ទុកវីរុសថ្មីនេះនៅឡើយ ដែលតម្រូវឱ្យពួកគាត់ត្រូវបន្តស្នាក់នៅក្នុងមន្ទីរពេទ្យ ដើម្បីតាមដាននិងព្យាបាលសុខភាពបន្តទៀត៖ « »។ លោក ឡុង ឌីម៉ង់ បន្តថា ដោយឡែកស្វាមីជាជនជាតិកូរ៉េបានជាសះស្បើយហើយ ដោយអាជ្ញាធរសុខាភិបាលបានអនុញ្ញាតឱ្យគាត់ចេញពីមន្ទីរពេទ្យនិងវិលត្រឡប់ទៅផ្ទះវិញដែលស្ថិតនៅទីក្រុងប៊ូឆុន (Bucheon) ជាយទីក្រុងសេអ៊ូល (Seoul) ដែលមានចម្ងាយពីគ្នាប្រមាណជា២០គីឡូម៉ែត្រ។ លោកថា ក្នុងចំណោមពលរដ្ឋខ្មែរ ជាង៦ម៉ឺននាក់ រស់នៅ រៀនសូត្រ និងធ្វើការក្នុងប្រទេសកូរ៉េមានតែសមាជិកគ្រួសារខ្មែរចំនួន ៣នាក់ប៉ុណ្ណោះដែលឆ្លងមេរោគនេះ។ សហគមន៍ខ្មែរនៅប្រទេសកូរ៉េ សរុបមានជាង ៦ម៉ឺននាក់ ដែលក្នុងនោះមានពលករប្រមាណជា ៤ម៉ឺន ៨ពាន់នាក់ ស្ត្រី និងបុរសខ្មែររៀបការជាមួយភរិយាស្វាមីកូរ៉េមានប្រមាណ ៨ពាន់នាក់ និងនិស្សិតជាង ៤រយនាក់។ ក្នុងគ្រាឆ្លងរាលដាលជំងឺនេះ នៅប្រទេសកូរ៉េក៏ដូចជាប្រទេសដទៃដែរ អាជ្ញាធរកូរ៉េបានប្រើវិធានការបិទសាលារៀន គ្រឹះស្ថានអប់រំ ដោយឱ្យសិស្សនិស្សិតរៀនតាមអនឡាយ ចំណែកពលករធ្វើការក្នុងវិស័យកសិកម្មនៅបន្តធ្វើការជាធម្មតា និងរោងចក្របម្រើឱ្យវិស័យឧស្សាហកម្មខ្លះក៏នៅបន្តដំណើរការដែរ៕	2020-04-16T18:56:00+07:00	rfa.org	https://www.rfa.org/khmer/news/health/Cambodian-at-S-Korea-situation-04162020075544.html
954c73e0-f413-41f1-ba27-2e19e9b65e82	អភិបាលខេត្តកំពត បន្តប្រគល់សម្ភារ និងបរិក្ខារដល់មន្ទីរពេទ្យបង្អែកចំនួន៥ និងមណ្ឌលសុខភាពចំនួន៦៤ ដើម្បីបង្ការទប់ស្កាត់ជំងឺឆ្លងកូវីដ១៩	នៅថ្ងៃទី១៦ ខែមេសា ឆ្នាំ២០២០នេះ លោក ជាវ តាយ អភិបាលខេត្ត បានដឹកនាំក្រុមការ និងមន្ទីរពាក់ព័ន្ធបន្តប្រគល់សម្ភារ និងគ្រឿងបរិក្ខា ជូនដល់មណ្ឌលសុខភាព និងមន្ទីរពេទ្យបង្អែកចំនួន៥ និងមណ្ឌលសុខភាព ចំនួន៦៤ ដើម្បីឆ្លើយតបយុទ្ធនាការបង្ការ ទប់ស្កាត់ ជំងឺឆ្លងកូវីដ១៩។ ក្នុងពិធីប្រគល់នេះលោកជាវ តាយ បានថ្លែងថា បច្ចុប្បន្នស្ថានភាពជំងឺឆ្លងកូវីដ១៩ បាននឹងកំពុងរីករាលដាលក្នុងពិភពលោក ហើយបញ្ហានេះ គឺជាបន្ទុកដ៏លំបាកធ្ងន់ធ្ងរ សម្រាប់នៅកម្ពុជា យើងផងដែរ។ នៅក្នុងស្ថានការណ៍ដ៏លំបាកធ្ងន់ធ្ងរនេះ រាជរដ្ឋាភិបាលកម្ពុជា ក្រោមការដឹកនាំប្រកបដោយយុទ្ធសាស្ត្រគ្រប់ជ្រុងជ្រោយរបស់ប្រមុខរាជរដ្ឋាភិបាលសម្ដេចតេជោ ហ៊ុន សែន បាននឹងកំពុងយកចិត្តទុកដាក់ ដើម្បីដោះស្រាយនូវបញ្ហា ដ៏លំបាកនេះ។ លោក ជាវ តាយ បានបន្តថា ដូច្នេះ ដើម្បីរួមចំណែកការលំបាកជាមួយរាជរដ្ឋាភិបាលនោះ រដ្ឋបាលខេត្តកំពត នារយៈពេលកន្លងមក តែងបានយកចិត្តទុកដាក់ ដោះស្រាយផ្ដល់ ស្បៀងអាហារទំនុបបម្រុងជូនដល់ប្រជាពលរដ្ឋប្រឈមការខ្វះខាត រួមនឹងសម្ភារ វេជ្ជសាស្ត្រមួយចំនួនទៀត ជាបន្តបន្ទាប់ដែលបម្រើឱ្យសកម្មភាព ប្រយុទ្ធបង្ការទប់ស្កាត់ជំងឺឆ្លងកូវីដ១៩ ដែលក្នុងនោះបានធ្វើការបែងចែក សម្រាប់ដល់ប្រជាពលរដ្ឋ ក្នុងមូលដ្ឋាន និងអាជ្ញាធរក្រុង ស្រុក ឃុំ សង្កាត់ក្នុងខេត្តចំនួន២លើករួចមកហើយផងដែរ។ ដោយឡែក ជាការជាក់ស្ដែង ការបែងចែកប្រគល់ជូននូវអំណោយសម្ភារ បម្រើដល់សកម្មភាពប្រយុទ្ធ បង្ការ ទប់ស្កាត់ជំងឺឆ្លងកូវីដ១៩ ដល់មណ្ឌលសុខភាព និងមន្ទីរពេទ្យបង្អែកនាពេលនេះ គឺជាលើកទី៣ហើយ។ លោកអភិបាលខេត្ត បានបញ្ជាក់ថា សកម្មភាពទាំងអស់នេះ គឺមិនអាចខ្វះបានពីការចូលរួម របស់សប្បុរសជន ជាថ្នាក់ដឹកនាំ មន្ត្រីរាជការ និងក្រុមហ៊ុនសហគ្រាសនានា ដែលគិតមកដល់ពេលនេះ ជំនួយឧបត្ថម្ភរបស់សប្បុរសជនក្នុងយុទ្ធនាការប្រយុទ្ធប្រឆាំងកូវីដ១៩ ជូនដល់រដ្ឋបាលខេត្តគិតជាថវិកាសរុបចំនួន ១៩,៥០០ដុល្លារ និង ១៥លាន ៩សែនរៀល រួមនិងគ្រឿងឧបភោគ បរិភោគ សម្ភារបរិក្ខារវេជ្ជសាស្រ្តមួយចំនួនបម្រើដល់សកម្មភាពប្រយុទ្ធបង្ការទប់ស្កាត់ជំងឺកូវីដ១៩ បានឆ្លើយតបយ៉ាងល្អប្រសើរផងដែរ។ លោក ជាវ តាយ ក៏បានផ្ដាំផ្ញើដល់គ្រូពេទ្យតាមមណ្ឌលសុខភាព និងមន្ទីរពេទ្យបង្អែកក្នុងខេត្តទាំងអស់ ឱ្យបន្តការខិតខំយកចិត្តទុកដាក់ និងសហការថែមទៀត ឱ្យបានល្អជាមួយនឹងអាជ្ញាធរមូលដ្ឋានរួមនឹងអ្នកពាក់ព័ន្ធពិសេសធ្វើការផ្សព្វផ្សាយអប់រំដល់ប្រជាពលរដ្ឋអំពីវិធានការអនាម័យ របស់ក្រសួងសុខាភិបាល គឺក្នុងគោលដៅរួម ដើម្បីធ្វើយ៉ាងណារួមគ្នា ទប់ស្កាត់ការឆ្លងជំងឺដ៏កាចសាហាវមួយនេះ ឱ្យមានប្រសិទ្ធភាពខ្ពស់។ សម្ភារដែលបានប្រគល់ជូននាពេលនេះជូនមន្ទីរពេទ្យបង្អែកចំនួន៥ រួមមាន៖ ធុងបាញ់ថ្នាំសម្លាប់មេរោគ ចំនួន១០, ម៉ាស់២៥ប្រអប់, ទឹកសាប៊ូលាងដៃ១០ធុង និងសម្រាប់មណ្ឌលសុខភាព ចំនួន៦៤ បានប្រគល់ជូនម៉ាស់១៩២ប្រអប់, អាកុល៣២០លីត្រ និងឧបករណ៍សម្រាប់ស្ទង់កំដៅចំនួន៦៤ ផងដែរ៕	2020-04-16T18:55:00+07:00	freshnewsasia.com	https://m.freshnewsasia.com/index.php/en/localnews/155942-2020-04-16-04-55-56.html
d2412236-0ad6-4038-9b9f-771d52cc4a4b	ឧត្តមសេនីយ៍ត្រី លឹម ប៊ូប៉ោ នាយករង ទីចាត់ការការពារគីមីសាស្ត្រ អគ្គបញ្ជាការដ្ឋាន ប្រកាសបរិច្ចាគប្រាក់បៀវត្ស៥០ម៉ឺនរៀល រយៈពេល៥ខែ ដល់គណៈកម្មការជាតិប្រយុទ្ធប្រឆាំងនឹងជំងឺកូវីដ១៩	ឧត្តមសេនីយ៍ត្រី លឹម ប៊ូប៉ោ នាយករង ទីចាត់ការការពារគីមីសាស្ត្រ អគ្គបញ្ជាការដ្ឋាន បានប្រកាសបរិច្ចាគប្រាក់បៀវត្ស របស់ខ្លួន ចំនួន៥០ម៉ឺនរៀល ក្នុង១ខែ រយៈពេល៥ខែ ចាប់ពីខែឧសភា ដល់ខែកញ្ញា ឆ្នាំ២០២០ ជូនដល់គណៈកម្មការជាតិប្រយុទ្ធប្រឆាំងនឹងជំងឺកូវីដ១៩។ សូមជម្រាបថា សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានសម្រេចបរិច្ចាគប្រាក់បៀវត្សរបស់សម្តេចចំនួន៧ខែ ជូនដល់គណៈកម្មការជាតិ ប្រយុទ្ធនឹងជំងឺកូវីដ១៩។ ប្រាក់ខែរបស់ សម្តេចតេជោដែលបរិច្ចាគនេះ គឺរាប់ចាប់ពីខែមីនា រហូតដល់ខែកញ្ញា ឆ្នាំ២០២០៕	2020-04-16T18:35:00+07:00	freshnewsasia.com	https://m.freshnewsasia.com/index.php/en/localnews/155937-2020-04-16-04-35-28.html
b439c34e-a696-435b-a047-f3b583b00703	សាកលវិទ្យាល័យ UME សាខាខេត្តកំពង់ចាម នាំយកថវិកាជាង ១២លានរៀល ចូលរួមជាមួយអាជ្ញាធរខេត្ត ដើម្បីប្រយុទ្ធប្រឆាំងជំងឺកូវីដ១៩	លោក មួន វាសនា ទីប្រឹក្សាសម្ដេច ហេង សំរិន និងជាប្រធានគណៈគ្រប់គ្រង សាកលវិទ្យាល័យ UME សាខាខេត្តកំពង់ចាម បានផ្តួចផ្តើមគំនិតរៃអង្គាសថវិកា ដែលបានពីការបរិច្ចាករបស់ គណៈគ្រប់គ្រង សាស្រ្តាចារ្យ បុគ្គលិក និង និស្សិតនៃសាខាសាកលវិទ្យាល័យគ្រប់គ្រង និងសេដ្ឋកិច្ច UME ខេត្តកំពង់ចាម បានចំនួនជាង១២លានរៀល នៅថ្ងៃទី១៦ ខែមេសា ឆ្នាំ ២០២០ នេះ បានយកថវិកាអង្គាសនេះទៅជូនគណៈកម្មការ ប្រយុទ្ធ ប្រឆាំងនឹងជំងឺ កូវីដ១៩ (Covid-19)ខេត្តកំពង់ចាម ចំនួន ៦,0៥,០០០ និង ជូនគណៈកម្មការថ្នាក់ជាតិប្រយុទ្ធប្រឆាំងនឹងជំងឺ កូវីដ១៩ ចំនួន ៦,0៥,០០០ ក្នុងគោលបំណង ចូលរួមប្រឆាំងជំងឺកូវីដ១៩។ ស្ថិតក្នុងឱកាសនោះ ប្រធានគណៈកម្មការប្រឆាំងជំងឺកូវីដ១៩ខេត្ត លោក អ៊ុន ចាន់ដា បានថ្លែងអំណរគុណយ៉ាងជ្រាលជ្រៅ ដល់លោក មួន វាសនា ទីប្រឹក្សាសម្ដេច ហេង សំរិន និងជាប្រធានគណៈគ្រប់គ្រង សាកលវិទ្យាល័យ UME សាខាខេត្តកំពង់ចាម ដែលបានផ្តួចផ្តើមគំនិតរៃអង្គាសថវិកា រួមគ្នាយកមកផ្តល់ជូន គណៈកម្មការប្រឆាំងជំងឺកូវីដ១៩ ខេត្តកំពង់ចាមនាពេលនេះ។ លោកអភិបាលខេត្ត បានបន្តថា សកម្មភាពមនុស្សធម៌ នាពេលនេះ គឺជាការរួមចំណែក យ៉ាងសំខាន់ ក្នុងសកម្មភាពនានា ដើម្បីប្រយុទ្ធនឹងជំងឺកូវីដ១៩ ដែលជាការ ជួយរំលែកទុក្ខលំបាក ការខ្វះខាតរបស់បងប្អូនប្រជាពលរដ្ខ ក្នុងការពារទប់ស្កាត់ ការរីករាលដាល COVID-19 និងស្របជាមួយរាជរដ្ឋាភិបាលកម្ពុជា បាននិងកំពុង យកចិត្តទុកដាក់ ក្នុងការអំពាវនាវ និងណែនាំដល់គ្រប់ស្ថាប័នរដ្ឋ វិស័យឯកជន អង្គការជាតិ អន្តរជាតិ និងបងប្អូនសប្បុរសជននានា ដើម្បីរួមគ្នាប្រយុទ្ធទប់ស្កាត់ ការរីករាលដាលនៃវីរុសកូរ៉ូណា (កូវីដ១៩) នេះ។ លោក មួន វាសនា បានយកឱកាសនោះ សូមបួងសួងដល់គុណ ព្រះរតនត្រ័យ វត្ថុស័ក្តិសិទ្ធិទាំងអស់ក្នុងលោក ជាពិសេសទេវតាឆ្នាំថ្មី ឆ្នាំជូត ទោស័ក ព.ស២៥៦៤ ព្រះនាមគោរាគទេវី តាមជួយប្រោះព្រំដល់ថ្នាកដឹកនាំ និងប្រជាពលរដ្ឋសព្ទសាធុការ ពរជ័យ មានសុខភាពល្អបរិបូរណ៍ កម្លាំងមាំមួន ប្រាជ្ញាឈ្លាសវៃ អាយុយឺនយូរ និង ព្រមទាំងប្រកប បានដោយពុទ្ធពរទាំងប្រាំប្រការគឺ អាយុ វណ្ណៈ សុខៈ ពលៈ និងបដិពាន្នៈ កុំបីឃ្លៀងឃ្លាតឡើយ។ ជាពិសេសជៀសផុតពីជំងឺកូវីដ១៩ គ្រប់ៗគ្នា និង ថ្លែងអំណរគុណយ៉ាងជ្រាលជ្រៅគណៈគ្រប់គ្រង សាស្រ្តាចារ្យ បុគ្គលិក និង និស្សិត នៃសាខាសាកលវិទ្យាល័យគ្រប់គ្រង និងសេដ្ឋកិច្ច UME ខេត្តកំពង់ចាម ដែលមានចិត្តសប្បុរសចួលរួមជាថវិកានេះផងដែរ៕	2020-04-16T18:32:00+07:00	freshnewsasia.com	https://m.freshnewsasia.com/index.php/en/localnews/155936-2020-04-16-04-32-05.html
9b1a48ed-ad6b-4a9e-b1ba-141094d86b05	ប្រធានក្រុមប្រឹក្សា និងសមាជិកក្រុមប្រឹក្សាខេត្តព្រះវិហារ ១៨រូប ប្រកាសបរិច្ចាគប្រាក់បៀវត្សរ៍របស់ខ្លួន ជូនដល់គណៈកម្មការជាតិប្រយុទ្ធនឹងជំងឺកូវីដ១៩ សរុបថវិកាជាង ១៩លានរៀល	លោក ឡុង សុវណ្ណ ប្រធានក្រុមប្រឹក្សាខេត្ត និងសមាជិកក្រុមប្រឹក្សាខេត្តព្រះវិហារចំនួន ១៨រូប ប្រកាសបរិច្ចាគប្រាក់បៀវត្សរបស់ខ្លួន ជូនដល់គណៈកម្មការជាតិប្រយុទ្ធប្រឆាំង នឹងជំងឺកូវីដ១៩ ដែលសរុបជាថវិកាចំនួន ១៩.៤០០.០០០ រៀល។ សូមជម្រាបថា សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានសម្រេចបរិច្ចាគប្រាក់បៀវត្សរបស់សម្តេចចំនួន៧ខែ ជូនដល់គណៈកម្មការជាតិ ប្រយុទ្ធនឹងជំងឺកូវីដ១៩។ ប្រាក់ខែរបស់ សម្តេចតេជោដែលបរិច្ចាគនេះ គឺរាប់ចាប់ពីខែមីនា រហូតដល់ខែកញ្ញា ឆ្នាំ២០២០៕	2020-04-16T18:20:00+07:00	freshnewsasia.com	https://m.freshnewsasia.com/index.php/en/localnews/155929-2020-04-16-04-20-32.html
6ab7d527-bdff-4a38-88fc-3bc138291b41	រកឃើញអ្នកផ្ទុកជំងឺ COVID-19 ចំនួនជាង៦៦០នាក់ ក្នុងក្បួននាវាដឹកយន្តហោះចម្បាំងបារាំង (Video inside)	ក្រសួងការពារជាតិបារាំងបានទទួលស្គាល់ថា ពីរភាគបីនៃនាវិកជិត ២,០០០នាក់ នៅលើនាវាដឹកយន្ដហោះចម្បាំងមួយគ្រឿង និងនាវាចម្បាំងអមដំណើរត្រូវបានធ្វើតេស្ដ និងចេញលទ្ធផលវិជ្ជមានចំពោះ COVID-19។ នេះបើតាមការចេញផ្សាយដោយ សារព័ត៌មាន Al Jazeera នៅព្រឹកថ្ងៃព្រហស្បតិ៍ ទី១៦ ខែមេសា ឆ្នាំ២០២០។ នាវិក ៦៦៨នាក់មកពីនាវាដឹកយន្ដហោះចម្បាំង ឆាល ដឺ ហ្គល (Charles de Gaulle) និងនាវាចម្បាំងអមដំណើរពីរគ្រឿងទៀត បានឆ្លងជំងឺ COVID-19 ហើយក្នុងនោះមាន ៣១នាក់ កំពុងសម្រាកព្យាបាលនៅមន្ទីរពេទ្យ ខណៈម្នាក់កំពុងស្ថិតនៅក្នុងស្ថានភាពធ្ងន់ធ្ងរ។ កាលពីសប្ដាហ៍មុន Charles de Gaulle បានប្តូរទិសដៅត្រឡប់ក្រោយវិញ ១០ថ្ងៃមុននឹងត្រូវដាក់ពង្រាយទៅកាន់តំបន់ដែនសមុទ្រអាត្លង់ទិក (Atlantic) ដើម្បីចូលរួមក្នុងសមយុទ្ធយោធារបស់អង្គការ NATO បន្ទាប់ពីសមាជិកនាវិក មួយចំនួនមានរោគសញ្ញា COVID-19។ បើតាមក្រសួងការពារជាតិបារាំង បច្ចុប្បន្នក្រុមនាវាចម្បាំងខាងលើ កំពុងទទួលការបាញ់សម្លាប់មេរោគ៕	2020-04-16T17:57:00+07:00	freshnewsasia.com	https://m.freshnewsasia.com/index.php/en/internationalnews/155923-2020-04-16-03-57-19.html
6661327d-4388-4d64-8981-2bef5b70e7e4	មន្ត្រីរាជការស្រុកឱរ៉ាល់ ៤១នាក់ បរិច្ចាគប្រាក់បៀវត្ស ជូនគណៈកម្មការជាតិ ប្រយុទ្ធប្រឆាំងជំងឺកូវីដ១៩	មន្ត្រីរាជការនៅក្នុងស្រុកឱរ៉ាល់សរុប៤១នាក់ បានសម្រេចបរិច្ចាគប្រាក់បៀវត្សរ៍របស់ខ្លួន ជូនគណៈកម្មការជាតិប្រយុទ្ធប្រឆាំងជំងឺកូវីដ១៩ ដើម្បីចូលរួមដោះស្រាយការលំបាកទាំងឡាយរបស់រាជរដ្ឋាភិបាលកម្ពុជា។ មន្ត្រីរាជការដែលសម្រេចបរិច្ចាគប្រាក់បៀវត្សរ៍របស់ខ្លួនជួយរាជរដ្ឋាភិបាលប្រយុទ្ធប្រឆាំងនឹងជំងឺកូវីដ១៩ ក៏ដូចជាដោះស្រាយបញ្ហានានានេះ រួមមាន ប្រធានក្រុមប្រឹិក្សាស្រុក អភិបាលស្រុក អភិបាលរងស្រុក នាយក នាយករងរដ្ឋបាលស្រុក ក្រុមប្រឹក្សាឃុំ និងស្មៀនឃុំ នៃឃុំទាំង៥ក្នុងស្រុកឱរ៉ាល់។ ក្នុងលិខិតប្រកាសពីការបរិច្ចាគថវិកាផ្ញើទៅលោក ម៉ម ប៊ុនហេង រដ្ឋមន្ត្រីក្រសួងសុខាភិបាល និងជាអនុប្រធានអចិន្ត្រៃយ៍គណៈកម្មការជាតិប្រយុទ្ធនឹងជំងឺកូវីដ១៩ ដែលអង្គភាពព័ត៌មាន Fresh News ទទួលបាន បានគូសបញ្ជាក់ថា ប្រធានក្រុមប្រឹក្សា អភិបាល និងអភិបាលរងស្រុក បានបរិច្ចាគប្រាក់បៀវត្សចន្លោះពី១០ម៉ឺនរៀល ទៅ២០ម៉ឺនរៀលរយៈពេល៥ខែ។ ដោយឡែកនាយក នាយករងរដ្ឋបាលស្រុក ក្រុមប្រឹក្សាឃុំ និងស្មៀន បរិច្ចាគប្រាក់បៀវត្សន្លោះពី៥ម៉ឺនរៀើ ទៅ១០ម៉ឺនរៀលរយៈពេល៣ខែ។ ក្នុងលិខិតបរិច្ចាគប្រាក់បៀវត្ស ប្រធានក្រុមប្រឹិក្សាស្រុក អភិបាលស្រុក អភិបាលរងស្រុក នាយក នាយករងរដ្ឋបាលស្រុក ក្រុមប្រឹក្សាឃុំ និងស្មៀនឃុំ បានគូសបញ្ជាក់ថា ការបរិច្ចាគនេះ ជាស្មារតីចូលរួមចំណែកជាមួយរាជរដ្ឋាភិបាលក្នុងការប្រយុទ្ធប្រឆាំងនឹងជំងឺកូវីដ១៩ ដែលកំពុងរាលដាលនៅក្នុងប្រទេសកម្ពុជា។ មន្ត្រីនៅក្នុងស្រុកឱរ៉ាល់ដែលស្ម័គ្រចិត្តរំលែកប្រាក់បៀវត្សជួយដល់រាជរដ្ឋាភិបាលនេះ បានគូសបញ្ជាក់ថា ចំណែកប្រាក់បៀវត្សរបស់ពួកគេជាចំនួនទឹកប្រាក់មួយតិចតួច តែជាស្មារតីនៃការចែករំលែក និងជាស្មារតីនៃការជួយគ្នារបស់មន្ត្រីរាជរដ្ឋាភិបាលកម្ពុជាក្រោមការដឹកនាំរបស់សម្តេចតេជោ ហ៊ុន សែន ដើម្បីជួយដល់សង្គមជាតិ ជួយដល់ប្រជាពលរដ្ឋខ្មែរក្នុងពេលជួបការលំបាក។ សូមបញ្ជាក់ថា ដើម្បីដោះស្រាយការលំបាកទាំងឡាយដែលកំពុងប្រឈមសម្រាប់កម្ពុជាបណ្តាលមកពីជំងឺកូវីដ១៩នោះ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា នៅទី០១ ខែមេសា ឆ្នាំ២០២០ បានប្រកាសបរិច្ចាគប្រាក់បៀវត្សរបស់សម្តេចចំនួន៧ខែ ជូនដល់គណៈកម្មការជាតិប្រយុទ្ធនឹងជំងឺកូវីដ១៩។ ប្រាក់បៀវត្សរបស់សម្តេចតេជោដែលបរិច្ចាគនេះ រាប់ចាប់ពីខែមីនា រហូតដល់ខែកញ្ញា ឆ្នាំ២០២០។ ប្រាក់បៀវត្សនាយករដ្ឋមន្ត្រីកម្ពុជា មានប្រមាណ១០លានរៀល ក្នុង១ខែ ខណៈប្រាក់ខែឧបនាយករដ្ឋមន្រ្តី ៨លាន ប្រាក់ខែទេសរដ្ឋមន្រ្តីចំនួន៦លាន និងរដ្ឋមន្ត្រីមានប្រមាណ៥លានរៀលក្នុង១ខែ។ សម្តេចវិបុលសេនាភក្តី សាយ ឈុំ ប្រធានព្រឹទ្ធសភា សម្តេចពញាចក្រី ហេង សំរិន ប្រធានរដ្ឋសភា សមាជិកព្រឹទ្ធសភា សមាជិករដ្ឋសភា ឧបនាយករដ្ឋមន្ត្រី ទេសរដ្ឋមន្ត្រី រដ្ឋមន្ត្រី រដ្ឋលេខាធិការ អនុរដ្ឋលេខាការ មន្ត្រីរាជការ កងកម្លាំងប្រដាប់អាវុធ មន្ត្រីតុលាការ និងមន្ត្រីនៅស្ថាប័នផ្សេងៗទៀត ក៏បានសម្រេចបរិច្ចាគប្រាក់បៀវត្សប្រចាំខែរបស់ខ្លួនជាបន្តបន្ទាប់ផងដែរ ជូនដល់គណៈកម្មការជាតិប្រយុទ្ធប្រឆាំងជំងឺកូវីដ១៩ ដើម្បីរួមចំណែកគ្នាជួយដោះស្រាយការលំបាករបស់ជាតិក្នុងពេលរងការរាតត្បាតដោយជំងឺកូវីដ១៩៕	2020-04-16T17:40:00+07:00	freshnewsasia.com	https://m.freshnewsasia.com/index.php/en/localnews/155919-2020-04-16-03-40-04.html
2f306236-4d7a-4465-9405-b1c8ed45b281	អាជ្ញាធរកំពុងរវល់ទប់ស្កាត់ជំងឺកូវីដ ជនខិលខូចលួចឈូសឆាយដីព្រៃលិចទឹក នៅកំពង់ធំ	ខណៈដែលប្រមុខរាជរដ្ឋាភិបាល ក៏ដូចអាជ្ញាធរពាក់ព័ន្ធ កំពុងរួមដៃគ្នា យុទ្ធទប់ស្កាត់ការរីករាលដាលជំងឺកូវីដ-១៩ ស្រាប់តែមានជនខិលខូច១ក្រុមយកត្រាក់ទ័រទៅឈូសឆាយដីព្រៃអភិរក្សសហគមន៍បឹងស្ពុង ស្ថិតនៅភូមិសាស្រ្តតំបន់បឹងស្ពុង ឃុំសានគរ ស្រុកកំពង់ស្វាយ លុះពេលអាជ្ញាធរដឹង ក៏ចុះបង្រ្កាបនិងរឹបអូសត្រាក់ទ័រ នៅរសៀលថ្ងៃទី១៦ ខែមីនា ឆ្នាំ២០២០ ដើម្បីចាត់ការតាមផ្លូវច្បាប់។ សមត្ថកិច្ច បានឲ្យដឹង ករណីឈូសឆាយដីព្រៃ នេះមានរយៈពេល ២-៣ថ្ងៃមកហើយ លុះពេលកម្លាំងសមត្ថកិច្ច បានចុះបង្រ្កាប អ្នកបើកបរត្រាក់ទ័របើករត់គេចខ្លួន តែដោយសារត្រាក់ទ័រជាប់ផុង ទើបសមត្ថកិច្ចចាប់បាន ។ ប្រភពបន្តថា ប្រតិបត្តិការនេះ ធ្វើឡើងក្រោមការសម្របសម្រួលនីតិវិធីពីលោក ស៊ីន វីរៈ ព្រះរាជអាជ្ញាអមសាលាដំបូងខេត្តកំពង់ធំ លោកឧត្តមសេនីយ៍ទោ អ៊ុក កុសល ស្នងការនគរបាលខេត្តកំពង់ធំ បានដឹកនាំកម្លាំងការិយាល័យនគរបាលប្រឆាំងបទល្មើសសេដ្ឋកិច្ច ការចុះបង្រ្កាប។ ជាមួយគ្នានោះ សមត្ថកិច្ច បានដកហូត ត្រាក់ទ័រម៉ាក Kubuta M9540 ពណ៌ក្រហមចំនួន ០១គ្រឿង, ត្រាក់ទ័រ ម៉ាក JOHN DEERE ពណ៌បៃតងចំនួន១គ្រឿង, ម៉ូតូ WAVE ពណ៌ខ្មៅ គ្មានស្លាកលេខចំនួន០១គ្រឿង។ សមត្ថកិច្ច បញ្ជាក់ថា វត្ថុតាងខាងលើត្រូវបានកម្លាំងជំនាញប្រគល់ជូនជំនាញខណ្ឌរដ្ឋបាលជល់ផលខេត្តកំពង់ធំ ដើម្បីចាត់ការតាមនីតិវិធី៕	2020-04-16T17:16:29+07:00	kbnnews.com	https://kbn.news/archives/158851
53734893-dc3a-4f5a-8297-f1804d36f62e	វរសេនីយ៍ទោ ច័ន្ទ សុធា បរិច្ចាគប្រាក់បៀវត្សរយៈពេល៤ខែ ជូនគណៈកម្មការជាតិ ប្រយុទ្ធប្រឆាំងជំងឺកូវីដ១៩	លោកវរសេនីយ៍ទោ ច័ន្ទ សុធា អនុប្រធាននាយកដ្ឋានផ្សព្វផ្សាយអប់រំ នៃអគ្គនាយកដ្ឋានភស្តុភារ និងហិរញ្ញវត្ថុក្រសួងមហាផ្ទៃ បរិច្ចាគប្រាក់បៀវត្សរបស់ខ្លួនមួយខែ ២០ម៉ឺនរៀល រយៈពេល៤ខែ ជូនគណៈកម្មការជាតិប្រយុទ្ធប្រឆាំងជំងឺកូវីដ១៩ ដើម្បីចូលរួមដោះស្រាយការលំបាកទាំងឡាយរបស់រាជរដ្ឋាភិបាលកម្ពុជា។ ក្នុងលិខិតប្រកាសពីការបរិច្ចាគថវិកាផ្ញើទៅលោក ម៉ម ប៊ុនហេង រដ្ឋមន្ត្រីក្រសួងសុខាភិបាល និងជាអនុប្រធានអចិន្ត្រៃយ៍គណៈកម្មការជាតិប្រយុទ្ធនឹងជំងឺកូវីដ១៩ លោកវរសេនីយ៍ទោ ច័ន្ទ សុធា បានគូសបញ្ជាក់ថា លោកបរិច្ចាគប្រាក់បៀវត្សរបស់ខ្លួនជូនទៅគណៈកម្មការជាតិប្រយុទ្ធប្រឆាំងនឹងជំងឺកូវីដ១៩ ចាប់ពីខែឧសភា ដល់ខែសីហា ឆ្នាំ២០២០។ លោកវរសេនីយ៍ទោ ច័ន្ទ សុធា បានគូសបញ្ជាក់ក្នុងលិខិតនោះថា ការបរិច្ចាគនេះ ជាស្មារតីចូលរួមចំណែកជាមួយរាជរដ្ឋាភិបាលក្នុងការប្រយុទ្ធប្រឆាំងនឹងជំងឺកូវីដ១៩ ដែលកំពុងរាលដាលនៅក្នុងប្រទេសកម្ពុជា។ លោកបានបន្ថែមថា ចំណែកប្រាក់បៀវត្សរបស់លោកជាចំនួនទឹកប្រាក់មួយតិចតួច តែជាស្មារតីនៃការចែករំលែក និងជាស្មារតីនៃការជួយគ្នារបស់មន្ត្រីរាជរដ្ឋាភិបាលកម្ពុជាក្រោមការដឹកនាំរបស់សម្តេចតេជោ ហ៊ុន សែន ដើម្បីជួយដល់សង្គមជាតិ ជួយដល់ប្រជាពលរដ្ឋខ្មែរក្នុងពេលជួបការលំបាក។ សូមបញ្ជាក់ថា ដើម្បីដោះស្រាយការលំបាកទាំងឡាយដែលកំពុងប្រឈមសម្រាប់កម្ពុជាបណ្តាលមកពីជំងឺកូវីដ១៩នោះ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា នៅទី០១ ខែមេសា ឆ្នាំ២០២០ បានប្រកាសបរិច្ចាគប្រាក់បៀវត្សរបស់សម្តេចចំនួន៧ខែ ជូនដល់គណៈកម្មការជាតិប្រយុទ្ធនឹងជំងឺកូវីដ១៩។ ប្រាក់បៀវត្សរបស់សម្តេចតេជោដែលបរិច្ចាគនេះ រាប់ចាប់ពីខែមីនា រហូតដល់ខែកញ្ញា ឆ្នាំ២០២០។ ប្រាក់បៀវត្សនាយករដ្ឋមន្ត្រីកម្ពុជា មានប្រមាណ១០លានរៀល ក្នុង១ខែ ខណៈប្រាក់ខែឧបនាយករដ្ឋមន្រ្តី ៨លាន ប្រាក់ខែទេសរដ្ឋមន្រ្តីចំនួន៦លាន និងរដ្ឋមន្ត្រីមានប្រមាណ៥លានរៀលក្នុង១ខែ។ សម្តេចវិបុលសេនាភក្តី សាយ ឈុំ ប្រធានព្រឹទ្ធសភា សម្តេចពញាចក្រី ហេង សំរិន ប្រធានរដ្ឋសភា សមាជិកព្រឹទ្ធសភា សមាជិករដ្ឋសភា ឧបនាយករដ្ឋមន្ត្រី ទេសរដ្ឋមន្ត្រី រដ្ឋមន្ត្រី រដ្ឋលេខាធិការ អនុរដ្ឋលេខាការ មន្ត្រីរាជការ កងកម្លាំងប្រដាប់អាវុធ មន្ត្រីតុលាការ និងមន្ត្រីនៅស្ថាប័នផ្សេងៗទៀត ក៏បានសម្រេចបរិច្ចាគប្រាក់បៀវត្សប្រចាំខែរបស់ខ្លួនជាបន្តបន្ទាប់ផងដែរ ជូនដល់គណៈកម្មការជាតិប្រយុទ្ធប្រឆាំងជំងឺកូវីដ១៩ ដើម្បីរួមចំណែកគ្នាជួយដោះស្រាយការលំបាករបស់ជាតិ ក្នុងពេលរងការរាតត្បាតដោយជំងឺកូវីដ១៩៕	2020-04-16T17:14:00+07:00	freshnewsasia.com	https://m.freshnewsasia.com/index.php/en/localnews/155913-2020-04-16-03-14-07.html
11b35e51-6b09-41e0-873a-76d78eb2e0e7	វរសេនីយ៍ឯក រឿន សារ៉ុន នាយករង នាយកដ្ឋានអធិការកិច្ច ក្រសួងការពារជាតិ បរិច្ចាគប្រាក់៥សែនរៀល ដល់គណៈកម្មការជាតិប្រយុទ្ធប្រឆាំងនឹងជំងឺកូវីដ១៩	វរសេនីយ៍ឯក រឿន សារ៉ុន នាយករង នាយកដ្ឋានអធិការកិច្ច ក្រសួងការពារជាតិ បានប្រកាសបរិច្ចាគប្រាក់របស់ខ្លួនចំនួន៥សែនរៀល ជូនដល់គណៈកម្មការជាតិប្រយុទ្ធប្រឆាំងនឹងជំងឺ កូវីដ១៩។ សូមជម្រាបថា សម្តេចតេជោ ហ៊ុន សែន នាយករដ្ឋមន្រ្តី នៃកម្ពុជា បានសម្រេចបរិច្ចាគប្រាក់បៀវត្សរបស់សម្តេចចំនួន៧ខែ ជូនដល់គណៈកម្មការជាតិ ប្រយុទ្ធនឹងជំងឺកូវីដ១៩។ ប្រាក់ខែរបស់ សម្តេចតេជោដែលបរិច្ចាគនេះ គឺរាប់ចាប់ពីខែមីនា រហូតដល់ខែកញ្ញា ឆ្នាំ២០២០៕	2020-04-16T16:55:00+07:00	freshnewsasia.com	https://m.freshnewsasia.com/index.php/en/localnews/155910-2020-04-16-02-55-05.html
6fd7bf95-33ec-4aa9-baf9-f2418854235e	មន្ទីរសុខាភិបាលភ្នំពេញ៖ គិតត្រឹមព្រឹកនេះ មិនមានអ្នកជំងឺកូវីដ១៩ថ្មី ចូលមណ្ឌលសុខភាពចាក់អង្រែក្រោមទេ ហើយ២នាក់ទៀតនឹងចេញពីពេទ្យឆាប់ៗ	ប្រធានមន្ទីរសុខាភិបាលរាជធានីភ្នំពេញ លោកបណ្ឌិត ងី មានហេង បានថ្លែងថា គិតត្រឹមព្រឹកថ្ងៃទី១៦ ខែមេសា ឆ្នាំ២០២០នេះ មិនមានករណីអ្នកជំងឺកូវីដ១៩ថ្មីនោះទេ នៅមណ្ឌលសុខភាព ចាក់អង្រែក្រោម ហើយអ្នកជំងឺ២នាក់ទៀត ក្នុងចំណោមអ្នកជំងឺ០៤នាក់ ដែលកំពុងសម្រាកព្យាបាល នឹងជាសះស្បើយឆាប់ៗ បន្ទាប់ពីធ្វើតេស្តអវិជ្ជមានលើកទី១។ លោកបណ្ឌិត ងី មានហេង បានថ្លែងប្រាប់អង្គភាពព័ត៌មាន Fresh News ទៀតថា ។ ប្រធានមន្ទីរពេទ្យសុខាភិបាលរាជធានីភ្នំពេញបានថ្លែងបន្ដថា ក្រោមការយកចិត្ដទុកដាក់ពីរាជរដ្ឋាភិបាលកម្ពុជា ក៏ដូចជាមានការលើកទឹកចិត្ដ និងរួមចំណែករបស់ប្រជាពលរដ្ឋ បានធ្វើឱ្យក្រុមគ្រូពេទ្យជួរមុខ ពិនិត្យថែទាំអ្នកជំងឺកូវីដ១៩ មានកម្លាំងចិត្ដ ក្នុងការប្ដេជ្ញាខ្ពស់ ក្នុងការខិតខំប្រឹងប្រែងឱ្យអស់ពីលទ្ធភាពព្យាបាលអ្នកជំងឺ។ ក្នុងនោះ ក្រុមគ្រូពេទ្យជួរមុខ ក៏មានការបែងចែកក្រុម ដោយក្នុងមួយក្រុមមានគ្រូពេទ្យប្រមាណជាង៤០នាក់ ទាំងអ្នកបច្ចេកទេស។ ពេលនេះ ក្រុមគ្រូពេទ្យជួរមុខមួយក្រុម បានបញ្ចប់ការងាររបស់ខ្លួនយ៉ាងជោគជ័យ និងដោយសុវត្ថិភាព ដែលក្រុមគ្រូពេទ្យនេះ បានព្យាបាលថែទាំអ្នកជំងឺកូវីដ១៩ គិតចាប់ពីថ្ងៃទី១៧ ខែមីនា ដល់ថ្ងៃទី១៤ ខែមេសា។ ជាការលើកទឹកចិត្ដបន្ថែម អភិបាលរាជធានីភ្នំពេញ លោក ឃួង ស្រេង បានឧបត្ថម្ភថវិកា ក្នុងមា្នក់៥០ម៉ឺនរៀលផងដែរ។ លោកបណ្ឌិត ងី មានហេង បានបញ្ជាក់ទៀតថា ។ សូមជម្រាបថា គិតត្រឹមព្រឹកថ្ងៃទី១៦ ខែមេសា ឆ្នាំ២០២០នេះ ចំនួនអ្នកជាសះស្បើយកើនឡើងដល់៩៨នាក់ហើយ។ ចំណែកអ្នកកំពុងសម្រាកព្យាបាលធ្លាក់ចុះមកត្រឹម២៤នាក់ នៃអ្នកឆ្លងសរុប១២២នាក់៕	2020-04-16T16:44:00+07:00	freshnewsasia.com	https://m.freshnewsasia.com/index.php/en/localnews/155907-2020-04-16-02-44-27.html
30b82515-7e1e-4243-96e0-1a2f7fdeee58	សម្តេចតេជោ អរគុណលោកស្រី ស៊ី ចាន់រដ្ឋា ចំពោះការបរិច្ចាគថវិកា១០លានរៀល ប្រយុទ្ធប្រឆាំងនឹងជំងឺកូវីដ១៩	លោកស្រីឧកញ៉ា ស៊ី ចាន់រដ្ឋា អគ្គនាយិកាក្រុមហ៊ុនអគ្គិសនីព្រះវិហារ បានបរិច្ចាគថវិកា ១០លានរៀល ជូនដល់រាជរដ្ឋាភិបាលកម្ពុជា សម្រាប់ប្រយុទ្ធប្រឆាំងនឹងជំងឺកូវីដ។ សម្តេចតេជោ ហ៊ុន សែន នាយករដ្ឋមន្ត្រីកម្ពុជា បានថ្លែងអំណរគុណ និងកោតសរសើរដោយស្មោះចំពោះទឹកចិត្តរបស់លោកស្រី។ សម្តេចតេជោនាយករដ្ឋមន្ត្រី បានចាត់ទុកការបរិច្ចាគនេះ គឺជាកាយវិការមនុស្សធម៌មួយក្នុងកិច្ចការពារ និងសង្គ្រោះសុខភាព និងជីវិតប្រជាជនកម្ពុជា។ សូមបញ្ជាក់ថា ដើម្បីរួមចំណែកជួយរាជរដ្ឋាភិបាលប្រយុទ្ធប្រឆាំងនឹងជំងឺកូវីដ១៩ មានសប្បុរសជនជាច្រើនបានរួមគ្នាបរិច្ចាគថវិកាជូនដល់រាជរដ្ឋាភិបាលកម្ពុជា ដែលមកដល់ពេលនេះថវិកាសប្បុរសជនជួយនោះមានជាង១០លានដុល្លារអាមេរិកហើយ។ ក្រៅពីថវិការបស់សប្បុរសជន សម្តេចវិបុលសេនាភក្តី សាយ ឈុំ ប្រមុខរដ្ឋស្តីទី និងជាប្រធានព្រឹទ្ធសភា សម្តេចពញាចក្រី ហេង សំរិន ប្រធានរដ្ឋសភា សម្តេចតេជោ ហ៊ុន សែន ប្រមុខរាជរដ្ឋាភិបាល សមាជិក សមាជិកព្រឹទ្ធសភា រដ្ឋសភា មន្ត្រីជាន់ខ្ពស់រាជរដ្ឋាភិបាល មន្ត្រីរាជការ និងកងកម្លាំងប្រដាប់អាវុធ បានសម្រេចបរិច្ចាគប្រាក់បៀវត្សជូនដល់គណៈកម្មការជាតិប្រយុទ្ធប្រឆាំងនឹងជំងឺកូវីដ១៩ផងដែរ ដើម្បីធ្វើប្រតិបត្តិការប្រយុទ្ធនឹងជំងឺកូវីដ១០ ក៏ដូចជាដោះស្រាយបញ្ហានានាបង្កដោយជំងឺនេះ៕	2020-04-16T16:15:00+07:00	freshnewsasia.com	https://m.freshnewsasia.com/index.php/en/localnews/155902-2020-04-16-02-15-07.html
054b2ba9-0156-4b44-a119-2521ba900b38	TOP NEWS: ថ្ងៃនេះក្រសួងប្រកាសដំណឹងល្អបន្តទៀត៖ អ្នកជំងឺកូវីដ១៩ បានជាសះស្បើយថ្មីចំនួន២ទៀត ធ្វើឲ្យអ្នកជាសះស្បើយសរុបកើនដល់៩៨នាក់ ហើយពុំមានករណីអ្នកឆ្លងថ្មីទេ (Video inside)	នៅថ្ងៃទី១៦ ខែមេសា ឆ្នាំ២០២០នេះក្រសួងសុខាភិបាល បានចេញប្រកាសនូវដំណឹងដ៏សែនរីករាយដល់ប្រជាពលរដ្ឋបន្តទៀតថា អ្នកជំងឺកូវីដ១៩ បានជាសះស្បើយថ្មីចំនួន២នាក់ទៀត ធ្វើឲ្យចំនួនអ្នកជាសះស្បើយកើនឡើងរហូតដល់៩៨នាក់ ហើយពិសេសបំផុតពុំមានករណីអ្នកឆ្លងជំងឺកូវីដថ្មីទេ។ ចំណែកអ្នកកំពុងសម្រាកព្យាបាលជំងឺកូវីដធ្លាក់ចុះមកត្រឹមចំនួន២៤នាក់ នៃអ្នកឆ្លងសរុប១២២នាក់។ បើគិតត្រឹមព្រឹកថ្ងៃទី១៦ ខែមេសា ឆ្នាំ២០២០នេះ។ នេះបើតាមការប្រកាសរបស់ក្រសួងសុខាភិបាល ដែលបណ្តាញព័ត៌មាន Fresh News ទទួលបានមុននេះបន្តិច។ * បុរសជនជាតិបារាំងអាយុ៨០ឆ្នាំ ជាភ្ញៀវទេសចរ ដែលសម្រាកព្យាបាល នៅសណ្ឋាគារក្រុងព្រះសីហនុ ហើយត្រូវបានបញ្ជូនមកសម្រាកព្យាបាល បន្តនៅមន្ទីរពេទ្យមិត្តភាពខ្មែរ-សូវៀត។ បច្ចុប្បន្នបានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមានវីរុសកូវីដ-១៩ ចំនួន០២ដង និងត្រូវបានអនុញ្ញាតឱ្យចេញពីមន្ទីរពេទ្យមិត្តភាពខ្មែរ-សូវៀត។ * បុរសជនជាតិបារាំងអាយុ៦១ឆ្នាំ ដែលបានធ្វើដំណើរមកពីប្រទេសបារាំង និងស្នាក់នៅបណ្ដោះអាសន្នម្ដុំទួលទំពូងរាជធានីភ្នំពេញ បានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមានវីរុសកូវីដ-១៩ ចំនួន០២ដង និងត្រូវបានអនុញ្ញាតឱ្យចេញពីមន្ទីរពេទ្យមិត្តភាពខ្មែរ-សូវៀត៕	2020-04-16T15:47:00+07:00	freshnewsasia.com	https://m.freshnewsasia.com/index.php/en/localnews/155898-2020-04-16-01-47-27.html
b035463d-9ded-4bb4-9bf9-5bedb1551120	សម្ដេច ហ៊ុន សែន៖ សូមអរគុណពលរដ្ឋដែលយោគយល់ ការដាក់បម្រាមមិនឲ្យធ្វើដំណើរឆ្លងកាត់ខេត្តបណ្តោះអាសន្នរយៈពេលខ្លីកន្លងទៅនេះ	សម្ដេច តេជោ ហ៊ុន សែន នាយករដ្ឋមន្ត្រីកម្ពុជា បានអគុណសារជាថ្មីដល់បងប្អូនជនរួមជាតិដែលបានយោគយល់ដល់កាដាក់បម្រាមមិនអោយធ្វើដំណើរឆ្លងកាត់ខេត្តបណ្តោះអាសន្នរយៈពេលខ្លីកន្លងទៅនេះ។ តាមរយៈបណ្ដាញសង្គមហ្វេសប៊ុក នាព្រឹកថ្ងៃទី១៦ ខែមេសា ឆ្នាំ២០២០នេះ សម្ដេចបានមានប្រសាសន៍ថា សូមពលរដ្ឋបើកបរមានការប្រុងប្រយ័ត្នខ្ពស់បំផុតទាំងសុវត្ថិភាពចរាចរណ៍ និងសុវត្ថិភាពសុខភាពផ្ទាល់ខ្លួន។ សម្ដេចបន្ថែមថា ដោយសារថ្ងៃនេះអាចមានអ្នកធ្វើដំណើរច្រើនតាមដងផ្លូវ ដូច្នេះសូមបងប្អូនប្រជាពលរដ្ឋ ជាពិសេសអ្នកបើករថយន្តតាក់ស៊ី និងរថយន្តដឹកទំនិញធំៗ សូមបើកបរដោយមានការប្រុងប្រយ័ត្នខ្ពស់ និងគោរពច្បាប់ចរាចរណ៍ ដើម្បីសុវត្ថិភាពទាំងអស់គ្នា។ សម្ដេច ហ៊ុន សែនបានបន្តថា ទន្ទឹមនឹងនេះដែរ សូមបងប្អូនប្រជាពលដ្ឋនិងកូនក្មួយកម្មករកម្មការនីយកចិត្តទុកដាក់ចេះការពារសុខភាពផ្ទាល់ខ្លួនកុំអោយឆ្លងរោគកូវីដ-១៩ ដោយពាក់ម៉ាស និងឧស្សាហ៍ដុសលាងសម្អាតដៃជាមួយទឹកអាល់កុលឬជិលកម្ចាត់មេរោគ ជាពិសេសក្នុងពេលជិះរថយន្តជាមួយអ្នកធ្វើដំណើរច្រើននាក់ជុំគ្នាក្នុងរថយន្តឈ្នួលតែមួយ។ សម្ដេចបញ្ជាក់ទៀតថា “សូមអរគុណសារជាថ្មីដល់បងប្អូនជនរួមជាតិដែលបានយោគយល់ដល់កាដាក់បម្រាមមិនអោយធ្វើដំណើរឆ្លងកាត់ខេត្តបណ្តោះអាសន្នរយៈពេលខ្លីកន្លងទៅនេះ ដើម្បីបង្ការទប់ស្កាត់ការឆ្លងរាលដាលជំងឺកូវីឌ -១៩ នៅក្នុងប្រទេសជាតិយើង”។ ជាមួយគ្នានោះដែរ ក្នុងឱកាសចូលឆ្នាំថ្មីប្រពៃណីជាតិ ២០២០ នេះ សម្ដេច តេជោក៏បាន ជូនពរបងប្អូនជនរួមជាតិទាំងក្នុង និងក្រៅប្រទេស ព្រមទាំងមន្រ្តីរាជការ និងកងកម្លាំងប្រដាប់អាវុធដែលកំពុងឈរជើងនៅតាមព្រំដែនមានសុខភាពល្អ ព្រមទាំងពរ៥ប្រការគឺអាយុ វណ្ណៈ សុខៈ ពលៈ និងបដិភាណៈកុំបីឃ្លៀងឃ្លាតឡើយ៕	2020-04-16T10:24:45+07:00	kbnnews.com	https://kbn.news/archives/158789
688aaf87-dc2f-45d3-92b4-e52ad235994e	ធូរស្បើយច្រើនណាស់ ! ព្រឹកនេះកម្ពុជា គ្មានករណីឆ្លង Covid-19 ទេថែមទាំងមានអ្នកជាសះស្បើយរហូតដល់ទៅ ២នាក់ថ្មីទៀត ធ្វើឲ្យអ្នកជាសះស្បើយសរុបកើនដល់៩៨នាក់	នាព្រឹកថ្ងៃព្រហស្បតិ៍ ទី១៦ ខែមេសា ឆ្នាំ២០២០ ក្រសួងសុខាភិបាល បានចេញសេចក្តីប្រកាសបានឲ្យដឹងថា អ្នកជំងឺកូវីដ១៩ បានជាសះស្បើយរហូតដល់ទៅ ២នាក់ថ្មីទៀត ធ្វើឲ្យចំនួនអ្នកជាសះស្បើយកើនឡើងរហូតដល់ ៩៨នាក់ ហើយថ្ងៃនេះគ្មានអ្នកឆ្លងជំងឺកូវីដថ្មីនោះទេ។ បច្ចុប្បន្នចំនួនអ្នកកំពុងសម្រាកព្យាបាលជំងឺកូវីដ ធ្លាក់ចុះមកត្រឹមចំនួន២៤នាក់ នៃអ្នកឆ្លងសរុប១២២នាក់ ៕	2020-04-16T08:44:35+07:00	kbnnews.com	https://kbn.news/archives/158764
84bad1f1-5c6f-450c-90ed-294551db98b1	មន្ត្រីសង្គមស៊ីវិលបារម្ភជំងឺកូវីត១៩ អាចនឹងកើនឡើងក្នុងសហគមន៍ក្រោយពីបញ្ចប់ចូលឆ្នាំខ្មែរ	មន្ត្រីសង្គមស៊ីវិលបារម្ភថាជំងឺកូវីត១៩ អាចនឹងរាលដាលតាមសហគមន៍បន្ថែមទៀតក្រោយពេលចូលឆ្នាំខ្មែរដោយសារតែប្រជាពលរដ្ឋនៅតាមតំបន់ជនបទនៅតែជួបជុំគ្នាទទួលទានអាហាររួមគ្នា និងចាក់ធុងបាសរាំកម្សាន្តនៅតាមភូមិដោយមិនខ្លាចការឆ្លងនៃជំងឺដ៏កាចសាហាវនេះទេ។ ទោះបីជាយ៉ាងណា ក្រសួងសុខាភិបាលបានប្រកាសថា នៅថ្ងៃទី១៥ មេសានេះគ្មានអ្នកឆ្លងជំងឺកូវីត១៩បានរកឃើញថ្មីនោះទេ។ មន្ត្រីសម្របសម្រួលសមាគមការពារសិទ្ធិ អាដហុក (Adhoc) ខេត្តបន្ទាយមានជ័យ លោក ស៊ុំ ច័ន្ទគាប្រាប់អាស៊ីសេរីថា ប្រជាពលរដ្ឋនៅតាមតំបន់ជនបទហាក់មិនសូវខ្លាចនឹងជំងឺកូវីត១៩ ប៉ុន្មានទេ បើទោះបីជាក្រសួងសុខាភិបាលបានចេញសារាចរណែនាំមិនឲ្យមានការជួបប្រជុំគ្នាក្នុងពេលពិធីបុណ្យចូលឆ្នាំ ខ្មែរនិងពិធីបុណ្យទានផ្សេងៗយ៉ាងណាក៏ដោយ។ លោកបញ្ជាក់ថា នៅឯស្រុកកំណើតរបស់លោកក្នុងខេត្តកំពង់ឆ្នាំង នៅតាមទីប្រជុំជនក្នុងទីរួមខេត្តប្រជាពលរដ្ឋមានការប្រុងប្រយ័ត្នពាក់ម៉ាសនៅពេលធ្វើដំណើរតាមផ្លូវនឹងទៅផ្សារនានា។ប៉ុន្តែសម្រាប់នៅតាមតំបន់ជនបទវិញប្រជាពលរដ្ឋមិនចាប់អារម្ភនឹងជំងឺកូវីត១៩ ទេ ដោយសារតែពួកគេចាត់ទុកថាជំងឺនេះជាជំងឺនយោបាយ ជាជំងឺមហាអំណាចចង់ឈ្នះចង់ចាញ់គ្នា។ លោកបញ្ជាក់ថា នៅតាមវត្តអារាមមួយចំនួនក្នុងឃុំត្រពាំងច័ន្ទ ស្រុកបរិបូរ ខេត្តកំពង់ឆ្នាំង មានមនុស្សប្រមាណតិចតួចពាក់ម៉ាសចំណែកអ្នកផ្សេងទៀតគ្មានពាក់ម៉ាសទេគឺពួកគេដើរពពាក់ពពូនចុះឡើងពីកន្លែងមួយទៅកន្លែងមួយដោយគ្មានភ័យខ្លាចជំងឺឆ្លងអ្វីទាំងអស់៖ ក្រសួងសុខាភិបាលនិងអង្គការសុខភាពពិភពលោកបានណែនាំដល់ប្រជាពលរដ្ឋនៅទូទាំងប្រទេសដើម្បីការពារជំងឺកូវីត១៩ត្រូវចៀសវាងការជួបប្រជុំគ្នាជាពិសេសពេលចូលឆ្នាំខ្មែរ និងពិធីបុណ្យផ្សេងៗ។ ក្រសួងសុខាភិបាលបានណែនាំទៀតថាប្រជាពលរដ្ឋត្រូវលាងដៃឱ្យបានញឹកញាប់ជាមួយសាប៊ូ និងប្រើទឹកលាងដៃដែលមានជាតិអាល់កុល ពាក់ម៉ាស ខ្ទប់មាត់ និងច្រមុះរបស់អ្នកដោយប្រើកន្សែងដៃ ឬក្រដាសជូតមាត់ នៅពេលក្អក ឬកណ្ដាស់ ហើយបោះចោលក្រដាសជូតមាត់ទៅក្នុងធុងសំរាមបិទជិត។ ក្រសួងឲ្យពលរដ្ឋចៀសវាងប៉ះពាល់ផ្ទាល់ជាមួយអ្នកដែលមានរោគសញ្ញា ដូចជា មានជំងឺផ្ដាសាយ ហើយបើមានគ្រុនក្ដៅលើសពី ៣៧អង្សា ត្រូវទៅជួបគ្រូពេទ្យ មានរោគសញ្ញា ក្អក ឬមានអារម្មណ៍ថា ពិបាកដកដង្ហើមជាដើម។ មន្ត្រីការពារសិទ្ធិមនុស្សលីកាដូប្រចាំតំបន់ភូមិភាគពាយព្យ លោក អ៊ិន គង់ជិត មានប្រសាសន៍ថា នៅក្នុងសង្កាត់វត្តគរ ដែលជាភូមិមួយនៅជាយក្រុងជាប់នឹងស្រុកបាណន់ខេត្តបាត់ដំបងប្រជាពលរដ្ឋនៅតែចាក់ធុងបាស់រាំលេងកម្សាន្ត និង ជួបជុំគ្នាទទួលទានស្រាបៀ ក្នុងអំឡុងពេលចូលឆ្នាំ។ លោកបារម្ភថាជំងឺកូវីត១៩ អាចនឹងរាលដាលកាន់តែច្រើននៅតាមសហគមន៍ក្រោយពីពិធីបុណ្យចូលឆ្នាំបានបិទបញ្ចប់។ លោកបញ្ជាក់ថា កន្លងមកអាជ្ញាធរមូលដ្ឋានបានផ្សព្វផ្សាយស្តីពីវិធីសាស្ត្រការពារនៃការឆ្លងរីករាលដាលនៃជំងឺកូវីត១៩ នៅតាមតំបន់ជនបទ។តែប្រជាពលរដ្ឋគ្រាន់តែបានយល់ដឹងប៉ុណ្ណោះ មិនបានយកមកអនុវត្តតាមនោះទេ។ ដោយសារតែប្រជាពលរដ្ឋភាគច្រើនមិនមានលទ្ធភាពគ្រប់គ្រាន់ដើម្បីទិញម៉ាស អាល់កុលដើម្បីលាងសម្អាតដៃឲ្យបានញឹកញាប់ទេ៖ ទាក់ទងនឹងក្តីបារម្ភនេះ អ្នកនាំពាក្យក្រសួងសុខាភិបាលអ្នកស្រី ឱ វណ្ណឌីន មិនបានឆ្លើយតបនឹងការព្រួយបារម្ភរបស់មន្ត្រីសង្គមស៊ីវិលទេដោយអ្នកស្រីនិយាយថា កំពុងជាប់រវល់។ ប៉ុន្តែរដ្ឋមន្ត្រីក្រសួងសុខាភិបាល លោក ម៉ម ប៊ុនហេង បានបញ្ជាក់នៅក្នុងសន្និសីទសារព័ត៌មានកាលពីថ្ងៃទី១៣មេសាថា នៅក្នុងទីក្រុងភ្នំពេញក្នុងរយៈពេលប៉ុន្មានថ្ងៃចុងក្រោយនេះ មានករណីចម្លងទៅនៅក្នុងសហគមន៍ទ្រង់ទ្រាយតូច ហើយក្រុមការងារក្រសួងសុខាភិបាល និង អាជ្ញាធរពាក់ព័ន្ធ រកមិនទាន់ឃើញពីប្រភពនៃការចម្លងជំងឺកូវីដ-១៩ ច្បាស់លាស់នៅឡើយទេ។ លោក ម៉ម ប៊ុនហេង បានបញ្ជាក់ទៀតថា ក្រុមការងារក្រសួងសុខាភិបាលកំពុងត្រៀមចាត់វិធានការដើម្បីទប់ស្កាត់ការចម្លងចូលសហគមន៍ក្នុងលក្ខណៈទ្រង់ទ្រាយធំ។ ក្រសួងសុខាភិបាលនៅថ្ងៃទី១៥ មេសានេះ បានចេញសេចក្ដីប្រកាសព័ត៌មានថា មិនមានអ្នកជំងឺថ្មីណាម្នាក់បានរកឃើញមានផ្ទុកជំងឺកូវីត១៩ នោះទេ ពោលគឺ ចំនួនអ្នកកើតជំងឺនេះនៅទូទាំងប្រទេសគឺមានចំនួន១២២នាក់ដដែល៕	2020-04-16T07:00:00+07:00	rfa.org	https://www.rfa.org/khmer/news/health/ngo-concerned-of-more-covid-19-spread-in-communities-after-khmer-new-year-celebration-04152020195727.html
cf009a9c-d1c8-416e-a544-f0307e0fe83e	បារាំង ផ្ដល់ប្រាក់បន្ថែម ១,៦៣៤ដុល្លារ ពីលើប្រាក់ខែ ដល់បុគ្គលិកសុខាភិបាលកំពុងព្យាបាលអ្នកជំងឺ COVID-19	រដ្ឋាភិបាលបារាំង នឹងផ្ដល់ប្រាក់បន្ថែមចាប់ពី ៥៤៤ដុល្លារ ដល់ ១,៦៣៤ដុល្លារ ដល់បុគ្គលិកសុខាភិបាលទាំងអស់ ដែលកំពុងព្យាបាលអ្នកជំងឺ COVID-19។ នេះបើតាមការចេញផ្សាយដោយសារព័ត៌មាន CNN នៅថ្ងៃពុធ ទី១៥ ខែមេសា ឆ្នាំ២០២០។ ថ្លែងប្រាប់អ្នកសារព័ត៌មាន នៅថ្ងៃពុធនេះ បន្ទាប់ពីកិច្ចប្រជុំគណៈរដ្ឋមន្ត្រី នាយករដ្ឋមន្ត្រីបារាំង លោក Edouard Philippe បានឱ្យដឹងថា បុគ្គលិកមន្ទីរពេទ្យ នឹងទទួលបាន ប្រាក់បន្ថែមពីលើប្រាក់ខែរបស់ពួកគេ ៥៤៤ដុល្លារ ហើយបុគ្គលិកពេទ្យ ដែលកំពុងធ្វើការដោយផ្ទាល់ នៅតាមតំបន់ដែលរងគ្រោះធ្ងន់ធ្ងរដោយសារ COVID-19 នឹងទទួលបាន ប្រាក់បន្ថែម ១,៦៣៤ដុល្លារ។ ចំណែកឯ បុគ្គលិកសុខាភិបាល ដែលធ្វើការលើសម៉ោង នឹងទទួលបានប្រាក់បន្ថែមម៉ោង៥០ភាគរយ ខណៈមន្ត្រីរាជការស៊ីវិល ក៏នឹងទទួលបានប្រាក់លើកទឹកចិត្ត១,០៨៧ដុល្លារ ក្នុងមួយនាក់ផងដែរ។ គួរជម្រាបថា បើតាមគេហទំព័រ worldometers បារាំងមានអ្នកឆ្លង COVID-19 ១៤៣,៣០៣នាក់ ក្នុងនោះស្លាប់ ១៥,៧២៩នាក់ និងជាសះស្បើយ ២៨,៨០៥នាក់៕	2020-04-16T05:17:00+07:00	freshnewsasia.com	https://m.freshnewsasia.com/index.php/en/internationalnews/155889-2020-04-15-15-17-05.html
fac1daba-d684-47c3-bf11-4d429482dcc4	អភិបាលខណ្ឌដូនពេញ បន្ដផ្សព្វផ្សាយអំពីវិធានការបង្ការ និងទប់ស្កាត់ការរីករាលដាល នៃជំងឺ COVID-19 ដល់ប្រជាពលរដ្ឋ	លោក សុខ ពេញវុធ អភិបាលខណ្ឌដូនពេញ និង ជាប្រធាន ស.ស.យ.ក ខណ្ឌដូនពេញ និងភរិយា នៅថ្ងៃទី១៥ ខែមេសា ឆ្នាំ២០២០នេះ បានអញ្ជើញដឹកនាំយុវជនខណ្ឌ ដោយសហកាជាមួយ មន្ទីរពេទ្យបង្អែកចតុមុខ ចុះសាកសួរសុខទុក្ខសំណេះសំណាល និងផ្សព្វផ្សាយអំពីវិធានការបង្ការ និងទប់ស្កាត់ការរីករាលដាលនៃជំងឺ COVID-19 ដល់បងប្អូនប្រជាពលរដ្ឋ នៅសហគមន៍ក្រីក្រ ក្នុងសង្កាត់ផ្សារចាស់ ខណ្ឌដូនពេញ ។ ក្នុងពិធីសួរសុខទុក្ខ និងសំណេះសំណាលនេះ លោក សុខ ពេញវុធ បានផ្ដាំផ្ញើប្រជាពលរដ្ឋទាំងអស់ សូមចូលរួមជាមួយរាជរដ្ឋាភិបាល ក្រសួងសុខាភិបាល និងអាជ្ញាធរមូលដ្ឋាន អំពីការថែរក្សាសុខភាពផ្ទាល់ខ្លួន និងក្រុមគ្រួសាររបស់បងប្អូន ដើម្បីបង្ការ ទប់ស្កាត់ការឆ្លងរីករាលដាល នៃជំងឺដ៏កាចសាហាវ COVID-19។ លោកអភិបាលខណ្ឌ ក៏បានណែនឲ្យប្រជាពលរដ្ឋប្រើប្រាស់ក្រមា ឬម៉ាស់ឲ្យបានត្រឹមត្រូវ និងលាងដៃជាមួយសាប៊ូ ឬ អាកុលឲ្យបានញឹកញាប់ ក្នុងករណីបងប្អូនប្រជាពលរដ្ឋ មានអាការៈក្តៅខ្លួន ក្អកឈឺបំពង់ក ពិបាកដកដង្ហើម ឬប្រសិនបើមានបងប្អូនត្រឡប់ មកពីក្រៅប្រទេស និងមានករណីករណីសង្ស័យណាមួយនោះ ត្រូវរាយការណ៍ជាបន្ទាប់ មកអាជ្ញាធរខណ្ឌ សូមទំនាក់ទំនងលេខទូរស័ព្ទ១១៥ជាបន្ទាន់ ឬទំនាក់ទំនងមកលោក ដូចមានលេខទូរសព្ទ័ចំនួន០២ខ្សែគឺ ០១២ ២៥៦ ៨៦៨ និង ០៩៧ ៧២៥ ៦៧៨៩ ឬទូរសព្ទ័មកលេខ០១២ ៩១៣ ៦៣១, ០១៧ ៨៨៤ ៨៨៨។ ស្របនឹងកិច្ចសួរសុខទុក្ខ និងសំណេះសំណាល លោកអភិបាល ក៏បានចែកជូននូវអង្ករ ចំនួន១០គីឡូក្រាម ក្នុងមួយគ្រួសារ និងមីយើង ០១កេស ព្រមទាំងសាប៊ូលាងដៃ ០៤ដុំតូច និងថវិការបស់សមាគមន៍នារី និងសមាគមន៍មនុស្ស នូវថវិកាក្នុង១គ្រួសារ ២០,០០០រៀលផងដែរ៕	2020-04-16T03:57:00+07:00	freshnewsasia.com	https://m.freshnewsasia.com/index.php/en/localnews/155884-2020-04-15-13-57-39.html
3907b964-7eec-4f93-8b8d-54752aaa097e	ទាហានកងពលតូចថ្មើរជើងលេខ៤១ បរិច្ចាគប្រាក់បៀវត្សរ៍ ជិត២០០លានរៀល ដល់គណៈកម្មាធិការជាតិប្រយុទ្ធប្រឆាំងនឹងជំងឺកូវីដ១៩	ដោយប្រទេសកម្ពុជា កំពុងប្រឈមមុខនឹងការឆ្លងរីករាលដាលនូវជំងឺកូវីដ១៩ និងមិនទាន់មានសញ្ញាថមថយផងនោះ មន្ត្រីយោធានៃកងពលតូថ្មើរជើងលេខ៤១ជាច្រើនរូប បានស្ម័គ្រចិត្តចូលរួមបរិច្ចាគប្រាក់បៀវត្សរ៍ផ្ទាល់ខ្លួន ជូនដល់គណៈកម្មាធិការជាតិប្រយុទ្ធប្រឆាំងនឹងជំងឺកូវីដ១៩ ដែលមានសម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា និងជាប្រធានគណៈកម្មាធិការ។ គិតមកត្រឹមថ្ងៃទី១៤ ខែមេសា ឆ្នាំ២០២០នេះ សមាជិក ដែលបានចូលរួមបរិច្ចាគ គឺមានចំនួន១,៤២៦នាក់ ក្នុងនោះមានទីបញ្ជាការកងពល វរសេនាតូចលេខ៤១១+៤១២+៤១៣ និង៤១៤។ ការចូលរួមបរិច្ចាគប្រាក់បៀវត្សរ៍ផ្ទាល់ខ្លួនរបស់មេបញ្ជាការ មេបញ្ជាការរង នាយទាហាន នាទាហានរង ពលទាហាន កងពលតូចថ្មើរជើងលេខ៤១ យ៉ាងផុសផុលនាពេលនេះ ដឹកនាំដោយលោកឧត្តមសេនីយ៍ទោ នាង ឃីម មេបញ្ជាការកងពលតូចថ្មើរជើងលេខ៤១ ដែលបានបរិច្ចាគថវិការទៅតាមលទ្ធិភាព អ្នកខ្លះបានចំណាយថវិរបស់ខ្លួន រយៈពេលចំនួន ៦ខែ អ្នកខ្លះ ០៥ខែ អ្នកខ្លះទៀត ០៤ខែ និងអ្នកខ្លះចំនួន ៣ខែ ដោយសរុបជាទឹកប្រាក់ចំនួន ១៩៨,៨៧៥,០០០(មួយរយកៅសិបប្រាំបីលាន ប្រាំបីរយចិតសិបប្រាំរៀលគត់)។ ក្រៅពីការចូលរួមបរិច្ចាគប្រាក់បៀវត្សរ៍ផ្ទាល់ខ្លួនជូនដល់គណៈកម្មការជាតិប្រយុទ្ធប្រឆាំងជំងឺឆ្លងនេះ កងពលតូចថ្មើរជើងលេខ៤១ ក៏បានចូលរួមយ៉ាងសកម្មអនុវត្តនូវ រាល់បទបញ្ជារាជរដ្ឋាភិបាល សេចក្តីណែនាំរបស់ក្រសួងសុខាភិបាល ស្តីពីវិធានការការពារជំងឺឆ្លង ព្រមទាំងបានចូលរួមជាមួយអជ្ញាធរមូលដ្ឋាន ស្ថាប័នពាក់ព័ន្ធគ្រប់ លំដាប់ថ្នាក់ ធ្វើការផ្សព្វផ្សាយ នូវសេចក្ដីណែនាំរបស់ក្រសួងសុខាភិបាល និងបានចាត់តាំងកម្លាំងមន្រ្តីសុខាភិបាលរបស់អង្គភាព ពិនិត្យវាស់កម្តៅជូនប្រជាជនតាមបណ្តាភូមិក្នុងឃុំលំទង ស្រុកអន្លង់វែង ខេត្តឧត្តរមានជ័យ ដែលមានប្រជាពលរដ្ឋចំណាក់ស្រុក និងប្រជាពលរដ្ឋ បានចំនួន ៣០១២នាក់ផងដែរ៕	2020-04-16T03:06:00+07:00	freshnewsasia.com	https://m.freshnewsasia.com/index.php/en/localnews/155879-2020-04-15-13-06-25.html
95e65da3-486b-4026-a807-967ea5def449	ក្រសួងការបរទេសកម្ពុជា បង្ហាញលទ្ធផល នៃកិច្ចប្រជុំកំពូលអាស៊ានពិសេស និងកិច្ចប្រជុំកំពូលអាស៊ានបូកបីពិសេស ស្តីពីជំងឺឆ្លងផ្លូវដង្ហើមកូវីដ-១៩ តាមរយៈប្រព័ន្ធវីដេអូ (Video inside)	ក្រសួងការបរទេស និងសហប្រតិបត្តិការអន្តរជាតិ នៅថ្ងៃទី១៥ ខែមេសា ឆ្នាំ២០២០នេះ បានបង្ហាញអំពីលទ្ធផលផ្លូវការ នៃកិច្ចប្រជុំកំពូលអាស៊ានពិសេស និងកិច្ចប្រជុំកំពូលអាស៊ានបូកបីពិសេស ស្តីពីជំងឺឆ្លងផ្លូវដង្ហើមកូវីដ-១៩ ដែលរៀបចំឡើងតាមរយៈប្រព័ន្ធវីដេអូ (Video Conference) នៅថ្ងៃទី១៤ ខែមេសា ឆ្នាំ២០២០ ម្សិលមិញនេះ។ កិច្ចប្រជុំទាំង២ម្សិលមិញនេះ មានការចូលរួមដោយ សម្តេចតេជោ ហ៊ុន សែន និងមេដឹកនាំអាស៊ាន និងអាស៊ានបូក៣ គឺនាយករដ្ឋមន្រ្តីចិន ជប៉ុន និងប្រធានាធិបតីកូរ៉េខាងត្បូងផងដែរ៕	2020-04-16T00:03:00+07:00	freshnewsasia.com	https://m.freshnewsasia.com/index.php/en/localnews/155867-2020-04-15-10-03-51.html
b47c5119-4ea5-472f-8ca5-c71d7dbbf182	កំពូលមហាសេដ្ឋីអាមេរិក Bill Gates និយាយថា «ពិភពលោកកំពុងត្រូវការ WHO ជាងពេលណាទាំងអស់» បន្ទាប់ពីលោក ត្រាំ ផ្អាកផ្តល់ថវិកាឲ្យអង្គការអន្តរជាតិនេះ ចំពោះមុខវិបត្តិជំងឺ COVID-19	លោក ប៊ីល ហ្គេត (Bill Gates) ដែលជាកំពូលមហាសេដ្ឋកិច្ចអាមេរិក បានចេញមុខអះអាងថា គ្មានអង្គការណាមួយ អាចមកជំនួស ឲ្យអង្គការសុខភាពពិភពលោក (WHO) បានទេ ក្នុងការប្រយុទ្ធប្រឆាំង និងទប់ស្កាត់ជំងឺរាតត្បាតសកល COVID-19 ខណៈពិភពលោកទាំងមូលនាពេលឥឡូវនេះ កំពុងត្រូវការអង្គការមួយនេះលើសពីពេលណាទាំងអស់។ នេះបើយោងតាមការចេញ ផ្សាយដោយសារព័ត៌មាន CGTN នារសៀលថ្ងៃពុធ ទី១៥ ខែមេសា ឆ្នាំ២០២០។ ការធ្វើការកត់សម្គាល់ខាងលើ ត្រូវបានធ្វើឡើងមិនយូរប៉ុន្មានឡើង បន្ទាប់ពីលោកប្រធានាធិបតីអាមេរិកដូណាល់ ត្រាំ បានប្រកាសជាសាធារណៈថា រដ្ឋាភិបាលរបស់លោក នឹងផ្អាកផ្តល់ជំនួយហិរញ្ញវត្ថុទៅឲ្យអង្គការសុខភាពពិភពលោក ដោយលោកបានលើកជាហេតុផលថា អង្គការអន្តរជាតិមួយនេះ មានចរិតកាន់ជើងប្រទេសចិន ក៏ដូចជាមិនអាចគ្រប់គ្រងស្ថានការណ៍ជំងឺ COVID-19 បានល្អ។ តាមរយៈសំណេរនៅលើគណនី Twitter ផ្លូវការរបស់ខ្លួន ស្ថាបនិកក្រុមហ៊ុន Microsoft រូបនេះបានលើកឡើងយ៉ាងដូច្នេះថា ។ គួរជម្រាបថា យោងតាមទិន្នន័យពីវែបសាយ Worldometers ចំនួនអ្នកឆ្លង COVID-19 នៅទូទាំងសកលលោក បានកើនឡើងលើសពី ២លាននាក់ហើយ ក្នុងនោះស្លាប់ជាង១២ម៉ឺននាក់ និងជាសះស្បើយជិត៤៩ម៉ឺននាក់៕	2020-04-16T00:02:00+07:00	freshnewsasia.com	https://m.freshnewsasia.com/index.php/en/internationalnews/155866-2020-04-15-10-02-41.html
2554fa23-4fad-4f67-8668-7f21101efdf4	ដំណឹងល្អ ! ចាប់ពីម៉ោង៦ព្រឹកស្អែកនេះ ពលរដ្ឋខ្មែរអាចធ្វើដំណើរឆ្លងពីខេត្តមួយទៅខេត្តមួយ បានធម្មតាឡើងវិញហើយ	ទីបំផុតសម្តេចតេជោ ហ៊ុន សែន ជានាយករដ្ឋមន្ត្រី និងជាប្រមុខរាជរដ្ឋាភិបាលនៃប្រទេសកម្ពុជា បានចេញសេចក្តីប្រកាសមួយស្តីពីការកែសម្រួលបទបញ្ជា ដែលចុះកាលពីថ្ងៃទី០៩ ខែមេសា ឆ្នាំ២០២០ ស្តីពីការដាក់កំហិតលើការធ្វើដំណើរក្នុងប្រទេស ក្នុងគោលបំណងដើម្បីបង្ការ និងទប់ស្កាត់ការរាតត្បាតនៃការឆ្លងវីរុស Covid-19 ហាមមិនអោយមានការធ្វើដំណើរឆ្លងពីខេត្តមួយទៅខេត្ត។ ដោយពេលនេះអនុញ្ញាតអោយមានការធ្វើដំណើរឆ្លងពីខេត្តមួយទៅខេត្តមួយជាធម្មតាឡើវិញហើយ។ យោងតាមសេចក្តីសម្រេចរបស់រាជរដ្ឋាភិបាលបានឲ្យដឹងថា ដើម្បីចៀសវាងការកកស្ទះចរាចរណ៌ពីខេត្តមួយទៅខេត្តមួយ រដ្ឋាភិបាលបានសម្រេចបញ្ចប់សុពលភាពបទបញ្ជាលេខ ០២.ប.ប ចុះថ្ងៃទី០៩ ខែមេសា ឆ្នាំ២០២០ ដោយអនុញ្ញាតអោយមានការធ្វើដំណើរឆ្លងពីខេត្តមួយទៅខេត្តមួយជាធម្មតាវិញចាប់ពីម៉ោង ០៦:០០ ថ្ងៃទី១៦ ខែមេសា ឆ្នាំ២០២០នេះជាកំហិត។ ទទួលបានសេចក្តីសម្រេចនេះ គ្រប់ក្រសួង-ស្ថាប័ន និងអាជ្ញាធរដែលមានសមត្ថកិច្ចពាក់ព័ន្ធត្រូវចាត់ចែងអនុវត្តជាបន្ទាន់ និងឱ្យមានប្រសិទ្ធភាពខ្ពស់ ៕	2020-04-15T23:17:39+07:00	kbnnews.com	https://kbn.news/archives/158743
cdfbb99f-fe7b-4278-9c38-30cb61880cff	ប្រជាពលរដ្ឋដែលមានជីវភាពខ្វះខាត បន្ទាប់ពីរងផលប៉ះពាល់សេដ្ឋកិច្ចគ្រួសារ ដោយការផ្ទុះឡើងនៃជំងឺ Covid-19 បានទទួលស្បៀងអាហារ ពីក្រុមការងារគណបក្សប្រជាជនកម្ពុជាខេត្តប៉ៃលិន	លោក ផាន់ ចាន់ធុល ប្រធានគណបក្សប្រជាជនកម្ពុជាខេត្តប៉ៃលិន អមដំណើរដោយថ្នាក់ដឹកនាំគណបក្សគ្រប់ជាន់ថ្នាក់ ព្រមទាំងក្រុមការងារ នៅថ្ងៃទី១៥ ខែមេសា ឆ្នាំ២០២០ បានអញ្ជើញបន្តចុះសំណេះសំណាលសួរសុខទុក្ខ និងផ្សព្វផ្សាយអំពីវិធានការបង្ការ និងទប់ស្កាត់ការរីករាលដាលជំងឺកូវីដ-១៩ នៅតាមខ្នងផ្ទះ ព្រមទាំងឧបត្ថម្ភស្បៀង ដល់ប្រជាពលរដ្ឋដែលមានជីវភាពខ្វះខាត នៅក្នុងសង្កាត់អូរតាវ៉ៅ និងសង្កាត់ប៉ៃលិន ក្រុងប៉ៃលិន ខេត្តប៉ៃលិន ចំនួន៧២គ្រួសារ បន្ទាប់ពីពួកគាត់រងផលប៉ះពាល់សេដ្ឋកិច្ចគ្រួសារ ដោយការផ្ទុះឡើងនៃជំងឺ Covid-19។ លោក ផាន់ ចាន់ធុល ប្រធានគណបក្សប្រជាជនកម្ពុជា ខេត្តប៉ៃលិន បាន លើកឡើងថា ដោយសារការព្រួយបារម្ភជាខ្លាំង ចំពោះជំងឺកូវីដ-១៩ ធ្វើឲ្យក្រុមហ៊ុន សហគ្រាស និងកន្លែងការងារ មួយចំនួនត្រូវបានបិតទ្វារ បណ្តាលឲ្យប្រជាពលរដ្ឋខ្លះ អត់ការងារធ្វើ ហើយពលរដ្ឋខ្លះទៀត ដែលធ្វើជាពលករនៅក្រៅប្រទេស ត្រូវបង្ខំ ចិត្តវិលត្រឡប់មកកាន់ស្រុកកំណើត និងលំនៅដ្ឋានវិញ ដូច្នេះធ្វើឲ្យប៉ះពាល់ ដល់សេដ្ឋកិច្ច ក្រុមគ្រួសាររបស់ពួកគាត់។ ដូច្នេះ ជាក់ស្តែងនៅថ្ងៃនេះ ក្រុមការងារគណបក្សប្រជាជនកម្ពុជាខេត្ត បាននាំយកអំណោយស្បៀងមកឧបត្ថម្ភ ដល់ពួកគាត់នៅតាមខ្នងផ្ទះ ព្រោះមិនអាចធ្វើការប្រមូលផ្តុំ មនុស្សច្រើនបាន ហើយបើទោះបីជាអំណោយស្បៀងទាំងនេះ មិនបានបំពេញតាមតំរូវការរបស់បងប្អូនក៏ពិតមែន តែក៏អាចដោះស្រាយ បានមួយកំរិតផងដែរ។ ដូច្នេះ សូមលោកតា លោក យាយ អ៊ុពូមីង និងបងប្អូនទាំងអស់ ត្រូវខិតខំប្រឹងប្រែងប្រកបមុខរបរចិញ្ជឹមជីវិត និងបង្កបង្កើតផល ដាំ ដំណាំឲ្យបានកាន់ច្រើន ដើម្បីបង្កើនជីវភាព ឲ្យបានធូធាជាងមុន ជាពិសេសត្រូវរស់នៅស្អាត ហូបស្អាត មានអនាម័យ ដោយត្រូវពាក់ម៉ាសនៅកន្លែងសាធារណៈ និងលាងសម្អាតដៃ ឲ្យបានជាប្រចាំ ក្នុងន័យចូលរួម បង្ការ និងទប់ស្កាត់ការរីករាលដាលនៃជំងឺកូវីដ១៩។ លោកប្រធាន បានឲ្យដឹងថា ការជួយគ្នាក្នុងគ្រាលំបាក គឺជាវប្បធម៌របស់គណបក្សប្រជាជនកម្ពុជា ហើយគណបក្សប្រជាជនកម្ពុជា ក្រោមការដឹកនាំរបស់ សម្តេចតេជោ សែន បានធ្វើឲ្យប្រទេសជាតិមានសុខសន្តិភាព និងបានខិតខំកសាងអភិវឌ្ឍន៍ប្រទេសជាតិ ឲ្យមានការរីកចម្រើនលើគ្រប់វិស័យ ជាពិសេសការកសាង ហេដ្ឋារចនាសម័ន្ធរូបវ័ននានាដូចជា៖ ផ្លូវ ស្ពាន សាលារៀន មន្ទីរពេទ្យ ប្រព័ន្ធធារាសាស្ត្រ ជាដើម។ ជាពិសេស បានខិតខំប្រឹងប្រែងដោះស្រាយនូវរាល់ការ លំបាក និងសំណូមពររបស់ប្រជាពលរដ្ឋ នៅទូទាំងប្រទេស ដោយមិនបណ្តោយ ឲ្យប្រជាពលរដ្ឋណាម្នាក់ ស្លាប់អត់បាយ ដោយមិនបានដឹង និងមិនបានដោះស្រាយនោះឡើយ ជាពិសេសគណបក្សប្រជាជនកម្ពុជា នៅជាមួយប្រជាជន និងរួមសុខរួមទុក្ខ ជាមួយប្រជាជនគ្រប់ពេលវេលា។ នៅក្នុងឱកាសនោះផងដែរ លោក ផាន់ ចាន់ធុល ក៏បាន ក្រើនរំលឹកដល់អាជ្ញាធរមូលដ្ឋានគ្រប់ជាន់ថ្នាក់ និងក្រុមគ្រូពេទ្យជំនាញ ត្រូវបន្តធ្វើការផ្សព្វផ្សាយអប់រំ នៅតាមមូលដ្ឋានជាពិសេស នៅតាមទីប្រជុំជន និងទីសាធារណៈឲ្យបានផុលផុស អំពីវិធានការបង្ការ និងទប់ស្កាត់ការរីករាលដាលជំងឺកូវីដ-១៩។ សូមបញ្ជាក់ថា ប្រជាពលរដ្ឋមានជីវភាពខ្វះខាតក្នុងស្រុកសាលាក្រៅ ដែលបានទទួលអំណោយស្បៀងពីក្រុមការងារ គណបក្ស ប្រជាជនកម្ពុជាខេត្តប៉ៃលិន មានចំនួន៧២ គ្រួសារ ក្នុងនោះសង្កាត់អូរតាវ៉ៅ ចំនួន៣៣គ្រួសារ និងសង្កាត់ប៉ៃលិន ចំនួន៣៩គ្រួសារ ដោយក្នុង១គ្រួសារ ទទួលបានអង្ករ២៥គីឡូក្រាម ត្រីខ១យួរ ទឹកត្រី១យួរ និងទឹកអាល់កុល លាងសម្អាតដៃ១ដបផងដែរ៕	2020-04-15T23:17:00+07:00	freshnewsasia.com	https://m.freshnewsasia.com/index.php/en/localnews/155858-2020-04-15-09-17-20.html
331dc7ab-d693-4c6d-9005-99c5126d9356	វិធីសាស្ត្របង្ការការពារមនុស្សចាស់ និងអ្នកមានជំងឺរុំារ៉ៃពីជំងឺកូវីដ១៩ (Video inside)	ក្រសួងសុខាភិបាលកម្ពុជា បានផលិតវីដេអូអប់រំថ្មីមួយទៀត ដែលពន្យល់អំពីវិធីការពារមនុស្សចាស់ និងមានជំងឺរុំារ៉ៃ ដែលជាមុខសញ្ញារងគ្រោះខ្លាំង នៃជំងឺកូវីដ១៩។ ដើម្បីការពារជំងឺកូវីដ១៩ ត្រូវរក្សាគម្លាតពីគ្នាយ៉ាងតិច២ម៉ែត្រ ជៀសវាងទៅកន្លែងមានមនុស្សច្រើន ត្រូវលាងដៃឲ្យបានញឹកញាប់ជាមួយសាប៊ូ ទឹកស្អាត ឬទឹកអាល់កុល ខ្ទប់មាត់ និងច្រមុះពេលក្អក ឬកណ្តាស់ ដោយប្រើកែងដៃ ឬក្រដាស់អនាម័យ។ សមាជិកគ្រួសារទាំងអស់ ត្រូវតាមដានសុខភាព មនុស្សចាស់ជាប្រចាំ ដោយថែទាំងផ្តល់អាហារ ដល់មនុស្សចាស់ឲ្យបានត្រឹមត្រូវ និងសម្អាតសម្លៀកបំពាក់ ភួយក្នើយមនុស្សចាស់ជាប្រចាំ បើមានបញ្ហាសង្ស័យសុខាភាព សូមទាក់ទងទៅលេខ១១៥៕	2020-04-15T22:29:00+07:00	freshnewsasia.com	https://m.freshnewsasia.com/index.php/en/localnews/155846-2020-04-15-08-29-55.html
d79a2921-f7c2-4042-ade3-556df47f3cfd	សម្ដេចតេជោ ហ៊ុន សែន អំពាវនាវខ្មែរនៅក្រៅប្រទេស គោរពច្បាប់ប្រទេសដែលខ្លួនកំពុងស្នាក់នៅ ជៀសវាងការជួបជុំ ដើម្បីចូលរួមទប់ស្កាត់ជំងឺ COVID-19 (Video inside)	សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា នៅថ្ងៃទី១៥ ខែមេសា ឆ្នាំ២០២០នេះ បានចេញសារអំពាវនាវមួយដល់ប្រជាពលរដ្ឋខ្មែរ ពលករ ពលការិនីដែលកំពុងរស់នៅធ្វើការក្រៅប្រទេស ត្រូវគោរពច្បាប់ប្រទេសនោះឲ្យបានល្អ ជៀសវាងប្រព្រឹត្តអ្វីដែលជាអំពើល្មើស គ្រាដែលប្រទេសគេកំពុងជួបគ្រោះអាសន្ន។ តាមរយៈ Facebook សម្ដេចតេជោ ហ៊ុន សែន បានផ្ដោតការយកចិត្ដទុកដាក់ខ្លាំង ចំពោះពលករខ្មែរដែលធ្វើការនៅប្រទេសថៃ ត្រូវគោរពតាមច្បាប់ និងបទបញ្ញាត្តិទាំងឡាយ ដែលប្រទេសគេបានដាក់ចេញ រួមទាំងច្បាប់បម្រាមគោចរ និងបម្រាមជួបជុំគ្នាជាក្រុម ឬជប់លៀងជាក្រុម ដែលពេលនេះប្រទេសគេ កំពុងមានការហាមឃាត់តឹងរឹងបំផុត ក្នុងការទប់ស្កាត់ការចម្លងរោគ COVID-19។ សម្ដេចតេជោ ហ៊ុន សែន បានបញ្ជាក់ទៀតថា អ្វីដែលសំខាន់នៅពេលនេះ គឺសុវត្ថិភាព សុខភាព អាយុជីវិតរបស់ពលករ ពលការិនីផ្ទាល់ខ្លួនឯងតែម្ដង ដែលទាមទារឲ្យមានការយោគយល់ និងគោរពច្បាប់ទាំងក្នុងប្រទេស និងក្រៅប្រទេស ជាពិសេសនៅក្នុងស្ថានភាពដែលប្រទេសភាគច្រើន បានដាក់ចេញនូវបទបញ្ញត្តិ និងបម្រាមដ៏តឹងរឹង។ បន្ថែមពីនេះ សម្ដេចតេជោនាយករដ្ឋមន្ដ្រី ក៏បានជូនពរឆ្នាំថ្មី ជូនដល់បងប្អូនជនរួមជាតិ ទាំងក្នុង និងក្រៅប្រទេស សូមទេវតាឆ្នាំថ្មីនាំមកនូវសិរីសួស្តី និងលាភសំណាងដល់បងប្អូន និងកូនក្មួយទាំងអស់គ្នា ហើយសូមបានចៀសផុតពីជំងឺឆ្លង COVID-19 គ្រប់ៗគ្នា។ ខាងក្រោមនេះ ជាសារទាំងស្រុងរបស់សម្ដេចតេជោ ហ៊ុន សែន ដែលបានបង្ហោះនៅលើទំព័រ Facebook៖ ៕	2020-04-15T22:03:00+07:00	freshnewsasia.com	https://m.freshnewsasia.com/index.php/en/localnews/155842-2020-04-15-08-03-55.html
e541c29e-3c66-4ec6-b0dc-b9b93b3b0bc1	កុមារកំព្រាគ-ថ្លង់ និងកុមារក្រីក្រ ថ្លែងអំណរគុណលោក ឃួង ស្រេង ដែលបានឧបត្ថម្ភអំណោយ ក្នុងពេលកំពុងជួបការខ្វះខាតដោយជំងឺ COVID-19	អំណោយជាសាប៊ូ និងនំស្រួយរបស់លោក ឃួង ស្រេង អភិបាលរាជធានីភ្នំពេញ ត្រូវបានលោកស្រី មុំ ចាន់ដានី ប្រធានមន្ទីរសង្គមកិច្ច អតីតយុទ្ឋជន និងយុវនិតិសម្បទា រាជធានីភ្នំពេញ យកទៅផ្តល់ជូនកុមារកំព្រា កុមារគថ្លង់ និងកុមារក្រីក្រ នៅតាមចិញ្ចើមថ្នល់ ដែលកំពុងតែថែទាំ និងថែទាំជំនួសនៅតាមមណ្ឌល និងសហគមន៍ នាថ្ងៃទី១៥ ខែមេសា ឆ្នាំ២០២០នេះ។ លោកស្រី មុំ ចាន់ដានី តំណាងឲ្យកុមារកំព្រា កុមារគ-ថ្លង់ ក៏ដូចជាតំណាងឲ្យមណ្ឌលនានា សូមគោរពថ្លែងអំណរគុណយ៉ាងជ្រាវជ្រៅជូនចំពោះលោក ឃួង ស្រេង ដែលបានឧបត្ថម្ភសាប៊ូដុំចំនួន ៥កេសធំ ស្មើនឹង៣៦០ដុំតូច, នំផ្អែមសុខភាពលីលី ចំនួន៦០កេស, និងនំស្រួយចំនួន ៤០ថង់ធំ គឺក្នុង១ថង់ធំ មានចំនួន១០០កញ្ចប់ ជូនដល់កុមារកំព្រា កុមារគ-ថ្លង់ និងកុមារក្រីក្រ ដែលកំពុងជួបការខ្វះខាតនាពេលនេះ។ លោកស្រី មុំ ចាន់ដានី បានបញ្ជាក់ថា នេះជាការយកចិត្តទុកដាក់ខ្ពស់របស់លោក ឃួង ស្រេង ទោះជាលោកមានការរវល់ និងមមាញឹកយ៉ាងណា ក៏មិនភ្លេចពីសុខទុក្ខរបស់ប្រជាពលរដ្ឋ និងកុមារកំព្រាកុមារគ-ថ្លង់ និងកុមារក្រីក្រឡើយ។ អំណោយទាំងនោះ ត្រូវបានយកទៅជូន បន្តទៅដល់មណ្ឌលគ្រួសារថ្មី គ-ថ្លង់ ទទួលបាននំផ្អែមសុខភាព និងនំស្រួយលីលីចំនួន៥០កេសធំ និងសាប៊ូដុំលាងដៃ ចំនួន២កេសធំ ស្មើ១៤៤ដុំតូច, មណ្ឌលកុមារកំព្រាភ្នំពេញថ្មីនំផ្អែមលីលី ចំនួន២០កេះ សាប៊ូដុំលាងដៃចំនួន១កេះធំ ស្មើ៧២ដុំតូច។ ដោយឡែក មជ្ឈមណ្ឌលកូលាបទី៤ ទទួលបាននំផ្អែមសុខភាព និងនំស្រួយលីលីចំនួន២០កេសធំ, សាប៊ូដុំលាងដៃចំនួន១កេសធំ ស្មើ៧២ដុំតូច និងមណ្ឌលកុមារ កំព្រា (KKEV) ទទួលបាននំផ្អែមសុខភាព នំស្រួយលីលី ចំនួន១០កេសធំ និងសាប៊ូដុំលាងដៃចំនួន១កេសធំ ស្មើ៧២ដុំតូចផងដែរ៕	2020-04-15T21:57:00+07:00	freshnewsasia.com	https://m.freshnewsasia.com/index.php/en/localnews/155841-2020-04-15-07-57-38.html
46ad6756-729c-40c5-8981-204e757e5afa	សាកសពអ្នកជំងឺ COVID-19 នៅអាមេរិក ត្រូវដាក់នៅតាមកន្លែងផ្សេងៗក្នុងមន្ទីរពេទ្យ ដោយសារតែស្លាប់ច្រើនខ្លាំងពេកក្នុងមួយថ្ងៃៗ (Video inside)	វាពិតជារឿងគួរឲ្យសោកសង្រែងមួយ ពេលបានឃើញរូបភាពពីរសន្លឹកបង្ហាញឲ្យឃើញសាកសពអ្នកជំងឺ COVID-19 ដែលត្រូវបានគេថតបានចេញពីមន្ទីរពេទ្យក្នុងទីក្រុង Detroit របស់សហរដ្ឋអាមេរិក ដែលកំពុងរងរងគ្រោះយ៉ាងធ្ងន់ធ្ងរបំផុតដោយសារ ជំងឺដ៏សាហាវនេះ។ នេះបើយោងតាមការដកស្រង់ការផ្សាយចេញពីសារព័ត៌មាន CNN នាថ្ងៃពុធ ទី១៥ ខែមេសា ឆ្នាំ២០២០។ ក្នុងនោះ រូបភាពមួយ បានបង្ហាញពីសាកសពមនុស្ស២នាក់ ដែលច្រកក្នុងថង់ត្រូវបានគេដាក់នៅលើគ្រែ និងសពម្នាក់ទៀតត្រូវគេដាក់ បន្តុបលើកៅអីក្បែរនោះ នៅក្នុងបន្ទប់ទំនេរមួយ ដែលត្រូវបានប្រើប្រាស់ជាកន្លែងផ្ទុកសាកសពអ្នកជំងឺ COVID-19 ព្រោះកន្លែងស្តុកសព ផ្លូវការរបស់មន្ទីរពេទ្យពេញអស់។ បើតាមសេចក្តីរាយការណ៍ បន្ទប់នោះដើមឡើយ ត្រូវប្រើប្រាស់ជាកន្លែងសម្រាប់សិក្សាពីទម្លាប់នៃការ គេង។ ចំណែកឯរូបភាពមួយទៀត បានបង្ហាញពីរូបភាពសាកសពជាច្រើនដែលច្រកក្នុងថង់ និងដាក់គរលើគ្នាពាសពេញនៅក្នុងបន្ទប់ក្លាសេតូច ចង្អៀតមួយ នៅខាងក្រៅមន្ទីរពេទ្យខាងលើ ដែលត្រូវបានប្រើជាកន្លែងដាក់សាកសព។ រូបភាពទាំងពីរនេះ ត្រូវបានផ្តល់ទៅឲ្យទូរទស្សន៍ CNN ហើយត្រូវបានបញ្ជាក់ថា គឺជាទិដ្ឋភាពពិតដោយបុគ្គលិកពេទ្យពីរនាក់ផ្សេងទៀត ដែលបាននិយាយក្នុងលក្ខខណ្ឌមិនបញ្ចេញឈ្មោះ។ គួរជម្រាថា បើតាមគេហទំព័រ Worldmeters.info បានឲ្យដឹងថា សហរដ្ឋអាមេរិកគិតត្រឹមម៉ោងនេះ បានកត់ត្រាចំនួនអ្នកឆ្លងជំងឺ COVID-19 រហូតដល់ ៦១៤,២៤៦ ករណី ដោយក្នុងនោះអ្នកជំងឺ ២៦,០៦៤ នាក់ស្លាប់បាត់បង់ជីវិត ខណៈ ៣៨,៨២០ នាក់ផ្សេងទៀតបានជាសះស្បើយឡើងវិញ៕	2020-04-15T21:07:00+07:00	freshnewsasia.com	https://m.freshnewsasia.com/index.php/en/internationalnews/155834-2020-04-15-07-07-11.html
810fa075-320d-4015-a35e-127eeacb3c77	ឧត្តមសេនីយ៍ឯក គង់ សាលី ប្រាប់កងទ័ពតាមព្រំដែនជួរមុខឱ្យចូលរួមប្រយុទ្ធប្រឆាំងនឹងជំងឺ COVID-19	លោកឧត្តមសេនីយ៍ឯក គង់ សាលី អគ្គនាយករង នៃអគ្គនាយកដ្ឋានសុខាភិបាល ក្រសួងការពារជាតិ បានក្រើនរំលឹកដល់នាយទាហាន នាយទាហានរង និងពលទាហាន នៅតាមព្រំដែនជួរមុខទាំងអស់ ត្រូវចូលរួមជាមួយរាជរដ្ឋាភិបាល ក្នុងការប្រយុទ្ធប្រឆាំង នឹងជំងឺកូវីដ១៩ (COVID-19)។ ការក្រើនរំលឹកបែបនេះរបស់លោកឧត្តមសេនីយ៍ឯក គង់ សាលី បានធ្វើឡើងនៅក្នុងឱកាសអញ្ជើញចុះសួរសុខទុក្ខ សំណេះសំណាល ជាមួយមន្រ្តីសុខាភិបាលរបស់កងពលតូចថ្មើរជើងលេខ៤១ នៅថ្ងៃទី១៤ ខែមេសា ឆ្នាំ២០២០នេះ ដែលមានការទទួលស្វាគគមន៍ពីលោកវរសេនីយ៍ទោ ឌុច វឌ្ឍនា នាយការិយាល័យសុខាភិបាលកងពលតូចថ្មើរជើងលេខ៤១ ព្រមទាំងនាយទាហាន និងពលទាហានជាច្រើនរូបទៀត។ នៅក្នុងឱកាសនោះ លោកឧត្តមសេនីយ៍ឯក គង់ សាលី បានផ្តាំផ្ញើកងទ័ពឱ្យមានការប្រុងប្រយ័ត្នខ្ពស់ ចំពោះវីរុស COVID-19 ដែលបច្ចុប្បន្នពិភពលោក ក៏ដូចជារាជរដ្ឋាភិបាលកំពុងយកចិត្តទុក ដាក់ទប់ស្កាត់ និងបញ្ចៀស នៃការរីករាលដាលជំងឺដ៏កាចសាហាវនេះ។ លោកឧត្តមសេនីយ៍ឯក បានបន្ថែមទៀត ប្រមុខរាជរដ្ឋាភិបាលសម្តេចតេជោ ហ៊ុន សែន បានជំរុញដល់គ្រប់បណ្តាលស្ថាប័ន និងអំពាវនាវ ដល់សប្បុរសជន ចូលរួមថវិកាក្នុងការប្រយុទ្ធប្រឆាំងនឹងជំងឺ COVID-19 នេះ។ ដូច្នេះហើយកងទ័ពក៏បានចូលដ៏សកម្ម សហការជាមួយសមត្ថកិច្ច អាជ្ញាធរ និងមន្រ្តីសុខាភិបាល ចុះពិនិត្យដល់ប្រជាពលរដ្ឋ នៅតាមបណ្តាលភូមិដែលស្ថិតនៅ តំបន់ឈរជើងរបស់ខ្លួន។ យោងតាមរបាយការណ៍របស់លោកវរសេនីយ៍ទោ ឌុច វឌ្ឍនា តាមបទបញ្ជារបស់លោកឧត្តមសេនីយ៍ទោ នាង ឃីម មេបញ្ជាការកងពលតូចថ្មើរជើងលេខ៤១ បានដាក់បទបញ្ជាឱ្យមន្រ្តីសុខាភិបាល កងពល ចុះពិនិត្យវាស់កំដៅជូនប្រជាពលរដ្ឋ និងគ្រួសារកងទ័ព នៅក្នុងឃុំលំទង ស្រុកអន្លង់វែង ខេត្តឧត្តរមានជ័យ ចំនួន ១៥ភូមិ ស្មើនឹង៣០១២នាក់ តែពុំមាននណាម្នាក់សង្ស័យកើតជំងឺកូវីដ១៩ នោះទេ។ ជាមួយគ្នានោះ លោកបានអប់រំណែនាំឱ្យប្រជាពលរដ្ឋត្រូវថែរក្សាអនាមយ័ក្នុងការរស់នៅ ពិសេសត្រូវគោរពបទបញ្ជារបស់រាជរដ្ឋាភិបាល និងអនុវត្តតាមការណែឱ្យបានទៀងទាត់ការណែនាំរបស់ ក្រសួងសុខាភិបាល ដើម្បីការពារជំងឺកូវីដ១៩៕	2020-04-15T20:44:00+07:00	freshnewsasia.com	https://m.freshnewsasia.com/index.php/en/localnews/155828-2020-04-15-06-44-49.html
cfc3d70a-077e-4d0d-a34c-6bbb4997a2e9	ថ្ងៃទី៣ នៃពិធីបុណ្យចូលឆ្នាំថ្មី កម្មករ កម្មការិនី នៅទូទាំងប្រទេស បន្ដធ្វើការងារដូចធម្មតា ដោយគោរពតាមការណែនាំរបស់រាជរដ្ឋាភិបាល ដើម្បីទប់ស្កាត់ការឆ្លងជំងឺ COVID-19 (Video inside)	នៅថ្ងៃទី១៥ ខែមេសា ឆ្នាំ២០២០នេះ ដែលត្រូវនឹងថ្ងៃទី០៣ នៃពិធីបុណ្យចូលឆ្នាំថ្មីប្រពៃណីជាតិខ្មែរ កម្មករ កម្មការិនី នៅទូទាំងប្រទេសកម្ពុជា ប្រមាណ៩៥ភាគរយ បន្ដបំពេញការងាររៀងៗខ្លួនដូចធម្មតាគ្មានការឈប់សម្រាកនោះទេ ដោយគោរពតាមបទបញ្ជា និងការណែនាំរបស់រាជរដ្ឋាភិបាលកម្ពុជា ដើម្បីរួមគ្នាទប់ស្កាត់ការឆ្លងរីករាលដាល ជំងឺ COVID-19។ កម្មករ កម្មការិនីដែលកំពុងបំពេញការងារ សុទ្ធតែបានអះអាងថា ពួកគេនៅតែបន្ដធ្វើការងារតាមជំនាញរៀងៗខ្លួន មិនមានការឈប់សម្រាកថ្ងៃបុណ្យចូលឆ្នាំនោះទេ ព្រោះពួកគេប្ដេជ្ញារួមគ្នាទប់ស្កាត់ ការឆ្លងរីករាលដាលជំងឺ COVID-19 និងត្រូវគោរពតាមអ្វីដែលជាការណែនាំរបស់រាជរដ្ឋាភិបាល។ កម្មករនិយោជិតត្រូវបន្ត ធ្វើការដូចថ្ងៃធម្មតានៅតាមរោងចក្រ សហគ្រាស គ្រឹះស្ថាន របស់ខ្លួន។ ករណីកម្មករនិយោជិតណាម្នាក់ឈប់សម្រាក ក្នុងអំឡុងពេលនេះដោយឯកឯង នោះកម្មករន៏យោជិត នឹងត្រូវដាក់ក្នុងវិធានចត្តាឡីស័កសុខាភិបាល រយៈពេល១៤ថ្ងៃ មុនចូលបំពេញការងារវិញ នឹងមិនទទួលបានប្រាក់ឈ្នួល ក្នុងរយៈពេលធ្វើចត្តាឡីស័កនេះឡើយ។ ករណីកម្មករនិយោជិតណាម្នាក់ឈប់សម្រាកក្នុងអំឡុងពេលនេះ ដោយមានការអនុញ្ញាតពីនិយោជក នោះកម្មករនិយោជិតនឹងត្រូវដាក់ ក្នុងវិធានចត្តាឡីស័កសុខាភិបាល រយៈពេល១៤ថ្ងៃ មុនចូលបំពេញការងារវិញ និងទទួលបានប្រាក់ឈ្នួលពីនិយោជក ក្នុងរយៈពេលធ្វើចត្តាឡីស័កនេះ។ និយោជកត្រូវចាត់ចែងឱ្យមានបញ្ជីឈ្មោះកម្មករនិយោជិតដែលឈប់សម្រាកក្នុងអំឡុងពេលនេះ ដើម្បីផ្តល់ជូនអាជ្ញាធរមានសមត្ថកិច្ចក្នុងការអនុវត្តវិធានចត្តាឡីស័កសុខាភិបាល ។ ការបន្តធ្វើការក្នុងរោងចក្រដូចធម្មតា មិនឈប់សម្រាកទៅលេងស្រុកកំណើត ក្នុងឱកាសបុណ្យចូលឆ្នាំខ្មែរនេះ ជាប្រការដ៏សមស្របមួយក្នុងការចូលរួមបង្ការ ទប់ស្កាត់ និងប្រយុទ្ធប្រឆាំងជាមួយជំងឺកូវីដ-១៩ តាមគោលការណ៍របស់រាជរដ្ឋាភិបាល ពិសេសដើម្បីការពារភូមិដ្ឋានសហគមន៍នៅ ឯស្រុកកំណើតរបស់ខ្លួនពីជំងឺកូវីដ-១៩៕	2020-04-15T20:06:00+07:00	freshnewsasia.com	https://m.freshnewsasia.com/index.php/en/localnews/155826-2020-04-15-06-06-43.html
7e52b867-6cba-4e07-8df2-ab66b3041910	រួមគ្នាប្រយុទ្ធប្រឆាំងជំងឺ COVID-19! រដ្ឋបាលខណ្ឌចំការមន ចុះចែកទឹកអាល់កុល និងម៉ាស ដល់អ្នកដំណើរនៅផ្លូវម៉ៅសេទុង វត្តទួលទំពូង	រួមគ្នាប្រយុទ្ធប្រឆាំងជំងឺ COVID-19 នាព្រឹកថ្ងៃទី១៥ ខែមេសា ឆ្នាំ២០២០នេះ លោក អាំង សិរីពិសិដ្ឋ អភិបាលរងខណ្ឌចំការមន រួមជាមួយព្រះគង់ នៅវត្តទួលទំពូង បានចុះចែកទឹកអាល់កុល៦៦០ដប និងម៉ាស៦៦០ ដល់អ្នកដំណើរ នៅតាមផ្លូវម៉ៅសេទុង វត្តទួលទំពូង ក្នុងសង្កាត់ទួលទំពូងទី១ ខណ្ឌចំការមន។ ខណៈដែលផ្តល់ទឹកអាល់កុល និងម៉ាស ជូនដល់ប្រជាពលរដ្ឋ និងអ្នកដំណើរ ដោយឥតគិតថ្លៃនោះ លោក អាំងសិរីពិសិដ្ឋ ក៏បានប្រាប់ដល់ពួកគាត់ថា ជំងឺកូវីដ១៩ ជាជំងឺកាចសហាវ នាបច្ចុប្បន្នបង្កឲ្យមនុស្សគ្រប់ស្រទាប់ទទួលរងជំងឺ និងឈឺស្លាប់ បើគ្មានទទួលសេវាព្យាបាល ទាន់ពេលវេលា ដូចនេះដើម្បីបញ្ជៀសជំងឺនេះ បងប្អូនត្រូវឧស្សហ៍បាញ់លាងដោយទឹកអាល់កុល ឬលាងដៃនឹងសាប៊ូឲ្យបានញឹកញាប់។ លោកបន្ដទៀតថា លើសពីនោះទៀត ពេលប្រាស្រ័យទំនាក់ទំនង ត្រូវពាក់ម៉ាស ឬក្រម៉ា បើគ្មានករណីចាំចាច់ គួរកុំជួបជុំប្រមូលផ្តុំគ្នាច្រើន ពេលសង្ស័យមានជំងឺ អ្វីគួររួសរាន់ទៅប្រឹក្សា ជាមួយគ្រូពេទ្យដែលនៅជិត ធ្វើអនាម័យខ្លួនប្រាណ ជាប់ជាប្រចាំ ។ ជាមួយគ្នានេះផងដែរ លោកអភិបាលរងខណ្ឌ ក៏បានលើកឡើងពីគ្រោះថ្នាក់ នៃជំងឺកូវីដ-១៩ ជូនដល់ប្រជាពលរដ្ឋ មកទទួលទឹកអាល់កុលនាពេលនេះ ដែលមកដល់បច្ចុប្បន្ន បានរីករាលដាលស្ទើរគ្រប់ប្រទេសលើសកលលោក បើទោះបីប្រទេសកម្ពុជា មិនទាន់ធ្ងន់ធ្ងរនៅឡើយ ហើយមានអ្នកជាសះស្បើយ ជាច្រើនហើយក្តី តែមិនទាន់មានសញ្ញាណាមួយថា ជំងឺនេះស្រាកស្រាន្តនៅឡើយទេ។ លោកថា ហេតុនេះ យើងត្រូវចូលរួមយ៉ាងសកម្ម ប្រយុទ្ធប្រឆាំងនឹងជំងឺកូវីដបន្តទៀតតាមបទបញ្ជា និងសេចក្តីសម្រេចផ្សេងៗ ស្របតាមការដឹកនាំរបស់រាជរដ្ឋាភិបាល និងការណែនាំរបស់ក្រសួងសុខាភិបាល គឺត្រូវរស់នៅអនាម័យខ្ជាប់ខ្ជួនលាងដៃនឹងសាប៊ូ ឬអាកុល រក្សាគំលាតឲ្យបានសមស្រប ពាក់ម៉ាស ការដាក់ខ្លួនឯង ឲ្យនៅដាច់ដោយឡែកពីគេ រយៈពេល ១៤ថ្ងៃ បន្ទាប់ពីវិលត្រលប់ពីក្រៅប្រទេស ហើយជាពិសេសនោះ គឺជៀសវាងការប្រមូលផ្តុំគ្នាមានមនុស្សច្រើន។ លោកអភិបាលរងខណ្ឌចំការមន បានបន្ថែមទៀតថា ដើម្បីចូលរួមបង្ការទប់ស្កាត់នូវវីរុស COVID-19 នេះសូមបងប្អូនប្រជាពលរដ្ឋជឿជាក់ ដោយទុកចិត្តមកលើ ការដឹកនាំ និងធ្វើទៅតាមការណែនាំរបស់សម្ដេចតេជោ ហ៊ុន សែន និង សេចក្តីណែនាំរបស់ក្រសួងសុខាភិបាល ពីវិធានការក្នុងការការពារ នៃការឆ្លងមេរោគកូវីដ ១៩នេះ ។ ក្នុងឱកាសនោះដែរ លោក អាំង សិរីពិសិដ្ឋ ក៏បានអំពាវនាវឲ្យប្រជាពលរដ្ឋទាំងអស់គ្នា ត្រូវប្រកាន់ខ្ជាប់នូវអនាម័យខ្ពស់ គឺការហូបស្អាត ផឹកស្អាត រស់នៅស្អាត កន្លែងធ្វើការងារស្អាត ដើម្បីជៀសផុតនូវការឆ្លង និងការរីករាលដាល នៃវីរុស COVID-19 នេះ។ លោកបានបន្តថា យើងត្រូវរក្សាប្រក្រតីភាពការរស់នៅប្រចាំថ្ងៃ ត្រូវចេះជួយយកអាសារគ្នា ការពារសុខភាពផ្ទាល់ខ្លួន និងគ្រួសារ សុខភាពសាធារណៈ ដើម្បីបង្ការទប់ស្កាត់ដាច់ខាត មិនឲ្យជំងឺនេះឆ្លងរីករាលដាលនៅក្នុងសហគមន៍ ជាពិសេសក្នុងអំឡុងពេលនៃបុណ្យចូលឆ្នាំថ្មីនេះ សូមអំពាវនាវឲ្យបងប្អូនទាំងអស់ ប្រកបការងារជាធម្មតា និងមិនគួរធ្វើដំណើរឆ្លងពីខេត្តមួយទៅខេត្តមួយទៀតឡើយ៕	2020-04-15T19:30:00+07:00	freshnewsasia.com	https://m.freshnewsasia.com/index.php/en/localnews/155817-2020-04-15-05-30-37.html
703a5583-86c1-4cd9-bad0-60b5fc6bd094	សហគមន៍កសិកម្មសំបូរមានជ័យ ផ្ដល់ថវិកាចូលរួម ប្រឆាំងជំងឺ COVID-19 ខេត្តកំពង់ចាម	ប្រធានសហគមន៍កសិកម្មសំបូរមានជ័យដឹកនាំដោយ លោក ឆេង ថុង នៅព្រឹកថ្ងៃទី១៥ ខែមេសាឆ្នាំ ២០២០នេះ បាននាំថវិកាចំនួន ២.០០០.០០០រៀល ប្រគល់ជូនគណៈ កម្មការប្រឆាំងជំងឺកូរវីដ១៩ ខេត្តកំពង់ចាម ដើម្បីចូលរួមប្រយុទ្ធប្រឆាំងនឹងជំងឺCOVID-19 នេះ។ លោក អ៊ុន ចាន់ដា អភិបាលខេត្តកំពង់ចាម និងជាប្រធានគណៈកម្មការប្រឆាំងជំងឺCOVID-19 ខេត្ត បានថ្លែងអំណរគុណយ៉ាងជ្រាលជ្រៅ ដល់តំណាងសហគមន៍កសិកម្ម សំបូរមានជ័យ ដែលបានប្រមូលថវិកា រួមគ្នាយកមកផ្តល់ជូនគណៈកម្មការប្រឆាំងជំងឺCOVID-19 ខេត្តកំពង់ចាម។ លោកចាត់ទុកថា សកម្មភាពមនុស្សធម៌នេះផងដែរ គឺជាការរួមចំណែកយ៉ាងសំខាន់ ក្នុងសកម្មភាពនានា ដើម្បីប្រយុទ្ធនឹងជំងឺCOVID-19 ដែលជាការជួយ រំលែកទុក្ខលំបាក ការខ្វះខាត របស់ប្រជាពលរដ្ឋ ក្នុងគោលបំណងការពារទប់ស្កាត់ ការរីករាលដាល នៃវីរុសកូវីដ១៩ ខណៈដែលរាជរដ្ឋាភិបាលកម្ពុជា បាននិងកំពុងយកចិត្តទុកដាក់ ក្នុងការអំពាវនាវ និងណែនាំដល់គ្រប់ស្ថាប័នរដ្ឋ វិស័យឯកជន អង្គការជាតិ អន្តរជាតិ និងសប្បុរសជននានា រួមគ្នាប្រយុទ្ធ ទប់ស្កាត់ ការរីករាលដាល នៃជំងឺនេះ។ គិតត្រឹមថ្ងៃទី១៥ ខែមេសា ឆ្នាំ២០២០នេះ កម្ពុជាមានអ្នកឆ្លងកូវីដ១៩ សរុប១២២នាក់ ក្នុងនោះចំនួនអ្នកជាសះស្បើយ កើនឡើងរហូតដល់៩៦នាក់ ចំណែកអ្នកកំពុងសម្រាកព្យាបាល ចំនួន២៦នាក់។ នេះបើតាមការប្រកាសរបស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាន៕	2020-04-15T19:28:00+07:00	freshnewsasia.com	https://m.freshnewsasia.com/index.php/en/localnews/155816-2020-04-15-05-28-29.html
87779477-1e27-4bb1-9b3d-5ccf72ffa658	តុលាការខេត្តកំពង់ធំ សម្រេចឃុំខ្លួនបុរសម្នាក់ដែលបង្ហោះវីដេអូតាមបណ្ដាញសង្គម ញុះញង់ឲ្យប្រឆាំងបទបញ្ជារបស់រាជរដ្ឋាភិបាល ដើម្បីទប់ស្កាត់ការឆ្លងជំងឺ COVID-19 (Video inside)	ចៅក្រមស៉ើបសួរ នៃសាលាដំបូងខេត្តកំពង់ធំ បានចេញដីកាបង្គាប់ឲ្យឃុំខ្លួនបុរសម្នាក់ ដែលបានបង្ហោះវីដេអូតាមបណ្ដាញសង្គម TikTok ញុះញង់ឲ្យប្រឆាំងនូវបទបញ្ជារបស់រាជរដ្ឋាភិបាល ដើម្បីទប់ស្កាត់ការរីករាលជំងឺ COVID-19។ មន្ដ្រីជាន់ខ្ពស់ នៃសាលាដំបូងខេត្តកំពង់ធំ បានប្រាប់បណ្ដាញព័ត៌មាន Fresh News ឲ្យដឹងនៅព្រឹកថ្ងៃទី១៥ ខែមេសា ឆ្នាំ២០២០នេះថា ចៅក្រមស៉ើបសួរ នៃសាលាដំបូងខេត្តកំពង់ធំ បានសម្រេចចេញដីកាបង្គាប់ឲ្យឃុំខ្លួនជនត្រូវចោទខាងលើ កាលពីល្ងាចថ្ងៃទី១៤ ខែមេសា ឆ្នាំ២០២០ ក្រោយព្រះរាជអាជ្ញាចោទប្រកាន់ ពីបទ «ញុះញង់ឲ្យប្រព្រិត្តបទឧក្រិដ្ឋជាអាទិ៍»។ ស្នងការនគរបាលខេត្ដកំពង់ធំ លោកឧត្តមសេនីយ៍ទោ អ៊ុក កុសល បានបញ្ជាក់ថា ជនសង្ស័យដែលត្រូវបានកម្លាំងនគរបាលរបស់លោកចាប់ខ្លួននេះ ឈ្មោះ លេខ សៀងលី អាយុ២១ឆ្នាំ មុខរបរកម្មករចាក់សាំង។ ប្រតិបត្តិការនេះ ធ្វើឡើងដោយមានការសម្របសម្រួលពី លោក ស៉ិន វីរៈ ព្រះរាជអាជ្ញា នៃអយ្យការអមសាលាដំបូងខេត្តកំពង់ធំ។ បុគ្គលរូបនេះ បានប្រព្រឹត្តបទល្មើសកាលពីថ្ងៃទី១២ ខែមេសា ឆ្នាំ២០២០ នៅចំណុចស្ថានីយ៍ប្រេងឥន្ធនៈ សេង ប៊ុនហ៊ត ស្ថិតនៅភូមិ ធន់ម៉ោង ឃុំ កំពង់ថ្ម ស្រុកសន្ទុក ខេត្តកំពង់ធំ។ ជាមួយគ្នានេះ លោកឧត្តមសេនីយ៍ទោ អ៊ុក កុសល បានសំណូមពរដល់យុវជនគ្រប់ស្រទាប់វណ្ណ: សូមកុំប្រព្រឹត្តសកម្មភាព ញុះញង់ដែលធ្វើឲ្យមានភាពចលាចល និងប៉ះពាល់ដល់សណ្ដាប់ធ្នាប់សាធារណៈ ជាពិសេសពីបញ្ហាសុខុមាលភាព ដែលប្រមុខរាជរដ្ឋាភិបាល បានកំពុងយកចិត្តទុកដាក់ បង្ការ ទប់ស្កាត់ នៃជំងឺ COVID-19 ជាដើម៕	2020-04-15T17:14:00+07:00	freshnewsasia.com	https://m.freshnewsasia.com/index.php/en/localnews/155799-2020-04-15-03-14-59.html
3fd704a3-1504-42a5-9d52-d223ff5f3a86	ថ្នាក់ដឹកនាំ និងមន្ដ្រីរាជការ ចំនួន១២៦នាក់ នៃអាជ្ញាធរជាតិប្រយុទ្ធប្រឆាំងគ្រឿងញៀន ស្ម័គ្រចិត្តចូលរួមបរិច្ចាគប្រាក់បៀវត្ស សរុបជូនគណៈកម្មការប្រយុទ្ធនឹងជំងឺ COVID-19	ថ្នាក់ដឹកនាំ និងមន្ដ្រីរាជការ ចំនួន១២៦នាក់ នៃអាជ្ញាធរជាតិប្រយុទ្ធប្រឆាំងគ្រឿងញៀន បានចូលរួមស្ម័គ្រចិត្តផ្ដល់ប្រាក់បៀវត្សរបស់ខ្លួន ជូនគណៈកម្មការអន្ដរក្រសួងដើម្បីប្រយុទ្ធនឹងជំងឺ COVID-19។ នេះបញ្ជីឈ្មោះរបស់អាជ្ញាធរជាតិប្រយុទ្ធប្រឆាំងគ្រឿងញៀន ដែលបណ្ដាញព័ត៌មាន Fresh News ទទួលបាននៅព្រឹកថ្ងៃទី១៥ ខែមេសា ឆ្នាំ២០២០។ ការចូលរួមស្ម័គ្រចិត្តបរិច្ចាកប្រាក់បៀវត្សរបស់ថ្នាក់ដឹកនាំ និងមន្ដ្រីរាជការ នៃអាជ្ញាធរជាតិប្រយុទ្ធប្រឆាំងគ្រឿងញៀន គឺចាប់ពី២ខែ រហូតដល់៩ខែ ដើម្បីចូលរួមចំណែករំលែកនូវការលំបាករបស់រាជរដ្ឋាភិបាល ក្នុងការប្រយុទ្ធប្រឆាំងនឹងជំងឺ COVID-19 ដែលកំពុងតែរីករាលដាល។ សូមជម្រាបថា សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានសម្រេចបរិច្ចាគប្រាក់បៀវត្សរបស់សម្តេចចំនួន៧ខែ ជូនដល់គណៈកម្មការជាតិ ប្រយុទ្ធនឹងជំងឺកូវីដ១៩។ ប្រាក់ខែរបស់ សម្តេចតេជោដែលបរិច្ចាគនេះ គឺរាប់ចាប់ពីខែមីនា រហូតដល់ខែកញ្ញា ឆ្នាំ២០២០៕	2020-04-15T17:12:00+07:00	freshnewsasia.com	https://m.freshnewsasia.com/index.php/en/localnews/155798-2020-04-15-03-12-19.html
eb32ebb5-5c29-4f5f-84ca-05e4869e52c0	វិធីសាស្ត្រការពារជនចាស់ជារា ដែលមានហានិភ័យខ្ពស់ពីការឆ្លងវីរុសកូវីដ-១៩(មានវីដេអូ)	ក្រសួងសុខាភិបាលកម្ពុជា បានផលិតវីដេអូអប់រំ ដែលពន្យល់អំពីវិធីការពារមនុស្សចាស់ និងមានជំងឺរុំារ៉ៃ ដែលជាមុខសញ្ញារងគ្រោះខ្លាំង នៃជំងឺកូវីដ១៩។ ដើម្បីការពារជំងឺកូវីដ១៩ ត្រូវរក្សាគម្លាតពីគ្នាយ៉ាងតិច២ម៉ែត្រ ជៀសវាងទៅកន្លែងមានមនុស្សច្រើន ត្រូវលាងដៃឲ្យបានញឹកញាប់ជាមួយសាប៊ូ ទឹកស្អាត ឬទឹកអាល់កុល ខ្ទប់មាត់ និងច្រមុះពេលក្អក ឬកណ្តាស់ ដោយប្រើកែងដៃ ឬក្រដាស់អនាម័យ។ សមាជិកគ្រួសារទាំងអស់ ត្រូវតាមដានសុខភាព មនុស្សចាស់ជាប្រចាំ ដោយថែទាំងផ្តល់អាហារ ដល់មនុស្សចាស់ឲ្យបានត្រឹមត្រូវ និងសម្អាតសម្លៀកបំពាក់ ភួយក្នើយមនុស្សចាស់ជាប្រចាំ បើមានបញ្ហាសង្ស័យសុខាភាព សូមទាក់ទងទៅលេខ១១៥។ សូមទស្សនាវីដេអូអប់រំរបស់ក្រសួងសុខាភិ បាលនៅខាងក្រោមនេះ៖	2020-04-15T16:42:05+07:00	kbnnews.com	https://kbn.news/archives/158719
ba1093d3-b5ed-48b3-babd-57a906552405	TOP NEWS: ថ្ងៃនេះដំណឹងល្អទៀតហើយ៖ ក្រសួងប្រកាសថា អ្នកជំងឺកូវីដ១៩ បានជាសះស្បើយថ្មីចំនួន៥ទៀត ធ្វើឲ្យអ្នកជាសះស្បើយសរុបកើនដល់៩៦នាក់ ហើយពុំមានករណីអ្នកឆ្លងថ្មីទេ (Video inside)	នៅថ្ងៃទី១៥ ខែមេសា ឆ្នាំ២០២០នេះក្រសួងសុខាភិបាល បានចេញប្រកាសនូវដំណឹងដ៏សែនរីករាយដល់ប្រជាពលរដ្ឋបន្តទៀតថា អ្នកជំងឺកូវីដ១៩ បានជាសះស្បើយថ្មីចំនួន៥នាក់ទៀត ធ្វើឲ្យចំនួនអ្នកជាសះស្បើយកើនឡើងរហូតដល់៩៦នាក់ ហើយពិសេសបំផុតពុំមានករណីអ្នកឆ្លងជំងឺកូវីដថ្មីទេ។ ចំណែកអ្នកកំពុងសម្រាកព្យាបាលជំងឺកូវីដធ្លាក់ចុះមកត្រឹមចំនួន២៦នាក់ នៃអ្នកឆ្លងសរុប១២២នាក់។ បើគិតត្រឹមព្រឹកថ្ងៃទី១៥ ខែមេសា ឆ្នាំ២០២០នេះ។ នេះបើតាមការប្រកាសរបស់ក្រសួងសុខាភិបាល ដែលបណ្តាញព័ត៌មាន Fresh News ទទួលបានមុននេះបន្តិច។ * បុរសជនជាតិម៉ាឡេស៊ីចំនួន២នាក់ អាយុ៥១ឆ្នាំ និងអាយុ៣៤ឆ្នាំ មកពីប្រទេសម៉ាឡេស៊ី ជាអ្នកធ្វើការងារសាសនានៅតាមភូមិឃុំ ស្រុកកងមាស ខេត្តកំពង់ចាម បានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមានវីរុសកូវីដ-១៩ ចំនួន០២ដង ត្រូវបានអនុញ្ញាតឱ្យចេញពីមន្ទីរ ពេទ្យខេត្តកំពង់ចាម។ * បុរសជនជាតិខ្មែរ អាយុ៤០ឆ្នាំ ដែលស្នាក់នៅសង្កាត់ច្រាំងចំរេះ១ ខណ្ឌឫស្សីកែវ រាជធានីភ្នំពេញ បានលាប់ជំងឺកូវីដ-១៩នោះ ត្រូវបានព្យាបាលជាសះស្បើយ ដោយទទួលបានលទ្ធផលអវិជ្ជមានវីរុសកូវីដ-១៩ ចំនួន០២ដង និងត្រូវបានអនុញ្ញាតឱ្យចេញពីមន្ទីរពេទ្យមិត្តភាពខ្មែរ-សូវៀត ព្រមទាំងបានណែនាំ គាត់ឱ្យស្នាក់នៅដាច់ដោយឡែកចំនួន១៤ថ្ងៃបន្តទៀត និងត្រូវអនុវត្តអនាម័យខ្លួនប្រាណ និងការការពារការចម្លង ទៅក្រុមគ្រួសារ និងអ្នកដទៃឱ្យបានខ្ជាប់ខ្លួនជាប់ជាប្រចាំ។ * ជនជាតិខ្មែរ០២នាក់ មានបុរសអាយុ៤៥ឆ្នាំ ជាអ្នកដែលបានវិលត្រឡប់ មកពីការចូលរួមពិធីសាសនា នៅប្រទេសម៉ាឡេស៊ី និងស្ត្រីអាយុ៤១ឆ្នាំ ជាភរិយាបុរសអាយុ៤២ឆ្នាំ អ្នកជំងឺទាំងពីរនាក់រស់នៅភូមិសូភី២ សង្កាត់រតនៈ ក្រុងបាត់ដំបង ត្រូវបានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន០២ដង និងត្រូវបានអនុញ្ញាតឱ្យចេញពីមន្ទីរពេទ្យខេត្តបាត់ដំបង៕	2020-04-15T15:56:00+07:00	freshnewsasia.com	https://m.freshnewsasia.com/index.php/en/localnews/155793-2020-04-15-01-56-33.html
6b5cc756-18df-47ed-b3e9-0760e9ab7174	ចាក់សាំងសុខៗ! បង្ហោះវីដេអូតាមហ្វេសប៊ុក ឲ្យជាប់ទោសពីបទ ញុះញង់ឲ្យប្រឆាំងនឹងការទប់ស្កាត់ជំងឺ COVID-19 …	បុរសដែលបានបង្ហោះវីដេអូតាមបណ្ដាញសង្គម TikTok ញុះញង់ឲ្យប្រឆាំងនូវបទបញ្ជារបស់រាជរដ្ឋាភិបាល ដើម្បីទប់ស្កាត់ការរីករាលជំងឺ COVID-19 នោះ ត្រូវចៅក្រមស៊ើបសួរ នៃសាលាដំបូងខេត្តកំពង់ធំ បានចេញដីកាបង្គាប់ឲ្យឃុំខ្លួន កាលពីល្ងាចថ្ងៃទី១៤ ខែមេសា ឆ្នាំ២០២០ ក្រោយព្រះរាជអាជ្ញាចោទប្រកាន់ ពីបទ «ញុះញង់ឲ្យប្រព្រិត្តបទឧក្រិដ្ឋជាអាទិ៍»។ សមត្ថកិច្ចបានឲ្យដឹងថា ជនសង្ស័យឈ្មោះ លេខ សៀងលី អាយុ២១ឆ្នាំ មុខរបរកម្មករចាក់សាំង។ បុគ្គលរូបនេះ បានប្រព្រឹត្តបទល្មើសកាលពីថ្ងៃទី១២ ខែមេសា ឆ្នាំ២០២០ នៅចំណុចស្ថានីយប្រេងឥន្ធនៈ សេង ប៊ុនហ៊ត ស្ថិតនៅភូមិធន់ម៉ោង ឃុំកំពង់ថ្ម ស្រុកសន្ទុក ។ ជាមួយគ្នានេះ សមត្ថកិច្ចក៍សំណូមពរដល់យុវជនគ្រប់ស្រទាប់វណ្ណ: សូមកុំប្រព្រឹត្តសកម្មភាព ញុះញង់ដែលធ្វើឲ្យមានភាពចលាចល និងប៉ះពាល់ដល់សណ្ដាប់ធ្នាប់សាធារណៈ ជាពិសេសពីបញ្ហាបង្ការ ទប់ស្កាត់ នៃជំងឺ COVID-19 ៕	2020-04-15T10:55:47+07:00	kbnnews.com	https://kbn.news/archives/158638
fc0234b3-93b9-4e11-b0eb-29727368dc28	ដំណឹងល្អសម្រាប់ពលរដ្ឋខ្មែរ ! ព្រឹកនេះកម្ពុជា គ្មានករណីឆ្លង Covid-19 ទេថែមទាំងមានអ្នកជាសះស្បើយរហូតដល់ទៅ ៥នាក់ថ្មីទៀត ធ្វើឲ្យអ្នកជាសះស្បើយសរុបកើនដល់៩៦នាក់	នាព្រឹកថ្ងៃពុធ ទី១៥ ខែមេសា ឆ្នាំ២០២០ ក្រសួងសុខាភិបាល បានចេញសេចក្តីប្រកាសបានឲ្យដឹងថា អ្នកជំងឺកូវីដ១៩ បានជាសះស្បើយរហូតដល់ទៅ ៥នាក់ថ្មីទៀត ធ្វើឲ្យចំនួនអ្នកជាសះស្បើយកើនឡើងរហូតដល់ ៩៦នាក់ ហើយថ្ងៃនេះគ្មានអ្នកឆ្លងជំងឺកូវីដថ្មីនោះទេ។ បច្ចុប្បន្នចំនួនអ្នកកំពុងសម្រាកព្យាបាលជំងឺកូវីដ ធ្លាក់ចុះមកត្រឹមចំនួន២៦នាក់ នៃអ្នកឆ្លងសរុប១២២នាក់ ៕	2020-04-15T08:54:44+07:00	kbnnews.com	https://kbn.news/archives/158569
ddae5d57-3b78-40f2-9146-4448aa77668e	ស្ថានទូតចិនប្រកាសថា វ៉ាក់សាំងពិសេសមួយរបស់ចិនសម្រាប់ជំងឺ COVID-19 ឈានដល់ដំណាក់កាលព្យាបាលលើកទី២ហើយ (Video inside)	ស្ថានទូតចិនប្រចាំនៅកម្ពុជា បានប្រកាសនៅថ្ងៃទី១៤ ខែមេសា ឆ្នាំ២០២០នេះឲ្យដឹងថា វ៉ាក់សាំងពិសេសមួយរបស់ចិន សម្រាប់ជំងឺ COVID-19 បានឈានដល់ដំណាក់កាលពិសោធន៍ព្យាបាលជំងឺលើកទី២ ហើយក៏ត្រូវបាន WHO ប្រកាសថា ជាវ៉ាក់សាំងសម្រាប់ជំងឺ COVID-19 តែមួយគត់លើពិភពលោក ដែលបានឈានដល់ដំណាក់កាលលើកទី២នេះ។ ស្ថានទូតចិន ប្រចាំកម្ពុជា បានប្រកាសតាមបណ្តាញសង្គម Facebook របស់ខ្លួនយ៉ាងដូច្នេះថា ៕	2020-04-15T05:39:00+07:00	freshnewsasia.com	https://m.freshnewsasia.com/index.php/en/localnews/155788-2020-04-14-15-39-27.html
2da5858f-9fb8-4caa-815d-f58c5af655ea	WHO: COVID-19 កាចសាហាវ ជាងជំងឺផ្តាសាយជ្រូក ១០ដង (Video inside)	អង្គការសុខភាពិភពលោក WHO បាននិយាយ នៅថ្ងៃអង្គារនេះថា ជំងឺ COVID-19 បានក្លាយជាជំងឺ ដែលមានគ្រោះថ្នាក់ និងកាចសាហាវជាងជំងឺផ្តាសាយជ្រូក ចំនួន១០ដង ឯណោះ។ នេះបើតាមការចេញផ្សាយដោយសារព័ត៌មាន CGTN នៅថ្ងៃអង្គារ ទី១៤ ខែមេសា ឆ្នាំ២០២០។ ជំងឺរាតត្បាតសកលផ្តាសាយជ្រូក ដែលបង្កឡើងដោយវីរុស H1N1 ត្រូវបានរកឃើញដំបូងនៅប្រទេសម៉ិចស៊ីកូ បានចម្លងទៅមនុស្សប្រមាណ ១.៦លាននាក់ ដោយក្នុងនោះ មនុស្សជាង ១៨,៤៤៩នាក់ ស្លាប់បាត់បង់ជីវិត នៅចន្លោះពីខែមករា ឆ្នាំ២០០៩ ដល់ខែសីហា ឆ្នាំ២០១០។ ដោយឡែក ជំងឺ COVID-19 នេះវិញ បើគិតត្រឹមថ្ងៃទី១៤ ខែមេសានេះ ជំងឺដ៏កាចសាហាវនេះ វាបានចម្លងទៅកាន់មនុស្សជាង ១.៩១លាននាក់ហើយ នៅទូទាំងសកលលោក ដោយក្នុងចំណោមនោះមានអ្នកជំងឺប្រមាណ ១១៩,០០០ នាក់បានស្លាប់។ តួលេខនេះ គឺវាច្រើនជាងចំនួនសរុបទាំងអស់ នៃអ្នកឆ្លង និងស្លាប់ដោយសារជំងឺផ្តាយជ្រូក ឆ្នាំ២០០៩ ទៅទៀត។ លោក Tedros Adhanom Ghebreyesus ជាអគ្គនាយកអង្គការសុខភាពពិភពលោក WHO បានថ្លែងនៅក្នុងសន្និសីទខ្លីមួយ ស្តីពីការឆ្លងរាលដាល នៃជំងឺ COVID-19 យ៉ាងដូច្នេះថា៖ ៕	2020-04-15T05:19:00+07:00	freshnewsasia.com	https://m.freshnewsasia.com/index.php/en/internationalnews/155787-2020-04-14-15-19-53.html
5381f2d8-a24f-44bb-af0d-1170a1d0119f	អាវុធហត្ថរាជធានីភ្នំពេញ២២៩នាក់ ស្ម័គ្រចិត្តបរិច្ចាគប្រាក់បៀវត្សរ៍ផ្ទាល់ខ្លួន ជូនដល់គណៈកម្មាធិការជាតិប្រយុទ្ធប្រឆាំងនឹងជំងឺកូវីដ១៩! (Video inside)	ដោយប្រទេសកម្ពុជា កំពុងប្រឈមមុខនឹងការឆ្លងរីករាលដាលនូវជំងឺកូវីដ១៩ និងមិនទាន់មានសញ្ញាថមថយផងនោះ មន្ត្រីកងរាជអាវុធហត្ថរាជធានីភ្នំពេញជាច្រើនរូប បានស្ម័គ្រចិត្តចូលរួមបរិច្ចាគប្រាក់បៀវត្សរ៍ផ្ទាល់ខ្លួន ជូនដល់គណៈកម្មាធិការជាតិប្រយុទ្ធប្រឆាំងនឹងជំងឺកូវីដ១៩ ដែលមានសម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា ជាប្រធានគណៈកម្មាធិការ។ គិតមកត្រឹមថ្ងៃទី14 ខែមេសា ឆ្នាំ2020នេះ សមាជិកអាវុធហត្ថរាជធានីភ្នំពេញដែលបានចូលរួមបរិច្ចាគ គឺមានចំនួន២២៩នាក់ហើយ។ ការចូលរួមបរិច្ចាគប្រាក់បៀវត្សរ៍ផ្ទាល់ខ្លួនរបស់អាវុធហត្ថរាជធានីភ្នំពេញយ៉ាងផុសផុលនាពេលនេះ គឺនាំមុខដោយលោកឧត្តមសេនីយ៍ឯក រ័ត្ន ស៊្រាង មេបញ្ជាការរង កងរាជអាវុធហត្ថលើផ្ទៃប្រទេស និងជាមេបញ្ជាការ កងរាជអាវុធហត្ថរាជធានីភ្នំពេញ ដែលបានបរិច្ចាគបៀវត្សរ៍ផ្ទាល់ខ្លួនទាំងអស់ ស្មើនឹង ២,៨៦៥,០០រៀល (២លាន៨សែន៦ម៉ឺន៥ពាន់រៀល) ក្នុងមួយខែ រយៈពេល៧ខែ ដោយគិតចាប់ពីខែឧសភា ដល់ខែវិច្ឆិកា ឆ្នាំ២០២០ និងអ្នកចូលរួមជាបន្តបន្ទាប់មានលោកឧត្តមសេនីយ៍មេបញ្ជាការង លោកវរសេនីយ៍ នាយរងសេនាធិការដ្ឋាន នាយការិយាល័យ មេបញ្ជាការ មេបញ្ជាការរង មូលដ្ឋានអាវុធហត្ថតាមបណ្តាខណ្ឌទាំង១៤ ក្នុងរាជធានីភ្នំពេញ លោកអនុសេនីយ៍ជំនួយការ តាមការិយាល័យ មូលដ្ឋានខណ្ឌ និងនាយទាហាន នាយទាហានរង ពលទាហាន តាមបណ្តាការិយាល័យនិងកងឯកភាពចំណុះជាច្រើនរយរូប ដោយក្នុងនោះ មានអ្នកបរិច្ចាគប្រាក់បៀវត្សរ៍គោលទាំងអស់ មានអ្នកបរិច្ចាគមួយចំនួនខ្លះនៃប្រាក់បៀវត្សរ៍ រយៈពេល ៨ខែ, ៧ខែ, ៦ខែ, ៥ខែ, ៤ខែ និង១ខែផងដែរ។ ក្រៅពីការចូលរួមបរិច្ចាគប្រាក់បៀវត្សរ៍ផ្ទាល់ខ្លួនជូនដល់គណៈកម្មការជាតិប្រយុទ្ធប្រឆាំងជំងឺឆ្លងនេះ អាវុធហត្ថរាជធានីភ្នំពេញក៏បានចូលរួមយ៉ាងសកម្មអនុវត្តនូវរាល់បទបញ្ជារាជរដ្ឋាភិបាល សេចក្តីណែនាំរបស់ក្រសួងសុខាភិបាល ស្តីពីវិធានការការពារជំងឺឆ្លង ព្រមទាំងបានចូលរួមជាមួយអជ្ញាធរមូលដ្ឋានស្ថាប័នពាក់ព័ន្ធគ្រប់លំដាប់ថ្នាក់ ធ្វើការផ្សព្វផ្សាយ នូវសេចក្ដីណែនាំរបស់ក្រសួងសុខាភិបាល ជូនដល់មហាជនប្រជាជនតាមបណ្តាភូមិសង្កាត់គ្រប់ខណ្ឌទាំង១៤ ក្នុងរាជធានីភ្នំពេញ តាមរយៈរៀបចំម៉ូតូង់បីចំនួន១២គ្រឿង បំពាក់ដោយគ្រឿងបំពងឃោសនៈស័ព្ទ ចុះផ្សព្វផ្សាយរាល់ថ្ងៃ៕	2020-04-15T03:34:00+07:00	freshnewsasia.com	https://m.freshnewsasia.com/index.php/en/localnews/155777-2020-04-14-13-34-13.html
893c062d-671f-44c0-9516-16c2e1ad7daf	អាស៊ានដាក់ចេញវិធានការ រក្សាស្ថិរភាពសេដ្ឋកិច្ចក្នុងតំបន់ តាមរយៈគោលនយោបាយផ្តល់ជំនួយដល់ប្រជាជន និងធុរជន ដែលទទួលរងផលប៉ះពាល់ ពីជំងឺកូវីដ-១៩ (Video inside)	បណ្តាប្រទេសអាស៊ានទាំង១០ បានដាក់ចេញនូវវិធានការថ្មីទៀត ក្នុងការលើកបង្កើនទំនុកចិត្ត និងរក្សាស្ថិរភាពសេដ្ឋកិច្ចក្នុងតំបន់ តាមរយៈគោលនយោបាយជំរុញសេដ្ឋកិច្ច ផ្តល់ជំនួយដល់ប្រជាជន និងធុរជន ដែលទទួលរងផលប៉ះពាល់ ពីជំងឺកូវីដ-១៩។ វិធានការនេះ បានដាក់ចេញតាមរយៈសេចក្តីថ្លែងការណ៍រួម នៃកិច្ចប្រជុំកំពូលអាស៊ានពិសេស ស្តីពីជំងឺកូវីដ ដែលបានរៀបចំឡើងតាមប្រព័ន្ធវីដេអូអនឡាញ នាព្រឹកថ្ងៃទី១៤ ខែមេសា ឆ្នាំ២០២០។ អាស៊ានបានបញ្ជាក់ជាថ្មីការប្តេជ្ញាចិត្តក្នុងការចាត់វិធានការរួម និងសម្របសម្រួលគោលនយោបាយដើម្បីកាត់បន្ថយផលប៉ះពាល់ផ្នែកសេដ្ឋកិច្ច និងសង្គម ដែលបណ្ដាលមកពីជំងឺរាតត្បាតនេះ គាំពារសុខុមាលភាពប្រជាជន និងធ្វើឱ្យកាន់តែប្រសើរឡើងនូវស្ថិរភាពសេដ្ឋកិច្ច-សង្គម។ អាស៊ានក៏បានបន្តប្តេជ្ញាបើកចំហទីផ្សារអាស៊ានសម្រាប់វិស័យពាណិជ្ជកម្ម និងវិនិយោគ ព្រមទាំងជំរុញកិច្ច សហប្រតិបត្តិការជាមួយសមាជិកអាស៊ាន និងដៃគូសន្ទនាអាស៊ាន សំដៅធានាឱ្យបាននូវសន្តិសុខស្បៀង ព្រមទាំងពង្រឹងភាពរឹងមាំ និងនិរន្តរភាពនៃខ្សែចង្វាក់ផ្គត់ផ្គង់ក្នុងតំបន់ ជាពិសេស គ្រឿងឧបភោគបរិភោគ ទំនិញ ថ្នាំពេទ្យ និងគ្រឿងបរិក្ខារពេទ្យសំខាន់ៗផងដែរ។ មេដឹកនាំអាស៊ានបានលើកទឹកចិត្តឱ្យមានការគាំទ្រផ្នែកបច្ចេកទេស និងហិរញ្ញវត្ថុពីសំណាក់ដៃគូអាស៊ាន សំដៅសម្រប សម្រួលកិច្ចសហប្រតិបត្តិការប្រយុទ្ធប្រឆាំងជំងឺកូវីដ-១៩ ដែលរួមមាន ការស្នើបង្កើត «មូលនិធិ ឆ្លើយតបអាស៊ានប្រយុទ្ធប្រឆាំងនឹងជំងឺកូវីដ-១៩» ផងដែរ។ បណ្តាមេដឹកនាំអាស៊ានទាំងអស់ បានប្តេជ្ញារក្សាការរួបរួមគ្នាក្នុងការតាមដានប្រយុទ្ធប្រឆាំងនឹងជំងឺកូវីដ-១៩ និងធ្វើការឱ្យជិតស្និទ្ធជាមួយ អង្គការសុខភាពពិភពលោក ដៃគូខាងក្រៅរបស់អាស៊ាន និងសហគមន៍អន្តរជាតិ សំដៅទប់ស្កាត់ ការរីករាលដាលនៃជំងឺរាតត្បាតនេះ ការពារសុខុមាលភាព និងជីវភាពប្រជាជនរក្សាស្ថិរភាព សេដ្ឋកិច្ច និងសង្គម-សេដ្ឋកិច្ច ព្រមទាំងបន្តគាំពារគោលដៅកសាងសហគមន៍អាស៊ានឱ្យបាន គង់វង្សសម្រាប់ការអភិវឌ្ឍប្រកបដោយចីរភាព និងកំណើនប្រកបដោយបរិយាប័ន្ន ជាពិសេស គឺការមិនបោះបង់អ្នកណាម្នាក់ចោលឡើយ។ សូមបញ្ជាក់ថា រហូតដល់ពេលនេះ ប្រទេសសមាជិកអាស៊ានទាំង១០ មានអ្នកឆ្លងជំងឺកូវីដ១៩ ប្រមាណជាង២ម៉ឺននាក់ ក្នុងនោះ មនុស្សប្រមាណ៨៤៥នាក់បានស្លាប់បាត់បង់ជីវិត។ គិតត្រឹមថ្ងៃទី១៤ ខែមេសានេះ កម្ពុជាមានអ្នកឆ្លង ១២២ករណី, វៀតណាម ២៦៥ករណី, ថៃ ២៥៧៩នាក់ (ស្លាប់៤០នាក់), ឥណ្ឌូនេស៊ី ឆ្លង៤៥៥៧នាក់ (ស្លាប់៣៩៩នាក់), ម៉ាឡេស៊ី ៤៨១៧នាក់ (ស្លាប់៧៧នាក់), ហ្វីលីពីន ឆ្លង៤៩៣២នាក់ (ស្លាប់៣១៥នាក់), សិង្ហបុរីឆ្លង ២៩១៨ (ស្លាប់៩នាក់), មីយ៉ាន់ម៉ា ឆ្លង៦២នាក់ (ស្លាប់ ៤នាក់), ឡាវ ឆ្លង១៩នាក់ និងប្រុយណេ ឆ្លង១៣៦នាក់ (ស្លាប់១នាក់)៕	2020-04-15T03:11:00+07:00	freshnewsasia.com	https://m.freshnewsasia.com/index.php/en/localnews/155775-2020-04-14-13-11-34.html
a6b4bead-c4b2-4888-b93f-51845268f769	អាស៊ានបូកបីពិសេស ចេញសេចក្តីប្រកាសរួមនៃកិច្ចប្រជុំអាស៊ានពិសេសស្តីពីជំងឺកូវីដ១៩ (Video inside)	បន្ទាប់ពីបញ្ចប់កិច្ចប្រជុំអាស៊ានពិសេស ស្តីពីបញ្ហាបង្កឡើងដោយជំងឺកូវីដ១៩ នៅរសៀល ថ្ងៃទី១៤ ខែមេសា ឆ្នាំ២០២០នេះ មេដឹកនាំអាស៊ានទាំង១០ បានបើកកិច្ចប្រជុំកំពូលអាស៊ានបូក៣ តាមរយៈ Video Conference ដែលជជែកផ្តោតជាសំខាន់ទៅលើបញ្ហាបង្កឡើង ដោយជំងឺកូវីដ១៩ ជាមួយនឹង មេដឹកនាំប្រទេសចិន ជប៉ុន និងកូរ៉េខាងត្បូង។	2020-04-15T02:38:00+07:00	freshnewsasia.com	https://m.freshnewsasia.com/index.php/en/localnews/155774-2020-04-14-12-38-53.html
28f6ff50-d7d3-41ec-b9f3-0a9a54c0cfb6	អាស៊ានចេញសេចក្តីថ្លែងការណ៍រួម នៃកិច្ចប្រជុំពិសេសស្តីពីជំងឺកូវីដ១៩ (Video inside)	ក្រោយពីបញ្ចប់កិច្ចប្រជុំកំពូលអាស៊ានពិសេស ស្តីពីជំងឺកូវីដ-១៩ នៅថ្ងៃទី១៤ ខែមេសា ឆ្នាំ២០២០នេះ ប្រទេសនៃសមាជិកអាស៊ាន បានរួមគ្នាចេញសេចក្តីថ្លែងការណ៍ពិសេសមួយ ដែលមានចំនួន៨ចំណុច ពាក់ព័ន្ធវិធានការប្រយុទ្ធប្រឆាំង និងទប់ស្កាត់ការរីករាលដាលនៃជំងឺកូវីដ១៩។	2020-04-15T02:20:00+07:00	freshnewsasia.com	https://m.freshnewsasia.com/index.php/en/localnews/155773-2020-04-14-12-20-59.html
d84ee333-299e-4f1a-9fc5-a6fcb1a1b46c	ប្រធានក្រុមប្រឹក្សា និងសមាជិកក្រុមប្រឹក្សាខេត្តបន្ទាយមានជ័យ ២៤រូប ប្រកាសបរិច្ចាគប្រាក់បៀវត្សរ៍របស់ខ្លួន ជូនដល់គណៈកម្មការជាតិប្រយុទ្ធនឹងជំងឺកូវីដ១៩ សរុបថវិកាជាង ២៣លានរៀល	លោក ខេង ស៊ុម ប្រធានក្រុមប្រឹក្សាខេត្ត និងសមាជិកក្រុមប្រឹក្សាខេត្តបន្ទាយមានជ័យចំនួន ២៤រូប ប្រកាសបរិច្ចាគប្រាក់បៀវត្សរបស់ខ្លួន ជូនដល់គណៈកម្មការជាតិប្រយុទ្ធប្រឆាំង នឹងជំងឺកូវីដ១៩ ដែលសរុបជាថវិកាចំនួន ២៣.៧៥០.០០០ រៀល។ សូមជម្រាបថា សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានសម្រេចបរិច្ចាគប្រាក់បៀវត្សរបស់សម្តេចចំនួន៧ខែ ជូនដល់គណៈកម្មការជាតិ ប្រយុទ្ធនឹងជំងឺកូវីដ១៩។ ប្រាក់ខែរបស់ សម្តេចតេជោដែលបរិច្ចាគនេះ គឺរាប់ចាប់ពីខែមីនា រហូតដល់ខែកញ្ញា ឆ្នាំ២០២០៕	2020-04-15T01:36:00+07:00	freshnewsasia.com	https://m.freshnewsasia.com/index.php/en/localnews/155759-2020-04-14-11-36-04.html
0659d1b3-e00e-4fce-8f2c-b1f8e3766aeb	ករណីឆ្លង COVID-19 នៅរុស្ស៊ីកើនយ៉ាងគំហុកដល់ ២១,១០២នាក់, លោក ពូទីន អាចនឹងប្រើយោធា ដើម្បីប្រយុទ្ធនឹងជំងឺសកលនេះ	នៅថ្ងៃអង្គារនេះប្រទេសរុស្ស៉ីបានរាយការណ៍ពីអត្រាឆ្លងជំងឺ COVID-19 ប្រចាំថ្ងៃដែលកាន់តែខ្ពស់ថែមទៀតគឺចំនួន ២,៧៧៤នាក់ នៅក្នុងរយៈពេល ២៤ម៉ោងកន្លងទៅ ដែលធ្វើឲ្យតួលេខអ្នកឆ្លងសរុបកើនដល់ ២១,១០២នាក់។ នេះបើតាមការចេញផ្សាយ ដោយទីភ្នាក់ងារព័ត៌មានស៊ីនហួរ នៅល្ងាចថ្ងៃអង្គារ ទី១៤ ខែមេសា ឆ្នាំ២០២០។ យោងតាមសេចក្តីថ្លែងការណ៍ពីទីភ្នាក់ងារប្រយុទ្ធប្រឆាំងជំងឺ COVID-19 របស់ប្រទេសរុស្ស៊ី អ្នកជំងឺចំនួន ១៧០នាក់ផងដែរបានបាត់បង់ជីវិត ដោយកើនឡើងលើសកាលពីមួយថ្ងៃមុនទៀត ដែលមានអ្នកជំងឺ ១៤៨នាក់ស្លាប់។ សម្រាប់តួលេខអ្នកជាសះស្បើយឡើងវិញមានសរុប ១,៦៩៤នាក់ បន្ទាប់ពីអ្នកជំងឺ ២២៤នាក់ទៀតទើបតែត្រូវបានអនុញ្ញាតឲ្យចេញពីមន្ទីរពេទ្យ ក្នុងរយៈពេល ២៤ម៉ោងកន្លងទៅនេះ។ សម្រាប់តំបន់ដែលកំពុងទទួលរងគ្រោះធ្ងន់ជាងគេនោះ គឺទីក្រុងម៉ូស្គូដែលរ៉ាប់ករណីឆ្លង COVID-19 រហូតដល់ ១៣,០០២ករណី ក្នុងចំណោមករណីឆ្លងសរុបទាំងជាង ២១ម៉ឺនករណីខាងលើនេះ។ រុស្ស៉ីបានប្រកាសពីការរកឃើញករណីឆ្លងចំនួន ០២នាក់ដំបូង កាលពីថ្ងៃទី៣១ ខែមករា ហើយតួលេខបានកើនឡើងគួរឲ្យកត់សម្គាល់ ចាប់តាំងពីចុងខែមីនា ដោយចំនួនករណីឆ្លងសរុបនៅរុស្ស៊ីបានកើនលើស ១០,០០០នាក់ កាលពីថ្ងៃ០៩ ខែមេសា និងលើស ១៥,០០០នាក់កាលពីថ្ងៃទី១២ ខែមេសា។ គួរជម្រាបថា ប្រជាជនរុស្ស៉ីស្ទើរតែទាំងអស់ ដោយលើកលែងអ្នកបម្រើការក្នុងវិស័យចាំបាច់ គឺត្រូវបានអនុញ្ញាតឲ្យឈប់សម្រាក ដើម្បីនៅផ្ទះដោយទទួលបានប្រាក់បៀវត្សធម្មតា ចាប់ពីថ្ងៃទី៣០ ខែមីនា ដល់ថ្ងៃទី៣០ ខែមេសា ដែលវាជាផ្នែកនៃកិច្ចប្រឹងប្រែងរបស់ប្រទេសរុស្ស៊ីក្នុងការ គ្រប់គ្រងការឆ្លងរាលដាលនៃជំងឺ COVID-19។ តាមការលើកឡើងរបស់លោកប្រធានាធិបតី វ៉្លាឌីមៀ ពូទីន នាដើមសប្តាហ៍នេះ រុស្ស៉ីអាចនឹងប្រើកម្លាំងយោធារបស់ខ្លួន ក្នុងការប្រយុទ្ធប្រឆាំងជំងឺរាតត្បាតជាសកលនេះ ប្រសិនបើស្ថានការណ៍នៅតែបន្តធ្ងន់ធ្ងរឡើង៕	2020-04-15T00:59:00+07:00	freshnewsasia.com	https://m.freshnewsasia.com/index.php/en/internationalnews/155751-2020-04-14-10-59-29.html
bc2ca630-2812-4a0f-9063-5247d8a479f4	វេជ្ជបណ្ឌិត ឈុន ឡាយ បាញ់ថ្នាំសម្លាប់មេរោគក្នុងមន្ទីរសម្រាកព្យាបាល ក្រោយអ្នកជំងឺ COVID-19 ម្នាក់ បានចូលថតសួត, គ្រូពេទ្យ ៣នាក់ ដែលប៉ះពាល់ផ្ទាល់អ្នកជំងឺ ធ្វើតេស្តអវិជ្ជមាន (Video inside)	ម្ចាស់មន្ទីរសម្រាកព្យាបាល «ឈុន ឡាយ» លោកវេបណ្ឌិត ឈុន ឡាយ បានជួលក្រុមគ្រូពេទ្យជំនាញមកបាញ់ថ្នាំសម្លាប់មេរោគ នៅក្នុងគ្លីនិចរបស់លោក ក្រោយមានអ្នកជំងឺ COVID-19 ម្នាក់នៅខណ្ឌជ្រោយចង្វារ កាលពីថ្ងៃទី០២ ខែមេសា ឆ្នាំ២០២០ បានមកថតសួតនៅក្នុងគ្លីនិករបស់លោក។ ជាមួយគ្នានេះ គ្រូពេទ្យម្នាក់ខាងថតសួត និងបុគ្គលិកពេទ្យ២នាក់ទៀត ដែលបានប៉ះពាល់ជាមួយអ្នកជំងឺនោះ ត្រូវបានខាងក្រសួងសុខាភិបាល ចាត់ឲ្យទុកដាច់ដោយឡែកក្នុងរយៈពេល ១៤ថ្ងៃ ហើយបានយកសំណាករបស់ពួកគេទាំង៣នាក់ ទៅធ្វើតេស្តចំនួន ២ដង តែមិនមានផ្ទុកវីរុសនេះនៅក្នុងខ្លួននោះឡើយ។ ដោយឡែកមន្ទីរសម្រាកព្យាបាល «ឈុន ឡាយ» ត្រូវបានក្រសួង សុខាភិបាលអនុញ្ញាតឲ្យបើកដំណើរការជាធម្មតា។ ថ្លែងបញ្ជាក់ប្រាប់បណ្តាញព័ត៌មាន Fresh News នៅរសៀលថ្ងៃទី១៤ ខែមេសា ឆ្នាំ២០២០នេះ លោកវេជ្ជបណ្ឌិត ឈុន ឡាយ បានឱ្យដឹងថា ។ លោកវេជ្ជបណ្ឌិត ឈុន ឡាយ បានបន្តទៀតថា ។ សូមបញ្ជាក់ថា កាលពីរសៀលថ្ងៃទី២ ខែមេសា ឆ្នាំ២០២០កន្លងទៅ មានអ្នកជងឺ COVID-19 ម្នាក់ (ប្តី) រស់នៅសង្កាត់ជ្រោយចង្វារ ខណ្ឌជ្រោយចង្វារ បានសុំកន្លែងថតសួតនៅក្នុងមន្ទីរសម្រាក ព្យាបាល «ឈុន ឡាយ»។ លុះដល់ថ្ងៃទី៨ ខែមេសា ឆ្នាំ២០២០ បុរសរូបនេះ រួមជាមួយប្រពន្ធរបស់គាត់ ត្រូវបានក្រសួងសុខាភិបាលចេញប្រកាសថា មានផ្ទុក COVID-19 ទាំង២នាក់។ ពេលនោះ ក៏មានចែកចាយព័ត៌មានដោយយោងតាមលិខិតមួយរបស់មន្ទីរពេទ្យកាល់ម៉ែត ដោយស្នើសុំឲ្យយកគ្រូពេទ្យម្នាក់នៅក្នុងគ្លីនិច ទុកដាច់ដោយឡែករយៈពេល ១៤ថ្ងៃ ព្រមទាំងយកសំណាកទៅពិនិត្យ និងធ្វើតេស្ត រក COVID-19 ដែលធ្វើឲ្យមានការភ័យខ្លាចយ៉ាងខ្លាំង និងខ្លះទៀតមិនចង់ទៅពិនិត្យសុខភាពនៅមន្ទីរសម្រាកព្យាបាលតទៅទៀត។ តែក្រោយការធ្វើតេស្តទៅលើគ្រូពេទ្យថតសួត និងបុគ្គលិកពេទ្យទាំង ៣នាក់ពេលនេះ បង្ហាញថា មិនមានជំងឺ COVID-19 នោះឡើយ និងមួយទៀតលោកវេជ្ជបណ្ឌិត ឈុន ឡាយ ក៏ជួលគេមក បាញ់សម្លាប់មេរោគនៅក្នុងកន្លែងគ្លីនិចទៀតផង។ លោកវេជ្ជបណ្ឌិតបានបញ្ជាក់ថា រហូតមកដល់ថ្ងៃនេះ មន្ទីរសម្រាកព្យាបាលរបស់លោកបានបើកដំណើរជាធម្មតា សម្រាប់ពិនិត្យសុខភាព និងព្យាបាលអ្នកជំងឺ៕	2020-04-15T00:21:00+07:00	freshnewsasia.com	https://m.freshnewsasia.com/index.php/en/localnews/155744-2020-04-14-10-21-34.html
74a70e80-8ce4-4cc9-b374-229ebe925030	ប្រធានក្រុមប្រឹក្សា និងសមាជិកក្រុមប្រឹក្សាខេត្តត្បូងឃ្មុំ ២៣រូប ប្រកាសបរិច្ចាគប្រាក់បៀវត្សរ៍របស់ខ្លួន ជូនដល់គណៈកម្មការជាតិប្រយុទ្ធនឹងជំងឺកូវីដ១៩ សរុបថវិកាជាង ៣០លានរៀល	លោក ស៊ាក ឡេង ប្រធានក្រុមប្រឹក្សាខេត្ត និងសមាជិកក្រុមប្រឹក្សាខេត្តត្បូងឃ្មុំចំនួន ២៣រូប ប្រកាសបរិច្ចាគប្រាក់បៀវត្សរបស់ខ្លួន ជូនដល់គណៈកម្មការជាតិប្រយុទ្ធប្រឆាំងនឹង ជំងឺកូវីដ១៩ ដែលសរុបជាថវិកាចំនួន ៣០.២០០.០០០ រៀល។ សូមជម្រាបថា សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានសម្រេចបរិច្ចាគប្រាក់បៀវត្សរបស់សម្តេចចំនួន៧ខែ ជូនដល់គណៈកម្មការជាតិ ប្រយុទ្ធនឹងជំងឺកូវីដ១៩។ ប្រាក់ខែរបស់ សម្តេចតេជោដែលបរិច្ចាគនេះ គឺរាប់ចាប់ពីខែមីនា រហូតដល់ខែកញ្ញា ឆ្នាំ២០២០៕	2020-04-15T00:18:00+07:00	freshnewsasia.com	https://m.freshnewsasia.com/index.php/en/localnews/155743-2020-04-14-10-18-49.html
afe46f48-1c19-4e90-a554-5312704c8792	ក្រសួងប្រៃសណីយ៍ និងទូរគមនាគមន៍ កំពុងពិនិត្យពីការដាក់ឲ្យដំណើរការកម្មវិធីទូរស័ព្ទ ដើម្បីគាំទ្រដល់ការប្រឆាំងនឹងជំងឺកូវីដ១៩	ក្រសួងប្រៃសណីយ៍ និងទូរគមនាគមន៍ បាននិងកំពុងពិនិត្យអំពីការដាក់ឲ្យដំណើរការប្រព័ន្ធបច្ចេកវិទ្យា ដោយប្រើប្រាស់កម្មវិធីទូរស័ព្ទ ដើម្បីគាំទ្រដល់ការប្រឆាំងនឹងជំងឺកូវីដ១៩។ ប្រព័ន្ធបច្ចេកវិទ្យា ដើម្បីគាំទ្រដល់ការប្រឆាំងនឹងជំងឺកូវីដ១៩នេះ ត្រូវបានរៀបចំឡើងដោយ ក្រុមអ្នកស្រាវជ្រាវ និងវិទ្យាស្ថានជាតិប្រៃសណីយ៍ ទូរគមនាគមន៍ បច្ចេកវិទ្យា គមនាគមន៍ និងព័ត៌មាន ហៅកាត់ថា និបទីក (NIPTICT) ដែលចំណុះឲ្យក្រសួងប្រៃសណីយ៍ និងទូរគមនាគមន៍។ កម្មវិធី OpenTraceKH ប្រើសម្រាប់ស្វែងរកបុគ្គល ដែលធ្លាប់មានទំនាក់ទំនងជាមួយ អ្នករកឃើញថាមានជំងឺកូវីដ១៩។ កម្មវិធីនេះអាចតាមដានទំនាក់ទំនង ក្នុងសហគមន៍ដោយប្រើ Bluetooth ជាគោល ហើយធ្វើការកត់ត្រាបុគ្គល ដែលធ្លាប់មានទំនាក់ទំនងជាមួយគ្នា។ កម្មវិធីទូរស័ព្ទ (Self Quarantine)ដើម្បីកំណត់ និងរាយការណ៍ពីស្ថានភាពសុខភាពរបស់បុគ្គល ដែលត្រូវដាក់ឱ្យនៅដាច់ដោយឡែកពីគេ ឬសម្រាប់គ្រប់គ្រងអ្នកជំងឺ។ ម៉ាស៊ីនជំនួយផ្លូវដង្ហើម ផ្គត់ផ្គង់អ៊ុកស៊ីសែនខ្នាតតូច អាចប្រើជាជំនួយដល់ការដកដង្ហើម របស់អ្នកជំងឺជាពិសេសសម្រាប់មន្ទីពេទ្យនៅជនបទ ឬទីតាំងគ្មានអ៊ុកស៊ីសែនគ្រប់គ្រាន់។ លោករដ្ឋមន្ត្រី ជា វ៉ាន់ដេត បានចាត់ក្រុមអ្នកជំនាញឱ្យ បន្តការងារជាមួយក្រសួងសុខាភិបាល ដើម្បីបន្តនីតិវិធីដាក់ឱ្យដំណើការកម្មវិធីខាងលើ ក្នុងពេលឆាប់ៗខាងមុខ។ លោករដ្ឋមន្ត្រី ជា វ៉ាន់ដេត ក៏បានសម្តែងនូវការកោតសរសើរ ចំពោះគំនិតច្នៃប្រឌិតរបស់ក្រុមអ្នកស្រាវជ្រាវ និងថ្លែងអំណរគុណដល់មន្ត្រីទាំងអស់ ដែលបានចូលរួមយ៉ាងសកម្មជាមួយរាជរដ្ឋាភិបាល ក្នុងការប្រយុទ្ធប្រឆាំងនិងជំងឺកូវីដ១៩៕	2020-04-14T23:46:00+07:00	freshnewsasia.com	https://m.freshnewsasia.com/index.php/en/localnews/155738-2020-04-14-09-46-56.html
dd6f6e67-ef9b-47b1-aae6-36436c672408	អត្រាឆ្លងជំងឺ COVID-19 នៅកូរ៉េខាងត្បូង ធ្លាក់ចុះទាបពីរថ្ងៃជាប់ៗគ្នា ខណៈអ្នកជាសះស្បើយវិញបន្តកើនឡើង (Video inside)	ចំនួនអ្នកឆ្លង COVID-19 នៅក្នុងប្រទេសកូរ៉េខាងត្បូង ស្ថិតនៅក្រោម ៣០នាក់ពីរថ្ងៃជាប់ៗគ្នាមកហើយ បើតាមតួលេខដែលត្រូវបានបញ្ចេញនៅថ្ងៃអង្គារនេះ ប៉ុន្តែអាជ្ញាធរសុខាភិបាលនៅតែបង្កើនការប្រុងប្រយ័ត្នជានិច្ច ចំពោះករណីនាំចូលជំងឺនេះពីបរទេស និងការឆ្លងជាចង្កោមៗ ដែលនៅតែកើតមានជាប្រចាំថ្ងៃ។ នេះបើតាមការចេញផ្សាយដោយ ទីភ្នាក់ងារព័ត៌មានយ៉ុនហាប់ នៅរសៀលថ្ងៃអង្គារ ទី១៤ ខែមេសា ឆ្នាំ២០២០។ បើតាមមជ្ឈមណ្ឌលកូរ៉េសម្រាប់គ្រប់គ្រង និងការបង្ការជំងឺឆ្លង (KCDC) ពេញមួយថ្ងៃចន្ទម្សិលមិញ អ្នកឆ្លង COVID-19 មានចំនួន ២៧នាក់ បើធៀបទៅថ្ងៃអាទិត្យមាន ២៥នាក់ ខណៈអ្នកឆ្លងសរុបទូទាំងប្រទេសកើនដល់ ១០,៥៦៤នាក់។ មិនតែប៉ុណ្ណោះសម្រាប់ករណីឆ្លង ដែលត្រូវបានរាយការណ៍នៅថ្ងៃអង្គារនេះ គឺជាតួលេខនៅក្រោម ៣០នាក់ពីរថ្ងៃជាប់ៗគ្នា និងជាអត្រាទាបបំផុតចាប់តាំងពីថ្ងៃទី២៩ ខែកុម្ភៈមក ដែលជាពេលកូរ៉េខាងត្បូងមានអ្នកឆ្លង COVID-19 ក្នុងមួយថ្ងៃដល់ទៅ ៩០៩នាក់។ តែទោះជាបែបនេះក្ដី អាជ្ញាធរសុខាភិបាលកូរ៉េខាងត្បូង នៅតែបង្កើនការប្រុងប្រយ័ត្នជានិច្ច ចំពោះករណីឆ្លងនាំចូលពីបរទេស និងការឆ្លងជាចង្កោមនៅតាមព្រះវិហារសាសនា និងមន្ទីរពេទ្យ ជាពិសេសគឺករណីអ្នកលាប់ជំងឺឡើងវិញតែម្ដង ដែលបានកើតមានជាង ១០០ករណីហើយ។ គួរជម្រាបថា ក្នុងចំណោមករណី COVID-19 ថ្មីៗទាំង ២៧នាក់ខាងលើ មាន ១២នាក់ជាករណីឆ្លងនាំចូលពីបរទេស និង ១៥នាក់ឆ្លងនៅក្នុងស្រុក។ ចំណែកឯអ្នកស្លាប់វិញក៏បានកើនដល់ ២២២នាក់ផងដែរ បន្ទាប់ពីអ្នកស្លាប់ចំនួន ០៥នាក់ទៀតត្រូវបានរាយការណ៍ ហើយអ្នកជំងឺ ៧,៥៣៤នាក់ បានជាសះស្បើយឡើងវិញទាំងស្រុង៕	2020-04-14T23:31:00+07:00	freshnewsasia.com	https://m.freshnewsasia.com/index.php/en/internationalnews/155736-2020-04-14-09-31-16.html
0864d1f5-2fd4-4c01-b581-b07ceb24021a	ឧត្តមសេនីយ៍ឯក ហ៊ុន ម៉ាណែត៖ «ខ្ញុំជាប់រវល់ចូលរួមជាមួយកិច្ចការទប់ស្កាត់ជំងឺកូវីដ១៩ ខ្ញុំគ្មានពេលទំនេរដើម្បីឆ្លើយតបជាមួយក្រុមអ្នកបង្កើតព័ត៌មានក្លែងក្លាយញុះញង់ថា យួនចាប់ខ្លួនខ្ញុំនោះទេ» (Video inside)	បន្ទាប់ពីឃើញមានការសរសេរបង្ហោះនូវព័ត៌មានក្លែងក្លាយក្នុងគោលបំណងញុះញង់ថា លោកឧត្តមសេនីយ៍ឯក ហ៊ុន ម៉ាណែត អគ្គមេបញ្ជាការរង នៃកងយោធពលខេរមភូមិន្ទ និងជាមេបញ្ជាការកងទ័ពជើងគោក ត្រូវបានគេចាប់ខ្លួនយកទៅប្រទេសវៀតណាម, តាមរយៈបណ្តាញព័ត៌មាន Fresh News លោក ហ៊ុន ម៉ាណែត ថ្លែងអះអាថា គ្មានពេលទំនេរឆ្លើយតបជាមួយក្រុម មនុស្សចូលចិត្តបង្កើតព័ត៌មានក្លែងក្លាយ ញុះញង់បំបែកនោះទេ។ ឆ្លើយតបនឹងព័ត៌មានក្លែងក្លាយ បែបញុះញង់នេះ, នាយកប្រតិបត្តិអង្គភាពព័ត៌មាន Fresh News លោក លឹម ជាវុត្ថា បានទំនាក់ទំនងសុំការបំភ្លឺផ្ទាល់ពីលោក ហ៊ុន ម៉ាណែត នៅរសៀលថ្ងៃទី១៤ ខែមេសា ឆ្នាំ២០២០នេះ ដោយលោកបានឆ្លើយតបយ៉ាងដូច្នះថា ។ នេះបើតាមការបញ្ជាក់ផ្ទាល់ពីលោក ហ៊ុន ម៉ាណែត។ លោក ហ៊ុន ម៉ាណែត បានបញ្ជាក់បន្ថែមថា ។ នាពេលថ្មីៗលោក ហ៊ុន ម៉ាណែត បានបង្ហាញសកម្មភាពយ៉ាងសកម្ម នៅក្នុងយុទ្ធនាការចូលរួមប្រយុទ្ធប្រឆាំងនឹងជំងឺកូវីដ ទាំងការចុះទៅកាន់តំបន់ព្រំដែននានា ដើម្បីត្រួតពិនិត្យការត្រៀមលក្ខណៈសម្របសម្រួលប្រជាពលរដ្ឋខ្មែរដែលត្រលប់ពីក្រៅប្រទេស ក៏ដូចជាការដឹកនាំរៀបចំកម្លាំងដឹកជញ្ជូនរបស់កងទ័ព ក្នុងការជួយដឹកជញ្ជូនប្រជាពលរដ្ឋពីព្រំដែនទៅកាន់ស្រុកកំណើតរបស់ខ្លួនវិញ៕	2020-04-14T23:21:00+07:00	freshnewsasia.com	https://m.freshnewsasia.com/index.php/en/localnews/155735-2020-04-14-09-21-04.html
fa7a5b7b-4aaa-4e92-a136-f0b72477fa8c	បញ្ជីរាយនាមមន្ត្រីនៅប៉ុស្ដិ៍នគរបាលច្រកទ្វារព្រំដែនអន្តរជាតិប៉ោយប៉ែត ដែលបរិច្ចាគប្រាក់បៀវត្សជូនគណៈកម្មការជាតិប្រយុទ្ធប្រឆាំងជំងឺកូវីដ ថវិកាចំនួន ៦៨លាន ៩៦ម៉ឺនរៀល	លោកឧត្តមសេនីយ៍ត្រី អ៉ី ចំរើន នាយប៉ុស្ដិ៍នគរបាលច្រកទ្វារព្រំដែនអន្តរជាតិប៉ោយប៉ែត រួមជាមួយមន្រ្តី សរុបចំនួន១០៣នាក់ ដែលជានាយរងប៉ុស្ដិ៍ នាយ-នាយរងផ្នែក និងមន្ត្រីបម្រើការនៅប៉ុស្ដិ៍នគរបាលច្រកទ្វារព្រំដែនអន្តរជាតិប៉ោយប៉ែត បានចូលរួមបរិច្ចាគប្រាក់បៀវត្សរបស់ខ្លួន ជូនដល់គណៈកម្មការជាតិប្រយុទ្ធប្រឆាំងនឹងជំងឺកូវីដ-១៩ សរុបថវិកាចំនួន ៦៨លាន ៩៦ម៉ឺនរៀល។	2020-04-14T23:15:00+07:00	freshnewsasia.com	https://m.freshnewsasia.com/index.php/en/localnews/155734-2020-04-14-09-15-43.html
a170c5f7-930a-4f20-84ba-9f7f018ae3fb	ក្រសួងទេសចរណ៍ ណែនាំបន្ថែមពីវិធានការបង្ការជំងឺកូវីដ១៩ តាមទីលានវាយកូលគោល ដោយមិនត្រូវបង្កើតការប្រកួតណាមួយឡើយ	ក្រសួងទេសចរណ៍ នាថ្ងៃទី១៤ ខែមេសា ឆ្នាំ២០២០នេះ បានចេញសេចក្ដីណែនាំ ស្ដីពីវិធានការការពារពីការចម្លងជំងឺកូវីដ១៩ សម្រាប់អាជីវកម្មទីលានវាយកូនគោលទាំងឡាយ ក៏ដូចជាអ្នកគ្រប់គ្រង បុគ្គលិក កីឡាករវាយកូនគោល ត្រូវអនុវត្តតាមការណែនាំនានា របស់រាជរដ្ឋាភិបាល និងក្រសួងពាក់ព័ន្ធ ព្រមទាំងបានណែនាំ នូវវិធានការមួយចំនួនបន្ថែមផងដែរ។ * មិនត្រូវរៀបចំព្រឹត្តិការណ៍ ឬការប្រកួតដណ្ដើមពានរង្វាន់កីឡាវាយកូនគោលណាមួយឡើយ។ * រាល់ការលេង មិនអនុញ្ញាតឱ្យលេងលើសពី ៤នាក់ ក្នុងមួយក្រុមៗ និងអាចយកបុគ្គលិកបានតែម្នាក់ប៉ុណ្ណោះសម្រាប់កីឡាករម្នាក់ និងមិនអាចប្រើប្រាស់ ឬប៉ះពាល់ឧបករណ៍សម្ភារៈក្រៅពីរបស់ផ្ទាល់ខ្លួនឡើយ។ * ត្រូវមានកន្លែនសមរម្យ ដើម្បីត្រួតពិនិត្យកម្ដៅបុគ្គលិកបម្រើការ និងកីឡាករ មុនអនុញ្ញាតឱ្យចូលលេង។ * តម្រូវឱ្យមានឡានកូនគោលមួយសម្រាប់កីឡាករម្នាក់ និងបុគ្គលិកម្នាក់ឈរនៅខាងក្រោយ។ * ត្រូវរក្សាគម្លាតឱ្យឆ្ងាយពីគ្នាស្របតាមគោលការណ៍ណែនាំរបស់ក្រសួងសុខាភិបាល និងត្រូវសម្អាតសម្ភារៈឧបករណ៍លេងទាំងអស់ជាមួយទឹកអាល់កុលជាប្រចាំ មុនពេល ក្នុងពេល និងក្រោយពេលប្រើប្រាស់ ដើម្បីសម្អាតមេរោគ និងហាមចាប់ដៃស្វាគមន៍ ជំនួសដោយការលើកដៃសំពះគ្នាទៅវិញទៅមក។ * ត្រូវពាក់ម៉ាស់ឱ្យបានត្រឹមត្រូវគ្រប់ពេលវេលា និងត្រួតពិនិត្យលាងដៃសម្អាតដោយទឹកអាល់កុលលើសម្ភារៈទាំងអស់របស់ខ្លួន មុនពេលដាក់ចូលទៅក្នុងឡានវាយកូនគោល៕	2020-04-14T21:32:00+07:00	freshnewsasia.com	https://m.freshnewsasia.com/index.php/en/localnews/155719-2020-04-14-07-32-08.html
16050783-b40d-4a48-b2bd-6204276b5669	ការចូលរួមរបស់ Wiki School ជាមួយក្រសួងអប់រំ ផ្ដល់មធ្យោបាយគាំទ្របង្រៀនពីចម្ងាយ ដើម្បីទប់ស្កាត់ការរីករាលដាល់ជំងឺកូវីដ១៩ (Video inside)	ក្រុមហ៊ុន Poscar ជាក្រុមហ៊ុនមានឯកទេស ក្នុងការបង្កើតកម្មវិធីគ្រប់គ្រងសាលាតាមប្រព័ន្ធឌីជីថល ដែលមានឈ្មោះថា «Wiki School»។ បច្ចុប្បន្ននេះ ប្រព័ន្ធគ្រប់គ្រងសាលារៀនតាមបែបឌីជីថល Wiki School កំពុងត្រូវបានដាក់ឲ្យប្រើប្រាស់នៅសលារៀនជំនាន់ថ្មី ព្រះស៊ីសុវត្ថិ សាលាភូមិន្ទរដ្ឋបាល និងសាលារៀនឯកជនមួយចំនួនទៀត។ អ្វីដែលគួរឲ្យចាប់អារម្មណ៍នេះ នៅគ្រាដែលកម្ពុជា កំពុងប្រឈមនឹងការរីករាលដាលជំងឺកូវីដ១៩នេះ Wiki School កំពុងតែដើរតួនាទីយ៉ាងសំខាន់មួយ ជាមួយក្រសួងអប់រំ យុវជន និងកីឡា ក្នុងការផ្តល់មធ្យោបាយគាំទ្រការបង្រៀនពីចម្ងាយ ឬតាមប្រព័ន្ធអេឡិចត្រូនិក។ ថ្លែងក្នុងកិច្ចសម្ភាស «ភ្ញៀវពិសេសប្រចាំសប្ដាហ៍» របស់ទូរទូស្សន៍ Fresh News លោក ងន់ ម័រ ស្ថាបនិកក្រុមហ៊ុន Poscar បានបញ្ជាក់ឲ្យដឹងថា «ក្នុងបរិបទនៃជំងឺកូវីដ១៩ ក្រុមហ៊ុន Poscar បានចូលរួមយ៉ាងសកម្មជាមួយក្រសួងអប់រំ ដោយបានបង្កើតមាតិកាអប់រំថ្នាក់ទី៩ គឺជាការផលិតវីដេអូមេរៀន ៦មុខដូចជា៖ រូបវិទ្យា, គីមីវិទ្យា, គណិតវិទ្យា, ជីវវិទ្យា, ប្រវត្តិវិទ្យា និងភាសាខ្មែរ ដោយក្រុមហ៊ុនបានចាប់ផ្ដើមតាំងពីសប្ដាហ៍ទី២នៃខែមីនា ឆ្នាំ២០២០មក ដើម្បីចូលរួមការផ្ដល់មេរៀនជាប្រព័ន្ធ ការសិក្សាពីចំងាយរបស់ក្រសួង។ ក្រៅពីការផលិតជាវីដេអូមេរៀន ក្រុមហ៊ុនក៏បានចុះកិច្ចព្រមព្រៀង ជាមួយក្រសួងអប់រំ យុវជន និងកីឡា ក្នុងការទទួលចាកផ្សាយវីដេអូមេរៀនគ្រប់ថ្នាក់ទាំងអស់ នៅលើទូរទូស្សន៍ឌីជីថល Wiki TV»។ លោកបន្តថា ទូរទូស្សន៍ Wiki TV បានទទួលការអនុញ្ញាតពីក្រសួងព័ត៌មាន ដើម្បីចាក់ផ្សាយវីដេអូអប់រំ។ ក្រុមការងារបង្កើតទូរទូស្សន៍នេះឡើង និងប្រើប្រាស់ជាផ្លូវការ តាមរយៈទូរស័ព្ទដៃ IOS និង Android និងនៅលើ Smart TV ផងដែរ។ លោក ងន់ ម័រ បានបញ្ជាក់ថា ចំពោះការចូលរួមមួយក្រសួងអប់រំ ក្រុមហ៊ុនជាបឋមធ្វើការជួយតែថ្នាក់ដែលត្រូវប្រឡង គឺមានថ្នាក់ទី៩ ដែលត្រូវប្រឡងសញ្ញាបត្រធម្យមបឋមភូមិ និងថ្នាក់ទី១២ សញ្ញាបត្រមធ្យមសិក្សាតិយភូមិ ប៉ុន្ដែមកដល់ពេលនេះក្រសួង បានខិតខំ ចាប់ពីថ្នាក់ទី១ដល់ថ្នាក់ទី៦ ចំពោះបឋមសិក្សា និងពីថ្នាក់ទី៧, ថ្នាក់ទី៨, ថ្នាក់ទី១០ និងថ្នាក់ទី១១ ឲ្យបានគ្រប់ថ្នាក់តែម្ដង។ លោកបន្តថា ក្រុមហ៊ុន Poscar បានបង្កើតប៊ូតុងបន្ទាន់មួយ ការសិក្សាតាមប្រព័ន្ធ Mobile App ដោយសិស្សទាំងអស់អាច Download កម្មវិធី Wiki School និងចុះឈ្មោះដោយមិនគិតថ្លៃ អាចរើសពីថ្នាក់ទី១-១២ ដោយភ្ជាប់ជាមួយកាលវិភាគ និងវីដេអូប្រចាំថ្ងៃ ដើម្បីឲ្យសិស្សានុសិស្សរៀនសូត្រ។ ជាមួយគ្នានឹងការ ក្រុមហ៊ុន Poscar សព្វថ្ងៃនេះបានកំពុងសហការជាមួយក្រសួងអប់រំ ក្នុងការផ្តល់មធ្យោបាយសិក្សាពីចម្ងាយ សម្រាប់ថ្នាក់បឋមសិក្សា ដល់ថ្នាក់វិទ្យាល័យ ហើយក្រុមហ៊ុនកំពុងធ្វើការជួយ ដល់ថ្នាក់ឧត្តមសិក្សាថែមទៀត៕	2020-04-14T20:57:00+07:00	freshnewsasia.com	https://m.freshnewsasia.com/index.php/en/localnews/155714-2020-04-14-06-57-05.html
7e035071-c3ed-4f8c-802f-919694ef1925	នាយឧត្តមសេនីយ៍ នេត សាវឿន បញ្ជាកម្លាំងនគរបាលទាំងអស់ត្រៀមលក្ខណៈ អនុវត្តបទបញ្ជាក្នុងការគ្រប់គ្រងប្រទេសគ្រាមានអាសន្ន ដើម្បីទប់ស្កាត់ជំងឺ COVID-19 (Video inside)	នាយឧត្តមសេនីយ៍សន្ដិបណ្ឌិត នេត សាវឿន អគ្គស្នងការនគរបាលជាតិ នៅព្រឹកថ្ងៃទី១៤ ខែមេសា ឆ្នាំ២០២០នេះ បានដាក់បទបញ្ជាឲ្យកងកម្លាំងនគរបាលទូទាំង ប្រទេសត្រៀមលក្ខណៈ អនុវត្តនូវបទបញ្ជារបស់រាជរដ្ឋាភិបាល ក្នុងការគ្រប់គ្រងប្រទេសគ្រាមានអាសន្ន ដើម្បីការពារ និងទប់ស្កាត់ជំងឺ COVID-19។ ការដាក់បទបញ្ជារបស់នាយឧត្តមសេនីយ៍ អគ្គស្នងការនគរបាលជាតិ នាព្រឹកមិញនេះ ត្រូវបានធ្វើឡើងក្នុងកិច្ចប្រជុំផ្សព្វផ្សាយ ដាក់ឲ្យប្រើប្រាស់ផែនការសកម្មភាពឆ្នាំ២០២០ របស់អគ្គស្នងការដ្ឋាននគរបាលជាតិ ដែលមានការចូលរួមពីអគ្គស្នងការរង, ប្រធាននាយកដ្ឋានជំនាញ និងស្នងការរាជធានី-ខេត្ត ទាំងអស់។ ថ្លែងប្រាប់អ្នកសារព័ត៌មាន ក្រោយបញ្ចប់កិច្ចប្រជុំនេះ លោកឧត្តមសេនីយ៍ឯក ឆាយ គឹមឃឿន បានបញ្ជាក់យ៉ាងដូច្នេះថា ។ បន្ថែមពីនេះ នាយឧត្តមសេនីយ៍ សន្ដិបណ្ឌិត នេត សាវឿន បានណែនាំឲ្យកម្លាំងនគរបាលត្រូវចូលរួមសហការ និងបង្កលក្ខណៈ ក្នុងការទប់ស្កាត់ប្រឆាំងជាមួយការរីករាលដាល ជំងឺ COVID-19 ដោយត្រូវចូលរួមចំណែកអប់រំ ថែរក្សាសុខភាព អនាម័យ តាមការណែនាំរបស់ក្រសួងសុខាភិបាល និងបទបញ្ជានានារបស់រាជរដ្ឋាភិបាល។ លើសពីនេះ ត្រូវចូលរួមសហការស្រាវជ្រាវ រកមុខសញ្ញាដែលសង្ស័យផ្ទុកជំងឺ COVID-19 តាមសំណើរបស់គណៈកម្មការអន្ដរក្រសួង។ មានន័យថា មន្ដ្រីនគរបាលត្រូវបង្កលក្ខណៈគ្រប់បែបយ៉ាង ដើម្បីគាំទ្រឲ្យគណៈកម្មការប្រយុទ្ធប្រឆាំងជំងឺ COVID-19 អនុវត្តភារកិច្ចទទួលបានជោគជ័យ ដោយគ្មានការរាំងស្ទះណាមួយនោះឡើយ។ ទី១៖ ផ្នែកសន្ដិសុខ ទី២៖ ប្រឆាំងបទល្មើសព្រហ្មទណ្ឌ ទី៣៖ ពាក់ព័ន្ធការងាររក្សាសណ្ដាប់ធ្នាប់សាធារណៈ ដែលពង្រឹងទៅលើការអនុវត្តច្បាប់ចរាចរណ៍ផ្លូវគោក ទី៤៖ កិច្ចការពារសន្ដិសុខ សណ្ដាប់ធ្នាប់តាមបណ្ដោយព្រំដែន *ទី៥៖ លើកកម្ពស់ការកសាងធនធានមនុស្ស និងពង្រឹងស្ថាប័ន។ លោកឧត្តមសេនីយ៍ឯក ឆាយ គឹមឃឿន បានបន្ថែមថា គោលបំណងនៃការបង្កើនផែនការសកម្មភាពនេះ គឺដើម្បីលើកកម្ពស់ប្រសិទ្ធភាពការងារ ដើម្បីការពារសមភាព ស្ថិរភាព សន្ដិសុខសណ្ដាប់ធ្នាប់សង្គម និងដើម្បីតម្រង់ទិសប្រកបដោយភាពម្ចាស់ការ ដោយមិនត្រូវរត់តាមសភាពការណ៍ដែលកើតឡើងនោះឡើយ។ ជាមួយគ្នានេះ នាយឧត្តមសេនីយ៍ សន្ដិបណ្ឌិត នេត សាវឿន បានសំណូមពរឲ្យគ្រប់នាយកដ្ឋាន អង្គភាព យកផែនការនេះទៅពិនិត្យ និងចាត់តាំងដឹកនាំ អនុវត្តឲ្យមានប្រសិទ្ធភាព៕	2020-04-14T20:29:00+07:00	freshnewsasia.com	https://m.freshnewsasia.com/index.php/en/localnews/155713-2020-04-14-06-29-15.html
9f3131bc-e61f-447d-8dcf-4bb242d59e38	លោកស្រី ម៉ាន ចិន្តា រដ្ឋលេខាធិការក្រសួងកិច្ចការនាទី ប្រកាសបរិច្ចាគប្រាក់បៀវត្ស ចំនួន៥០ម៉ឺនរៀលក្នុងមួយខែ រយៈពេល៥ខែ ជូនដល់គណៈកម្មការជាតិប្រយុទ្ធប្រឆាំងនឹងជំងឺកូវីដ១៩	លោកស្រី ម៉ាន ចិន្ដា រដ្ឋលេខាធិការ ទទួលបន្ទុកព័ត៌មាន និងក្រុមប្រឹក្សាជាតិកម្ពុជាដើម្បីស្ដ្រី នៃក្រសួងកិច្ចការនារី បានប្រកាសបរិច្ចាគប្រាក់បៀវត្សរបស់ខ្លួន ចំនួន៥០ម៉ឺនរៀលក្នុងមួយខែ រយៈពេល៥ខែ គិតចាប់ពីខែឧសភា ដល់ខែកញ្ញា ឆ្នាំ២០២០ ជូនដល់គណៈកម្មការជាតិប្រយុទ្ធប្រឆាំងនឹងជំងឺកូវីដ១៩។ សូមជម្រាបថា សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានសម្រេចបរិច្ចាគប្រាក់បៀវត្សរបស់សម្តេចចំនួន៧ខែ ជូនដល់គណៈកម្មការជាតិ ប្រយុទ្ធនឹងជំងឺកូវីដ១៩។ ប្រាក់ខែរបស់ សម្តេចតេជោដែលបរិច្ចាគនេះ គឺរាប់ចាប់ពីខែមីនា រហូតដល់ខែកញ្ញា ឆ្នាំ២០២០៕	2020-04-14T19:56:00+07:00	freshnewsasia.com	https://m.freshnewsasia.com/index.php/en/localnews/155706-2020-04-14-05-56-33.html
7dcaefd4-f28a-4bbd-a4b8-41102ed7156c	សម្តេចតេជោ ហ៊ុន សែន គាំទ្រចំពោះការបង្កើត «មូលនិធិអាស៊ាន សម្រាប់ឆ្លើយតបទៅនឹង ជំងឺកូវី១៩» (Video inside)	ស្របពេលដែលប្រទេសនានាអាស៊ាន ក៏កំពុងទទួលរងនូវការរីករាលដាលនៃមេរោគកូវីដ១៩ដែរនោះ សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានគាំទ្រចំពោះការបង្កើត«មូលនិធិអាស៊ានសម្រាប់ឆ្លើយតបទៅនឹងជំងឺកូវី១៩»។ ក្នុងកិច្ចប្រជុំកំពូលអាស៊ានពិសេស ស្ដីពីកូវីដ-១៩ តាមប្រព័ន្ធវីដេអូនអនឡាញ នៅព្រឹកថ្ងៃទី១៤ ខែមេសា ឆ្នាំ២០២០នេះ សម្តេចតេជោ ហ៊ុន សែន បានលើកឡើងយ៉ាងដូច្នេះថា៖ កម្ពុជាសូមវាយតម្លៃខ្ពស់ចំពោះការឯកភាពគ្នាបង្កើត «មូលនិធិអាស៊ានសម្រាប់ឆ្លើយតបទៅនឹងជំងឺកូវី១៩» ដើម្បីឆ្លើយតបនឹងតម្រូវការចាំបាច់នានា រួមមានក្នុងផ្នែកបរិក្ខារ និងផ្នែកសុខាភិបាលជាដើម ។ បើតាមសម្តេចតេជោ ហ៊ុន សែន, ដោយសារកូវីដ-១៩ ជាជំងឺថ្មី និងមានចំណុចជាច្រើនពាក់ព័ន្ធនឹងជំងឺនេះ ដែលយើងមិន ទាន់បានយល់ដឹង អាស៊ានត្រូវការបំពេញការងារ ការលើកកម្ពស់ការចែករំលែកឱ្យបានទាន់ពេល វេលានូវឧត្តមានុវត្តន៍, ព័ត៌មាន, ទិន្នន័យ ព្រមទាំងបច្ចេកទេស, បទពិសោធ និង ចំណេះដឹងពាក់ព័ន្ធ នឹងវេជ្ជសាស្ត្រអំពីជំងឺនេះ ក្នុងការការពារ, ទប់ស្កាត់, វិនិច្ឆ័យ, ព្យាបាល និង តាមដាន។ ការបន្ត ពង្រឹងយន្តការកិច្ចសហប្រតិបត្តិការអាស៊ានដែលមានស្រាប់ ក៏ដូចជាកិច្ចសហប្រតិបត្តិការជាមួយអង្គការអន្តរជាតិ និង ដៃគូសន្ទនានានា ក្នុងវិស័យសុខភាពសាធារណៈ ដើម្បីដោះស្រាយបញ្ហាប្រឈម ដែលកើតចេញពីជំងឺកូវីដ-១៩ ប្រកបដោយប្រសិទ្ធភាព និង ភាពគ្រប់ជ្រុងជ្រោយ។ ការផ្តល់ នូវការគាំទ្រឱ្យគ្នាទៅវិញទៅមករវាងសមាជិកអាស៊ាន ដូចជាការចែករំលែកនូវធនធាន, បច្ចេកទេស, និងសម្ភារៈបរិក្ខារវេជ្ជសាស្ត្រ ។ល។ សូមបញ្ជាក់ថា រហូតដល់ពេលនេះ ប្រទេសសមាជិកអាស៊ានទាំង១០ មានអ្នកឆ្លងជំងឺកូវីដ១៩ ប្រមាណជាង២ម៉ឺននាក់ ក្នុងនោះ មនុស្សប្រមាណ៨៤៥នាក់បានស្លាប់បាត់បង់ជីវិត។ គិតត្រឹមថ្ងៃទី១៤ ខែមេសានេះ កម្ពុជាមានអ្នកឆ្លង ១២២ករណី, វៀតណាម ២៦៥ករណី, ថៃ ២៥៧៩នាក់ (ស្លាប់៤០នាក់), ឥណ្ឌូនេស៊ី ឆ្លង៤៥៥៧នាក់ (ស្លាប់៣៩៩នាក់), ម៉ាឡេស៊ី ៤៨១៧នាក់ (ស្លាប់៧៧នាក់), ហ្វីលីពីន ឆ្លង៤៩៣២នាក់ (ស្លាប់៣១៥នាក់), សិង្ហបុរីឆ្លង ២៩១៨ (ស្លាប់៩នាក់), មីយ៉ាន់ម៉ា ឆ្លង៦២នាក់ (ស្លាប ់៤នាក់), ឡាវ ឆ្លង១៩នាក់ និងប្រុយណេ ឆ្លង១៣៦នាក់ (ស្លាប់១នាក់)៕	2020-04-14T18:27:00+07:00	freshnewsasia.com	https://m.freshnewsasia.com/index.php/en/localnews/155683-2020-04-14-04-27-44.html
2c17b05b-1c57-4a68-9759-d7e229e12bd4	ក្រុមការងារតំណាងលោកស្រី ឃួន សុដារី ចុះជួបជាមួយអាជ្ញាធរភូមិ-ឃុំ និងគ្រូពេទ្យ ដើម្បីលើកទឹកចិត្ត និងចូលរួមយុទ្ធនាការផ្សព្វផ្សាយពីវិធីកាត់បន្ថយហានិភ័យពីការឆ្លងជំងឺកូវីដ១៩	ដោយពិនិត្យឃើញពីកិច្ចខិតខំប្រឹងប្រែង ប្រកបដោយការយកចិត្តទុកដាក់របស់មន្រ្តីរាជការជុំវិញស្រុកលើកដែក ជាពិសេសអាជ្ញាធរភូមិ-ឃុំ និងគ្រូពេទ្យ ដែលកំពុងប្រចាំការលើកំណាត់ផ្លូវជាតិលេខ១ ស្ថិតនៅចំណុចព្រំដែនរវាងស្រុកកៀនស្វាយ និងស្រុកលើកដែក នៅព្រឹកថ្ងៃទី ១៤ ខែមេសា ឆ្នាំ២០២០នេះ លោក អ៊ុក ដាមរី តំណាងរាស្រ្តខេត្តកណ្តាល លោក ឃួន ផល្លារិទ្ធ នាយកខុទ្ទកាល័យលោកស្រី កិត្តិសង្គហបណ្ឌិត ឃួន សុដារី អនុប្រធានទី២ នៃរដ្ឋសភា និង លោក ហង្ស វិចិត្រ តំណាងរបស់លោកស្រី កិត្តិសង្គហបណ្ឌិត ឃួន សុដារី បានដឹកនាំក្រុមការងារចុះជួយស្រុកលើកដែក ខេត្តកណ្តាល ដើម្បីចូលរួមលើកទឹកចិត្តដល់អាជ្ញាធរភូមិ-ឃុំ និងគ្រូពេទ្យ ដែលកំពុងប្រចាំការនៅទីតាំងខាងលើក្នុងយុទ្ធនាការផ្សព្វផ្សាយពីវិធីកាត់បន្ថយហានិភ័យពីការឆ្លងជំងឺកូវីដ ១៩។ លោក អ៊ុក ដាមរី លោក ឃួន ផល្លារិទ្ធ និង លោក ហង្ស វិចិត្រ បាននាំនូវការផ្តាំផ្ញើសាកសួរសុខទុក្ខពីលោកស្រី កិត្តិសង្គហបណ្ឌិត ឃួន សុដារី ដល់មន្រ្តីរាជការជុំវិញស្រុក និងបងប្អូនប្រជាពលរដ្ឋទាំងអស់ដោយក្តីនឹករលឹក និងសូមកុំមានការព្រួយបារម្មណ៍ ហើយត្រូវគិតគូពីសុខភាព។ ដោយឡែកបងប្អូនដែលទើបត្រឡប់មកពីក្រៅប្រទេស ត្រូវនៅដាច់ដោយឡែកពីគេរយៈពេល ១៤ថ្ងៃ កុំឱ្យជួបជុំហូបចុកគ្រឿងស្រវឹងក្នុងពិធីផ្សេងៗ ជៀសវាងបញ្ហានានាដែលអាចកើតចេញមកដោយមិនបានព្រៀងទុកជាមុន។ ជាមួយគ្នានេះផងដែរ ក្រុមការងារ ក៏បានលើកឡើងពីគ្រោះថ្នាក់ នៃជំងឺកូវីដ-១៩ ដែលមកដល់បច្ចុប្បន្នបានរីករាលដាលស្ទើរគ្រប់ប្រទេសលើសកលលោក បើទោះបីប្រទេសកម្ពុជាមិនទាន់ធ្ងន់ធ្ងរនៅឡើយ ហើយមានអ្នកជាសះស្បើយជាច្រើនហើយក្តី តែមិនទាន់មានសញ្ញាណាមួយថាជំងឺនេះស្រាកស្រាន្តនៅឡើយទេ។ ហេតុនេះ យើងត្រូវចូលរួមយ៉ាងសកម្មប្រយុទ្ធប្រឆាំងនឹងជំងឺកូវីដបន្តទៀតតាមបទបញ្ជា និងសេចក្តីសម្រេចផ្សេងៗ ស្របតាមការដឹកនាំរបស់រាជរដ្ឋាភិបាល និងការណែនាំរបស់ក្រសួងសុខាភិបាល គឺត្រូវរស់នៅអនាម័យខ្ជាប់ខ្ជួនលាងដៃនឹងសាប៊ូ ឬអាកុល រក្សាគំលាតឲ្យបានសមស្រប ពាក់ម៉ាស់ ការដាក់ខ្លួនឯងអោយនៅដាច់ដោយឡែកពីគេរយៈពេល ១៤ ថ្ងៃ បន្ទាប់ពីវិលត្រលប់ពីក្រៅប្រទេស ហើយជាពិសេសនោះគឺជៀសវាងការប្រមូលផ្តុំគ្នាមានមនុស្សច្រើន ។ ក្រុមការងារ បានបន្តទៀតថា យើងត្រូវរក្សាប្រក្រតីភាពការរស់នៅប្រចាំថ្ងៃ ត្រូវចេះជួយយកអាសារគ្នា ការពារសុខភាពផ្ទាល់ខ្លួន និងគ្រួសារ សុខភាពសាធារណៈ ដើម្បីបង្ការទប់ស្កាត់ដាច់ខាតមិនឱ្យជំងឺនេះឆ្លងរីករាលដាលនៅក្នុងសហគមន៍ ជាពិសេសក្នុងអំឡុងពេលនៃពិធីបុណ្យចូលឆ្នាំខ្មែរនេះ សូមអំពាវនាវអោយបងប្អូនទាំងអស់ប្រកបការងារជាធម្មតា និងមិនគួរធ្វើដំណើរឆ្លងពីខេត្តមួយទៅខេត្តមួយទៀត ដែលមានចែងយ៉ាងច្បាស់ក្នុងសេចក្តីសម្រេចលេខ ៣៩ ស.ស.រ ចុះថ្ងៃទី ១០ ខែមេសារ ឆ្នាំ ២០២០របស់រាជរដ្ឋាភិបាលកម្ពុជា។ សួមបញ្ជាក់ផងដែរថា នេះជាលើក ៤ហើយ ក្នុងសម្មភាពយុទ្ឋនាការប្រយុទ្ឋប្រឆាំងជំងឺកូវីត-១៩ ក្នុងស្រុកលើកដែក ដោយលើកទី ១ កាលពីថ្ងៃទី ២៩ ខែមីនា លើកទី ២ថ្ងៃទី ០៤ ខែមេសា លើកទី៣ ថ្ងៃទី ១១ មេសា និងលើកទី ៤ ថ្ងៃទី ១៤ មេសា ឆ្នាំ២០២០ លោកស្រីកិត្តិសង្គហបណ្ឌិត ឃួន សុដារី អនុប្រធានទី ២ នៃរដ្ឋសភា រួមទាំងក្រុមការងារ និងសប្បុរសជននានា បានឧបត្ថម្ភថវិកា ស្បៀងឧបភោគបរិភោគ សម្ភារ: និងបរិក្ខាពេទ្យមួយចំនួន ដល់ក្រុមការងារស្រុក ក្រុមការងារឃុំ កងកំលាំង ប្រជាការពារ និងមណ្ឌលសុខភាពតាមបណ្តារឃុំ ក្នុងស្រុកលើកដែក សរុបរួមមានថវិកា ៣០.១២០.០០០រៀល អង្ក ៧៥០គីឡូ ទឹកស៊ីអ៊ី ៩០ដប ទឹកត្រី ៩០ដប ១១០០០ម៉ាស ក្រម៉ា ៣០០ អាល់កុល ៧២០លីត្រ សាប៊ូ ៣០០ដុំ៕	2020-04-14T18:24:00+07:00	freshnewsasia.com	https://m.freshnewsasia.com/index.php/en/localnews/155682-2020-04-14-04-24-39.html
6ef7a7f1-2695-49f6-b67d-ed10e032a941	តួកគីត្រៀមដោះលែង អ្នកទោសរាប់ម៉ឺននាក់ជាបណ្តោះអាសន្ន ដើម្បីទប់ស្កាត់់ការឆ្លងជំងឺ COVID-19	ប្រទេសតួកគីនឹងចាប់ផ្តើមដោះលែងអ្នកទោសរាប់សិបម៉ឺននាក់ ដើម្បីកាត់បន្ថយការរាលដាលនៃជំងឺ COVID-19 តាមពន្ធនាគារ ខណៈប្រទេសមួយនេះក៏កំពុងរងគ្រោះ ក្នុងកម្រិតមិនធម្មតាប៉ុន្មាននោះដែរ ដោយសារជំងឺឆ្លងរាតត្បាតជាសកលនេះ។ នេះបើតាមការដកស្រង់ការផ្សាយ ចេញពីទីភ្នាក់ងារព័ត៌មានស៊ីនហួរ នៅព្រឹកថ្ងៃអង្គារ ទី១៤ ខែមេសា ឆ្នាំ២០២០។ សភាតួកគីនាថ្ងៃអង្គារនេះ បានសម្រេចអនុម័តលើសេចក្តីព្រាងច្បាប់មួយ ដែលស្តីពីគម្រោងដោះលែងអ្នកទោសខាងលើ។ យោងតាមច្បាប់នោះ អ្នកទោសប្រមាណជា ៤៥,០០០នាក់ នឹងត្រូវដោះលែងជាបណ្តោះអាសន្ន នៅក្រោមការឃ្លាំមើលយ៉ាងដិតដល់ពីអាជ្ញាធរ រហូតដល់ចុងខែឧសភាខាងមុខ ហើយរយៈពេលដោះលែងនេះ អាចពន្យារពេលបន្ថែមបាន ០២លើក ហើយក្នុងមួយលើកយូរបំផុតត្រឹម ០២ខែ។ ពាក់ព័ន្ធនឹងគម្រោងដោះលែងអ្នកទោសនេះ ទណ្ឌិតដែលជាប់ពិរុទ្ធពីបទល្មើសទាក់ទងភេរវកម្ម គឺមិនអាចទទួលបានការដោះលែងឡើយ។ យោងតាមតួលេខនាព្រឹកថ្ងៃអង្គារនេះ នៅទូទាំងប្រទេសតួកគេមានអ្នកឆ្លង COVID-19 សរុបជាង ៦១,០០០ករណី ក្នុងនោះស្លាប់ជិត ១,៣០០នាក់ និងជាសះស្បើយជិត ៤,០០០នាក់៕	2020-04-14T18:20:00+07:00	freshnewsasia.com	https://m.freshnewsasia.com/index.php/en/internationalnews/155679-2020-04-14-04-20-39.html
ff62e8ad-dee7-4f37-9d48-8a4798345b87	អធិការរងនគរបាលខណ្ឌពោធិ៍សែនជ័យ បរិច្ចាគប្រាក់បៀវត្ស២សែនរៀល រយៈពេល៤ខែ ដល់គណៈកម្មការជាតិប្រយុទ្ធប្រឆាំងនឹងជំងឺកូវីដ១៩	អធិការរងនគរបាលខណ្ឌពោធិ៍សែនជ័យ នៃស្នងការស្នងការដ្ឋាននគរបាល រាជធានីភ្នំពេញ វរសេនីយ៍ទោ គិត វណ្ណៈ បានប្រកាសបរិច្ចាគប្រាក់បៀវត្សរបស់ខ្លួន ចំនួន២សែនរៀល រយៈពេល៤ខែ ចាប់ពីខែឧសភា ដល់ខែសីហា ឆ្នាំ២០២០ ជូនដល់គណៈកម្មការជាតិប្រយុទ្ធប្រឆាំងនឹងជំងឺ កូវីដ១៩។ សូមជម្រាបថា សម្តេចតេជោ ហ៊ុន សែន នាយករដ្ឋមន្រ្តី នៃកម្ពុជា បានសម្រេចបរិច្ចាគប្រាក់បៀវត្សរបស់សម្តេចចំនួន៧ខែ ជូនដល់គណៈកម្មការជាតិ ប្រយុទ្ធនឹងជំងឺកូវីដ១៩។ ប្រាក់ខែរបស់ សម្តេចតេជោដែលបរិច្ចាគនេះ គឺរាប់ចាប់ពីខែមីនា រហូតដល់ខែកញ្ញា ឆ្នាំ២០២០៕	2020-04-14T18:12:00+07:00	freshnewsasia.com	https://m.freshnewsasia.com/index.php/en/localnews/155674-2020-04-14-04-12-34.html
27a1a4ed-17d0-484c-8da6-1e9d771f555f	ទីប្រឹក្សាប្រមុខរដ្ឋស្តីពី ប្រគល់ទឹកអាល់កុល និងម៉ាសជូនគណៈបញ្ជាការឯភាពស្រុកសន្ទុក ខេត្តកំពង់ធំ ដើម្បីប្រយុទ្ធប្រឆាំងនឹងជំងឺ COVID-19	នៅថ្ងៃទី១៤ ខែមេសា ឆ្នាំ២០២០នេះ លោក ហៀ ហ៉ីន ទីប្រឹក្សារសម្ដេចវិបុលសេនាភក្តី សាយ ឈុំ ប្រធានព្រឹទ្ធសភា និងជាប្រមុខរដ្ឋស្ដីទី និងជានាយករងមជ្ឈមណ្ឌលបណ្ដុះបណ្ដាល ការងាររដ្ឋបាល នៃកងយោធពលខេមរភូមិន្ទ បានចាត់ឱ្យតំណាងលោក ងិន ឈុំ នាំយកនូវអំណោយទឹកអាល់កុល ចំនួន ៥កាន ចំណុះ ១៥០លីត្រ និងម៉ាសចំនួន ៣០០ ដល់គណៈបញ្ជាការឯភាពស្រុកសន្ទុក ខេត្តកំពង់ធំ ដើម្បីចូលរួមប្រយុទ្ធប្រឆាំងនឹងជំងឺ COVID-19 នៅកម្ពុជា។ ក្នុងឱកាសនោះដែរ លោក ងិន ឈុំ បានថ្លែងថា សព្វថ្ងៃនេះពិភពលោក ក៏ដូចជាប្រទេសកម្ពុជាផងដែរ បាននិងកំពុងជួបប្រទះជំងឺ COVID-19។ លោកបន្តថាអំណោយនេះ មានបរិមាណតិចតួច តែនេះទឹកចិត្តរបស់លោក ហៀ ហ៉ីន ដើម្បីចូលរួមជួយក្នុងការប្រយុទ្ធប្រឆាំងបង្ការ និងទប់ស្កាត់ការរីករាលដាល នៃជំងឺរលាកផ្លូវដង្ហើមដោយវីរុសកូវីដ១៩ បាន ព្រមទាំងដើម្បីចូលរួមចំណែកជាមួយរាជរដ្ឋាភិបាល និងជាមួយអាជ្ញាធរដែនដី នៅក្នុងស្រុកសន្ទុក ក្នុងការប្រយុទ្ធប្រឆាំងជំងឺនេះ។ ជាការឆ្លើតបគណៈបញ្ជាការឯកភាព អាជ្ញាធរដែនដី ស្រុកសន្ទុក បានថ្លែងអំណរ អរគុណចំពោះលោក ហៀ ហ៉ីន ដែលបានបរិច្ចាគ អំណោយជាទឹកអាល់កុល និងម៉ាស់ មកដល់គណៈបញ្ជាការឯកភាព ស្រុកសន្ទុក នាពេលនេះ ស្របចំពេលដែលកម្ពុជា ជួបប្រទះនូវមេរោគដ៏កំនាចនេះ ក្នុងការបង្ការ ការពារ ដោយការលាងសំអាតដៃ៕	2020-04-14T18:07:00+07:00	freshnewsasia.com	https://m.freshnewsasia.com/index.php/en/localnews/155672-2020-04-14-04-07-18.html
f4e7e78d-1fca-40e5-8006-65c15179f4bc	សម្តេចតេជោ ហ៊ុន សែន ចែករំលែកទស្សនៈ៦ចំណុច ដល់មេដឹកនាំអាស៊ាន ដើម្បីរួមដៃគ្នាប្រយុទ្ធនឹងជំងឺកូវីដ-១៩	ក្នុងកិច្ចប្រជុំកំពូលអាស៊ានពិសេស ស្ដីពីកូវីដ-១៩ តាមប្រព័ន្ធវីដេអូនអនឡាញ នៅព្រឹកថ្ងៃទី១៤ ខែមេសា ឆ្នាំ២០២០នេះ សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានចែករំលែកទស្សនចំនួន៦ចំណុច ដល់មេដឹកនាំអាស៊ានផ្សេងៗទៀត ដើម្បីរួមដៃគ្នាប្រយុទ្ធនឹងជំងឺកូវីដ-១៩។ សម្តេចតេជោ ហ៊ុន សែន បានឡើកឡើងថា នាពេលកន្លងមក, វិធានការនានាប្រយុទ្ធនឹងជំងឺកូវីដ-១៩ សម្រាប់ប្រទេសទាំងអស់ ភាគច្រើនគឺផ្តោតទៅលើការអនុវត្តនៅផ្ទៃក្នុងប្រទេស។ ក្នុងបរិការណ៍សកលភាវូបនីយម្ម និងសមារណកម្មតំបន់, សម្តេចយល់ថា ការប្រយុទ្ធនឹងជំងឺកូវីដ-១៩នេះ គឺមិនអាចដោះស្រាយត្រឹមកម្រិតប្រទេសនីមួយៗបានឡើយ ព្រោះភាពជោគជ័យនៃការប្រយុទ្ធនឹងជំងឺនេះ ទាមទារឱ្យមានការពង្រឹងកិច្ចសហប្រតិបត្តិការលើ គ្រប់វិស័យឱ្យកាន់តែស៊ីជម្រៅ និងទូលំទូលាយ។ ដោយកូវីដ-១៩ ជាជំងឺថ្មី និងមានចំណុចជាច្រើនពាក់ព័ន្ធនឹងជំងឺនេះ ដែលយើងមិន ទាន់បានយល់ដឹង, អាស៊ានត្រូវការចាំបាច់នូវ : (១)៖ ការលើកកម្ពស់ការចែករំលែកឱ្យបានទាន់ពេល វេលានូវឧត្តមានុវត្តន៍, ព័ត៌មាន, ទិន្នន័យ ព្រមទាំងបច្ចេកទេស, បទពិសោធ និង ចំណេះដឹងពាក់ព័ន្ធ នឹងវេជ្ជសាស្ត្រអំពីជំងឺនេះ ក្នុងការការពារ, ទប់ស្កាត់, វិនិច្ឆ័យ, ព្យាបាល និង តាមដាន; (២)៖ ការបន្ត ពង្រឹងយន្តការកិច្ចសហប្រតិបត្តិការអាស៊ានដែលមានស្រាប់ ក៏ដូចជាកិច្ចសហប្រតិបត្តិការជាមួយអង្គ- ការអន្តរជាតិ និង ដៃគូសន្ទនានានា ក្នុងវិស័យសុខភាពសាធារណៈ ដើម្បីដោះស្រាយបញ្ហាប្រឈម ដែលកើតចេញពីជំងឺកូវីដ-១៩ ប្រកបដោយប្រសិទ្ធភាព និង ភាពគ្រប់ជ្រុងជ្រោយ និង (៣)៖ ការផ្តល់ នូវការគាំទ្រឱ្យគ្នាទៅវិញទៅមករវាងសមាជិកអាស៊ាន ដូចជាការចែករំលែកនូវធនធាន, បច្ចេកទេស, និងសម្ភារៈបរិក្ខារវេជ្ជសាស្ត្រ ។ល។ ក្នុងស្មារតីនេះ, កម្ពុជាសូមវាយតម្លៃខ្ពស់ចំពោះការឯកភាពគ្នា បង្កើត «មូលនិធិអាស៊ានសម្រាប់ឆ្លើយតបទៅនឹងជំងឺកូវី១៩» ដើម្បីឆ្លើយតបនឹង តម្រូវការចាំបាច់នានា រួមមានក្នុងផ្នែកបរិក្ខារ និង ផ្នែកសុខាភិបាល ជាដើម។ អាស៊ានដែលជាសហគមន៍មានវាសនារួមគ្នា គប្បីត្រូវលើកកម្ពស់ការសម្របសម្រួល និង កិច្ចសន្ទនាឱ្យកាន់តែជិតស្និទ្ធ ចំពោះការដាក់ចេញនូវ វិធានការផ្សេងៗ ដើម្បីបញ្ចៀសនូវផលប៉ះពាល់ ធ្ងន់ធ្ងរដល់សេដ្ឋកិច្ច-សង្គម នៅក្នុងតំបន់ ដូចជា ការចាត់វិធានការជាឯកតោភាគី ជាអាទិ៍ ការបិទច្រក ឆ្លងកាត់ព្រំដែនដោយមិនបានជូនដំណឹងជាមុន ដែលអាចបង្កការប៉ះពាល់ដល់ច្រវាក់ផ្គត់ផ្គង់ផលិតកម្ម និង លំហូរពាណិជ្ជកម្មរវាងប្រទេសក្នុងតំបន់ និង សេដ្ឋកិច្ចតំបន់ទាំងមូល ជាពិសេសការធ្វើដំណើរ, ការប្រកបមុខរបរ, ជីវភាពរស់នៅប្រចាំថ្ងៃរបស់ប្រជាពលរដ្ឋនៃប្រទេសជិតខាងផងគ្នា ក្នុងតំបន់អាស៊ាន យើង។ ដោយការប្រយុទ្ធប្រឆាំងនឹងជំងឺកូវីដ-១៩ នេះត្រូវការថវិកា, សម្ភារៈបរិក្ខារ ក៏ដូចជាកម្លាំង មនុស្សច្រើន, អ្វីដែលកម្ពុជាអាចផ្តល់ជាបទពិសោធ គឺការជំរុញ និង បំផុសនូវវប្បធ៌មចែករំលែក ដែលនៅក្នុងនេះ គឺមានការចែករំលែកពីស្ថាប័នរដ្ឋ ទៅប្រជាជន, ការចែករំលែកពីដៃគូរអភិវឌ្ឍ និង អង្គការ មិនមែនរដ្ឋាភិបាល ទៅប្រជាជន, ការចែករំលែកអ្នកមានធនធានទៅសង្គម និង អ្នកគ្មានធនធាន និង ការចែករំលែករវាងប្រជាជននៅក្នុងមូលដ្ឋាន។ វប្បធ៌មនេះ គឺមិនត្រឹមតែបន្ថយនូវសម្ពាធមកលើថវិកា ជាតិប៉ុណ្ណោះទេ តែក៏បង្កើតបានជាចលនារួបរួម, ស្មារតីជាប្រជាជាតិតែមួយ និង ចលករក្នុងការប្រយុទ្ធ ប្រឆាំងជំងឺកូវីដ-១៩ ផងដែរ ។ យើងត្រូវជៀសវាងការរើសអើងពូជសាសន៍ និង ការប្រកាន់ជំហរស្ដីបន្ទោស ដែលជា ល្បែងទម្លាក់កំហុសដ៏អាក្រក់មួយ នាំដល់ការបែកបាក់សាមគ្គីភាព, ខណៈដែលពិភពលោកទាំងមូល កំពុងខិតខំរួបរួមគ្នាប្រយុទ្ធប្រឆាំងនឹងជំងឺរាតត្បាតនេះ ។ ក្នុងស្មារតីមនុស្សធម៌ និង សាមគ្គីភាពអន្តរ- ជាតិ, កម្ពុជាបានអនុញ្ញាតឱ្យនាវាទេសចរណ៍ Westerdam ដែលផ្ទុកអ្នកដំណើរចំនួនជាង ២២០០នាក់ ចូលចត នាព្រឹកថ្ងៃទី ១៣ ខែ កុម្ភៈ ឆ្នាំ ២០២០ ។ កម្ពុជាមិនត្រឹមតែបាន និង កំពុងជួយព្យាបាលពលរដ្ឋ ខ្មែរប៉ុណ្ណោះទេ, ប៉ុន្តែ ក៏បានព្យាបាលទាំងជនបរទេស រួមមាន ឥណ្ឌូណេស៊ី ២ នាក់, ម៉ាឡេស៊ី ១៣ នាក់, ចិន ១នាក់ អង់គ្លេស ៥នាក់, បារាំង ៤០នាក់, កាណាដា ១នាក់, ប៊ែលហ្សិក ១នាក់, និងអាមេរិកកាំង ២នាក់ ដោយមិនគិតថ្លៃនៅកម្ពុជា។ យើងត្រូវបន្តពង្រឹងស្មារតីជួយគ្នាទៅវិញទៅមកក្នុងអាស៊ាន ជាពិសេស ចំពោះប្រជាជន អាស៊ាន ដែលជាប់គាំងដំណើរ ឬ រងគ្រោះដោយជំងឺកូវីដ-១៩ ។ ក្នុងន័យនេះ, ខ្ញុំសូមថ្លែងអំណរគុណ ដល់បណ្ដាប្រទេសសមាជិកអាស៊ាន ដែលបានសហការជួយសម្របសម្រួលដល់ការធ្វើដំណើររបស់ ប្រជាពលរដ្ឋកម្ពុជា ដែលជាប់គាំងដំណើរតាមផ្លូវ និង នៅតាមព្រលានយន្តហោះ មួយចំនួនកន្លងមក ។ កម្ពុជាក៏បានខិតខំជួយសម្របសម្រួល យ៉ាងយកចិត្តទុកដាក់ដូចគ្នាដែរ ។ កាលពីថ្ងៃទី ២៥ ខែ មីនា ឆ្នាំ ២០២០, កម្ពុជាបានសម្របសម្រួលឱ្យម៉ាឡេស៊ីបញ្ជូនយន្តហោះពិសេសមួយគ្រឿង មកទទួលពលរដ្ឋ ម៉ាឡេស៊ី ដែលជាប់នៅកម្ពុជាចំនួន ១១១ នាក់ ។ អាស៊ានត្រូវគិតគូរជាយុទ្ធសាស្ត្រ ក្នុងការស្តារ និង ជំរុញការងើបឡើងវិញនូវកំណើនសេដ្ឋ- កិច្ច បន្ទាប់ពីវិបត្តិកូវីដ-១៩ ត្រូវបានបញ្ចប់ ។ កម្ពុជាយល់ថា អាស៊ានត្រូវពនឿនការអនុវត្តផែនការ និង យន្តការនានាដែលមានស្រាប់ ឱ្យបានលឿន ក៏ដូចជាជំរុញការធ្វើសមាហរណកម្មសេដ្ឋកិច្ចតំបន់, លុប- បំបាត់របាំងមិនមែនពន្ធ និង បង្កើនកិច្ចសម្រួលពាណិជ្ជកម្ម ។ បន្ថែមពីនេះ, យើងក៏ត្រូវជំរុញការអនុវត្ត គំនិតផ្តួចផ្តើមនានា សម្រាប់សមាហរណកម្មអាស៊ាន ដោយផ្តោតលើ : (១)៖ ការលើកកម្ពស់សហគ្រាស មីក្រូ, តូច និង មធ្យម (MSMEs) និង ការបង្កើតធុរកិច្ចថ្មីផ្អែកលើនវានុវត្តន៍បច្ចេកវិទ្យា (Start-ups); (២)៖ ការលើកកម្ពស់កិច្ចសហការរវាងវិស័យឯកជន និង សាធារណៈ ក្នុងក្របខ័ណ្ឌសេដ្ឋកិច្ចឌីជីថល និង (៣)-ការអភិវឌ្ឍធនធានមនុស្ស និង ជំនាញវិជ្ជាជីវៈឌីជីថល។ សូមបញ្ជាក់ថា រហូតដល់ពេលនេះ ប្រទេសសមាជិកអាស៊ានទាំង១០ មានអ្នកឆ្លងជំងឺកូវីដ១៩ ប្រមាណជាង២ម៉ឺននាក់ ក្នុងនោះ មនុស្សប្រមាណ៨៤៥នាក់បានស្លាប់បាត់បង់ជីវិត។ គិតត្រឹមថ្ងៃទី១៤ ខែមេសានេះ កម្ពុជាមានអ្នកឆ្លង ១២២ករណី, វៀតណាម ២៦៥ករណី, ថៃ ២៥៧៩នាក់ (ស្លាប់៤០នាក់), ឥណ្ឌូនេស៊ី ឆ្លង៤៥៥៧នាក់ (ស្លាប់៣៩៩នាក់), ម៉ាឡេស៊ី ៤៨១៧នាក់ (ស្លាប់៧៧នាក់), ហ្វីលីពីន ឆ្លង៤៩៣២នាក់ (ស្លាប់៣១៥នាក់), សិង្ហបុរីឆ្លង ២៩១៨ (ស្លាប់៩នាក់), មីយ៉ាន់ម៉ា ឆ្លង៦២នាក់ (ស្លាប ់៤នាក់), ឡាវ ឆ្លង១៩នាក់ និងប្រុយណេ ឆ្លង១៣៦នាក់ (ស្លាប់១នាក់)៕	2020-04-14T17:59:00+07:00	freshnewsasia.com	https://m.freshnewsasia.com/index.php/en/localnews/155669-2020-04-14-03-59-53.html
217d6f73-ecc1-446a-bb11-2665b833f30b	ចៅសង្កាត់ចោមចៅទី៣ និងចៅសង្កាត់រងសរុប ៣នាក់ បរិច្ចាគប្រាក់បៀវត្សប្រចាំខែ ជូនគណៈកម្មការជាតិប្រយុទ្ធប្រឆាំងនឹងជំងឺ កូវីដ១៩	លោក វ៉ា សាវឿន ចៅសង្កាត់ចោមចៅទី៣ រួមជាមួយចៅសង្កាត់រង២នាក់ទៀត ក្នុងខណ្ឌពោធិ៍សែនជ័យ បានប្រកាសបរិច្ចាគប្រាក់បៀវត្សប្រចាំខែ ជូនគណៈកម្មការជាតិប្រយុទ្ធប្រឆាំងនឹងជំងឺ កូវីដ១៩។ ទី១៖ លោក វ៉ា សាវឿន ចៅសង្កាត់ចោមចៅទី៣ បរិច្ចាគប្រាក់បៀវត្សប្រចាំខែ ៥០ម៉ឺនរៀលក្នុង១ខែ រយៈពេល៦ខែ ដោយគិតចាប់ពីខែឧភា ដល់ខែតុលា ទី២៖ លោក សុទ្ធ សុជាតិ ចៅសង្កាត់រងសាលាសង្កាត់ចោមចៅទី៣ បានប្រកាសបរិច្ចាគប្រាក់បៀវត្សរបស់ខ្លួន ចំនួន៣សែនរៀល រយៈពេល៦ខែ ចាប់ពីខែឧសភា ដល់ខែតុលា ឆ្នាំ២០២០ *ទី៣៖ លោក អ៊ឹង វណ្ណា ចៅសង្កាត់រងសាលាសង្កាត់ចោមចៅទី៣ បរិច្ចាគប្រាក់បៀវត្ស ៣សែនរៀល រយៈពេល៦ខែ ដល់គណៈកម្មការជាតិប្រយុទ្ធប្រឆាំងនឹងជំងឺកូវីដ១៩ សូមជម្រាបថា សម្តេចតេជោ ហ៊ុន សែន នាយករដ្ឋមន្រ្តី នៃកម្ពុជា បានសម្រេចបរិច្ចាគប្រាក់បៀវត្សរបស់សម្តេចចំនួន៧ខែ ជូនដល់គណៈកម្មការជាតិ ប្រយុទ្ធនឹងជំងឺកូវីដ១៩។ ប្រាក់ខែរបស់ សម្តេចតេជោដែលបរិច្ចាគនេះ គឺរាប់ចាប់ពីខែមីនា រហូតដល់ខែកញ្ញា ឆ្នាំ២០២០៕	2020-04-14T17:36:00+07:00	freshnewsasia.com	https://m.freshnewsasia.com/index.php/en/localnews/155663-2020-04-14-03-36-36.html
05976daf-4b33-4af1-9c4f-ae5b812b7aef	មេបញ្ជាការរងកងរាជអាវុធហត្ថខណ្ឌពោធិ៍សែនជ័យ ប្រកាសបរិច្ចាគប្រាក់បៀវត្ស ចំនួន២០ម៉ឺនរៀល ក្នុងមួយខែ រយៈពេល៦ខែ ជូនដល់គណៈកម្មការជាតិប្រយុទ្ធប្រឆាំងនឹងជំងឺកូវីដ១៩	លោកវរសេនីយ៍ត្រី សើន កែវវណ្ណធី មេបញ្ជាការរងមូលដ្ឋានកងរាជអាវុធហត្ថខណ្ឌពោធិ៍សែនជ័យ កងរាជអាវុធហត្ថរាជធានីភ្នំពេញ នៅថ្ងៃទី១១ ខែមេសា ឆ្នាំ២០២០ បានប្រកាសបរិច្ចាគប្រាក់បៀវត្សរបស់ខ្លួន ចំនួន២០ម៉ឺនរៀល ក្នុងមួយខែ សម្រាប់រយៈពេល៦ខែ ចាប់ពីខែឧសភា ដល់ខែតុលា ឆ្នាំ២០២០ ជូនដល់គណៈកម្មការជាតិប្រយុទ្ធប្រឆាំង នឹងជំងឺកូវីដ១៩។ សូមជម្រាបថា សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានសម្រេចបរិច្ចាគប្រាក់បៀវត្សរបស់សម្តេចចំនួន៧ខែ ជូនដល់គណៈកម្មការជាតិ ប្រយុទ្ធនឹងជំងឺកូវីដ១៩។ ប្រាក់ខែរបស់ សម្តេចតេជោដែលបរិច្ចាគនេះ គឺរាប់ចាប់ពីខែមីនា រហូតដល់ខែកញ្ញា ឆ្នាំ២០២០៕	2020-04-14T17:34:00+07:00	freshnewsasia.com	https://m.freshnewsasia.com/index.php/en/localnews/155662-2020-04-14-03-34-02.html
39a6d662-dcc2-4ca1-8695-cf0b09f83f81	សមាជិកអាស៊ាន អនុម័តចេញសេចក្តីថ្លែងការណ៍នៃកិច្ចប្រជុំកំពូលអាស៊ានពិសេស ស្ដីពីជំងឺកូវីដ-១៩ ចំនួន០៨ចំណុច	រាជធានីភ្នំពេញ ៖ នៅព្រឹកថ្ងៃទី១៤ ខែមេសា ឆ្នាំ២០២០នេះ ប្រទេសសមាជិកអាស៊ានបានបើកកិច្ចប្រជុំកំពូលពិសេសស្តីពីបញ្ហាបង្កឡើងដោយជំងឺកូវីដ១៩ ដែលកិច្ចប្រជុំនេះធ្វើឡើងតាមរយៈប្រព័ន្ធខលវីដេអូ (Video Conference)។ កិច្ចពិភាក្សាកាលពីព្រឹកមិញនេះគឺបានផ្ដោតសំខាន់ទៅលើការចែករំលែកនៃការផ្លាស់ប្ដូរព័ត៌មាន និងបទពិសោធន៍ឲ្យគ្នាទៅវិញទៅមក និងយុទ្ធសាស្ត្រក្នុងប្រទេសជាសមាជិកអាស៊ានទាំងអស់អំពីការទប់ទល់ស្ថានភាពនៃការទប់ស្កាត់ជំងឺកូវី១៩។ នៅក្នុងកិច្ចប្រជុំនេះផងដែរ សម្តេចតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា បានបញ្ជាក់ថាសមាជិកអាស៊ានបានអនុម័តទៅលើសេចក្តីថ្លែងការណ៍នៃកិច្ចប្រជុំកំពូលអាស៊ានពិសេស ស្ដីពីជំងឺកូវីដ១៩លើចំនុចសំខាន់ៗចំនួន០៨៖ ១- ការបន្តពង្រឹងនូវកិច្ចសហប្រតិបត្តិការលើសុខភាពសាធារណៈ ជាពិសេសចំណាត់ការផ្សេងៗដើម្បីទប់ស្កាត់ការឆ្លងជំងឺកូវីដ១៩ ជាពិសេសការពារប្រជាពលរដ្ឋអាស៊ានតាមរយៈការផ្លាស់ប្ដូរព័ត៌មាន ការផ្លាស់ប្ដូរបទពិសោធន៍ ការកសាង និងពង្រឹងសមត្ថភាពប្រព័ន្ធសុខាភិបាលនៃប្រទេសនីមួយៗ។ ២- ជំរុញបន្ថែមទៀតនូវកិច្ចសហប្រតិបត្តិការ ជាពិសេសក្នុងការផ្គត់ផ្គង់ថ្នាំពេទ្យ និងសម្ភារៈវេជ្ជសាស្ត្រផ្សេងទៀតក្នុងគោលដៅដើម្បីការពារជំងឺកូវីដ១៩ ពិសេសអ្នកដែលធ្វើការជួរមុខក្នុងការព្យាបាលជម្ងឺនេះ។ ៣- ជំរុញទំនាក់ទំនងជាសាធារណៈប្រកបដោយតម្លារភាព និងប្រសិទ្ធភាពដោយប្រើប្រាស់យន្តការផ្សេងៗ ព្រមទាំងប្រព័ន្ធផ្សព្វផ្សាយ ដូចជាការទប់ស្កាត់ព័ត៌មានក្លែងក្លាយពាក់ព័ន្ធទៅនឹងជំងឺកូវីដ១៩នេះ។ ៤- អាស៊ានមានការប្ដេជ្ញាចិត្តឡើងវិញ ចំពោះចំណាត់ការរួមគ្នា និងការសម្របសម្រួលគោលនយោបាយនៅក្នុងអាស៊ាន ដើម្បីកាត់បន្ថយផលប៉ះពាល់ទៅលើសេដ្ឋកិច្ច សង្គមកិច្ច ដោយសារជំងឺរាតត្បាតនេះ ជាពិសេសដើម្បីថែរក្សាប្រជាពលរដ្ឋអាស៊ាន និងរក្សាម៉ាក្រូសេដ្ឋកិច្ចរបស់អាស៊ាន។ ៥- បន្តការប្ដេជ្ញាចិត្តធ្វើយ៉ាងណារក្សាទីផ្សារអាស៊ានឱ្យនៅបើកចំហសម្រាប់ពាណិជ្ជកម្ម វិនិយោគ និងការពង្រឹងកិច្ចសហប្រតិបត្តិការថែមទៀតនៅក្នុងប្រទេសអាស៊ានជាមួយប្រទេសខាងក្រៅអាស៊ានផងដែរ ក្នុងគោលដៅដើម្បីធានាសន្តិសុខស្បៀង ស្ថេរភាពការផ្គត់ផ្គង់ស្បៀង ថ្នាំពេទ្យនិងសម្ភារៈវេជ្ជសាស្ត្រផ្សេងៗទៀត។ ៦- បន្តអនុវត្តនូវយន្តការសមស្របដើម្បីរក្សាជំនឿ និងស្ថេរភាពនៃសេដ្ឋកិច្ចតំបន់តាមរយៈគោលនយោបាយរបស់ប្រទេសសមាជិកនីមួយៗដែលជួយដល់ប្រជាពលរដ្ឋ ក៏ដូចជាពាណិជ្ជករ ជាពិសេសអ្នកដែលមានផលប៉ះពាល់ដោយជំងឺឆ្លងកូវីដ១៩នេះ ជាពិសេសគឺសហគ្រាសខ្នាតតូច និងមធ្យម។ ៧- ជាការលើកទឹកចិត្ត ក្នុងការគាំទ្របច្ចេកទេស និងហិរញ្ញវត្ថុដល់ដៃគូរបស់អាស៊ាន និងប្រយុទ្ធប្រឆាំងជាមួយជំងឺកូវីដ១៩នេះ ហើយអាស៊ានក៏បានសម្រេចបង្កើតមូលនិធិអាស៊ានសម្រាប់ឆ្លើយតបទៅនឹងជំងឺកូវីដ១៩នេះ។ ៨- មេដឹកនាំអាស៊ានបានប្ដេជ្ញាចិត្ត រក្សាការឯកភាពគ្នា និងប្ដេជ្ញាចិត្តរួមគ្នាប្រយុទ្ធប្រឆាំងជំងឺកូវីដ១៩ ជាពិសេសចូលរួមសហការគ្នាក្នុងការធ្វើការយ៉ាងជិតស្និតជាមួយអង្គការសុខភាពពិភពលោកដែលជាដៃគូរបស់អាស៊ាន រួមទាំងសហគមន៍អន្តរជាតិក្នុងការបន្តទប់ស្កាត់នៃការឆ្លងរាលដាលនៃជំងឺនេះ៕	2020-04-14T17:06:42+07:00	kbnnews.com	https://kbn.news/archives/158547
8bc8bbab-1b00-4b13-9852-b24023be873c	សុន្ទរកថារបស់សម្តេចតេជោ ហ៊ុន សែន ថ្លែងនៅក្នុងកិច្ចប្រជុំពិសេស ស្តីពីបញ្ហាជំងឺកូវីដ១៩ ជាមួយមេដឹកនាំអាស៊ាន តាមរយៈ Video Conference (Video inside)	សម្តេចតេជោ ហ៊ុន សែន នាយករដ្ឋមន្រ្តីកម្ពុជា និងមេដឹកនាំអាស៊ានដទៃទៀត នៅព្រឹកថ្ងៃទី១៤ ខែមេសា ឆ្នាំ២០២០នេះបើកកិច្ចប្រជុំពិសេសស្តីពី បញ្ហាបង្កឡើងដោយជំងឺកូវីដ១៩។ កិច្ចប្រជុំនេះធ្វើឡើងតាមរយៈប្រព័ន្ធវីដេអូពីចម្ងាយ (Video Conference)។ ខាងក្រោមជាសុន្ទរកថាទាំងស្រុងរបស់សម្តេចតេជោ ហ៊ុន សែន ថ្លែងនៅក្នុងកិច្ចប្រជុំពិសេស ស្តីពីបញ្ហាជំងឺកូវីដ១៩ ជាមួយមេដឹកនាំអាស៊ាន តាមរយៈ Video Conference នៅវិមានសន្តិភាព នាព្រឹកថ្ងៃទី១៤ ខែមេសា ឆ្នាំ២០២០,	2020-04-14T16:50:00+07:00	freshnewsasia.com	https://m.freshnewsasia.com/index.php/en/localnews/155655-2020-04-14-02-50-40.html
72bd3643-b263-4d19-9ec7-07c10ae021ac	TOP NEWS: ថ្ងៃនេះដំណឹងល្អណាស់៖ ក្រសួងប្រកាសថា អ្នកជំងឺកូវីដ១៩ បានជាសះស្បើយរហូតដល់១៤ថ្មីទៀត ធ្វើឲ្យអ្នកជាសះស្បើយសរុបកើនដល់៩១នាក់ ហើយពិសេសបំផុតគ្មានអ្នកឆ្លងថ្មីទេ (Video inside)	នៅថ្ងៃទី១៤ ខែមេសា ឆ្នាំ២០២០នេះក្រសួងសុខាភិបាល បានចេញប្រកាសនូវដំណឹងដ៏សែនរីករាយដល់ប្រជាពលរដ្ឋបន្តទៀតថា អ្នកជំងឺកូវីដ១៩ បានជាសះស្បើយរហូតដល់ ១៤នាក់ថ្មីទៀត ធ្វើឲ្យចំនួនអ្នកជាសះស្បើយកើនឡើងរហូតដល់៩១នាក់ ហើយពិសេសបំផុតគ្មានអ្នកឆ្លងជំងឺកូវីដថ្មីទេ។ ចំណែកអ្នកកំពុងសម្រាកព្យាបាលជំងឺកូវីដធ្លាក់ចុះមកត្រឹមចំនួន៣១នាក់ នៃអ្នកឆ្លងសរុប១២២នាក់។ បើគិតត្រឹមព្រឹកថ្ងៃទី១៤ ខែមេសា ឆ្នាំ២០២០នេះ។ នេះបើតាមការប្រកាសរបស់ក្រសួងសុខាភិបាល ដែលបណ្តាញព័ត៌មាន Fresh News ទទួលបានមុននេះបន្តិច។ * បុរសជនជាតិបារាំង ៣នាក់៖ អាយុ៦៦ឆ្នាំ អាយុ៦១ឆ្នាំ និងអាយុ៥៨ឆ្នាំ។ * ស្ត្រីជនជាតិបារាំង ៧នាក់៖ អាយុ៥៩ឆ្នាំ អាយុ៦៦ឆ្នាំ អាយុ៦០ឆ្នាំ អាយុ៦០ឆ្នាំ អាយុ៦៩ឆ្នាំ អាយុ៦០ឆ្នាំ និងអាយុ៥៩ឆ្នាំ។ បុរសនិងស្ត្រី ទាំង១០នាក់ខាងលើ ជាអ្នកទេសចរបារាំង មកលេងក្រុងព្រះសីហនុ បានព្យាបាលជាសះស្បើយ ដោយទទួលបានលទ្ធផលតេស្តអវិជ្ជមានវីរុសកូវីដ១៩ ចំនួន០២លើក ត្រូវបានដាក់នៅដាច់ដោយឡែក តាមបន្ទប់នៅសណ្ឋាគារ ក្នុងក្រុងព្រះសីហនុ រង់ចាំជើងហើរវិលត្រឡប់ទៅប្រទេសបារាំងវិញ។ * បុរសជនជាតិឥណ្ឌូណេស៊ី២នាក់៖ អាយុ៤១ឆ្នាំ និងអាយុ៤៤ឆ្នាំ បានទទួលការព្យាបាលជាសះស្បើយ ដោយទទួលបានលទ្ធផលតេស្តអវិជ្ជមានវីរុសកូវីដ១៩ ចំនួន០២លើក ត្រូវបានអនុញ្ញាតឱ្យចេញពីមន្ទីរពេទ្យខេត្តសៀមរាប។ * បុរសជនជាតិខ្មែរ០២នាក់៖ អាយុ៣៣ឆ្នាំ ជាអ្នកមគ្គុទេសទេសចរ ក្រុមទេសចរបារាំងនៅក្រុងព្រះសីហនុ និង អាយុ៣៩ឆ្នាំ មានអាសយដ្ឋាន សង្កាត់ទួលទំពូង១ ខណ្ឌចំការមន រាជធានីភ្នំពេញ បានជាសះស្បើយ ដោយទទួលបានលទ្ធផលតេស្តអវិជ្ជមានវីរុសកូវីដ១៩ ចំនួន ០២លើក ត្រូវបានអនុញ្ញាតឱ្យចេញពីមណ្ឌលសុខភាពចាក់អង្រែក្រោម រាជធានីភ្នំពេញ៕	2020-04-14T14:55:00+07:00	freshnewsasia.com	https://m.freshnewsasia.com/index.php/en/localnews/155651-2020-04-14-00-55-36.html
13d0b20c-358e-4230-ac75-16245222b41d	ព្រឹកថ្ងៃនេះសម្តេចតេជោ ហ៊ុន សែន និងមេដឹកនាំអាស៊ាន បើកកិច្ចប្រជុំពិសេស ស្តីពីបញ្ហាជំងឺកូវីដ១៩ តាមរយៈ Video Conference	សម្តេចតេជោ ហ៊ុន សែន នាយករដ្ឋមន្រ្តីកម្ពុជា និងមេដឹកនាំអាស៊ានដទៃទៀត នៅព្រឹកថ្ងៃទី១៤ ខែមេសា ឆ្នាំ២០២០នេះ បើកកិច្ចប្រជុំពិសេសស្តីពីបញ្ហាបង្កឡើងដោយជំងឺកូវីដ១៩។ កិច្ចប្រជុំនេះធ្វើឡើងតាមរយៈប្រព័ន្ធវីដេអូពីចម្ងាយ (Video Conference)។ ក្រៅពីការជួបប្រជុំកំពូលពិសេសរវាងមេដឹកនាំអាស៊ានហើយនោះ មេដឹកនាំអាស៊ានទាំង១០ ក៏អញ្ជើញប្រជុំកំពូលពិសេសជាមួយ មេដឹកនាំដឹកនាំដៃគូអាស៊ាន៣ផ្សេងទៀត រួមមាន៖ ចិន ជប៉ុន និងកូរ៉េខាងត្បូង។ កិច្ចប្រជុំកំពូលអាស៊ានបូក៣នេះ ក៏នឹងជជែកផ្តោតជាសំខាន់ទៅលើបញ្ហាបង្កឡើងដោយជំងឺកូវីដ១៩ផងដែរ។ នៅក្នុងកិច្ចប្រជុំកំពូលអាស៊ានពិសេស និងកិច្ចប្រជុំកំពូលអាស៊ានបូកបីពិសេសស្តីពីជំងឺកូវីដ១៩ សម្តេចតេជោនាយករដ្ឋមន្រ្តី នឹងថ្លែងសុន្ទរកថាដ៏មានសារសំខាន់ចំនួន០២ ស្តីពីផលប៉ះពាល់នៃជំងឺកូវីដ១៩ ទៅលើការអភិវឌ្ឍសេដ្ឋកិច្ច និងសង្គម និងកំណើនសេដ្ឋកិច្ចពិភពលោក ព្រមទាំងផលប៉ះពាល់យ៉ាងធ្ងន់ធ្ងរនៃកូវីដ-១៩ ទៅលើសន្តិសុខ សេដ្ឋកិច្ច ពាណិជ្ជកម្ម និងកិច្ចការសង្គមជារួម ដែលទាមទារឱ្យមានកិច្ចប្រឹងប្រែងរួមគ្នាជាអន្តរជាតិ ប្រកបដោយប្រសិទ្ធិភាព និងទាន់ពេលវេលា ដើម្បីឆ្លើយតបទៅនឹងការគំរាមកំហែងនៃកូវីដ១៩នេះ។ ក្រសួងការបរទេសកម្ពុជា ចាត់ទុកកិច្ចប្រជុំកំពូលពិសេសទាំងពីរនេះ គឺជាព្រឹត្តិការណ៍ដ៏សំខាន់បន្ថែមទៀត ដែលឆ្លុះបញ្ចាំងអំពីការរួបរួមរបស់អាស៊ាន តាមរយៈសកម្មភាពរួមនៃការជួយគ្នាទៅវិញទៅមក ការលើកកម្ពស់ការឆ្លើយតបដោយធ្វើសកម្មភាពយ៉ាងឆាប់រហ័ស និងប្រកបដោយប្រសិទ្ធភាព នៅក្នុងការគ្រប់គ្រងជំងឺ និងការពង្រឹងភាពរឹងមាំរបស់តំបន់ ស្របពេលជាមួយការត្រៀមលក្ខណៈរួចជាស្រេច ក្នុងការរិះរកកិច្ចសហប្រតិបត្តិការជាមួយដៃ គូខាងក្រៅរបស់អាស៊ាន និងសហគមន៍អន្តរជាតិ ក្នុងការលើកកម្ពស់ការត្រៀមខ្លួនជាស្រេច និងវិធានការឆ្លើយតប ដើម្បីកាត់បន្ថយ និងលុបបំបាត់ផលប៉ះពាល់ដោយសារកូវីដ១៩។ អញ្ជើញអមសម្តេចតេជោនាយករដ្ឋមន្រ្តី ចូលរួមកិច្ចប្រជុំតាមរយៈប្រព័ន្ធវីដេអូ នៅវិមានសន្តិភាព ក្នុងរាជធានីភ្នំពេញនៅថ្ងៃនេះរួមមាន ឧបនាយករដ្ឋមន្រ្តី ប្រាក់ សុខុន រដ្ឋមន្រ្តីក្រសួងការបរទេស និងសហប្រតិបត្តិការអន្តរជាតិ, លោកអគ្គបណ្ឌិតសភាចារ្យ អូន ព័ន្ធមុនីរ័ត្ន ឧបនាយករដ្ឋមន្រ្តី រដ្ឋមន្រ្តីក្រសួងសេដ្ឋកិច្ច និងហិរញ្ញវត្ថុ, លោក ប៉ាន សូរស័ក្តិ រដ្ឋមន្រ្តីក្រសួងពាណិជ្ជកម្ម, លោកបណ្ឌិតសភាចារ្យ ហង់ ជួនណារ៉ុន រដ្ឋមន្រ្តីក្រសួងអប់រំ យុវជន និងកីឡា និងលោក ម៉ម ប៊ុនហេង រដ្ឋមន្រ្តីក្រសួងសុខាភិបាល ព្រមទាំងឥស្សរជនជាន់ខ្ពស់នៃរាជរដ្ឋាភិបាលមួយចំនួនទៀត។ សូមបញ្ជាក់ថា នៅឆ្នាំ២០២០នេះ ប្រទេសវៀតណាម ត្រូវធ្វើជាម្ចាស់ផ្ទះនៃកិច្ចប្រជុំកំពូលអាស៊ាន និងកិច្ចប្រជុំពាក់ព័ន្ធដទៃទៀត។ តែដោយសារការរាតត្បាតនៃជំងឺកូវីដ១៩ បានធ្វើឱ្យមេដឹកនាំអាស៊ានសម្រេចជ្រើសយកកិច្ចប្រជុំនេះតាមរយៈប្រព័ន្ធវីដេអូពីចម្ងាយជំនួសវិញ។ កិច្ចប្រជុំកំពូលអាស៊ានពិសេស និងកំពូលអាស៊ានបូក៣ពិសេសនៅថ្ងៃនេះ មានការផ្សាយផ្ទាល់តាមកញ្ចក់ទូរទស្សន៍ Fresh News និងប្រព័ន្ធផ្សព្វផ្សាយផ្សេងទៀតផងដែរ៕	2020-04-14T13:40:00+07:00	freshnewsasia.com	https://m.freshnewsasia.com/index.php/en/localnews/155647-2020-04-13-23-40-41.html
d1a441b0-b94c-41e2-b6a4-dc238d793057	សម្តេច ហ៊ុន សែន ចែករំលែកទស្សនៈ៦ចំណុច ដល់មេដឹកនាំអាស៊ាន ដើម្បីរួមដៃគ្នាប្រយុទ្ធនឹងជំងឺកូវីដ	នៅព្រឹកថ្ងៃទី១៤ ខែមេសា ឆ្នាំ២០២០ នេះ សម្តេចនាយករដ្ឋមន្រ្តី ហ៊ុន សែន បានអញ្ជើញចូលរួមប្រជុំកំពូលអាស៊ាន ពិសេសស្ដីពីកូវីដ-១៩ តាមប្រព័ន្ធវីដេអូ អនឡាញ។ ក្នុងកិច្ចប្រជុំនោះ សម្តេច ចែករំលែកទស្សនៈ៦ចំណុច ដល់មេដឹកនាំអាស៊ាន ដើម្បីរួមដៃគ្នាប្រយុទ្ធនឹងជំងឺកូវីដ ។ សម្តេច ហ៊ុន សែន បានឡើកឡើងថា សម្រាបកម្ពុជា ស្ថានភាពជំងឺកូវីដ-១៩ កំពុងស្ថិតនៅក្នុងតំណាក់កាលនៃការឆ្លងចង្កោមតូចៗ ដែលមួយផ្នែកធំនៃការឆ្លង ដែលនាំចូលមកពីការក្រៅ ដូចជាប្រទេស។ កម្ពុជាបានដាក់ចេញនូវវិធានការជាច្រើនប្រកដដោយភាពម៉ឺងម៉ាត់ , ដាច់ខាត និងហ្មត់ចត់បំផុត ដើម្បីទប់ស្កាត់ការរីករាលដាលនៃជំងឺកូវីដ-១៩ ដោយបានចែកជាសមរភូមិ៣៖ ទី-ការទប់ស្កាត់មិនឲ្យមានការបន្តនាំជំងឺចូលមកកម្ពុជា ទី២- ការទប់ស្កាត់នូវការរីករាលដាលនៅក្នុងប្រទេស និងទី៣-ការព្យាបាលអ្នកដែលបានឆ្លងជំងឺកូវីដ-១៩។ នាពេលកន្លងមក, វិធានការនានាប្រយុទ្ធនឹងជំងឺកូវីដ-១៩ សម្រាប់ប្រទេសទាំងអស់ ភាគច្រើនគឺផ្តោតទៅលើការអនុវត្តនៅផ្ទៃក្នុងប្រទេស។ ក្នុងបរិការណ៍សកលភាវូបនីយម្ម និងសមារណកម្មតំបន់, សម្តេចយល់ថា ការប្រយុទ្ធនឹងជំងឺកូវីដ-១៩នេះ គឺមិនអាចដោះស្រាយត្រឹមកម្រិតប្រទេសនីមួយៗបានឡើយ ព្រោះភាពជោគជ័យនៃការប្រយុទ្ធនឹងជំងឺនេះ ទាមទារឱ្យមានការពង្រឹងកិច្ចសហប្រតិបត្តិការលើ គ្រប់វិស័យឱ្យកាន់តែស៊ីជម្រៅ និងទូលំទូលាយ។ សម្តេច បានបន្តថា អាស៊ានត្រូវតែរួមដៃគ្នា និង ប្រែក្លាយ ការប្រយុទ្ធនឹងជំងឺកូវីដ-១៩ ទៅជាសមរភូមិរួម ។ ក្នុងស្មារតីនេះសម្តេច ក៏បានចូលរួមចែករំលែកនូវទស្សនៈ ចំនួន៦ចំណុច ដូចខាងក្រោម ៖ ទី១៖ ដោយកូវីដ-១៩ ជាជំងឺថ្មី និងមានចំណុចជាច្រើនពាក់ព័ន្ធនឹងជំងឺនេះ ដែលយើងមិន ទាន់បានយល់ដឹង, អាស៊ានត្រូវការចាំបាច់នូវ : (១)៖ ការលើកកម្ពស់ការចែករំលែកឱ្យបានទាន់ពេល វេលានូវឧត្តមានុវត្តន៍, ព័ត៌មាន, ទិន្នន័យ ព្រមទាំងបច្ចេកទេស, បទពិសោធ និង ចំណេះដឹងពាក់ព័ន្ធ នឹងវេជ្ជសាស្ត្រអំពីជំងឺនេះ ក្នុងការការពារ, ទប់ស្កាត់, វិនិច្ឆ័យ, ព្យាបាល និង តាមដាន; (២)៖ ការបន្ត ពង្រឹងយន្តការកិច្ចសហប្រតិបត្តិការអាស៊ានដែលមានស្រាប់ ក៏ដូចជាកិច្ចសហប្រតិបត្តិការជាមួយអង្គ- ការអន្តរជាតិ និង ដៃគូសន្ទនានានា ក្នុងវិស័យសុខភាពសាធារណៈ ដើម្បីដោះស្រាយបញ្ហាប្រឈម ដែលកើតចេញពីជំងឺកូវីដ-១៩ ប្រកបដោយប្រសិទ្ធភាព និង ភាពគ្រប់ជ្រុងជ្រោយ និង (៣)៖ ការផ្តល់ នូវការគាំទ្រឱ្យគ្នាទៅវិញទៅមករវាងសមាជិកអាស៊ាន ដូចជាការចែករំលែកនូវធនធាន, បច្ចេកទេស, និងសម្ភារៈបរិក្ខារវេជ្ជសាស្ត្រ ។ល។ ក្នុងស្មារតីនេះ, កម្ពុជាសូមវាយតម្លៃខ្ពស់ចំពោះការឯកភាពគ្នា បង្កើត «មូលនិធិអាស៊ានសម្រាប់ឆ្លើយតបទៅនឹងជំងឺកូវី១៩» ដើម្បីឆ្លើយតបនឹង តម្រូវការចាំបាច់នានា រួមមានក្នុងផ្នែកបរិក្ខារ និង ផ្នែកសុខាភិបាល ជាដើម។ ទី២៖ អាស៊ានដែលជាសហគមន៍មានវាសនារួមគ្នា គប្បីត្រូវលើកកម្ពស់ការសម្របសម្រួល និង កិច្ចសន្ទនាឱ្យកាន់តែជិតស្និទ្ធ ចំពោះការដាក់ចេញនូវ វិធានការផ្សេងៗ ដើម្បីបញ្ចៀសនូវផលប៉ះពាល់ ធ្ងន់ធ្ងរដល់សេដ្ឋកិច្ច-សង្គម នៅក្នុងតំបន់ ដូចជា ការចាត់វិធានការជាឯកតោភាគី ជាអាទិ៍ ការបិទច្រក ឆ្លងកាត់ព្រំដែនដោយមិនបានជូនដំណឹងជាមុន ដែលអាចបង្កការប៉ះពាល់ដល់ច្រវាក់ផ្គត់ផ្គង់ផលិតកម្ម និង លំហូរពាណិជ្ជកម្មរវាងប្រទេសក្នុងតំបន់ និង សេដ្ឋកិច្ចតំបន់ទាំងមូល ជាពិសេសការធ្វើដំណើរ, ការប្រកបមុខរបរ, ជីវភាពរស់នៅប្រចាំថ្ងៃរបស់ប្រជាពលរដ្ឋនៃប្រទេសជិតខាងផងគ្នា ក្នុងតំបន់អាស៊ាន យើង។ ទី៣៖ ដោយការប្រយុទ្ធប្រឆាំងនឹងជំងឺកូវីដ-១៩ នេះត្រូវការថវិកា, សម្ភារៈបរិក្ខារ ក៏ដូចជាកម្លាំង មនុស្សច្រើន, អ្វីដែលកម្ពុជាអាចផ្តល់ជាបទពិសោធ គឺការជំរុញ និង បំផុសនូវវប្បធ៌មចែករំលែក ដែលនៅក្នុងនេះ គឺមានការចែករំលែកពីស្ថាប័នរដ្ឋ ទៅប្រជាជន, ការចែករំលែកពីដៃគូរអភិវឌ្ឍ និង អង្គការ មិនមែនរដ្ឋាភិបាល ទៅប្រជាជន, ការចែករំលែកអ្នកមានធនធានទៅសង្គម និង អ្នកគ្មានធនធាន និង ការចែករំលែករវាងប្រជាជននៅក្នុងមូលដ្ឋាន។ វប្បធ៌មនេះ គឺមិនត្រឹមតែបន្ថយនូវសម្ពាធមកលើថវិកា ជាតិប៉ុណ្ណោះទេ តែក៏បង្កើតបានជាចលនារួបរួម, ស្មារតីជាប្រជាជាតិតែមួយ និង ចលករក្នុងការប្រយុទ្ធ ប្រឆាំងជំងឺកូវីដ-១៩ ផងដែរ ។ ទី៤៖ យើងត្រូវជៀសវាងការរើសអើងពូជសាសន៍ និង ការប្រកាន់ជំហរស្ដីបន្ទោស ដែលជា ល្បែងទម្លាក់កំហុសដ៏អាក្រក់មួយ នាំដល់ការបែកបាក់សាមគ្គីភាព, ខណៈដែលពិភពលោកទាំងមូល កំពុងខិតខំរួបរួមគ្នាប្រយុទ្ធប្រឆាំងនឹងជំងឺរាតត្បាតនេះ ។ ក្នុងស្មារតីមនុស្សធម៌ និង សាមគ្គីភាពអន្តរ- ជាតិ, កម្ពុជាបានអនុញ្ញាតឱ្យនាវាទេសចរណ៍ Westerdam ដែលផ្ទុកអ្នកដំណើរចំនួនជាង ២២០០នាក់ ចូលចត នាព្រឹកថ្ងៃទី ១៣ ខែ កុម្ភៈ ឆ្នាំ ២០២០ ។ កម្ពុជាមិនត្រឹមតែបាន និង កំពុងជួយព្យាបាលពលរដ្ឋ ខ្មែរប៉ុណ្ណោះទេ, ប៉ុន្តែ ក៏បានព្យាបាលទាំងជនបរទេស រួមមាន ឥណ្ឌូណេស៊ី ២ នាក់, ម៉ាឡេស៊ី ១៣ នាក់, ចិន ១នាក់ អង់គ្លេស ៥នាក់, បារាំង ៤០នាក់, កាណាដា ១នាក់, ប៊ែលហ្សិក ១នាក់, និងអាមេរិកកាំង ២នាក់ ដោយមិនគិតថ្លៃនៅកម្ពុជា។ ទី៥៖ យើងត្រូវបន្តពង្រឹងស្មារតីជួយគ្នាទៅវិញទៅមកក្នុងអាស៊ាន ជាពិសេស ចំពោះប្រជាជន អាស៊ាន ដែលជាប់គាំងដំណើរ ឬ រងគ្រោះដោយជំងឺកូវីដ-១៩ ។ ក្នុងន័យនេះ, ខ្ញុំសូមថ្លែងអំណរគុណ ដល់បណ្ដាប្រទេសសមាជិកអាស៊ាន ដែលបានសហការជួយសម្របសម្រួលដល់ការធ្វើដំណើររបស់ ប្រជាពលរដ្ឋកម្ពុជា ដែលជាប់គាំងដំណើរតាមផ្លូវ និង នៅតាមព្រលានយន្តហោះ មួយចំនួនកន្លងមក ។ កម្ពុជាក៏បានខិតខំជួយសម្របសម្រួល យ៉ាងយកចិត្តទុកដាក់ដូចគ្នាដែរ ។ កាលពីថ្ងៃទី ២៥ ខែ មីនា ឆ្នាំ ២០២០, កម្ពុជាបានសម្របសម្រួលឱ្យម៉ាឡេស៊ីបញ្ជូនយន្តហោះពិសេសមួយគ្រឿង មកទទួលពលរដ្ឋ ម៉ាឡេស៊ី ដែលជាប់នៅកម្ពុជាចំនួន ១១១ នាក់ ។ ទី៦៖ អាស៊ានត្រូវគិតគូរជាយុទ្ធសាស្ត្រ ក្នុងការស្តារ និង ជំរុញការងើបឡើងវិញនូវកំណើនសេដ្ឋ- កិច្ច បន្ទាប់ពីវិបត្តិកូវីដ-១៩ ត្រូវបានបញ្ចប់ ។ កម្ពុជាយល់ថា អាស៊ានត្រូវពនឿនការអនុវត្តផែនការ និង យន្តការនានាដែលមានស្រាប់ ឱ្យបានលឿន ក៏ដូចជាជំរុញការធ្វើសមាហរណកម្មសេដ្ឋកិច្ចតំបន់, លុប- បំបាត់របាំងមិនមែនពន្ធ និង បង្កើនកិច្ចសម្រួលពាណិជ្ជកម្ម ។ បន្ថែមពីនេះ, យើងក៏ត្រូវជំរុញការអនុវត្ត គំនិតផ្តួចផ្តើមនានា សម្រាប់សមាហរណកម្មអាស៊ាន ដោយផ្តោតលើ : (១)៖ ការលើកកម្ពស់សហគ្រាស មីក្រូ, តូច និង មធ្យម (MSMEs) និង ការបង្កើតធុរកិច្ចថ្មីផ្អែកលើនវានុវត្តន៍បច្ចេកវិទ្យា (Start-ups); (២)៖ ការលើកកម្ពស់កិច្ចសហការរវាងវិស័យឯកជន និង សាធារណៈ ក្នុងក្របខ័ណ្ឌសេដ្ឋកិច្ចឌីជីថល និង (៣)-ការអភិវឌ្ឍធនធានមនុស្ស និង ជំនាញវិជ្ជាជីវៈឌីជីថល៕	2020-04-14T11:48:10+07:00	kbnnews.com	https://kbn.news/archives/158455
6c65782f-bc2b-4bf7-a23d-43ac3db08695	លោក ស៊ុន ចាន់ថុល៖ ទោះពិភពលោកស្ថិតក្រោមការគំរាមកំហែង ពីជំងឺកូវីដ១៩ក៏ដោយ ការសាងសង់ហេដ្ឋារចនាសម្ព័ន្ធផ្លូវថ្នល់គឺជាបញ្ហាអាទិភាព	លោក ស៊ុន ចាន់ថុល ទេសរដ្ឋមន្ត្រី រដ្ឋន្ត្រីក្រសួងសាធារណការ និងដឹកជញ្ជូន បានលើកឡើងថា ទោះពិភពលោកស្ថិតក្រោមការគំរាមកំហែង ពីជំងឺកូវីដ១៩ក៏ដោយ ការសាងសង់ហេដ្ឋារចនាសម្ព័ន្ធផ្លូវថ្នល់គឺជាបញ្ហាអាទិភាព ដើម្បីចូលរួមចំណែកយ៉ាងសកម្មក្នុងការកាត់បន្ថយភាពក្រីក្រ និងលើកកម្ពស់កំណើនសេដ្ឋកិច្ចជាតិ ។ លោកបានឡើកឡើងបែបនេះ នៅក្នុងកិច្ចប្រជុំពិភាក្សាស្ដីពីថវិកាជំពូក២១ នៅថ្ងៃទី១៣ ខែមេសា ឆ្នាំ២០២០ ។ កិច្ចប្រជុំនេះធ្វើឡើងក្នុងគោលបំណងស្ដាប់របាយការណ៍ស្តីពីការប្រើប្រាស់ថវិកាជំពូក២១ក៏ដូចជាពិភាក្សាលម្អិតលើការកំណត់ផ្លូវអាទិភាពនៅទូទាំងប្រទេសដើម្បី ចរចាជាមួយក្រសួងសេដ្ឋកិច្ច និងហិរញ្ញវត្ថុ។ នៅក្នុងកិច្ចប្រជុំនេះ លោក ទេសរដ្ឋមន្ត្រីបានគូសបញ្ជាក់ថា “ទោះបីពិភពលោកទាំងមូលកំពុងស្ថិតក្រោមការគំរាមកំហែង ពីការឆ្លងរាតត្បាតនៃជំងឺកូវីដ១៩ ក៏ដោយ ក៏ការសាងសង់ហេដ្ឋារចនាសម្ព័ន្ធផ្លូវថ្នល់គឺជាបញ្ហាអាទិភាព ដើម្បីចូលរួមចំណែកយ៉ាងសកម្មក្នុងការកាត់បន្ថយភាពក្រីក្រ និងលើកកម្ពស់កំណើនសេដ្ឋកិច្ចជាតិ តាមរយៈការបង្កើនការដឹកជញ្ជូន និងការបង្កើតការងារធ្វើជូនបងប្អូនប្រជាពលរដ្ឋទូទៅ”។ ទន្នឹមនឹងនោះផងដែរ លោក បានមានប្រសាសន៍ថា ស្ថិតនៅក្នុងស្ថានភាពបែបនេះ ផ្តោតការចំណាយតែទៅលើការជួសជុល ថែទាំនិងសាងសង់ហេដ្ឋារចនាសម្ព័ន្ធ ណាដែលជាចំណុចអាទិភាព ស្របតាមយុទ្ធសាស្ត្ររបស់រាជរដ្ឋាភិបាល និងបម្រើឱ្យប្រយោជន៍ទូទៅរបស់ជាតិមាតុភូមិប៉ុណ្ណោះ។ ជាមួយគ្នានោះ លោកទេសរដ្ឋមន្ត្រី បានជំរុញលើកទឹកចិត្តឱ្យថ្នាក់ដឹកនាំទទួលបន្ទុកការងារបច្ចេកទេស សាងសង់ ជួសជុល និងថែទាំផ្លូវ ក្រោមឱវាទក្រសួងត្រូវត្រួតពិនិត្យលក្ខណៈ បច្ចេកទេស ឱ្យបានជាប្រចាំ លើក្រុមហ៊ុនវិនិយោគទាំងឡាយ ដើម្បីជំរុញឱ្យពួកគេអនុវត្តតាមស្តង់ដាគុណភាពរបស់ក្រសួង ដែលបានដាក់ចេញជាដាច់ខាត៕	2020-04-14T10:21:26+07:00	kbnnews.com	https://kbn.news/archives/158447
57332768-9e37-40e5-b9f8-ee07166df03f	ដំណឹងល្អសម្រាប់ពលរដ្ឋខ្មែរ ! ព្រឹកនេះកម្ពុជា គ្មានករណីឆ្លង Covid-19 ទេថែមទាំងមានអ្នកជាសះស្បើយរហូតដល់ទៅ ១៤នាក់ថ្មីទៀត ធ្វើឲ្យអ្នកជាសះស្បើយសរុបកើនដល់៩១នាក់	នាព្រឹកថ្ងៃអង្គារ ទី១៤ ខែមេសា ឆ្នាំ២០២០ ក្រសួងសុខាភិបាល បានចេញសេចក្តីប្រកាសបានឲ្យដឹងថា អ្នកជំងឺកូវីដ១៩ បានជាសះស្បើយរហូតដល់ទៅ ១៤នាក់ថ្មីទៀត ធ្វើឲ្យចំនួនអ្នកជាសះស្បើយកើនឡើងរហូតដល់ ៩១នាក់ ហើយថ្ងៃនេះគ្មានអ្នកឆ្លងជំងឺកូវីដថ្មីនោះទេ។ បច្ចុប្បន្នចំនួនអ្នកកំពុងសម្រាកព្យាបាលជំងឺកូវីដ ធ្លាក់ចុះមកត្រឹមចំនួន៣១នាក់ នៃអ្នកឆ្លងសរុប១២២នាក់ ៕	2020-04-14T08:46:53+07:00	kbnnews.com	https://kbn.news/archives/158431
b8da1743-88aa-4a27-9f5b-3b1b23da1da5	ព្រះសង្ឃគ្រប់វត្ដអារាម គាំទ្រការសម្រេចរបស់សម្តេចតេជោ លើកពេលឈប់សម្រាប់ក្នុងពិធីបុណ្យចូលឆ្នាំខ្មែរ ដើម្បីទប់ស្កាត់ការរីករាលដាលជំងឺកូវីដ១៩ (Video Inside)	បន្ទាប់ពីសម្ដេចតេជោហ៊ុន សែន នាយករដ្ឋមន្ដ្រីនៃកម្ពុជា បានប្រកាសផ្អាកការប្រារព្ធពិធីបុណ្យចូលឆ្នាំថ្មីប្រពៃណីខ្មែរ ដើម្បីទប់ស្កាត់ការរីករាលដាលជំងឺកូវីដ១៩ ដោយគ្រាន់តែទទួលទេវតាឆ្នាំថ្មីនៅតាមផ្ទះរៀងៗខ្លូន ព្រះសង្ឃតាមទីវត្ដអារាម បានមានសង្ឃដិកាគាំទ្រទាំងស្រុង ទៅលើការសម្រេចដ៏ឈ្លាសវៃរបស់សម្ដេចតេជោ។ ព្រះពោធិវង្សា ពៅ រតនា ព្រះរាជាគណៈថ្នាក់កិត្ដិយស ព្រះសមុហ៍គណខេត្ដកណ្ដាល និងជាព្រះវិន័យអនុគណស្រុកកៀនស្វាយ បានមានសង្ឃដិកាថា ។ ការសម្រេចរបស់សម្ដេចតេជោ គឺជាការប្រពៃណាស់ សម្រាប់ព្រះសង្ឃ អាចារ្យគណៈកម្មការ និងពុទ្ធបរិស័ទចំនុះជើងវត្ដកៀនស្វាយក្រៅទាំងមូល ដែលអាចរួមគ្នាទប់ស្កាត់ជំងឺកូវីដ១៩ទាំងអស់គ្នា។ ព្រះពោធិវង្សា ពៅ រតនា មានសង្ឃដិកាថា ត្បិតតែសម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា បានប្រកាសផ្អាកការប្រារព្ធពិធីបុណ្យចូលឆ្នាំថ្មីប្រពៃណីខ្មែរជាទ្រង់ទ្រាយធំ ប៉ុន្ដែសម្ដេច មិនបានហាមអំពីការរៀបចំពិធីទទួលទេវតាឆ្នាំថ្មីនោះទេ។ ដូច្នេះ នៅតាមទីវត្ដអារាម ដែលជាទីសក្ការៈបូជា បានចំតុបតែង ដើម្បីទទួលទេវតាឆ្នាំថ្មីធម្មតា តែមិនមានការជួបជុំទ្រង់ទ្រាយធំ មិនប្រារព្ធពិធីតាមទំនៀមទម្លាប់ដូចរាល់ឆ្នាំនោះទេ ទាំងលេងល្បែងប្រពៃណី និងរាំវង់កំសាន្ដនានផងដែរ។ ជាមួយគ្នានោះ ព្រះឃោសមុនីវង្ស វ័ន្ត វណ្ណោ ព្រះរាជាគណៈថ្នាក់កិត្តិយស ព្រះលេខាធិការគណៈខេត្តកណ្តាល នាយកពុទ្ធិកវិទ្យាល័យប៊ុន រ៉ានី ហ៊ុនសែន ក្រពើហា បានមានព្រះសង្ឃដិកាផងដែរថា ។ នៅវត្តប្រជុំនទី ហៅវត្ដក្រពើហា ក៏ដូចជាវត្ដអារាមនានាផងដែរ គឺមានមិនប្រារព្ធពិធីបែបទំនៀមទម្លាប់ប្រពៃណីជាតិសាសនាដូចឆ្នាំមុនៗនោះទេ គឺមានតែរៀបចំតុបតែងសម្រាប់ទទួលទេវតាឆ្នាំថ្មីតែប៉ុណ្ណោះ។ ក្នុងឱកាសនោះ ព្រះសង្ឃ ក៏បានចម្រើនពរ និងអំពាវនាវដល់ប្រជាពលរដ្ឋទាំងអស់ សូមរួមគ្នាការពារទប់ស្កាត់នឹងជំងឺកូវីដ១៩ កុំទៅកាន់ទីប្រជុំជនមានមនុស្សច្រើន ត្រូវរក្សាគម្លាតពីគ្នាយ៉ាងតិចជាង២ម៉ែត្រ និងត្រូវប្រកាន់ភ្ជាប់នូវអនាម័យជានិច្ច។ សូមជម្រាបថា សម្ដេចតេជោ ហ៊ុន សែន កាលពីពេលថ្មីៗនេះ បានប្រកាសសំណូមពរទៅដល់មន្ត្រីរាជការ អ្នកបម្រើការក្នុងវិស័យឯកជន កម្មករនិយោជិត ក៏ដូចជាស្ថាប័នសាធារណៈ និងក្រុមហ៊ុនឯកជនទាំងអស់នៅទូទាំងប្រទេសកម្ពុជា សូមពន្យារពេលថ្ងៃឈប់សម្រាកក្នុងឱកាសពិធីបុណ្យចូលឆ្នាំថ្មីប្រពៃណីខ្មែរ «ឆ្នាំជូត ទោស័ក ពុទ្ធសករាជ ២៥៦៤» ដែលនឹងប្រព្រឹត្តទៅចាប់ពីថ្ងៃទី១៣-១៦ ខែមេសា ដើម្បីចូលរួមបង្ការ ទប់ស្កាត់ និងប្រយុទ្ធប្រឆាំងជាមួយជំងឺកូវីដ១៩ ប៉ុន្តែការរៀបចំគ្រឿងរណ្ដាប់ទទួលទេវតាឆ្នាំថ្មី ព្រះនាង «គោរាគទេវី» ត្រូវធ្វើនៅតាមគេហដ្ឋានរៀងៗខ្លួនដូចរៀងរាល់ឆ្នាំ។ លើសពីនោះ ក្រៅពីផ្អាកការប្រារព្ធពិធីបុណ្យចូលឆ្នាំខ្មែរ ក៏បានសំណូមពរដល់ស្ថាប័នរដ្ឋ និងឯកជន ត្រូវបន្តធ្វើការងារធម្មតា កាត់បន្ថយការធ្វើដំណើរទៅស្រុកកំណើត ក៏ដូចជាទៅដើរលេងកម្សាន្តនៅតាមរមណីយដ្ឋានទេសចរណ៍នានា ហើយរដ្ឋនឹងសងថ្ងៃឈប់សម្រាកវិញនៅពេលសមស្រប៕	2020-04-14T06:47:00+07:00	freshnewsasia.com	https://m.freshnewsasia.com/index.php/en/localnews/155645-2020-04-13-16-47-25.html
74399965-9431-440e-bd9d-8f62731644d2	BREAKING: សិង្ហបុរី រកឃើញករណីឆ្លងថ្មី នៃវីរ៉ុស COVID-19 ៣៨៦ករណីថែមទៀត ខណៈអ្នកជំងឺម្នាក់ទៀតបានស្លាប់	ប្រទេសសិង្ហបុរី បានរាយការណ៍ថា បានរកឃើញករណីឆ្លងថ្មី នៃវីរ៉ុស COVID-19 ចំនួន៣៨៦នាក់ថែមទៀត នាថ្ងៃចន្ទនេះ នាំឲ្យចំនួនអ្នកឆ្លងវីរ៉ុស នៅទូទាំងប្រទេសមាន២,៩១៨នាក់, នេះបើយោងតាមសារព័ត៌មាន CNA ចុះផ្សាយឲ្យដឹង នាយប់ថ្ងៃទី១៣ ខែមេសានេះ។ ក្រសួងសុខាភិបាល បានឲ្យដឹងថា បុរសជនជាតិសិង្ហបុរី វ័យ៦៥ឆ្នាំម្នាក់ទៀតបានស្លាប់ ដោយសារជំងឺ COVID-19 នារសៀលថ្ងៃចន្ទនេះ បាននាំឲ្យចំនួនអ្នកស្លាប់ ដោយសារជំងឺ COVID-19 នៅសិង្ហបុរី កើនឡើងដល់៩នាក់។ ករណីឆ្លងថ្មី ដែលបានរាយការណ៍ នៅថ្ងៃចន្ទនេះ មិនមានករណីនាំចូលពីក្រៅប្រទេសនោះទេ។ ក្រសួងសុខាភិបាល បានឲ្យដឹងដែរថា សរុបមានអ្នកជំងឺ២៦នាក់ទៀត ត្រូវបានអនុញ្ញាតឲ្យចេញពីមន្ទីរពេទ្យ នាថ្ងៃចន្ទនេះ នាំឲ្យចំនួនជាសះស្បើយ ពីជំងឺ COVID-19 ចំនួន៥៨៦នាក់ ដែលត្រូវបានអនុញ្ញាតឲ្យចេញពីមន្ទីរពេទ្យ ឬក៏ដាក់នៅដាច់ដោយឡែកពីគេ នៅតាមសហគមន៍។ ដោយឡែក អ្នកជំងឺ១,១៥៨នាក់ ដែលកំពុងសម្រាកព្យាបាល នៅមន្ទីរពេទ្យ ភាគច្រើននៃពួកគេ មានសុខភាពធម្មតា ឬល្អប្រសើរឡើង។ ២៩នាក់ ស្ថិតក្នុងស្ថានភាពធ្ងន់ធ្ងរ កំពុងព្យាបាលនៅបន្ទប់សង្គ្រោះបន្ទាន់។ មនុស្ស១,១៦៥នាក់ទៀត ដែលមានសុខភាពល្អ ប៉ុន្តែមានលទ្ធផលវិជ្ជមាន នៃវីរ៉ុស COVID-19 ត្រូវបានដាក់នៅដាច់ដោយឡែកពីគេ ហើយទទួលបានការថែទាំ នៅតាមសហគមន៍៕	2020-04-14T06:26:00+07:00	freshnewsasia.com	https://m.freshnewsasia.com/index.php/en/internationalnews/155644-2020-04-13-16-26-52.html
c5179a62-07dd-44cd-8ece-2e7e22deafe6	ក្រសួងការបរទេសកម្ពុជា ថ្លែងអំណរគុណចំពោះសារជូនពររបស់សហរដ្ឋអាមេរិក ដែលផ្ញើជូនប្រជាជនកម្ពុជា ក្នុងឱកាសចូលឆ្នាំថ្មីប្រពៃណីខ្មែរ និងជូនពរឲ្យអាមេរិកប្រយុទ្ធប្រឆាំងឈ្នះជំងឺកូវីដ (Video inside)	ឆ្លើយតបនឹងសារជូនពររបស់សហរដ្ឋអាមេរិក, នៅយប់ថ្ងៃទី១៣ ខែមេសា ឆ្នាំ២០២០នេះ ក្រសួងការបរទេសកម្ពុជា សូមថ្លែងអំណរគុណចំពោះ សារជូនពរ របស់សហរដ្ឋអាមេរិក ដែលបានផ្ញើជូនប្រជាជនកម្ពុជាក្នុងឱកាសចូលឆ្នាំថ្មីប្រពៃណីខ្មែរ ព្រមទាំងជូនពរដល់រដ្ឋាភិបាល និងប្រជាជនសហរដ្ឋអាមេរិក ទទួលបានជ័យជំនះការលើប្រយុទ្ធប្រឆាំងជាមួយជំងឹកូវីដ១៩ នាពេលឆាប់ៗខាងមុនេះ។ លោក កុយ គួង អ្នកនាំពាក្យនៃក្រសួងការបរទេស និងសហប្រតិបត្តិការអន្តរជាតិកម្ពុជា តាងនាមឲ្យរាជរដ្ឋាភិបាលកម្ពុជា សូមថ្លែងអំណរគុណយ៉ាងជ្រាលជ្រៅចំពោះការស្វាគមន៍ដ៏កក់ក្តៅ និងពរសព្វសាធុការដែលក្រសួងការបរទេសសហរដ្ឋអាមេរិក បានផ្ញើជូនប្រជាជនកម្ពុជា នៅក្នុងឱកាសប្រារព្ធពិធីអបអរសាទរបុណ្យចូលឆ្នាំថ្មីប្រពៃណីជាតិ ដែលប្រព្រឹត្តទៅចាប់ពីថ្ងៃទី១៣ ដល់ ១៦ ខែមេសា ឆ្នាំ ២០២០។ រដ្ឋាភិបាល និងប្រជាជនកម្ពុជាបានវាយតម្លៃខ្ពស់ចំពោះមិត្តភាព ជាមួយសហរដ្ឋអាមេរិក និងជឿជាក់យ៉ាងមុតមាំថា ទំនាក់ទំនងជិតស្និទ្ធ និងកិច្ចសហប្រតិបត្តិការល្អ ប្រសើររវាងប្រទេសទាំងពីរ នឹងត្រូវបានលើកកម្ពស់ថែមទៀតជាមួយនឹងការប្តេជ្ញាចិត្តរួមគ្នា។ នៅក្នុងឱកាសនេះ យើងខ្ញុំសូមជូនពរដល់រដ្ឋាភិបាល និងប្រជាជនសហរដ្ឋអាមេរិក សូមទទួលបានជ័យជម្នះដ៏ត្រចះត្រចង់ ក្នុងការប្រយុទ្ធប្រឆាំងជាមួយ នឹងជម្ងឺរាតត្បាតជាសកលកូវីដ-១៩ និងផលប៉ះពាល់ជាអវិជ្ជមាននៃជម្ងឺនេះ ខណៈពេលដែលប្រជាជាតិយើងទាំងពីរ និងប្រទេសដទៃទៀតនៅលើសកលលោក កំពុងប្រឈមនឹងបញ្ហាដែលមិនធ្លាប់មានពីមុនមក ហើយដែលបាននឹងកំពុងធ្វើឲ្យប៉ះពាល់យ៉ាងធ្ងន់ធ្ងរដល់អាយុជីវិតប្រជាជនយើង និងសេដ្ឋកិច្ចពិភពលោក។ សូមជំរាបថា កាលពីថ្ងៃទី១០ ខែមេសា ឆ្នាំ២០២០នេះ រដ្ឋាភិបាលសហរដ្ឋអាមេរិក បានថ្លែងសារជូនពរដល់ប្រជាពលរដ្ឋកម្ពុជា សូមឲ្យមានសំណាងល្អ ក្នុងឱកាសបុណ្យចូលឆ្នាំថ្មី ប្រពៃណីជាតិខ្មែរ ដែលនឹងប្រព្រឹត្តទៅនាពេលខាងមុខនេះ។ នេះបើយោងតាមការផ្សាយរបស់ស្ថានទូតអាមេរិកប្រចាំនៅកម្ពុជា។ លោកស្រី MORGAN ORTAGUS អ្នកនាំពាក្យក្រសួងការបរទេសសហរដ្ឋអាមេរិក បានថ្លែងនៅក្នុងសារជូនពរនោះថា ។ លោកស្រីបន្តថា ៕	2020-04-14T05:23:00+07:00	freshnewsasia.com	https://m.freshnewsasia.com/index.php/en/localnews/155642-2020-04-13-15-23-04.html
e0881830-68d0-4f02-9a53-f0e44280e1b8	អ្នកជំនាញ៖ បេសកកម្មរបស់នាវាចម្បាំង Liaoning បង្ហាញថាយោធាចិនគ្រប់គ្រងស្ថានការណ៍នៃវិបត្តិជំងឺ COVID-19 ប្រសើរជាងយោធាអាមេរិក (Video inside)	ថ្មីៗនេះ នាវាដឹកយន្តហោះចម្បាំងចិន Liaoning ទើបតែត្រូវបានគេប្រទះឃើញធ្វើដំណើរឆ្ពោះទៅកាន់មហាសមុទ្រប៉ាស៊ីហ្វិក ខណៈប្រការនេះ បានធ្វើឲ្យក្រុមអ្នកវិភាគយល់ឃើញថា យោធាចិនហាក់គ្រប់គ្រងស្ថានការណ៍នៃវិបត្តិជំងឺ COVID-19 បានល្អប្រសើរឆ្ងាយជាងកងទ័ពជើងទឹកអាមេរិកដែលកំពុង ជួបប្រទះភាពរាំងស្ទះប្រតិបត្តិការនៃនាវាដឹកយន្តហោះចម្បាំងជាច្រើនគ្រឿងរបស់ខ្លួន ដោយសារតែមានករណីឆ្លង។ នេះបើតាមការដកស្រង់ការផ្សាយ ចេញពីសារព័ត៌មាន CNN នៅថ្ងៃចន្ទ ទី១៣ ខែមេសា ឆ្នាំ២០២០។ យោងតាមសេចក្តីរាយការណ៍ពីខាងប្រទេសជប៉ុន និងកោះតៃវ៉ាន់ កាលពីថ្ងៃសុក្រចុងសប្តាហ៍មុននេះ នាវាដឹកយន្តហោះចម្បាំង Liaoning បានដឹកនាំក្រុមនាវាយោធារបស់ខ្លួន ដែលរួមមាននាវាចម្បាំងប្រភេទ Destroyer ២គ្រឿង នាវាចម្បាំងប្រភេទ Frigate ដែលបំពាក់មីស៊ីល ២គ្រឿង និងនាវាចម្បាំងប្រភេទ Auxiliary ចំនួន១គ្រឿង ត្រូវបានប្រទះឃើញឆ្លងកាត់ច្រកសមុទ្រ Miyako ដែលនៅចន្លោះកោះតៃវ៉ាន់និង ប្រទេសជប៉ុន ដោយមានទិសដៅឆ្ពោះទៅកាន់មហាសមុទ្រប៉ាស៊ីហ្វិក។ ដោយឡែគ អ្នកនាំពាក្យយោធាចិននាថ្ងៃចន្ទនេះ បានប្រាប់ថា ក្រុមនាវាដឹកយន្តហោះចម្បាំង Liaoning ទើបធ្វើដំណើរទៅកាន់តំបន់សមុទ្រចិនខាងត្បូង កំឡុងការហ្វឹកហ្វឺនទូទៅរបស់ខ្លួន។ អ្វីដែលគួរឲ្យកត់សម្គាល់ គឺប្រតិបត្តិការរបស់នាវា Liaoning ធ្វើឡើង ស្របពេលដែលនាវាដឹកយន្តហោះចម្បាំងដល់ ទៅ៤គ្រឿងរបស់សហរដ្ឋអាមេរិក រួមមាន USS Theodore Roosevelt, Ronald Reagan, Carl Vinson និង Nimitz សុទ្ធតែមានករណីឆ្លង COVID-19 ដែលជាហេតុធ្វើឲ្យនាវាទាំងនោះធ្វើប្រតិបត្តិការមិនបានជាបណ្តោះអាសន្ន។ ក្រៅពីអាមេរិក នាវាចម្បាំងដើរដោយថាមពល នុយក្លេអ៊ែររបស់បារាំងមួយគ្រឿងគឺ Charles de Gaulle ក៏មានករណីឆ្លងនៃជំងឺនេះដែរ។ បើតាមការវិភាគរបស់ក្រុមអ្នកជំនាញផ្នែកយោធា ការធ្វើប្រតិបត្តិការរបស់នាវា Liaoning គឺជាការសបញ្ជាក់ឲ្យឃើញថា កងទ័ពចិនធ្វើបាន យ៉ាងល្អ ជុំវិញការងារទប់ស្កាត់ក៏គ្រប់គ្រងការឆ្លងរាតត្បាតនៃជំងឺ COVID-19៕	2020-04-14T04:37:00+07:00	freshnewsasia.com	https://m.freshnewsasia.com/index.php/en/internationalnews/155634-2020-04-13-14-37-36.html
47732681-dc49-42b6-8d6b-df672f38f987	BREAKING: ចំនួនអ្នកលាប់ជំងឺ COVID-19 ឡើងវិញនៅកូរ៉េខាងត្បូងកើនដល់ ១១៦នាក់ (Video inside)	នាថ្ងៃចន្ទនេះកូរ៉េខាងត្បូងបានរាយការណ៍ថា អតីតអ្នកជំងឺ COVID-19 សរុប ១១៦នាក់ហើយ ដែលកន្លងមកត្រូវចាត់ទុកថា ជាសះស្បើយពីជំងឺនេះ ត្រូវបានធ្វើតេស្តឃើញលទ្ធផល «វិជ្ជមាន» ជាថ្មីម្តងទៀត។ នេះបើតាមការដកស្រង់ ការផ្សាយពីទីភ្នាក់ងារព័ត៌មាន Reuters នៅល្ងាចថ្ងៃចន្ទ ទី១៣ ខែមេសា ឆ្នាំ២០២០។ យោងតាមការប្រកាសរបស់ អគ្គនាយកមជ្ឈមណ្ឌលប្រយុទ្ធប្រឆាំងជំងឺឆ្លងកូរ៉េខាងត្បូង KCDC នាពេលកន្លងមក ជំងឺនេះប្រហែលជាបានលាប់ឡើងវិញ ជាជាងអ្នកទាំងនោះបានឆ្លងពីអ្នកដទៃ រីឯអ្នកជំនាញផ្សេងទៀតបានយល់ឃើញថា ប្រហែលអាចមានការធ្វើតេស្តមួយចំនួន ដែលមិនអាចយកជាការបាន ឬក៏មាននៅសល់វត្តមាននៃវីរុស នៅក្នុងប្រព័ន្ធរាងកាយរបស់អ្នកជំងឺ។ និយាយរួមគឺមិនទាន់មានការបកស្រាយ ឲ្យច្បាស់លាស់តែម្តងឡើយ ខណៈកូរ៉េខាងត្បូង និងអង្គការសុខាភិបាលពិភពលោក កំពុងពិសោធន៍រកមើលការពិតនៃករណីបែបនេះ។ គួរជម្រាបថា កាលពីថ្ងៃចន្ទសប្តាហ៍មុន ចំនួនអតីតអ្នកជំងឺ COVID-19 ដែលត្រូវបានធ្វើតេស្តឃើញមានផ្ទុក COVID-19 សាជាថ្មី នៅក្នុងប្រទេសកូរ៉េខាងត្បូងមានត្រឹម ៥១នាក់ប៉ុណ្ណោះ។ សម្រាប់ករណីអ្នកឆ្លងថ្មី ដែលកូរ៉េខាងត្បូងបានរាយការណ៍ កាលពីព្រឹកថ្ងៃចន្ទនេះគឺមាន ២៥នាក់ ដែលធ្វើឲ្យតួលេខអ្នកឆ្លងសរុបទូទាំងប្រទេសកើនដល់ ១០,៥៣៧នាក់ ក្នុងនោះស្លាប់សរុប ២១៧នាក់ និងជាសះស្បើយសរុប ៧,៤៤៧នាក់៕	2020-04-14T01:18:00+07:00	freshnewsasia.com	https://m.freshnewsasia.com/index.php/en/internationalnews/155617-2020-04-13-11-18-37.html
26edac05-de73-4421-bfb4-fcb664d172b4	ក្រុមហ៊ុន ដូនពេញ (ខេមបូឌា) គ្រុប ប្រគល់ទឹកពិសាធម្មជាតិ ប្រូវីដា ៣ពាន់កេស ជូនក្រសួងអប់រំ សម្រាប់ប្រើប្រាស់ក្នុងការប្រយុទ្ធប្រឆាំងនឹងជំងឺកូវីដ ១៩	នៅថ្ងៃទី១៣ ខែមេសា ឆ្នាំ២០២០នេះ ដើម្បីរួមចំណែកជាមួយរាជរដ្ឋាភិបាល ក្នុងការប្រយុទ្ធប្រឆាំងទប់ស្កាត់ការរីករាលដាលនៃជំងឺកូវីដ ១៩ លោកឧកញ៉ា អ៉ឹង ប៊ុនហ៊ូវ ប្រធានអគ្គនាយកក្រុមហ៊ុន ដូនពេញ (ខេមបូឌា) គ្រុប (Daun Penh (Cambodia) Group) និងលោកស្រី បាននាំយកទឹកពិសាធម្មជាតិ ប្រូវីដា ចំនួន ៣,០០០កេស ប្រគល់ជូនលោក ស សុខា រដ្ឋលេខាធិការក្រសួងអប់រំ យុវជន និងកីឡា និងលោកស្រី ដើម្បីប្រើប្រាស់ក្នុងយុទ្ធនាការប្រយុទ្ធប្រឆាំងទល់នឹងជំងឺកូវីដ ១៩។ លោក ស សុខា បានថ្លែងអំណរគុណយ៉ាងជ្រាលជ្រៅចំពោះ លោកឧកញ៉ា និងលោកស្រី ជាសប្បុរសជន ដែលបានបរិច្ចាគនូវធនធានផ្ទាល់ខ្លួនដោយទឹកចិត្តជ្រះថ្លា ចូលរួមជាមួយរាជរដ្ឋាភិបាល ដើម្បីប្រយុទ្ធប្រឆាំងការរីករាលដាលនៃជំងឺ COVID-19 ដែលជាសត្រូវឥតស្រមោលនៃមនុស្សជាតិ។ ប្រូវីដា ជាទឹកពិសាធម្មជាតិទី១ នៅកម្ពុជា មានប្រភពចេញពីព្រៃត្រូពិចធម្មជាតិនាជួរភ្នំខេត្តកំពត។ សម្បូរទៅដោយសារធាតុរ៉ែ ច្រើនប្រភេទដូចជា៖ កាល់ស្យូម សូដ្យូម ប៉ូតាស្យូម ស៊ុលផាត នីទ្រីត សម្រាប់សុខភាពអ្នក និងក្រុមគ្រួសារ៕	2020-04-14T00:50:00+07:00	freshnewsasia.com	https://m.freshnewsasia.com/index.php/en/localnews/155612-2020-04-13-10-50-13.html
acd1accb-51dc-4cdb-b519-92073482f80d	ព្រឹកស្អែកសម្តេចតេជោ ហ៊ុន សែន និងមេដឹកនាំអាស៊ាន បើកកិច្ចប្រជុំពិសេស ស្តីពីបញ្ហាជំងឺកូវីដ១៩ តាមរយៈ Video Conference	សម្តេចតេជោ ហ៊ុន សែន នាយករដ្ឋមន្រ្តីកម្ពុជា និងមេដឹកនាំអាស៊ានដទៃទៀត នៅព្រឹកថ្ងៃទី១៤ ខែមេសា ឆ្នាំ២០២០ នឹងបើកកិច្ចប្រជុំពិសេសស្តីពីបញ្ហាបង្កឡើងដោយជំងឺកូវីដ១៩។ កិច្ចប្រជុំនេះធ្វើឡើងតាមរយៈប្រព័ន្ធវីដេអូពីចម្ងាយ (Video Conference)។ ក្រៅពីការជួបប្រជុំកំពូលពិសេសរវាងមេដឹកនាំអាស៊ានហើយនោះ មេដឹកនាំអាស៊ានទាំង១០ ក៏នឹងអញ្ជើញប្រជុំកំពូលពិសេសជាមួយ មេដឹកនាំដឹកនាំដៃគូអាស៊ាន៣ផ្សេងទៀត រួមមាន៖ ចិន ជប៉ុន និងកូរ៉េខាងត្បូង។ កិច្ចប្រជុំកំពូលអាស៊ានបូក៣នេះ ក៏នឹងជជែកផ្តោតជាសំខាន់ទៅលើបញ្ហាបង្កឡើងដោយជំងឺកូវីដ១៩ផងដែរ។ នៅក្នុងកិច្ចប្រជុំកំពូលអាស៊ានពិសេស និងកិច្ចប្រជុំកំពូលអាស៊ានបូកបីពិសេសស្តីពីជំងឺកូវីដ១៩ សម្តេចតេជោនាយករដ្ឋមន្រ្តី នឹងថ្លែងសុន្ទរកថាដ៏មានសារសំខាន់ចំនួន០២ ស្តីពីផលប៉ះពាល់នៃជំងឺកូវីដ១៩ ទៅលើការអភិវឌ្ឍសេដ្ឋកិច្ច និងសង្គម និងកំណើនសេដ្ឋកិច្ចពិភពលោក ព្រមទាំងផលប៉ះពាល់យ៉ាងធ្ងន់ធ្ងរនៃកូវីដ-១៩ ទៅលើសន្តិសុខ សេដ្ឋកិច្ច ពាណិជ្ជកម្ម និងកិច្ចការសង្គមជារួម ដែលទាមទារឱ្យមានកិច្ចប្រឹងប្រែងរួមគ្នាជាអន្តរជាតិ ប្រកបដោយប្រសិទ្ធិភាព និងទាន់ពេលវេលា ដើម្បីឆ្លើយតបទៅនឹងការគំរាមកំហែងនៃកូវីដ១៩នេះ។ ក្រសួងការបរទេសកម្ពុជា ចាត់ទុកកិច្ចប្រជុំកំពូលពិសេសទាំងពីរនេះ គឺជាព្រឹត្តិការណ៍ដ៏សំខាន់បន្ថែមទៀត ដែលឆ្លុះបញ្ចាំងអំពីការរួបរួមរបស់អាស៊ាន តាមរយៈសកម្មភាពរួមនៃការជួយគ្នាទៅវិញទៅមក ការលើកកម្ពស់ការឆ្លើយតបដោយធ្វើសកម្មភាពយ៉ាងឆាប់រហ័ស និងប្រកបដោយប្រសិទ្ធភាពនៅក្នុងការគ្រប់គ្រងជំងឺ និងការពង្រឹងភាពរឹងមាំរបស់តំបន់ ស្របពេលជាមួយការត្រៀមលក្ខណៈរួចជាស្រេច ក្នុងការរិះរកកិច្ចសហប្រតិបត្តិការជាមួយដៃគូខាងក្រៅរបស់អាស៊ាន និងសហគមន៍អន្តរជាតិ ក្នុងការលើកកម្ពស់ការត្រៀមខ្លួនជាស្រេច និងវិធានការឆ្លើយតប ដើម្បីកាត់បន្ថយ និងលុបបំបាត់ផលប៉ះពាល់ដោយសារកូវីដ១៩។ អញ្ជើញអមសម្តេចតេជោនាយករដ្ឋមន្រ្តី ចូលរួមកិច្ចប្រជុំតាមរយៈប្រព័ន្ធវីដេអូ នៅវិមានសន្តិភាព ក្នុងរាជធានីភ្នំពេញនៅថ្ងៃស្អែកនេះរួមមាន ឧបនាយករដ្ឋមន្រ្តី ប្រាក់ សុខុន រដ្ឋមន្រ្តីក្រសួងការបរទេស និងសហប្រតិបត្តិការអន្តរជាតិ, លោកអគ្គបណ្ឌិតសភាចារ្យ អូន ព័ន្ធមុនីរ័ត្ន ឧបនាយករដ្ឋមន្រ្តី រដ្ឋមន្រ្តីក្រសួងសេដ្ឋកិច្ច និងហិរញ្ញវត្ថុ, លោក ប៉ាន សូរស័ក្តិ រដ្ឋមន្រ្តីក្រសួងពាណិជ្ជកម្ម, លោកបណ្ឌិតសភាចារ្យ ហង់ ជួនណារ៉ុន រដ្ឋមន្រ្តីក្រសួងអប់រំ យុវជន និងកីឡា និង លោក ម៉ម ប៊ុនហេង រដ្ឋមន្រ្តីក្រសួងសុខាភិបាល ព្រមទាំងឥស្សរជនជាន់ខ្ពស់នៃរាជរដ្ឋាភិបាលមួយចំនួនទៀត។ សូមបញ្ជាក់ថា នៅឆ្នាំ២០២០នេះ ប្រទេសវៀតណាម ត្រូវធ្វើជាម្ចាស់ផ្ទះនៃកិច្ចប្រជុំកំពូលអាស៊ាន និងកិច្ចប្រជុំពាក់ព័ន្ធដទៃទៀត។ តែដោយសារការរាតត្បាតនៃជំងឺកូវីដ១៩ បានធ្វើឱ្យមេដឹកនាំអាស៊ានសម្រេចជ្រើសយកកិច្ចប្រជុំនេះតាមរយៈប្រព័ន្ធវីដេអូពីចម្ងាយជំនួសវិញ។ កិច្ចប្រជុំកំពូលអាស៊ានពិសេស និងកំពូលអាស៊ានបូក៣ពិសេសនៅថ្ងៃស្អែកនេះ នឹងមានការផ្សាយផ្ទាល់តាមកញ្ចក់ទូរទស្សន៍ Fresh News និងប្រព័ន្ធផ្សព្វផ្សាយផ្សេងទៀតផងដែរ៕	2020-04-14T00:18:00+07:00	freshnewsasia.com	https://m.freshnewsasia.com/index.php/en/localnews/155599-2020-04-13-10-18-41.html
837bb722-b92b-4594-b28b-47d5d83069f2	រដ្ឋបាលខណ្ឌព្រែកព្នៅ រដ្ឋបាលសង្កាត់ពញាពន់ និងសង្កាត់ពន្សាំង ទទួលសម្ភារមួយចំនួន ដើម្បីប្រយុទ្ធប្រឆាំងនឹងជំងឺ COVID-19	លោកឧកញ៉ា ម៉េន កានី នាយកក្រុមហ៊ុន GM Trading នាព្រឹកថ្ងៃទី១៣ ខែមេសា ឆ្នាំ២០២០នេះ បាននាំយកអំណោយមានអង្ករ និងសម្ភារមួយចំនួន ទៅឧបត្ថម្ភដល់សាលាខណ្ឌព្រែកព្នៅ រដ្ឋបាលសង្កាត់ពញាពន់ និងសង្កាត់ពន្សាំង ដើម្បីយកទៅផ្ដល់ជូន ប្រជាពលរដ្ឋក្រីក្រខ្វះខាត ក្នុងមូលដ្ឋានសម្រាប់ប្រើប្រាស់ ក៏ដូចជាចូលរួមជាមួយក្រសួងសុខាភិបាល និងរាជរដ្ឋាភិបាលកម្ពុជា ក្នុងយុទ្ធនាការប្រយុទ្ធប្រឆាំងនឹងការរីករាលដាលជំងឺកូវីដ១៩ (Covid-19)។ អំណោយដែលក្រុមហ៊ុន GM Trading បានប្រគល់ជូននៅពេលនោះ រួមមាន សម្រាប់សាលាខណ្ឌព្រែកព្នៅ អង្ករ២តោន ម៉ាស់ចំនួន៥ពាន់ អាល់កុល៥០ដប និងជែល៥០ដប។ ដោយឡែក សម្រាប់រដ្ឋបាលសង្កាត់ពញាពន់ និងសង្កាត់ពន្សាំង ទទួលបាន អង្ករ១តោន ម៉ាស១ពាន់ ជែល៥០ដប និងទឹកអាល់កុល៥០ដប។ លោក ឧកញ៉ា ម៉េន កានី ដែលជាម្ចាស់អំណោយ បានថ្លែងថា ការធ្វើអំណោយនាពេលនេះ ក្នុងបំណងរួមចំណែកជាមួយអាជ្ញាធរមូលដ្ឋាន ក៏ដូចរាជរដ្ឋាភិបាលកម្ពុជា ក្នុងការទប់ស្កាត់ និងប្រឆាំងនៃការឆ្លងរីរាលដាលនៃមេរោគ COVID-19 ដើម្បីជួយដល់ជនរងគ្រោះ នៅក្នុងមូលដ្ឋាន ស្របពេលដែលជំងឺនេះ កំពុងយារយីយ៉ាងខ្លាំង នៅទូទាំងពិភពលោក។ ម្យ៉ាងទៀត ក៏ជាការចែករំលែកជូនដល់បងប្អូនយើង ក្នុងរដូវចូលឆ្នាំប្រជាពុទ្ធសានិកកម្ពុជា តែងតែធ្វើទានចែករំលែក ជូនដល់អ្នកដែលខ្សត់ខ្សោយ ក្នុងរដូវបុណ្យទាន។ ជាមួយនេះ ក៏ដើម្បីឲ្យអ្នកដែលមានលទ្ធភាព មានជីវភាពធូរធារ ក្នុងសង្គម ឲ្យចេះគិតពិចារណា ពេលខ្លួន យើងមានលទ្ធភាព ត្រូវចេះចែករំលែកដល់អ្នកខ្សត់ខ្សោយ ខ្វះខាត ដែលនេះ ជាវប្បធ៌មរបស់ដូនតាយើង តាងពីយូរលង់ណាស់មកហើយ។ លោក សុខ សម្បត្តិ អភិបាលខណ្ឌព្រែកព្នៅ បានថ្លែងអំណរគុណ ដល់លោក ឧកញ៉ា ម៉េន កានី ដែលមានចិត្តសប្បុរសធម៌ បានបរិច្ចាគនូវធនធានផ្ទាល់ខ្លួន ជាអង្ករ និងសម្ភារ ដល់រដ្ឋបាលខណ្ឌព្រែកព្នៅ សង្កាត់ពញាពន់ និងសង្កាត់ពន្សាំង ទុកសម្រាប់ ផ្តល់ជូនដល់ជនក្រីក្រ និងបងប្អូនប្រជាពលរដ្ឋ ជួបការលំបាក ជួយដល់ជនរងគ្រោះ ដោយឧបទ្ទវហេតុផ្សេងៗ ដែលត្រូវការជំនួយជាចាំបាច់នៅក្នុងខណ្ឌព្រែកព្នៅ។ លោកបន្តថា អំណោយទាំងនេះ ធ្វើឡើងស្របពេល ដែលសង្គមកម្ពុជា ក៏ដូចបណ្ដាប្រទេសទូទាំងពិភពលោក កំពុងជួបវិប្បត្តិ ដោយសារជំងឺដ៏កាចសាហាវ តាមរយៈការឆ្លងវីរុសកូវីដ១៩។ លោកអភិបាលខណ្ឌ បានចាត់ទុកថា នេះគឺជាកាយវិការដ៏ប្រពៃ និងជាគំរូសម្រាប់ជននានាទាំងឡាយ ដែលទង្វើនេះ ពិតជាបានរួមចំណែក ក្នុងការជួយដោះស្រាយ ការលំបាករបស់ប្រជាពលរដ្ឋ ក៏ដូចជាជួយសម្រាលបន្ទុកអាជ្ញាធរក្នុងមូលដ្ឋាន និងរាជរដ្ឋាភិបាលផងដែរ ស្របពេលដែលប្រជាពលរដ្ឋ ភាគច្រើនមិនបានចេញ ទៅប្រកបកិច្ចការងារ ដោយសារការភ័យខ្លាចការឆ្លងវីរុស COVID-19 ដ៏កាចសាហាវ៕	2020-04-14T00:18:00+07:00	freshnewsasia.com	https://m.freshnewsasia.com/index.php/en/localnews/155598-2020-04-13-10-18-03.html
99e1d962-79f0-417a-b753-25ed4f3c7638	ភាពញៀនគ្រឿងញៀន ជាជំងឺខួរក្បាលអាចព្យាបាលបាន! ការបង្ក្រាបគ្រឿងញៀនទូទាំងប្រទេស សម្រាប់ថ្ងៃទី១៣ ខែមេសា៖ បង្ក្រាប២១ករណី ឃាត់ខ្លួន៤៧នាក់	យុទ្ធនាការប្រយុទ្ធប្រឆាំងគ្រឿងញៀនខុសច្បាប់ទូទាំងប្រទេស សម្រាប់ថ្ងៃទី១៣ ខែមេសា ឆ្នាំ២០២០នេះ បានបង្ហាញថា កម្លាំងសមត្ថកិច្ចបានបង្ក្រាប២១ករណី ក្នុងនោះ ករណីប្រើប្រាស់៣ករណី, ជួញដូរ១៨ករណី និងឃាត់ខ្លួនជនសង្ស័យ៤៧នាក់។ របាយការណ៍ បានឲ្យដឹងថា លទ្ធផលអនុវត្តច្បាប់ពីថ្ងៃទី០១ ខែមករា ដល់ថ្ងៃទី១៣ ខែមេសា ឆ្នាំ២០២០នេះ កម្លាំងសមត្ថកិច្ច បានបង្ក្រាបចំនួន២,៩៨៦ករណី ឃាត់មនុស្ស៥,៩៣១នាក់ (ស្រី៣៥៧នាក់)៕	2020-04-13T23:58:00+07:00	freshnewsasia.com	https://m.freshnewsasia.com/index.php/en/localnews/155581-2020-04-13-09-58-45.html
169d7563-ab75-4f0c-96cb-cc0008a6d2f3	ស្របតាមការណែនាំ របស់ក្រសួងអប់រំ CIA FIRST បង្រៀនតាមប្រព័ន្ធអេឡិចត្រូនិក ដើម្បីចូលរួមបង្ការ ទប់ស្កាត់ការឆ្លង និងរីករាលដាលនៃជំងឺកូវីដ១៩	កម្ពុជាក៏ដូចជាពិភពលោកទាំងមូល កំពុងប្រឈមនឹងការរីករាលដាលនៃមេរោគកូវីដ១៩។ ចំពោះមុខបញ្ហានេះ ដើម្បីកាត់បន្ថយកង្វល់របស់មាតា បិតាសិស្ស សាលា CIA FIRST នៅតែបន្តបានការបង្រៀនសិស្សានុសិស្សពីចម្ងាយ (E-Learning) តាំងពីថ្ងៃទី១៦ ខែមីនា ឆ្នាំ២០២០ រហូតមកដល់ពេលនេះ។ នេះបើតាមសេចក្ដីប្រកាសព័ត៌មានរបស់ CIA FIRST។ តាមសេចក្ដីប្រកាសព័ត៌មានរបស់ CIA FIRST ដែលបណ្ដាញព័ត៌មាន Fresh News ទទួលបាននៅថ្ងៃទី១៣ ខែមេសា ឆ្នាំ២០២០នេះ បានបញ្ជាក់ថា សាលា បានបំពាក់ប្រព័ន្ធបង្រៀនពីចម្ងាយ (E-Learning) បែបនេះ តាំងពីឆ្នាំ២០១៥ ដែលមានគុណភាពទទួលស្គាល់ ជាលក្ខណៈអន្តរជាតិដោយស្ថាប័ន WASC (Western Association of Schools and Colleges)។ សេចក្ដីប្រកាសព័ត៌មាន បានបន្ថែមទៀតថា ពិតមែនហើយ ការប្តូរមកសិក្សាតាមអនឡាញនៅផ្ទះរៀងៗខ្លួន ជាលើកទី១បែបនេះ អាចធ្វើឲ្យមាតាបិតា និងសិស្សានុសិស្ស មានការយល់ឃើញផ្សេងៗគ្នា ប៉ុន្តែទោះជាយ៉ាងណាក៏ដោយ នេះជាការខិតខំប្រឹងប្រែងរបស់សាលា ដើម្បីធានានិរន្តរភាពនៃការសិក្សាក្នុងឆ្នាំសិក្សា ២០១៩-២០២០ ក៏ដូចជា ការឆ្លើយតបទៅនឹង សេចក្តីណែនាំរបស់ក្រសួងអប់រំ យុវជន និងកីឡា ចុះថ្ងៃទី១៣ ខែមេសា ឆ្នាំ២០២០ ស្តីពី ការលើកកម្ពស់ការបង្រៀន និងរៀនពីចម្ងាយ ឬតាមប្រព័ន្ធអេឡិកត្រូនិក ដោយគ្រឹះស្ថានសិក្សា ឯកជនគ្រប់កម្រិត។ លើសពីនោះទៀត ក្រសួងអប់រំ ក៏បានណែនាំ និងលើកទឹកចិត្តដល់មាតាបិតា អ្នកអាណាព្យាបាលគ្រប់រូប ត្រូវជំរុញ និងត្រួតពិនិត្យឲ្យកូនចៅ ធ្វើការសិក្សាតាមប្រព័ន្ធ អេឡិចត្រូនិក តាមប្រតិទិនដែលគ្រឹះស្ថាន សិក្សាបានកំណត់ និងត្រូវជំរុញការធ្វើស្វ័យសិក្សានៅតាមផ្ទះ ដើម្បីកុំឲ្យកូនទៅកន្លែងមួយចំនួន ដែលប្រឈម នឹងការឆ្លងខ្ពស់។ គូសបញ្ជាក់ថា បណ្ឌិតសភាចារ្យ ហង់ជួន ណារ៉ុន រដ្ឋមន្ត្រីក្រសួងអប់រំ យុវជន និងកីឡា នៅថ្ងៃទី១៣ ខែមេសា ឆ្នាំ២០២០នេះ បានចេញសេចក្តីណែនាំថ្មីមួយ ស្ដីពីការលើកកម្ពស់ការបង្រៀន និងរៀនពីចម្ងាយ ឬតាមប្រព័ន្ធអេឡិចត្រូនិក ដោយគ្រឹះស្ថានសិក្សាឯកជនគ្រប់កម្រិត។ សេចក្តីណែនាំដែលបណ្តាញព័ត៌មាន Fresh News ទទួលបាននៅថ្ងៃនេះ បានឲ្យដឹងថា ក្នុងអំឡុងពេលនៃការរីករាលដាល នៃជំងឺកូវីដ១៩ ក្រសួងអប់រំ សូមលើកទឹកចិត្តឲ្យគ្រឹះស្ថានសិក្សាឯកជន លើកកម្ពស់ការបង្រៀន និងរៀនតាមប្រព័ន្ធសិក្សាពីចម្ងាយ ឬប្រព័ន្ធអេឡិចត្រូនិក ដើម្បីផ្តល់ឱកាសឲ្យសិស្សានុសិស្ស អាចបន្តការសិក្សា និងកាត់បន្ថយហានិភ័យ ដែលសិស្សនិស្សិតអាចនឹងប្រឈមមុខ នៅពេលដែលគេទៅជួបជុំនៅកន្លែង ដែលមានហានិភ័យខ្ពស់ ក្នុងគោលដៅ ចូលរួមចំណែកជាមួយរាជរដ្ឋាភិបាលកម្ពុជា ក្នុងការបង្ការ និងទប់ស្កាត់ការឆ្លង និងរីករាលដាលនៃជំងឺកូវីដ១៩៕	2020-04-13T23:13:00+07:00	freshnewsasia.com	https://m.freshnewsasia.com/index.php/en/localnews/155560-2020-04-13-09-13-57.html
5a51c4ec-4139-4393-b1fb-fef5e08a4a53	សម្ដេចក្រឡាហោម ស ខេង បន្ដណែនាំសមត្ថកិច្ចគ្រប់គ្រង និងអនុវត្តបំរាមរបស់រាជរដ្ឋាភិបាលឲ្យបានល្អ ដើម្បីទប់ស្កាត់ការឆ្លងជំងឺ COVID-19 (Video inside)	សម្ដេចក្រឡាហោម ស ខេង ឧបនាយករដ្ឋមន្ដ្រី រដ្ឋមន្ដ្រីក្រសួងមហាផ្ទៃ នៅព្រឹកថ្ងៃទី១៣ ខែមេសា ឆ្នាំ២០២០នេះ ជាថ្មីម្ដងទៀត បានបន្ដណែនាំដល់សមត្ថកិច្ចគ្រប់ជាន់ថ្នាក់ ត្រូវគ្រប់គ្រងការធ្វើចរាចរណ៍ចេញចូលតំបន់នីមួយៗ និងអនុវត្តតាមអ្វីដែលជាបទបញ្ជា របស់រាជរដ្ឋាភិបាលឲ្យបានម៉ឹងម៉ាត់ ដើម្បីទប់ស្កាត់ការឆ្លងរីករាលដាលជំងឺ COVID-19។ ក្នុងឱកាសអញ្ជើញប្រគល់រថយន្តជូនស្នងការដ្ឋាននគរបាលខេត្ត និងសម្ភារការពារជំងឺ COVID-19 ជូនអគ្គនាយកដ្ឋានចំណុះក្រសួងមហាផ្ទៃ សម្ដេចក្រឡាហោម ស ខេង បានថ្លែងយ៉ាងដូច្នេះថា ។ បន្ថែមពីនេះសម្ដេចក្រឡាហោម ស ខេង ក៏បានស្នើ និងក្រើនរំលឹកដល់កម្លាំងនគរបាល នៅតែបន្ដទទួលខុសត្រូវតាមអ្វីដែលធ្លាប់បានធ្វើ សំដៅរក្សាសន្តិសុខសណ្ដាប់សាធារណៈ និងសុវត្ថិភាពសង្គម។ ដោយឡែក សម្រាប់ការងារ អនុវត្តបទបញ្ជារបស់រាជរដ្ឋាភិបាល ក្រសួងមហាផ្ទៃ មានក្រុមការងារប្រចាំការមួយ ដែលសម្ដេចណែនាំឲ្យក្រុមការងារនេះ ត្រូ វប្រមូលព័ត៌មាន និងផ្ដល់របាយការណ៍ប្រចាំថ្ងៃ ក្រែងមានអ្វីប្រែប្រួលនៅតាមមូលដ្ឋាន។ ពាក់ព័ន្ធជំនួយថវិកា និងសម្ភារ ដែលសប្បុរសជននានាផ្ដល់ជូនរដ្ឋបាលរាជធានី-ខេត្ត សម្រាប់ប្រើប្រាស់ក្នុងបេសកកម្មទប់ស្កាត់ជំងឺ COVID-19 សម្ដេចក្រឡាហោម ស ខេង បានបញ្ជាក់ថា រាជរដ្ឋាភិបាល ទុកលទ្ធភាពឲ្យរដ្ឋបាលរាជធានី-ខេត្ត ជាអ្នកចាត់ចែងប្រើប្រាស់តាមតម្រូវការជាក់ស្ដែង តែសម្ដេចណែនាំឲ្យប្រើប្រាស់ថវិកាទាំងនោះឲ្យចំគោដៅ និងតម្លាភាព ដើម្បីផ្ដល់ភាពកក់ក្ដៅដល់ភាគីម្ចាស់ជំនួយ។ គួរជម្រាបថា សម្ដេចក្រឡាហោម ស ខេង ឧបនាយករដ្ឋមន្ដ្រី រដ្ឋមន្ដ្រីក្រសួងមហាផ្ទៃ បានចេញសេចក្ដីសម្រេចបង្កើតក្រុមប្រចាំការ ដើម្បីធ្វើជាសេនាធិការជូនក្រសួងមហាផ្ទៃ ក្នុងការអនុវត្តបទបញ្ជារបស់រាជរដ្ឋាភិបាល ស្ដីពីការដាក់កំហិតលើការធ្វើដំណើរក្នុងប្រទេស ក្នុងគោលដៅបង្ការ និងទប់ស្កាត់ការរាតត្បាត នៃជំងឺ COVID-19។ យោងតាមសេចក្ដីសម្រេចដែលបណ្ដាញព័ត៌មាន Fresh News ទទួលបានក្រុមការងារនេះ មានលោក សក់ សេដ្ឋា រដ្ឋលេខាធិការប្រចាំការ ក្រសួងមហាផ្ទៃ ជាប្រធាន, លោក សុខ ផល រដ្ឋលេខាធិការ និងលោក ប៊ុន ហុន រដ្ឋលេខាធិការ ជាអនុប្រធាន អមដោយសមាជិក ចំនួន១០រូប។ ក្រុមប្រចាំការរបស់ក្រសួងមហាផ្ទៃ ត្រូវប្រចាំការដើម្បីតាមដានព័ត៌មាន និងក្ដាប់សភាពការណ៍នានា អំពីការអនុវត្តបទបញ្ជាលេខ០២ ប.ប ដើម្បីគោរពរាយការណ៍ និងសុំមតិដឹកនាំពីសម្ដេចក្រឡាហោម ស ខេង ឧបនាយករដ្ឋមន្ដ្រី រដ្ឋមន្ដ្រីក្រសួងមហាផ្ទៃ សំដៅដោះស្រាយឆ្លើយតបបញ្ហានានា ក្នុងការអនុវត្តបទបញ្ជាឲ្យបានទាន់ពេលវេលា។ សូមជម្រាបថា រាជរដ្ឋាភិបាលកម្ពុជា បានកែសម្រួលបទបញ្ជាថ្មី ដោយអនុវត្តឲ្យប្រជាពលរដ្ឋធ្វើដំណើរចេញចូលរាជធានីភ្នំពេញ និងខេត្តកណ្ដាល ហើយលុបចោលបំរាមការធ្វើដំណើរពីស្រុកមួយ ទៅស្រុកមួយ តែទុកបំរាមការធ្វើដំណើរពីខេត្តមួយ ទៅខេត្តមួយនៅដដែល។ បំរាមនេះ ចាប់ផ្តើមអនុវត្តពីម៉ោង ២៤៖០០ ថ្ងៃទី០៩ ខែមេសា ឆ្នាំ២០២០ រហូតដល់ម៉ោង ២៤៖០០ ថ្ងៃទី១៦ ខែមេសា ឆ្នាំ២០២០ ដើម្បីទប់ស្កាត់ការរីករាលដាល នៃការឆ្លងជំងឺ COVID-19៕	2020-04-13T22:23:00+07:00	freshnewsasia.com	https://m.freshnewsasia.com/index.php/en/localnews/155544-2020-04-13-08-23-35.html
e519a89a-92e3-4a0b-856f-abb51e0e40ed	អភិបាលខេត្តពោធិ៍សាត់ ចុះត្រួតពិនិត្យគោលដៅអនុវត្តន៍បទបញ្ជារបស់រាជរដ្ឋាភិបាល លើការកំណត់ការធ្វើដំណើររវាងខេត្ត និងខេត្ត ដើម្បីទប់ស្កាត់ការរីករាលដាលជំងឺកូវីដ១៩ (Video inside)	លោក ម៉ៅ ធនិន អភិបាលខេត្តពោធិ៍សាត់ និងជាប្រធានគណៈកម្មការខេត្តប្រយុទ្ធប្រឆាំងជំងឺកូវីដ១៩ នាថ្ងៃទី១៣ ខែមេសា ឆ្នាំ២០២០ បានចុះត្រួតពិនិត្យតាមគោលដៅ ក្នុងស្រុកក្រគរ ជាប់ព្រំប្រទល់ខេត្តកំពង់ឆ្នាំង និងបន្តចុះទៅតាមគោលដៅផ្សេងៗទៀត ក្នុងគោលបំណងពង្រឹកការអនុវត្តន៍បទបញ្ជារបស់ប្រមុខរាជរដ្ឋាភិបាល ស្តីពីការកំណត់លើការធ្វើដំណើរ ពីខេត្តមួយ ទៅខេត្តមួយ ដើម្បីបង្ការ និងទប់ស្កាត់ការឆ្លងរាលដាលនៃជំងឺកូវីដ១៩ ទៅដល់សហគមន៍។ នៅក្នុងឱកាសនោះ លោក ម៉ៅ ធនិន បានផ្តាំផ្ញើដល់កងកម្លាំងទាំងអស់ ត្រូវយកចិត្តទុកដាក់ អនុវត្តតាមបទបញ្ជារបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ឱ្យបានម៉ឺងម៉ាត់ និងមានប្រសិទ្ធភាពខ្ពស់។ នៅចំពោះមុខកងកម្លាំងគ្រប់គោលដៅ លោកអភិបាលខេត្ត ក៏បានផ្តាំផ្ញើឱ្យខិតខំអនុវត្តវិធានការអប់រំ ណែនាំ ដល់ប្រជាពលរដ្ឋឱ្យយល់ច្បាស់ នូវគោលបំណង នៃបទបញ្ជារបស់រាជរដ្ឋាភិបាល ដែលបានដាក់នាពេលថ្មីៗនេះ និងអប់រំផ្សព្វផ្សាយ ដល់ប្រជាពលរដ្ឋឱ្យចេះបង្ការ ទប់ស្កាត់ កុំឱ្យឆ្លងជំងឺ Covid-19។ លោកអភិបាលខេត្ត ក៏បានផ្តល់ជូនកងកម្លាំងដែលឈរជើងតាមព្រំប្រទល់នីមួយៗ នូវអង្ករ២បេធំ, ត្រីខ៥យួរ, ទឹកត្រី និងទឹកស៊ីអ៊ីវ៥យួរ, មី៦កេស, ទឹកក្រូច១៥កេស, ទឹកសុទ្ធ១៥យួរ, ម៉ាស់២ពាន់ម៉ាស់ និងថវិកា២លានរៀល សម្រាប់ដោះស្រាយការខ្វះខាតផងដែរ។ ១- ស្រុកបាកាន ០១គោលដៅ ព្រំប្រទល់ជាមួយខេត្តបាត់ដំបង ២- ស្រុកក្រគរ ០២គោលដៅ ព្រំប្រទល់ជាមួយខេត្តកំពង់ឆ្នាំង ៣- ស្រុកវាលវែង ០៣គោលដៅ ព្រំប្រទល់ជាមួយខេត្តបាត់ដំបង និងខេត្តកោះកុង ៤- ស្រុកតាលោសែនជ័យ ០១គោលដៅ ព្រំប្រទល់ជាមួយខេត្តបាត់ដំបង។ គ្រប់គោលដៅទាំងអស់ យើងបានប្រើប្រាស់កម្លាំងនគរបាលសរុប ចំនួន៤៦នាក់ សហការជាមួយកម្លាំងកងរាជអាវុធហត្ថខេត្ត ចំនួន ២១នាក់ ចំពោះសភាការណ៍គឺមានលក្ខណៈល្អប្រសើរ ពុំមានអ្វីកើតឡើងគួរឱ្យគត់សម្គាល់ឡើយ៕	2020-04-13T21:38:00+07:00	freshnewsasia.com	https://m.freshnewsasia.com/index.php/en/localnews/155529-2020-04-13-07-38-14.html
bda01f84-046b-4131-8ed5-8bccaa508ad7	នាយឧត្តមសេនីយ៍ សៅ សុខា ទទួលអំណោយម៉ាសពីក្រុមហ៊ុន ឌុន អាន (ខេមបូឌា) គ្រុប ដើម្បីប្រយុទ្ធប្រឆាំងជំងឺកូរីដ-១៩	នាយឧត្តមសេនីយ៍ សៅ សុខា អគ្គមេបញ្ជាការរងនៃកងយោធពលខេមរភូមិន្ទ និងមេបញ្ជាការកងរាជអាវុធហត្ថលើផ្ទៃប្រទេស នាព្រឹកថ្ងៃទី១៣ ខែមេសា ឆ្នាំ២០២០នេះ បានអនុញ្ញាត ឲ្យលោក លី យីអាន អគ្គនាយក ក្រុមហ៊ុន ឌុន អាន (ខេមបូឌា) គ្រុប ចូលជួបសម្តែងការគួរសម ជូនពរឆ្នាំថ្មីប្រពៃណីជាតិខ្មែរ និងជូនអំណោយម៉ាសចំនួន៥កេះ សម្រាប់ប្រើប្រាស់ក្នុងការប្រយុទ្ធ ប្រឆាំងនឹងជំងឺកូវីដ-១៩ ដល់បញ្ជាការដ្ឋាន។ ពិធីនេះ បានធ្វើឡើងនៅបញ្ជាដ្ឋានកងរាជអាវុធហត្ថលើផ្ទៃប្រទេស រាជធានីភ្នំពេញ។ សកម្មភាពទាំងនេះ ពិតជាសរបញ្ជាក់ឲ្យឃើញ ពីកាយវិការប្រកបដោយសប្បុរស និងជាការរួមចំណែកមិនអាចខ្វះបានពីផ្នែកឯកជន នៅក្នុងការចូលរួមដោះស្រាយ បញ្ហាប្រឈមរួម ដែលប្រទេសជាតិ កំពុងជួបប្រទះនាពេលបច្ចុប្បន្ន គឺជំងឺ COVID-19 ហើយម៉ាសពីក្រុមហ៊ុន ឌុន អាន (ខេមបូឌា) គ្រុបនេះ នឹងយកទៅប្រើប្រាស់ ក្នុងសកម្មភាព បង្ការ ទប់ស្កាត់ការឆ្លងរាលដាលនៃជំងឺ COVID-19។ សូមជម្រាបថា រហូតមកដល់ពេលនេះ មានអ្នកជំងឺចំនួន៧៧នាក់ហើយ បានជាសះស្បើយ ហើយត្រូវបានចាកចេញពីមន្ទីរពេទ្យមួយចំនួន ក្នុងប្រទេសកម្ពុជា ខណៈដែលអ្នកកំពុងសម្រាកព្យាបាលសរុប នៅក្នុងប្រទេសកម្ពុជា មានចំនួន៤៥នាក់ ក្នុងចំណោមកូវីដ១២២ករណី គិតត្រឹមថ្ងៃទី១៣ ខែមេសា ឆ្នាំ២០២០៕	2020-04-13T21:28:00+07:00	freshnewsasia.com	https://m.freshnewsasia.com/index.php/en/localnews/155524-2020-04-13-07-28-04.html
c807c6e8-3be1-4019-9250-6c789426f15c	នាយឧត្តមសេនីយ៍ ចៅ ភិរុណ និងមន្រ្តីនៅអគ្គនាយកដ្ឋានសម្ភារបច្ចេកទេស រួមគ្នាបរិច្ចាគថវិកាជូនគណៈកម្មការជាតិប្រយុទ្ធប្រឆាំងជំងឺកូវីដ	នាយឧត្តមសេនីយ៍ ចៅ ភិរុណ អគ្គនាយកនៃអគ្គនាយកដ្ឋានសម្ភារបច្ចេកទេស នៃក្រសួងការពារជាតិ ព្រមទាំងនាយទាហាន នាយទាហានរង ពលទាហានដែលបម្រើការងារនៅអគ្គនាយកដ្ឋាននេះ បានចូលរួមបរិច្ចាគថវិកាសរុបចំនួន ១៣៥,៦៥០,០០០រៀល និង ៣,៣៩៥ដុល្លារ ជូនដល់គណៈកម្មការជាតិប្រយុទ្ធប្រឆាំងនឹងជំងឺកូវីដ១៩ ។ សូមជម្រាបថា សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា បានសម្រេចបរិច្ចាគប្រាក់បៀវត្សរបស់សម្តេចចំនួន ៧ខែ ជូនដល់គណៈកម្មការជាតិប្រយុទ្ធនឹងជំងឺកូវីដ១៩។ ប្រាក់បៀវត្សរបស់សម្តេចតេជោដែលបរិច្ចាគនេះ គឺរាប់ចាប់ពីខែមីនារហូតដល់ខែកញ្ញា ឆ្នាំ២០២០៕	2020-04-13T20:40:00+07:00	freshnewsasia.com	https://m.freshnewsasia.com/index.php/en/localnews/155514-2020-04-13-06-40-02.html
8e8ce238-64af-46a5-a9e3-c49b8d7cadb4	ទេសរដ្ឋមន្ត្រី ស៊ុន ចាន់ថុល សូមឱ្យពលរដ្ឋខ្មែរចៀសផុត ពីជំងឺកូវិដ១៩ នៅក្នុងឆ្នាំថ្មី	ក្នុងឱកាសបុណ្យចូលឆ្នាំមមីប្រពៃណីជាតិខ្មែរ ដែលនឹងឈានមកដល់នៅយប់ថ្ងៃចន្ទ ទី១៣ ខែមេសា ឆ្នាំ២០២០នេះ លោកទេសរដ្ឋមន្ត្រី ស៊ុន ចាន់ថុល រដ្ឋមន្ត្រីក្រសួងសាធារណការ និងដឹកជញ្ជូន បានចេញសារជូនពរដល់ប្រជាពលរដ្ឋខ្មែរគ្រប់រូប។ ក្នុងសារជូនពរនោះលោកទេសរដ្ឋមន្ត្រី សូមបួងសួងដល់ទេវតាឆ្នាំថ្មី ព្រះនាមគោរាគៈទេវី ជួយប្រោះព្រំប្រសិទ្ធិពរជ័យ បវរសួស្តី សិរីមង្គល វិបុលសុខ មហាប្រសើរ ជូនដល់ប្រជាពលរដ្ឋខ្មែរ និងសូមវត្ថុស័ក្កសិទ្ធិក្នុងលោក តាមជួយបីបាច់ថែរក្សាប្រជាពលរដ្ឋខ្មែរទាំងអស់ជួបតែសេចក្តីសុខសប្បាយ។ ក្នុងសារជូនពរនេះ លោក ស៊ុន ចាន់ថុល សូមពលរដ្ឋខ្មែរជៀសឆ្ងាយពីជំងឺរាតត្បាតកូវីដ១៩ និងជួបប្រទះតែពុទ្ធពរទាំងបួនប្រការគឺ អាយុ វណ្ណៈ សុខៈ ពលៈ កុំបីឃ្លៀងឃ្លាតឡើយ។ ជាមួយគ្នាលោកទេសរដ្ឋមន្ត្រី សូមឱ្យប្រជាពលរដ្ឋទាំងអស់រក្សាអនាម័យស្អាតជានិច្ច ដូចជាត្រូវលាងដៃជាមួយទឹកស្អាត និងសាប៊ូ និង ឬទឹកអាល់កុលសម្លាប់មេរោគជាប្រចាំ ត្រូវពាក់ម៉ាស់ការពារឱ្យបានត្រឹមត្រូវ រក្សាគម្លាតឆ្ងាយពីគ្នាយ៉ាងតិច២ម៉ែត្រ ដើម្បីចៀសផុតពីជំងឺកូវីដ១៩៕	2020-04-13T19:51:00+07:00	freshnewsasia.com	https://m.freshnewsasia.com/index.php/en/localnews/155489-2020-04-13-05-51-35.html
7e0439af-fd94-4a2a-a25c-47eb4e290538	អ្នកជំនាញព្រមានពីផលវិបាករបស់ប្រទេសស៊ីរី ក្នុងការទប់ទល់ជំងឺ COVID-19 ចំពោះមុខភាពទន់ខ្សោយលើគ្រប់វិស័យ (Video inside)	ស្របពេលដែលបណ្តាប្រទេសអ៊ឺរ៉ុប និងសហរដ្ឋអាមេរិក កំពុងតែតស៊ូប្រយុទ្ធនឹងជំងឺរាតត្បាតសកល COVID-19 អ្នកជំនាញបានព្រមានថា គ្រោះមហន្តរាយដូចគ្នានេះ អាចនឹងកើតមានក្នុងប្រទេសស៊ីរី ដែលបាននិងកំពុងហែកហួរដោយសង្គ្រាមផ្ទៃក្នុង ជាយូរឆ្នាំកន្លងមកនេះ ខណៈប្រព័ន្ធសុខាភិបាល និងអនាម័យនៅទីនោះមានភាពទន់ខ្សោយជាខ្លាំង។ នេះបើយោងតាមការចេញផ្សាយ ដោយសារព័ត៌មាន CNA នារសៀលថ្ងៃចន្ទ ទី១៣ ខែមេសា ឆ្នាំ២០២០។ បើតាមតួលេខផ្លូវការនៃចំនួនអ្នកឆ្លងជំងឺ COVID-19 មានត្រឹមតែ ១៩ករណីប៉ុណ្ណោះ នៅទូទំាងប្រទេស ដោយក្នុងនោះ ០២នាក់បានស្លាប់។ ប៉ុន្តែលទ្ធភាពរបស់ប្រទេសនេះ ក្នុងការធ្វើតេស្តមានត្រឹមតែ ១០០នាក់ប៉ុណ្ណោះក្នុងមួយថ្ងៃ ដោយជាងពាក់កណ្តាលត្រូវបានធ្វើ នៅក្នុងរដ្ឋធានីដាម៉ាសតែម្តង។ ក្រុមអ្នកជំនាញផ្នែកសុខាភិបាល បានចោទប្រកាន់រដ្ឋាភិបាលក្រុងដាម៉ាសថា បានលាក់បាំងចំនួនពិតប្រាកដ នៃអ្នកស្លាប់ដោយសារជំងឺ COVID-19 ក្រុមហេតុផលនយោបាយ។ លោក ហ្សាគី ម៉េហ៍ឈី (Zaki Mehchy) ដែលជាទីប្រឹក្សាជាន់ខ្ពស់ផ្នែកសុខាភិបាលរបស់អង់គ្លេស បានលើកឡើងថា «បុគ្គលិកពេទ្យជឿជាក់ថា មានមនុស្សជាច្រើនបានស្លាប់នៅប្រទេសស៊ីរី ដោយមានរោគសញ្ញាជំងឺផ្លូវដង្ហើមថ្មី។ ប៉ុន្តែភ្នាក់ងារសន្តិសុខរបស់ប្រទេសនេះ មិនឲ្យពួកគេនិយាយ ជាពិសេសគឺតាមប្រព័ន្ធសផ្សព្វផ្សាយសង្គម»។ ទន្ទឹមគ្នានោះ ក្រុមអ្នកជំនាញមួយក្រុមផ្សេងទៀតបានអះអាងថា ហានិភ័យនៃជំងឺរាតត្បាតសកលមួយនេះ នឹងនាំឲ្យមានការថយចុះ នៃជំនួយមនុស្សធម៌ទៅកាន់ប្រទេស ដែលបានហែកហួរដោយសារសង្រ្គាមនេះ។ ព្រោះថាបណ្តាប្រទេសម្ចាស់ជំនួយទាំងនោះ កំពុងផ្តោតសំខាន់លើការស្តារសេដ្ឋកិច្ច របស់ខ្លួនឡើងវិញ។ លោក ហូខាយ៉េម (Hokayem) ដែលជាសមាជិកជាន់ខ្ពស់សម្រាប់សន្តិសុខមជ្ឈិមបូព៌ា បានលើកឡើងថា «ជាមួយនឹងការយកចិត្តទុកដាក់លើការស្តារឡើងវិញនូវសេដ្ឋកិច្ចក្នុងប្រទេស វានឹងមានការលំបាកជាខ្លាំង ក្នុងប្រតិបត្តិការមនុស្សធម៌នៅបរទេស»៕	2020-04-13T19:24:00+07:00	freshnewsasia.com	https://m.freshnewsasia.com/index.php/en/internationalnews/155477-2020-04-13-05-24-42.html
3828d279-a91f-4754-9f5f-6bd121c05738	ក្រសួងកសិកម្ម៖ ឆ្នាំនេះតម្លៃស្វាយធ្លាក់ចុះ ដោយសារតែវីរុស Covid-19	ក្រសួងកសិកម្ម អះអាងថា តម្លៃផ្លែស្វាយស្រស់ធ្លាក់ថ្លៃ ព្រោះរោងចក្រ និងសិប្បកម្មកែច្នៃមួយចំនួនបានបិទទ្វារបណ្តោះអាសន្ន ដោយសារបញ្ហានៃការរីករាលដាលនៃជំងឺកូវីដ១៩។ សេចក្តីណែនាំរបស់ក្រសួងកសិកម្ម រុក្ខាប្រមាញ់ និងនេសាទ ចេញថ្ងៃ១០ ខែមេសានេះ បានឱ្យដឹងថា ជំងឺកូវីដ១៩ ធ្វើឱ្យអ្នកបញ្ជាទិញថមថយ ហើយរោងចក្រ និងសិប្បកម្មកែច្នៃដំណាប់ស្វាយមួយចំនួន បិទទ្វារបណ្តោះអាសន្ន បណ្តាលឱ្យប៉ះពាល់ដោយផ្ទាល់ ឬប្រយោលចំពោះសេដ្ឋកិច្ចជាតិ និងធ្វើឱ្យប្រែប្រួលនៃតម្លៃ លើទីផ្សារផលិតផលកសិកម្ម ជាពិសេសផលិតផលផ្លែស្វាយបានធ្លាក់ចុះ។ ខ្លឹមសារសេចក្តីជូនដំណឹង សរសេរថា៖ ករណីនេះ ក្រសួងកសិកម្មបានណែនាំទៅអគ្គនាយកដ្ឋានកសិកម្ម នាយកដ្ឋានកសិ-ឧស្សាហកម្ម និងមន្ទីរកសិកម្ម រាជធានី-ខេត្ត ទាំងអស់ សហការគ្នាជាមួយដៃគូអភិវឌ្ឍន៍ និងវិស័យឯកជន ជំរុញទៅកសិករចងក្រងជាក្រុមផលិត និងសហគមន៍ ដោយចុះបញ្ជីឱ្យបានត្រឹមត្រូវ ដើម្បីងាយស្រួលរៀបចំផែនការផលិតកម្មស្វាយជាលក្ខណៈប្រមូលផ្តុំ បណ្តុះបណ្តាលបច្ចេកទេសស្របតាមស្តង់ដារ ជំរុញការកែច្នៃផលិតផលស្រស់ជាលក្ខណៈគ្រួសារទៅជាដំណាប់ ទឹកស៊ីរ៉ូស្វាយលក់ក្នុងស្រុក និងការផ្សារភ្ជាប់ទីផ្សារ តាមកិច្ចសន្យាទិញលក់ជាដើម។ បន្ថែមពីនេះ ក្រសួងកសិកម្ម បានជំរុញទៅមន្ទីរតាមរាជធានី និងខេត្តទាំងអស់ ធ្វើការសិក្សាពីតម្លៃដើមនៃផលិតកម្មដំណាំស្វាយ រាយការណ៍មកក្រសួងកសិកម្មវិញ ដើម្បីមានមូលដ្ឋានក្នុងការដាក់ចេញវិធានការសមស្រប។ រដ្ឋមន្ត្រីក្រសួងកសិកម្ម រុក្ខាប្រមាញ់ និងនេសាទ លោក វេង សាខុន បញ្ជាក់បន្ថែមថា ការចុះបញ្ជី និងស្នើសុំមន្ទីរកសិកម្មចងក្រងជាសហគមន៍មិនតម្រូវឱ្យបង់ប្រាក់ទេ ហើយមិនកំណត់ចំនួនដើមស្វាយ ឬប្រជាកសិករច្រើន ឬតិចផងដែរ។ ករណីនេះ លោកលើកទឹកចិត្តដល់ប្រជាកសិករឱ្យដាក់ពាក្យទៅមន្ទីរកសិកម្មខេត្ត ដើម្បីចងក្រងជាក្រុមផលិត និងសហគមន៍ ដោយចុះបញ្ជីឱ្យបានត្រឹមត្រូវ ទើបធ្វើឱ្យពួកគេទទួលបានផលវិជ្ជមាន។ លោកមានប្រសាសន៍ថា៖ ប្រភព៖ VOD	2020-04-13T19:06:40+07:00	kbnnews.com	https://kbn.news/archives/158420
11489454-074b-4a72-ae7c-766f96a5ad8f	រដ្ឋបាលរាជធានីភ្នំពេញ ដាក់ម៉ាស៊ីនស្កេនកំដៅមួយទីតាំងទៀត នៅអង្គភាពច្រកចេញចូលតែមួយដើម្បីការពារជំងឺ COVID-19 (Video inside)	រដ្ឋបាលរាជធានីភ្នំពេញ មិនត្រឹមតែដាក់ទីតាំង ដើម្បីវាស់កំដៅនៅច្រកចូលសាលារាជធានីភ្នំពេញប៉ុណ្ណោះទេ គឺបានសម្រេចដាក់ម៉ាស៊ីនស្កេនកំដៅ មួយទីតាំងទៀត នៅចំណុចអង្គភាពច្រកចេញចូលតែមួយ ដែលជាច្រកទទួលសេវាផ្សេងៗពីសំណាក់ប្រជាពលរដ្ឋ ដើម្បីធានាបានថា មន្ត្រីរដ្ឋបាលរាជធានី និងអ្នកដែលចូលមកទទួលសេវាផ្សេងៗ ពីរដ្ឋបាលរាជធានីមិនមានការផ្ទុកនូវជំងឺ COVID-19។ អភិបាលរាជធានីភ្នំពេញលោក ឃួង ស្រេង នាព្រឹកថ្ងៃទី១៣ ខែមេសា ឆ្នាំ២០២០នេះ បានបញ្ជាក់ថា រដ្ឋបាលរាជធានីភ្នំពេញ បានដាក់គោលដៅចំនួនពីរ ដើម្បីវាស់កម្ដៅទៅលើបុគ្គលិក មន្ត្រីរាជការក៏ដូចជាប្រជាពលរដ្ឋ ដែលមកទទួលសេវាពីរដ្ឋបាលរាជធានីភ្នំពេញ ក្នុងនោះ រដ្ឋបាលរាជធានីភ្នំពេញ បានដាក់មួយគោលដៅ នៅចំណុចច្រកចូល នៃសាលារដ្ឋបាលរាជធានីភ្នំពេញ និងមួយទីតាំងទៀត គឺបំពាក់ម៉ាស៊ីនស្កេនកំដៅ នៅចំណុចអង្គភាពច្រកចេញចូលតែមួយ ហើយអង្គភាពច្រកចេញចូលតែមួយនេះ គឺតម្រូវឲ្យមន្ត្រីរាជការ ក៏ដូចជាប្រជាពលរដ្ឋទាំងអស់ គឺត្រូវតែឆ្លងកាត់នូវម៉ាស៊ីនស្កេនថ្មីនេះ។ លោកអភិបាល ក៏បានបញ្ជាក់ផងដែរថា ការដាក់នូវម៉ាស៊ីនស្កេនកំដៅថ្មីមួយបន្ថែមទៀតនេះ គឺដើម្បីធានាឲ្យបាននូវការឆ្លងជំងឺ COVID-19 ។ ចំពោះមន្ត្រីរាជការ ក៏ដូចជាប្រជាពលរដ្ឋដែលមកទទួលសេវា នៅរដ្ឋបាលរាជធានីភ្នំពេញ បើមិនឆ្លងកាត់នូវការស្កេនកម្ដៅនិងការវាស់កំដៅទេ គឺមិនអនុញ្ញាតឲ្យចូលមក ក្នុងសាលារាជធានីភ្នំពេញនោះទេ។ បន្ថែមពីលើនេះទៀត លោកអភិបាលរាជធានីភ្នំពេញ ក៏បានអំពាវនាវដល់មន្ត្រីរាជការ របស់រដ្ឋបាលរាជធានីភ្នំពេញ ដូចជាប្រជាពលរដ្ឋទាំងអស់ ត្រូវរួមគ្នាអនុវត្ត ទៅតាមការណែនាំ របស់ក្រសួងសុខាភិបាល គឺត្រូវពាក់ម៉ាស លាងដៃនិងសំអាតអនាម័យ ឲ្យបានស្អាតជៀសវាងនូវការឆ្លងរាលដាលវីរុសកូរ៉ូណា-១៩នេះ៕	2020-04-13T18:47:00+07:00	freshnewsasia.com	https://m.freshnewsasia.com/index.php/en/localnews/155454-2020-04-13-04-47-12.html
57f87901-aabf-4f2a-b3bb-a5fa4d60ab6c	BREAKING: មហាសេដ្ឋីនៅញូយ៉ក និងជាមិត្តម្នាក់របស់លោក ដូណាល់ ត្រាំ ស្លាប់ដោយសារជំងឺ COVID-19 (Video inside)	មិត្តភក្តិមួយរូបរបស់ ប្រធានាធិបតីអាមេរិកលោក ដូណាល់ ត្រាំ និងជាមហាសេដ្ឋីអចលនទ្រព្យអាមេរិកដ៏មានឥទ្ធិពលម្នាក់ផងដែរ ក្នុងទីក្រុងញូយ៉កគឺលោក ស្ទេនលី ឆឺរ៉ា (Stanley Chera) បានទទួលមរណភាពហើយក្នុងវ័យ ៧៨ឆ្នាំ ដោយសារតែស្ថានភាពសុខភាព លោកបានចុះទ្រុឌទ្រោមខ្លាំង ក្រោយឆ្លងជំងឺ COVID-19។ នេះបើតាមការចេញផ្សាយដោយសារព័ត៌មាន CNN នៅព្រឹកថ្ងៃចន្ទ ទី១៣ ខែមេសា ឆ្នាំ២០២០។ ព័ត៌មានអំពីមរណភាពរបស់លោក Stanley Chera ត្រូវបានរាយការណ៍មុនគេ ដោយអ្នកសារព័ត៌មានមួយរូបឈ្មោះ យ៉ាហ្សា អាលី (Yashar Ali)។ ដោយឡែកបើតាមសារព័ត៌មាន ញូយ៉កប៉ុស្តិ៍ (The New York Post) លោក Chera បានសម្រាកព្យាបាល ក្រោមស្ថានភាពសន្លប់ស្ដូកស្ដឹងនៅឯមន្ទីរពេទ្យ ដោយមានផ្ទុកជំងឺ COVID-19 ចាប់តាំងពីថ្ងៃទី២៤ ខែមីនា មកម្ល៉េះ។ លោក Stanley Chera ត្រូវបានគេដឹងថា គឺជាអ្នកឧបត្ថម្ភដ៏ធំរបស់គណបក្សសាធារណរដ្ឋ និងជាមិត្តម្នាក់របស់លោកប្រធានាធិបតីអាមេរិក ដូណាល់ ត្រាំ ដោយពីឆ្នាំ២០១៦ ដល់ឆ្នាំ២០១៩ មហាសេដ្ឋីអចលទ្រព្យរូបនេះ ធ្លាប់បានបរិច្ចាគប្រាប់សរុប ៤០២,៨០០ដុល្លារដល់លោក ត្រាំ ផងដែរ៕	2020-04-13T18:45:00+07:00	freshnewsasia.com	https://m.freshnewsasia.com/index.php/en/internationalnews/155452-2020-04-13-04-45-11.html

Subsets and Splits

No community queries yet

The top public SQL queries from the community will appear here once available.